+-----------------------------------------------------------------------+
|                                                                       |
+-----------------------------------------------------------------------+
| []                                                                    |
+-----------------------------------------------------------------------+
| บริษัท ชิน คอร์ปอเรชั่น จำกัด (มหาชน)                                        |
|                                                                       |
| Shin Corporation Public Company Limited                               |
|                                                                       |
| เอกสารแนบ 1                                                           |
|                                                                       |
| การประกอบธุรกิจสายธุรกิจโทรคมนาคมไร้สายในประเทศ                            |
+-----------------------------------------------------------------------+

การประกอบธุรกิจสายธุรกิจโทรคมนาคมไร้สายในประเทศ

ดำเนินการโดยบริษัท แอดวานซ์ อินโฟ เซอร์วิส จำกัด (มหาชน) ( เอไอเอส ) และบริษัทย่อย
มีรายละเอียดดังนี้

ในปี 2551 รายได้ของ เอไอเอส สามารถแบ่งได้เป็น 2 ประเภทหลักๆ ได้แก่

  (1) รายได้จากการให้บริการ: โดยมีเอไอเอส และ ดีพีซี เป็นผู้ให้บริการ
  ประกอบด้วยรายได้จากการให้บริการลูกค้าระบบชำระรายเดือน (Postpaid subscription
  service), บริการสำหรับลูกค้าระบบเติมเงิน (Prepaid subscription service),
  บริการสื่อสารด้วยข้อมูล (Non-voice service), บริการสำหรับลูกค้านิติบุคคล (Corporate
  Business Service), บริการความสัมพันธ์กับลูกค้า (Customer Relation
  Management), และรายได้จากการบันทึกค่าเชื่อมโยงโครงข่าย (IC)
  โดยรายได้จากการให้บริการดังกล่าวคิดเป็นสัดส่วนประมาณร้อยละ 90 ของรายได้รวม

  (2) รายได้จากการขาย: คือรายได้จากการจำหน่ายเครื่องโทรศัพท์เคลื่อนที่ ซิมการ์ด
  และอุปกรณ์ต่างๆที่เกี่ยวข้อง โดยรายได้ในส่วนนี้คิดเป็นสัดส่วนประมาณร้อยละ 10
  ของรายได้รวม

1. ลักษณะผลิตภัณฑ์หรือบริการ

ผลิตภัณฑ์และบริการหลักที่ เอไอเอส
ให้แก่ลูกค้าคือบริการโทรศัพท์เคลื่อนที่ทั้งในระบบเติมเงินและระบบชำระค่าบริการรายเดือน
โดยมีสัดส่วนลูกค้าในระบบเติมเงินร้อยละ 91 ของฐานลูกค้าทั้งหมด
และมีสัดส่วนลูกค้าในระบบชำระค่าบริการรายเดือนร้อยละ 9
ในขณะที่สัดส่วนรายได้หลักมาจากลูกค้าระบบเติมเงินร้อยละ 66.4
และจากลูกค้าในระบบชำระค่าบริการรายเดือนอีกร้อยละ 23.5

+---------------------------+------------------------------------------+
| []                        | ณ สิ้นปี 2551 บริษัทฯให้บริการลูกค้าทั่วประเทศ 24.1 |
|                           | ล้านราย                                   |
|                           |                                          |
|                           |   ----------------                       |
|                           | ----- ----------- ---------------------- |
|                           |                                          |
|                           |         จำนวนลูกค้า   รายได้ต่อเลขหมายต่อเดือน |
|                           |                                          |
|                           |             (ล้านคน)     (บาท) รวม Net IC |
|                           |                                          |
|                           |   ลูกค้าระบบเติมเงิน        24.7        218  |
|                           |                                          |
|                           |   ลูกค้าระบบชำระรายเดือน   2.6         676  |
|                           |                                          |
|                           |   รวม                   27.3        261  |
|                           |   ----------------                       |
|                           | ----- ----------- ---------------------- |
|                           |                                          |
|                           | สัดส่วนรายได้ร้อยละ 66.4 มาจากลูกค้าระบบเติมเงิน |
|                           |                                          |
|                           |   ---------------------- --------------  |
|                           |                          สัดส่วนรายได้      |
|                           |                          (ร้อยละ)         |
|                           |                                          |
|                           |   ลูกค้าระบบเติมเงิน         66.4            |
|                           |                                          |
|                           |   ลูกค้าระบบชำระรายเดือน    23.5            |
|                           |                                          |
|                           |   อื่นๆ                    10.1            |
|                           |                                          |
|                           |   รวม                    100.0           |
|                           |   ---------------------- --------------  |
+---------------------------+------------------------------------------+

เอไอเอส
ได้ให้ความสำคัญกับลูกค้าทุกกลุ่มอายุด้วยการสร้างความแตกต่างทางภาพลักษณ์ของแต่ละแบรนด์
โดยนำเสนอ 4 แบรนด์สินค้า (Product Brand) ได้แก่ 1) GSM advance
สำหรับกลุ่มคนทำงาน 2) GSM 1800 สำหรับลูกค้าที่เน้นรับสาย โทรเข้า โทรออกเป็นหลัก 3)
1-2-Call! สำหรับกลุ่มวัยรุ่น และ 4) สวัสดี สำหรับลูกค้าในต่างจังหวัด ช่วยให้ เอไอเอส
สามารถสร้างสรรค์บริการซึ่งตอบโจทย์การดำเนินชีวิตที่แตกต่างกันของลูกค้าแต่ละกลุ่มได้ยิ่งขึ้น
โดยแบรนด์สินค้านี้พัฒนาขึ้นจาก 5 แกนหลักของการให้บริการ
โดยมีเป้าหมายที่จะตอบโจทย์กลุ่มลูกค้าที่แตกต่างกัน ได้แก่

GSM advance

GSM advance มีกลุ่มเป้าหมายเป็นคนทำงานรุ่นใหม่ นักธุรกิจและเจ้าของกิจการที่มีความคิดทันสมัย
ชื่นชอบเทคโนโลยี ต้องการคุณภาพในการติดต่อสื่อสาร โดยในปี 2551 GSM advance
นำเสนอบริการภายใต้แนวคิด ชีวิตต่อติด ชีวิตแอดวานซ์ (Stay Connect Stay advance)
เพื่อตอกย้ำคุณภาพบริการที่ส่งมอบให้กับลูกค้าในทุกรูปแบบของการติดต่อสื่อสาร
ความต้องการใช้งานที่ต่อเนื่องให้กับลูกค้าในทุกช่วงเวลาของชีวิต
และพร้อมที่จะอยู่เคียงข้างเพื่อก้าวเดินไปอย่างมั่นใจ
ผ่านทางบริการที่ได้พัฒนาอย่างต่อเนื่องไม่ว่าจะเป็นโปรแกรมค่าโทร
บริการเสริมที่ตอบสนองการใช้งานที่แตกต่างในแต่ละกลุ่ม สิทธิพิเศษต่างๆ ที่สอดคล้องกับคนรุ่นใหม่
นอกจากนี้ยังได้เพิ่มช่องทางการจัดจำหน่ายในเชิงรุกผ่านจุดบริการเคลื่อนที่ (GSM van)
รวมถึงผ่านโครงการฐานลูกค้าเดิม (Member get member)

ในปีนี้ GSM advance
ได้เน้นการดูแลลูกค้าทั้งในกลุ่มลูกค้าใหม่และกลุ่มลูกค้าปัจจุบันผ่านโปรแกรมค่าโทรซึ่งมีนวัตกรรมใหม่ๆ
สนองความต้องการและพฤติกรรมการใช้งานของลูกค้าที่แตกต่างกันดังนี้

โปรแกรมสำหรับลูกค้าใหม่

GSM Double –
ตอบสนองความต้องการติดต่อสื่อสารอย่างต่อเนื่องสำหรับกลุ่มลูกค้าระบบเติมเงินที่ต้องการเปลี่ยนมาใช้ระบบรายเดือนด้วยค่าเหมาจ่ายที่ต่ำกว่า
รับสิทธิ์โทรได้ 2 เท่าหรือโทรได้ถูกสุดเพียงนาทีละ 75 สตางค์ ทุกเครือข่ายตลอด 24 ชั่วโมง
ด้วยเหมาจ่ายขั้นต่ำที่ 200 บาท โทรได้ 400 นาที

GSM Buffet – คุ้มกับการโทรฟรีในเครือข่ายที่ใหญ่ที่สุดด้วยจำนวนลูกค้ากว่า 26 ล้านเลขหมาย
ด้วยโปรแกรม โทรฟรี 12 ชั่วโมงสำหรับลูกค้าใหม่และโปรแกรมโทรฟรี 18
ชั่วโมงสำหรับลูกค้าทั้งฐาน

GSM ตามใจ –
ลดเงื่อนไขของอัตราค่าโทรด้วยโปรแกรมที่มอบความคุ้มค่าให้ลูกค้าโทรได้ไม่จำกัดเครือข่ายและช่วงเวลา
ด้วยโปรแกรมเหมาจ่าย 4 ทางเลือก เริ่มต้นขั้นต่ำที่ 250 บาท โทรได้ 200 นาที และสูงสุดที่
1,000 บาท โทรได้ 800 นาที

GSM FIT – ตอบสนองการใช้ชีวิตของลูกค้ากลุ่มคนทำงาน
ด้วยโปรแกรมเดียวที่รวมค่าโทรพร้อมบริการเสริม หลากหลายรูปแบบได้แก่ SMS, MMS, GPRS,
SMS NEWS และ เอไอเอส PUSH MAIL ที่ให้ลูกค้ามีชีวิตที่สะดวกสบายมากขึ้น
โดยไม่ต้องสมัครแพ็คเกจบริการเสริมต่างๆ เพิ่มเติมเพื่อเขาใช้บริการด้านข้อมูล (Non-voice)

GSM Every 1 – ให้ลูกค้าสามารถสื่อสารด้วยอัตราค่าโทรและบริการเสริม SMS, MMS และ
GPRS ที่คุ้มค่าและเข้าใจได้ง่ายเพียงแค่ 1 บาทต่อนาที

เอไอเอส ยังได้นำเสนอโปรโมชั่นเสริม (On-Top Promotion)
เพื่อเป็นทางเลือกให้กับลูกค้าที่มีการใช้งานที่แตกต่างกันในแต่ละกลุ่ม ได้แก่ คุยไม่อั้นคนพิเศษ
ที่ให้ลูกค้าโทรหา 1 เบอร์พิเศษฟรีได้ไม่จำกัด,
บุฟเฟต์กลางวันให้ลูกค้าสามารถโทรภายในเครือข่ายเอไอเอสได้ไม่จำกัดเวลาในช่วงเวลากลางวัน,
Extra Text ที่ให้ลูกค้าสามารถใช้บริการ SMS MMS และ GPRS ได้คุ้มกว่า 2,500 บาท เป็นต้น

ในปีนี้ เอไอเอส ยังได้เปิดให้บริการใหม่บนเทคโนโลยี 3G เป็นรายแรกของประเทศไทย
ภายใต้บริการ 3GSM advance ซึ่งจะสามารถรองรับการใช้งานรับ-ส่งข้อมูลด้วยความเร็วสูงขนาด
7200 กิโลบิทต่อวินาที ซึ่งแตกต่างจาก GPRS หรือ EDGE ปัจจุบันที่ให้ความเร็วเพียง 160
กิโลบิทต่อวินาที จึงทำให้ลูกค้าได้รับบริการที่มีประสิทธิภาพดียิ่งขึ้น โดย เอไอเอส
เริ่มนำเสนอบริการ 3G ได้แก่ โทรศัพท์แบบเห็นหน้า (Video Call) และ
อินเตอร์เน็ตความเร็วสูงบนมือถือ (High Speed Internet) ในจังหวัดเชียงใหม่เป็นพื้นที่แรก
เนื่องจากเป็นจังหวัดที่มีความต้องการใช้อินเตอร์เน็ตความเร็วสูงรองจากกรุงเทพมหานคร
และมีรูปแบบการดำเนินชีวิต (Life Style) ที่ใกล้เคียงกัน
อีกทั้งเป็นการแสดงศักยภาพทางด้านเครือข่ายในพื้นที่ต่างจังหวัด และในปลายปีได้เริ่มเปิดตัว 3G
ในกรุงเทพที่เซ็นทรัลเวิร์ดและสยามพารากอน เพื่อให้ลูกค้าได้ลองใช้บริการ ทั้งนี้ เอไอเอส
มีแผนที่จะเปิดให้บริการ 3G เพิ่มเติมในพื้นที่กรุงเทพมหานคร ชลบุรี และ เชียงใหม่ในกลางปี
2552

GSM 1800

แบรนด์ GSM 1800 มีกลุ่มเป้าหมายหลักคือ
ผู้ที่ไม่ต้องการความยุ่งยากในการใช้งานโดยเน้นการโทรออกและรับสายเป็นหลัก (Basic Phone)
และในปีนี้ GSM 1800
ได้นำเสนอโปรแกรมค่าโทรเพื่อตอบสนองความต้องการของลูกค้าที่แตกต่างดังนี้

โปรแกรมสำหรับลูกค้าใหม่

บุฟเฟต์ 12 และ 16 ชั่วโมง -
มีช่วงเวลาที่ให้ลูกค้าสามารถโทรได้นานเท่าที่ต้องการในเครือข่ายเอไอเอส
ซึ่งถูกนำเสนอภายใต้เหมาจ่ายที่ขั้นต่ำที่ 125 บาท และ 300 บาท

GSM 1800 89 บาท – โปรแกรมที่มอบความคุ้มค่ากับค่าเหมาจ่ายเพียง 89
บาทต่อเดือนและอัตราค่าโทรพิเศษที่ให้ลูกค้าจ่ายเพียง 3 นาที แต่สามารถใช้งานได้นานถึง 30
นาที

โปรแกรมสำหรับลูกค้าปัจจุบัน

โทรถูกใจ - ที่ให้ความสะดวกสบายแก่ลูกค้าด้วยค่าโทรอัตราเดียวทั้งในและนอกเครือข่าย พร้อมทั้ง
4 ทางเลือกเหมาจ่ายขั้นต่ำที่ 300 บาท

1-2-Call!

แบรนด์ 1-2-Call! มีกลุ่มเป้าหมายหลักเป็นวัยรุ่นและคนรุ่นใหม่ กล้าคิด กล้าทำ กล้าแสดงออก
เป็นตัวของตัวเอง ในปี 2551 เอไอเอส ได้ขยายกลุ่มเป้าหมายของแบรนด์ 1-2-Call!
จากกลุ่มวัยรุ่นไปถึงกลุ่มพรีทีน (Preteen)
หรือกลุ่มเด็กประถมและมัธยมศึกษาตอนต้นที่เพิ่งเริ่มใช้งานมือถือ โดย เอไอเอส ได้นำเสนอแบรนด์
1-2-Call! ภายใต้แนวคิด “อิสระที่จะมองโลกในแง่ดี (Freedom to Enjoy the World)”
ที่สนับสนุนเยาวชนให้มองโลกในด้านบวก ไม่ว่าจะเป็นปัญหาเรื่องเรียน หรือ สังคม
ซึ่งจะช่วยให้วัยรุ่นสามารถดำเนินชีวิตมีความสุขในทุกสถานการณ์
อีกทั้งได้จัดหลากหลายรูปแบบกิจกรรมทั้งกีฬา
ภาพยนตร์และดนตรีที่สามารถตอบสนองลูกค้าที่ชื่นชอบความบันเทิง นอกจากนี้ยังได้จัดกิจกรรม
1-2-Call! iD Showcase ที่เปิดให้นักศึกษาจากสถาบันต่างๆ
เข้าร่วมออกร้านจำหน่ายสินค้าแสดงผลงานไอเดียสร้างสรรค์ต่างๆ โดยไม่คิดค่าใช้จ่าย และ
โครงการ “MISSION I’m POSSIBLE”
ที่ให้นักศึกษาทั่วประเทศเข้าร่วมประกวดสร้างแผนการตลาดแนวใหม่
ซึ่งจะสร้างประสบการณ์ที่ดีต่อแบรนด์ 1-2-Call!

นอกจากกิจกรรมทางการตลาด 1-2-Call!
ได้นำเสนอโปรแกรมค่าโทรสำหรับลูกค้าใหม่และลูกค้าปัจจุบัน ได้แก่

-   เอาไปเลย – เสนอค่าโทรตามความต้องการของตลาด เช่น นาทีละ 75 สตางค์, 50
    สตางค์ และได้ขยายระยะเวลาโปรโมชั่นเป็น 6 เดือน
    เพื่อให้ลูกค้าได้รับความพึงพอใจและเกิดการทดลองใช้บริการของเอไอเอส

-   ซิมฟรีดอม – ซิมการ์ดราคาพิเศษเพียง 50
    บาทพร้อมให้ลูกค้าสามารถเลือกโปรแกรมค่าโทรได้เองถึง 4 ทางเลือกได้แก่
    โปรแกรมค่าโทรสำหรับคนชอบโทรสั้น โทรยาว โทรในเครือข่าย และโทรประหยัด 20
    ชั่วโมง

-   ลูกค้าที่โทรสั้นหรือโทรยาว

  โปรแกรมโทรสั้น – สำหรับลูกค้าที่โทรบ่อยแต่ไม่คุยนาน ด้วยอัตราค่าโทร 1 บาทต่อนาที
  ไม่จำกัดเครือข่ายตลอด 24 ชั่วโมง

  โปรแกรมโทรยาว –
  สำหรับลูกค้าที่ช่างคุยก็สามารถสนทนาได้อย่างต่อเนื่องด้วยอัตราค่าโทรพิเศษเพียง 25
  สตางค์ต่อนาที

-   ลูกค้าที่โทรหาเบอร์ประจำไม่กี่เบอร์

  ถูกแล้วเพื่อน 2 เบอร์/5 เบอร์ – รับความคุ้มค่ากับโปรแกรมค่าโทรอัตราพิเศษเพียง 25
  สตางค์ต่อนาที สำหรับ 2 เบอร์คนสนิท หรือ 50 สตางค์ต่อนาทีสำหรับ 5 เบอร์คนสนิท
  เพื่อให้ลูกค้าติดต่อกับคนพิเศษได้ทุกเวลาที่ต้องการ

1)  ลูกค้าเฉพาะกลุ่ม (Segment SIM)

-   ซิมนักท่องเที่ยว –
    ซิมสำหรับนักท่องเที่ยวที่ให้ส่วนลดพิเศษสำหรับการโทรทางไกลต่างประเทศผ่านรหัส 005
    เป็นระยะเวลานานถึง 1 ปี

นอกจากนี้ เอไอเอส ยังได้นำเสนอโปรโมชั่นเสริมแบบเหมาจ่ายถึง 8 ทางเลือก (On-Top
Promotion) สำหรับผู้ที่ต้องการโทรออกด้วยเสียงเพิ่มขึ้น (Voice) หรือ
เพิ่มการใช้งานด้านข้อมูล (VAS) เริ่มต้นขั้นต่ำเพียง 20 บาท สามารถโทรออกได้ 25 นาที หรือ
ส่งSMSได้ 30 ข้อความ

สวัสดี

มีกลุ่มเป้าหมายหลักคือ ผู้ที่เริ่มใช้โทรศัพท์เคลื่อนที่เป็นครั้งแรก (First Time User)
กลุ่มวัยทำงาน หรือผู้ใหญ่ที่ใช้งานน้อย เน้นรับสายหรือผู้ที่มีงบประมาณจำกัด
โดยนำเสนอภาพลักษณ์ที่ส่งเสริมความเป็นไทยผ่านชื่อ “สวัสดี”
ซึ่งกิจกรรมทางการตลาดส่วนใหญ่จะลงไปสู่ระดับอำเภอ และหมู่บ้านโดยตรง
สำหรับจุดขายของสวัสดี คือ เติมเงินน้อยก็สามารถใช้งานได้นาน ในปี 2552 เอไอเอส
ยังคงใช้กลยุทธ์ Localize Marketing ที่จัดโปรแกรมค่าโทรที่คุ้มค่าสำหรับลูกค้าแต่ละภูมิภาค
ควบคู่ไปกับกลยุทธ์การสื่อสารแนวใหม่ที่ใช้ “กระแสนิยมท้องถิ่น”
ผ่านบทเพลงลูกทุ่งที่สะท้อนสภาพสังคม
และวัฒนธรรมไทยได้อย่างชัดเจนเพื่อสื่อไปยังลูกค้าเป้าหมายในพื้นที่ต่างจังหวัด

โดย เอไอเอส นำเสนอหลากหลายโปรแกรมค่าโทรได้แก่

1)  โปรแกรมสำหรับลูกค้าทั่วไป

  ซิมแม่ยก – โปรแกรมที่ให้ความคุ้มค่าด้วยซิมราคา 50 บาท โดยลูกค้าจะได้รับค่าโทร 2
  บาทต่อนาทีสำหรับการโทรออกไปทุกเครือข่ายตลอด 24 ชั่วโมง

2)  โปรแกรมค่าโทรตามภูมิภาค

  ซิมจาวเหนือ – โปรแกรมสำหรับลูกค้าภาคเหนือ 18 จังหวัด
  โดยจะได้รับค่าโทรอัตราพิเศษเพียง 1 บาท สำหรับการใช้งานตั้งแต่นาทีที่ 2 เป็นต้นไป
  นาทีแรก 2 บาท สำหรับการโทรจากพื้นที่ภาคเหนือไปทุกพื้นที่ทั่วไทยและทุกเครือข่ายตลอด 24
  ชั่วโมง

บริการสำหรับลูกค้านิติบุคคล (Corporate Business Service)

เอไอเอส สมาร์ท โซลูชั่น เป็นบริการสำหรับกลุ่มลูกค้านิติบุคคล กลุ่มธุรกิจขนาดใหญ่ (Key
Account) และกลุ่มธุรกิจ เอสเอ็มอี (SME)
โดยเน้นแนวคิดในการมีส่วนช่วยเพิ่มศักยภาพในการแข่งขันทางธุรกิจของลูกค้า ในปี 2551 ที่ผ่านมา
เอไอเอส สมาร์ท โซลูชั่น ได้ทำการพัฒนา
ด้านโซลูชั่นของลูกค้าองค์กรได้มีการพัฒนาโซลูชั่นใหม่และปรับปรุงโซลูชั่นเดิมให้มีประสิทธิภาพเพิ่มขึ้นเพื่อรองรับความต้องการใช้งานของลูกค้าที่หลากหลายและให้เกิดประโยชน์ต่อการดำเนินธุรกิจของลูกค้าสูงสุด

-   Virtual PBX เป็นโซลูชั่นที่ช่วยลดค่าใช้จ่ายในการลงทุนตู้สาขาโทรศัพท์ชองลูกค้าองค์กร
    โดยเฉพาะลูกค้าเอสเอ็มอีที่อาจจะมีเงินลงทุนเริ่มต้นจำกัด
    สามารถที่จะใช้งานโทรศัพท์เพื่อติดต่อธุรกิจได้อย่างมีประสิทธิภาพภายใต้เครือข่ายคุณภาพของเอไอเอส

-   Smart Media เป็นโซลูชั่นซึ่งประกอบด้วยบริการ Calling Melody, Voice2U และ
    Mobile Advertising
    ที่พัฒนาขึ้นมาเพื่อตอบสนองต่อลูกค้าองค์กรที่ต้องการใช้สื่อทางการตลาดที่หลากหลายและมีความคุ้มค่า
    โดยอาศัยข้อได้เปรียบของโทรศัพท์มือถือที่จะทำให้สื่อทางการตลาดขององค์กรต่างๆ
    ส่งตรงไปถึงมือของผู้บริโภคปลายทางได้อย่างมีประสิทธิภาพ

-   Biz Live (Mobile Paging version3)
    เป็นโซลูชั่นซึ่งได้พัฒนาประสิทธิภาพการใช้งานของ Mobile Paging
    เดิมให้มีความสามารถในการสื่อสาร 2 ทาง (2 Ways Communication) โดยที่ผู้รับ SMS
    ปลายทางสามารถทำการตอบกลับได้ ซึ่งจะทำให้องค์กรต่างๆ
    นำไปประยุกต์ใช้ในการทำตลาดที่หลากหลายยิ่งขึ้น เช่น
    การทำแบบสอบถามหรือการทำโปรโมชั่น เป็นต้น

การสร้างความสัมพันธ์กับลูกค้าองค์กร

-   สิทธิพิเศษสำหรับลูกค้าองค์กร: เอไอเอส สมาร์ท
    โซลูชั่นได้ร่วมกับสำนักงานส่งเสริมวิสาหกิจขนาดกลางและขนาดย่อม (สสว)
    จัดการสัมมนาสำหรับผู้ประกอบการเอสเอ็มอีให้มีความพร้อมในการดำเนินการธุรกิจ
    และให้สามารถเติบโตอย่างมีศักยภาพ โดยทางเอไอเอส สมาร์ท โซลูชั่น
    มีนโยบายสนับสนุนธุรกิจเอสเอ็มอี ในการนำเทคโนโลยีไร้สายมาใช้ในด้านการตลาด การผลิต
    และการจัดส่งสินค้า
    เพื่อเพิ่มความสามารถในการแข่งขันของธุรกิจเอสเอ็มอีให้มีประสิทธิภาพสูงสุด

-   กิจกรรมระหว่างองค์กร: เป็นการจัดกิจกรรมระหว่างกันในระดับองค์กร
    เพื่อให้ได้รับประโยชน์สูงสุดในการดำเนินธุรกิจ ร่วมกันในฐานะพันธมิตรทางธุรกิจ
    อีกทั้งยังกระชับความสัมพันธ์ระหว่างลูกค้าองค์กรกับผู้บริโภคทั่วไป เช่น การจัด Workshop
    สอนทำอาหารกับ DHC, การทำขนมอบกับทางน้ำตาลมิตรผล และการทำ Workshop
    แนะนำการดูแลรักษารถยนต์ รวมถึงเทคนิคการขับขี่ปลอดภัยและประหยัดน้ำมันกับทาง
    Goodyear เป็นต้น

บริการด้านข้อมูล (Non-Voice Service)

รายได้บริการด้านข้อมูล มีอัตราการขยายตัวอย่างต่อเนื่อง
โดยเฉพาะบริการที่เกี่ยวข้องกับดนตรีและความบันเทิง โดยเพิ่มขึ้นร้อยละ 28.2 จากปีที่แล้ว
และคิดเป็นสัดส่วนร้อยละ 11.1 จากรายได้การให้บริการ ซึ่งเป็นสัดส่วนที่เพิ่มขึ้นจากร้อยละ 9.1
ในปีที่ผ่านมา ทั้งนี้ เอไอเอส คาดว่าตลาดบริการด้านข้อมูลยังมีแนวโน้มเติบโตได้อีกมาก
เนื่องจากสัดส่วนรายได้การบริการด้านข้อมูลที่ไม่รวม SMS
ของผู้ให้บริการในประเทศไทยยังอยู่ที่ระดับที่น้อยกว่าร้อยละ 10 ของรายได้รวม
ซึ่งต่ำกว่าประเทศที่พัฒนาแล้วหรือประเทศอื่นๆในภูมิภาคนี้ นอกจากนี้ ตลาดบริการเสริมฯ
มีการแข่งขันด้านราคาไม่มากนัก
เมื่อเทียบกับตลาดบริการด้านเสียงซึ่งเป็นบริการที่สร้างความแตกต่างได้ยากกว่าการบริการด้านข้อมูล
ดังนั้น ผู้ให้บริการแต่ละรายจึงหันมาให้ความสำคัญกับตลาดบริการด้านข้อมูล และ
ผลักดันส่วนบริการเสริมมากขึ้นเพื่อสร้างความแตกต่าง
โดยตลาดบริการด้านข้อมูลจะแข่งกันที่คุณภาพการให้บริการ เช่น การนำเสนอ Content ใหม่ๆ
ที่ตอบสนองความต้องการของลูกค้ามากขึ้น ความเร็วในการให้บริการด้านข้อมูล เป็นต้น

ในปี 2551 ที่ผ่านมา เอไอเอส ได้นำเสนอบริการด้านข้อมูลใหม่ๆ อย่างต่อเนื่อง
โดยบริการที่ได้รับความนิยมอย่างมาก โดยเฉพาะบริการที่เกี่ยวข้องกับดนตรีและความบันเทิง เช่น
บริการ SMS, Mobile Internet และ Calling Melody

SMS และ MMS เป็นบริการเสริมที่มีสัดส่วนของรายได้บริการด้านข้อมูลสูงสุด โดยในปีที่ผ่านมา
เอไอเอส ได้สร้างบริการและแพ็คเกจแปลกใหม่ เช่น การนำเสนอบริการข้อความข่าวผ่าน SMS
และ MMS ซึ่ง เอไอเอส ได้มีการร่วมมือกับ content partner เช่น Nation Channel,
CNBC และรอยเตอร์ เป็นต้น

Mobile Internet เป็นธุรกิจที่มีอัตราการเติบโตอย่างมากในปีที่ผ่านมา
โดยเฉพาะรายได้จากการใช้บริการ GPRS และ EDGE ทั้งนี้ เอไอเอส
ใช้จุดแข็งในการวิจัยและพัฒนาสร้าง ซอฟท์แวร์พิเศษบนมือถือที่ทำให้หน้าจอมือถือรุ่นต่างๆ
ง่ายในการเข้าสู่การใช้งานทางอินเตอร์เน็ต, สร้างสรรค์และพัฒนาแอพลิเคชั่นใหม่ๆ ออกสู่ตลาด
เพื่อสร้างประสบการณ์ใหม่ๆ ในการใช้งานให้กับผู้ใช้มือถือ
และเพื่อเป็นการเตรียมรองรับการมาเยือนของเทคโนโลยี 3G

คอลลิ่ง เมโลดี้ (Calling Melody)
ถือเป็นบริการเสริมที่ได้รับความนิยมอย่างรวดเร็วและต่อเนื่องโดยมีอัตราการเติบโตเพิ่มขึ้นทุกปี
โดยมีปัจจัยสนับสนุนการเติบโตมาจากไลฟ์สไตล์ของลูกค้าที่ชื่นชอบ เสียงเพลง
กระแสความนิยมในศิลปินนักร้อง และกลยุทธ์การทำการตลาดมาอย่างต่อเนื่อง โดย เอไอเอส
ได้ศึกษาพฤติกรรมการใช้บริการและการดาวน์โหลดเพลงของลูกค้าแต่ละกลุ่ม
แล้วออกแบบช่องทางต่างๆ ออกมา เป็นทางเลือกในการเข้าถึงบริการให้ครอบคลุมลูกค้า
ทุกประเภท

การบริหารความสัมพันธ์ลูกค้า (Customer Relationship Management)

เอไอเอส ให้ความสำคัญกับการครองใจลูกค้าในระยะยาวโดยออกแบบแนวคิดในการเข้าถึงลูกค้า
ด้วยการพัฒนาระบบการวิเคราะห์ข้อมูลเชิงลึก (Data Mining and Customer Insights)
การรวบรวมความคิดเห็นจากลูกค้า (Voice of Customer) งานวิจัย (Research)
การตรวจสอบบริการโดยการทดลองบริการ (Mystery Shopper)
การสัมผัสงานบริการและพูดคุยกับลูกค้าของผู้บริหารระดับสูง (Management Visit)
รวมถึงการนำระดับความผูกพันของลูกค้า (Customer Engagement)
มาเป็นตัวชี้วัดคุณภาพในการส่งมอบบริการถึงลูกค้า เพื่อพัฒนาสินค้าและบริการทั้งที่จับต้องได้
(Tangible Benefit) และที่ตอบสนองด้านอารมณ์ (Emotional Benefit)
ซึ่งเหมาะสมกับความต้องการและตรงใจลูกค้าตั้งแต่เริ่มต้นการใช้บริการ (Life Cycle
Campaign) โดยมีเป้าหมายสูงสุดเพื่อสร้างความพึงพอใจให้กับลูกค้า
ทั้งนี้ได้นำเสนอสินค้าและบริการทั้งจาก เอไอเอส
และพันธมิตรธุรกิจซึ่งสามารถใช้ได้ในชีวิตประจำวัน ภายใต้โปรแกรม “เอไอเอส พลัส”
ทำให้สามารถครอบคลุมกลุ่มลูกค้าเพิ่มขึ้นร้อยละ 30 จากปี 2550

1)  การพัฒนาบุคลากรเพื่อให้บริการให้คำปรึกษาและดูแลทางด้านโปรโมชั่น (Promotion
    Consultancy) และครอบคลุมถึง บริการให้คำปรึกษาและดูแลการใช้บริการด้านข้อมูล
    (Non-Voice Consultancy)
    ในการให้ข้อมูลและคำแนะนำแก่ลูกค้าในการเลือกใช้แพ็คเกจที่เหมาะสมที่สุดตามพฤติกรรมการใช้งานและความต้องการด้วยความสบายใจ
    รวมถึงให้คำปรึกษาและแนะนำการเชื่อมต่ออุปกรณ์ที่ถูกต้องเพื่อใช้บริการด้านข้อมูล ผ่านทาง
    เอไอเอส Call Center และ เอไอเอส ช็อป
    นอกจากนี้หากลูกค้ามีพฤติกรรมการใช้งานที่เปลี่ยนแปลงไปพนักงานก็จะดูแลโดยแนะนำแพ็คเกจการใช้งานที่เหมาะสมยิ่งขึ้น

2)  การขยายงานบริการที่มีคุณภาพเดียวกับเอไอเอส ช็อป ไปสู่ร้านเทเลวิซ
    เพื่ออำนวยความสะดวกแก่ลูกค้าซึ่งกระจายตัวอยู่ทั่วประเทศโดยให้ความสำคัญกับสิ่งที่เป็นคุณค่าหลัก
    (Core Value) ในใจลูกค้า คือ ความสะดวก ความถูกต้องสมบูรณ์
    ความเป็นผู้ให้คำแนะนำช่วยเหลือด้วยความเป็นมิตร ความรู้จักรู้ใจลูกค้า และความใส่ใจ
    โดยมีการปรับเปลี่ยนระบบการจัดการภายใน
    มีการลดขั้นตอนให้ง่ายและสะดวกรวดเร็วมากยิ่งขึ้น เพิ่มความยืดหยุ่นในการให้บริการ
    รวมทั้งส่งเสริมภาพลักษณ์การให้บริการด้วยความเป็นมิตรให้ชัดเจนยิ่งขึ้น

3)  การสร้างสรรค์นวัตกรรมการให้บริการใหม่ ๆ เพื่อสร้างความรู้สึกใกล้ชิดแก่ลูกค้า

    -   Face-to-Face Call Center Service via Web Cam
        บริการที่ลูกค้าสามารถสนทนาผ่าน e-mail (Chat) กับพนักงานแบบเห็นหน้าตา
        และเป็นช่องทางพิเศษสำหรับผู้พิการทางการได้ยิน
        สามารถใช้ภาษามือในการสนทนากับพนักงานด้วย

    -   บริการ Multi-Language เพื่อรองรับการเพิ่มขึ้นของลูกค้าต่างชาติโดยเฉพาะชาวพม่า
        เอไอเอส ได้เพิ่มการให้บริการภาษาพม่า นอกเหนือจากภาษาอังกฤษ จีน (แมนดาริน)
        เกาหลี ญี่ปุ่น ฝรั่งเศส รวมทั้งภาษาท้องถิ่น ภาคเหนือ ภาคอีสาน และภาคใต้

4) การนำเสนอสิทธิพิเศษ (Privilege) ที่ง่ายต่อการใช้งาน
ใช้ได้จริงในชีวิตประจำวันและครอบคลุมทั่วประเทศ ภายใต้โครงการ “เอไอเอส พลัส”
โดยเน้นตอบสนองรูปแบบการใช้ชีวิตของลูกค้าซึ่งอยู่ภายใต้ 4 แกนหลัก

-   หมวด Shopping ให้คูปองส่วนลดหรือส่วนลดพิเศษเพิ่มเติม ที่ห้างสรรพสินค้า Central,
    The Mall, The Emporium, และ Siam Paragon

-   หมวด Dining ได้ขยายพันธมิตรไปยังร้านค้าที่มีสาขาครอบคลุมทั่วประเทศ (Chain
    Restaurant) เช่น ร้านสเวนเซ่น (Swensens) ร้านแมคโดนัลด์ (McDonald)
    มิสเตอร์โดนัท (Mister Donut) จากเดิมที่มีอยู่มากกว่า 3,000 ร้านค้าใน 76
    จังหวัดทั่วประเทศ พร้อมจัดแคมเปญ “อิ่มอร่อยมื้อนี้ ลุ้นทานฟรีกับเอไอเอส พลัส”
    เพื่อลุ้นบัตรทานอาหารฟรีหนึ่งพันบาทอย่างต่อเนื่องและมีการขยายแคมเปญไปยังเมืองใหญ่ในต่างจังหวัด
    เช่น เชียงใหม่ ขอนแก่น ชลบุรี และภูเก็ต เป็นต้น

-   หมวด Entertainment จัดแคมเปญ “Movie Month 60 บาท”
    เพื่อให้สิทธิพิเศษแก่ลูกค้าในการเลือกดูหนังได้ทุกเรื่องทุกรอบ ในวันศุกร์ เสาร์ และอาทิตย์
    ทุกสัปดาห์ ตลอดทั้งเดือน

-   หมวด Transportation มอบส่วนลด 60 บาทในการซื้อตั๋วโดยสารรถประจำทาง และ
    รถไฟ ระหว่างกรุงเทพและต่างจังหวัดทั่วทุกภาคของประเทศ

นอกจากนี้ มีการจัดสิทธิพิเศษสำหรับลูกค้ากลุ่มสำคัญภายใต้โปรแกรม “เซเรเนด”
ซึ่งเป็นกลุ่มลูกค้าที่มีการใช้งานสูงหรือมีอายุการใช้บริการยาวนาน เป็นต้น
จะได้รับสิทธิพิเศษที่มีมูลค่ามากกว่า (On-Top) สิทธิพิเศษที่เป็นเอกสิทธิ์เฉพาะ (Exclusive)
หรือสิทธิพิเศษที่ได้รับก่อนลูกค้าทั่วไป (Priority) ผ่านทั้ง 4 แกนดังกล่าว โดย เอไอเอส
เชื่อมั่นว่าความมุ่งมั่นทั้งหมดที่มอบให้ลูกค้าจะทำให้เกิดความไว้วางใจ
มีความรู้สึกที่ดีและภูมิใจในแบรนด์ของ เอไอเอส ซึ่งจะพัฒนาไปสู่ความผูกพันของลูกค้ามีต่อ
เอไอเอส ในระยะยาวได้ในที่สุด

2. ภาวะอุตสาหกรรมและการแข่งขันของตลาดโทรศัพท์เคลื่อนที่ปี 2551

ธุรกิจโทรศัพท์เคลื่อนที่ในปี 2551
มีอัตราเจริญเติบโตของรายได้ตลาดโดยรวมคาดว่าน้อยกว่าร้อยละ 4.
โดยมีจำนวนผู้ใช้บริการเพิ่มขึ้นประมาณ 8 ล้านคน จากปี 2550 ทำให้ ณ สิ้นปี 2551
มีจำนวนผู้ใช้บริการทั้งสิ้นประมาณ 61 ล้านคน
หรือคิดเป็นอัตราหมายเลขโทรศัพท์เคลื่อนที่ต่อจำนวนประชากร (penetration rate) ร้อยละ
94 โดยมีสาเหตุหลักจากการเพิ่มขึ้นอย่างรวดเร็วของจำนวนผู้ใช้บริการมากกว่า 1 หมายเลข
(Multiple SIM user) จากการแจกซิมการ์ดหรือแลกซื้อได้ในราคาพิเศษ
ความนิยมในการโทรออกจากเบอร์ที่มีโปรโมชั่นถูกกว่า รวมถึงการโทรภายในเครือข่าย
อย่างไรก็ตาม เมื่อพิจารณาจำนวนผู้ใช้บริการต่อจำนวนประชากร (human penetration rate)
แล้ว จากการสำรวจของ เอไอเอส พบว่ามีอัตราเพียงร้อยละ 65

แม้ว่าอัตราหมายเลขโทรศัพท์เคลื่อนที่ต่อจำนวนประชากรของทั้งประเทศ จะเข้าใกล้ร้อยละ 100
ซึ่งถือว่าเป็นอัตราที่เข้าใกล้จุดอิ่มตัว (saturation point)
แต่เมื่อพิจารณาในแต่ละพื้นที่ของประเทศไทย พบว่ามีความแตกต่างในแต่ละพื้นที่ โดยกรุงเทพฯ
และหัวเมืองใหญ่เป็นพื้นที่หลักที่มีอัตราหมายเลขโทรศัพท์เคลื่อนที่ต่อจำนวนประชากรสูงใกล้เคียงร้อยละ
100-120
ในขณะที่ภาคเหนือและภาคตะวันออกเฉียงเหนือยังมีอัตราหมายเลขโทรศัพท์เคลื่อนที่ต่อจำนวนประชากรเพียงร้อยละ
50-60 เท่านั้น ดังนั้นผู้ให้บริการจึงให้ความสำคัญต่อตลาดภูมิภาคเหล่านี้มากขึ้นในปี 2551 ที่ผ่านมา
โดยจะเห็นได้จากการเพิ่มจำนวนสถานีฐานในพื้นที่ดังกล่าว และการทำการตลาดที่มากขึ้น
เนื่องจากผู้ให้บริการต่างเล็งเห็นศักยภาพในเชิงพาณิชย์ของพื้นที่ดังกล่าว

ผู้ให้บริการรายใหญ่ในประเทศไทยมีจำนวนสามราย ซึ่งมีส่วนแบ่งการตลาดรวมมากกว่าร้อยละ 97
ทั้งนี้ เอไอเอส ยังคงเป็นผู้นำส่วนแบ่งการตลาดทั้งในด้านจำนวนผู้ใช้บริการ และด้านรายได้ โดย
ณ สิ้นปี 2551 เอไอเอส ยังครองส่วนแบ่งตลาดของผู้ใช้บริการอยู่ประมาณร้อยละ 45
ในขณะที่มีส่วนแบ่งตลาดด้านรายได้ประมาณร้อยละ …52…

[][]

ด้านการแข่งขันทางด้านราคาโดยรวมในปี 2551 ที่ผ่านมา ถือว่ามีแนวโน้มที่ดีขึ้น
เนื่องจากผู้ให้บริการต้องมีภาระผูกพันจากการจ่ายค่าเชื่อมโยงเครือข่าย (Interconnection
Charge) ให้ผู้บริการรายอื่น
ทำให้ผู้ให้บริการโทรศัพท์เคลื่อนที่เน้นใช้กลยุทธ์ด้านราคาเฉพาะการใช้งานภายในเครือข่าย
(on-net promotion) เป็นหลัก นอกจากนี้
ผู้ให้บริการส่วนใหญ่ได้มีการปรับราคาขึ้นสำหรับลูกค้าเดิม
ที่โปรโมชั่นเก่าได้หมดอายุลงในช่วงครึ่งปีแรก อย่างไรก็ตาม
เนื่องจากวิกฤตการทางเศรษฐกิจทั่วโลก ซึ่งกระทบถึงเศรษฐกิจไทย
อีกทั้งสถานการณ์ความไม่แน่นอนทางการเมือง และทำให้ดัชนีความเชื่อมั่นผู้บริโภคลดต่ำลง ทำให้
ในช่วงครึ่งปีหลัง ผู้ให้บริการจึงได้ชะลอการปรับขึ้นราคาค่าโทรศัพท์
โดยพยายามรักษาราคาในระดับเดิม

กลยุทธ์การตลาดของ เอไอเอส

เอไอเอส มุ่งเน้นในการรักษาส่วนแบ่งการตลาดในเชิงรายได้ (Revenue market share)
มากกว่าส่วนแบ่งการตลาดในแง่จำนวนฐานลูกค้า โดยในปี 2551 เอไอเอส
สามารถเพิ่มส่วนแบ่งการตลาดของรายได้เท่ากับร้อยละ 52 จากร้อยละ 51 ในปี 2550
ทั้งนี้เนื่องจากความแข็งแกร่งของตราสินค้า (Brand) ของแต่ละบริการของ เอไอเอส
ที่เจาะกลุ่มลูกค้าเฉพาะแต่ละกลุ่มที่ต่างกันผ่านแบรนด์สามแบรนด์
รวมถึงเครือข่ายที่ครอบคลุมโดยเฉพาะในต่างจังหวัด โดยมีคุณภาพ สัญญาณเสียงที่ชัดเจน
อีกทั้งกลยุทธ์ทางการตลาดต่างๆ และช่องทางการจัดจำหน่ายที่เข้มแข็งของ เอไอเอส
ที่สามารถเพิ่มจำนวนลูกค้าใหม่ และรักษาฐานลูกค้าเดิมได้

ในปี 2551 เอไอเอส มุ่งเน้นการตลาดแบบฟังก์ชั่นนอลมาร์เก็ตติ้ง (Functional Marketing)
ที่จะส่งมอบคุณภาพใน 5 แกนหลักของการให้บริการ ซึ่งนำเสนอภายใต้แบรนด์ เอไอเอส
ในฐานะแบรนด์องค์กร (Corporate Brand) ได้แก่ 1) เครือข่ายที่มีคุณภาพ 2)
บริการหลังการขายที่ไว้วางใจได้ตลอด 24 ชั่วโมงผ่านทุกช่องทาง 3) บริการที่เป็นนวัตกรรมใหม่
4) สิทธิพิเศษที่ให้ชีวิตสะดวกสบาย 5) สาธารณประโยชน์เพื่อตอบแทนสังคม
รวมทั้งให้ความสำคัญกับการตลาดแบบอีโมชั่นนอลมาร์เก็ตติ้ง (Emotional Marketing)
ที่จะถ่ายทอดทั้ง 5 ด้านหลักของการให้บริการสู่ลูกค้าผ่านมิติทางด้านอารมณ์ ภายใต้แนวคิด
“อยู่เคียงข้างคุณ” เปรียบเสมือนเพื่อนสนิทที่พร้อมจะสนับสนุนลูกค้าในทุกรูปแบบการใช้ชีวิต
เอไอเอส เชื่อมั่นว่าการทำการตลาดทั้ง 2
ส่วนควบคู่กันทั้งด้านเหตุผลและอารมณ์จะสามารถสร้างความผูกพันกับลูกค้าได้อย่างยั่งยืน
ทั้งนี้กลยุทธ์การตลาดของ เอไอเอส ในปี 2551 ที่ผ่านมา ได้แก่

นำเสนอโปรแกรมค่าโทรที่มีรูปแบบแปลกใหม่
ซึ่งผสมผสานกับสิทธิประโยชน์จากสินค้าและบริการต่างๆ เพื่อสร้างความแตกต่างจากคู่แข่งขัน

เอไอเอส
มองเห็นโอกาสจากพฤติกรรมของผู้บริโภคที่เปลี่ยนแปลงจึงได้นำเสนอโปรแกรมค่าโทรที่เหมาะกับความต้องการของลูกค้าที่มีมากกว่า
1 เลขหมาย (Multiple SIM user) ซึ่งไม่เพียงแต่เพื่อรักษาฐานลูกค้าเอาไว้ได้
แต่ยังจูงใจให้ลูกค้าในระบบอื่นหันมาใช้งานซิมการ์ดของเอไอเอสเพิ่มเติมอีกด้วย
โดยนำเสนอแพคเก็จค่าโทรในรูปแบบต่างๆหลากหลายที่เหมาะสมกับพฤติกรรมการใช้งาน เช่น
การเหมาจ่ายในช่วงเวลาจำกัด การโทรภายในเครือข่าย การโทรสั้นยาว เป็นต้น

เน้นการหาลูกค้าที่มีคุณภาพซึ่งมีความต้องการใช้งานอย่างแท้จริง

นอกเหนือจากการใช้โปรโมชั่นค่าโทรเพื่อขยายฐานลูกค้าแล้ว
ผู้ให้บริการยังปรับเปลี่ยนกลยุทธ์ในการแจกซิมจากเดิมที่เน้นแจกตามที่สาธารณะ
ไปสู่การร่วมมือกับพันธมิตรทางธุรกิจโดยให้ลูกค้าสามารถแลกรับซิมการ์ดฟรีหรือแลกซื้อได้ในราคาพิเศษ
ทั้งหมดนี้ส่งผลให้พฤติกรรมของผู้บริโภคเปลี่ยนแปลงไป โดยจำนวนผู้ที่ใช้บริการมากกว่า 1
หมายเลข(Multiple SIM user) มีจำนวนเพิ่มสูงขึ้นอย่างต่อเนื่อง
รวมทั้งการเพิ่มขึ้นของจำนวนซิมการ์ดที่ไม่มีการใช้งาน (Inactive user)
และออกจากระบบไปในที่สุด (Churn user) สำหรับ เอไอเอส
ยังคงเน้นการหาลูกค้าที่มีคุณภาพซึ่งมีความต้องการใช้งานโดยผ่านช่องทางการจัดจำหน่ายทั่วไป
มากกว่าเน้นขยายฐานลูกค้าจำนวนมากจากการแจกซิมการ์ดแต่ไม่มีการใช้งาน

เจาะตลาดกลุ่มต่างๆ ที่มีศักยภาพ

ตลาดในส่วนภูมิภาคจัดเป็นอีกตลาดหนึ่งที่ยังมีศักยภาพในการเติบโตอีกมาก ซึ่ง เอไอเอส
ได้มีการขยายเครือข่ายให้มีพื้นที่ให้บริการคลอบคลุมมากขึ้น รวมทั้งใช้กลยุทธ์ Localize
Marketing ที่นำเสนอโปรแกรมค่าโทรเฉพาะพื้นที่ เช่น
โปรแกรมค่าโทรอัตราพิเศษสำหรับภาคเหนือและภาคตะวันออกเฉียงเหนือและกิจกรรมทางการตลาด
เช่น คาราวาน (Caravan) ไปสู่ระดับอำเภอ และหมู่บ้าน โดย เอไอเอส
มีความได้เปรียบเหนือคู่แข่งในพื้นที่ส่วนภูมิภาคด้วยเครือข่ายที่แข็งแกร่งและครอบคลุมมากที่สุดในประเทศ
และยังมีกิจกรรมทางการตลาดที่ตรงใจลูกค้ากลุ่มนี้ผ่านคอนเสิร์ตสวัสดีลูกทุ่งทั่วไทยที่จัดขึ้นอย่างต่อเนื่องในทุกภูมิภาคของประเทศอีกด้วย

นอกจากนี้ เอไอเอส ยังดึงลูกค้าพรีเพด เด็กจบใหม่ที่เริ่มก้าวสู่วัยทำงาน หรือที่เรียกว่ากลุ่มลูกค้า
First Jobber มาใช้ จีเอสเอ็ม เช่น การออกโปรโมชั่น “Fit”
หรือการใช้กลยุทธ์สื่อสารการตลาดรูปแบบใหม่ เรียกว่า “Online Activation”
ที่ผสมผสานเทคโนโลยีมัลติมีเดียยุคใหม่ ซึ่งรวม VDO และ Interactive Game เข้าด้วยกัน
ซึ่งได้รับผลตอบรับเป็นอย่างดีจากกลุ่มเป้าหมาย

การเพิ่มความจงรักภักดีกับแบรนด์ให้มากขึ้นโดยใช้การบริหารความสัมพันธ์กับลูกค้า (Brand
Loyalty)

จากการแข่งขันด้านราคาที่ผ่านมา ประกอบกับการถือซิมมากกว่าหนึ่งซิม (Multi SIM)
ทำให้ผู้ให้บริการต้องหันมาให้ความสำคัญกับการส่งเสริมความจงรักภักดีต่อแบรนด์ (Brand
Loyalty) เพิ่มขึ้น
รวมถึงการสร้างความพึงพอใจและความผูกพันกับลูกค้าเพื่อลดจำนวนลูกค้ายกเลิกเลขหมายด้วยการมอบโปรโมชั่นพิเศษสำหรับการเติมเงิน
เช่น เพิ่มระยะเวลาใช้งาน หรือได้รับเงินเพิ่ม เมื่อเติมเงินผ่านตัวแทนเติมเงินออนไลน์
ไฮเปอร์มาร์เก็ต หรือโบนัสโทรฟรีจากการซื้อสินค้าที่เข้าร่วมรายการ
นอกจากนี้นำเสนอบริการใหม่เพื่อลูกค้าสามารถบริหารเงินคงเหลือและระยะเวลาใช้งานได้ด้วยตัวเอง
เช่น บริการโอนเงินหรือโอนวัน บริการแลกเงินคงเหลือเป็นระยะเวลาใช้งาน เป็นต้น

เอไอเอส ได้นำการบริหารความสัมพันธ์กับลูกค้าผ่านทางโปรแกรม CRM (Customer Relation
Management) และ CEM (Customer Experience Management)
มาใช้โดยนำเสนอหลากหลายสิทธิประโยชน์ต่างๆ
ซึ่งคำนึงถึงการนำไปใช้ประโยชน์ได้จริงในชีวิตประจำวันและเพิ่มความสะดวกในการใช้งานของลูกค้าโดยไม่ต้องพกบัตรเพราะเพียงแสดงโทรศัพท์เคลื่อนที่ก็สามารถรับสิทธิพิเศษได้ทันที
ตลอดจนได้ลงทุนพัฒนาบริการทั้งด้านบุคลากรอย่างต่อเนื่องเพื่อให้ลูกค้าได้รับการบริการที่รวดเร็วและมีคุณภาพมาตรฐานเดียวกันในทุกช่องทาง

เพิ่มความแข็งแกร่งด้านช่องทางการจัดจำหน่าย

ผู้ให้บริการยังได้ขยายช่องทางใหม่ในการเข้าถึงลูกค้าวัยรุ่นผ่านทางเว็บไซต์ (Website)
ซึ่งจะจูงใจด้วยการแจกซิมการ์ด หรือสิทธิประโยชน์ต่างๆ เช่น วันใช้งานฟรี สิทธิในการส่ง SMS
หรือ MMS ฟรี เป็นต้น โดยมีเป้าหมายที่จะสร้างคอมมูนิตี้ (Community)
และเพื่อสร้างความผูกพันกับแบรนด์ในที่สุด นอกจากนี้ เอไอเอส
ยังได้จำหน่ายบัตรเติมเงินผ่านช่องทางการจำหน่ายรูปแบบใหม่เพื่ออำนวยความสะดวกให้กับลูกค้า
โดยการแต่งตั้งตัวแทนจำหน่ายผ่านช่องทางการจัดจำหน่ายในธุรกิจอื่นๆที่ไม่ได้เกี่ยวข้องกับการสื่อสารโดยตรง
เช่น ร้านขายหนังสือ ร้านสะดวกซื้อ สถานีบริการน้ำมัน ร้านจำหน่ายซีดี-เทป ห้างสรรพสินค้า
ซุปเปอร์สโตร์ ที่ทำการไปรษณีย์ และธนาคาร เป็นต้น
รวมทั้งพัฒนาวิธีการเติมเงินผ่านช่องทางอิเล็กทรอนิกส์ต่างๆ เช่น ผ่านเครื่องเติมเงินอัตโนมัติ,
ATM, Phone Banking, อินเตอร์เน็ต, M-Pay
รวมถึงบริการเติมเงินรูปแบบใหม่ผ่านตัวแทนเติมเงินออนไลน์ (Refill on mobile หรือ ROM)
ซึ่งจะช่วยลดต้นทุนของการผลิตบัตรเติมเงิน
อีกทั้งยังทำให้การเติมเงินของเอไอเอสสามารถเข้าถึงผู้บริโภคทุกกลุ่มได้ดียิ่งขึ้น

แนวโน้มตลาดโทรศัพท์เคลื่อนที่ในปี 2552

ผู้ให้บริการโทรศัพท์เคลื่อนที่จะต้องเผชิญกับเงื่อนไขทางการตลาดที่ท้าทายในปีหน้า ได้แก่
การชะลอตัวทางเศรษฐกิจทั้งในระดับโลกและวิกฤตเศรษฐกิจภายในประเทศ
ตลาดโทรศัพท์เคลื่อนที่ซึ่งเข้าสู่จุดอิ่มตัว (Saturated Market)
โดยมีจำนวนผู้ใช้มือถือต่อประชากรในอัตราสูง (High Penetration Rate)
โดยเฉพาะอย่างยิ่งในเขตเมือง โดยในปี 2552 เอไอเอส คาดว่า
ตลาดจะมีจำนวนผู้ใช้บริการโทรศัพท์เคลื่อนที่เพิ่มขึ้นประมาณ 5 ล้านเลขหมาย
หรือคิดเป็นการเติบโตที่อัตราร้อยละ 8 จากปี 2551
ซึ่งจะทำให้อัตราหมายเลขโทรศัพท์เคลื่อนที่ต่อจำนวนประชากรประมาณร้อยละ 100-110
โดยจำนวนผู้ใช้บริการมากกว่า 1 หมายเลข (Multiple SIM user)
จะยังคงมีอยู่เป็นจำนวนพอสมควร หากพิจารณาจำนวนผู้ใช้บริการต่อจำนวนประชากร (Human
penetration rate) แล้ว คาดว่าจะอยู่ในระดับอัตราร้อยละ 70-80
โดยมาจากการเติบโตของผู้ใช้บริการในตลาดต่างจังหวัดเป็นหลัก อย่างไรก็ตาม
อัตราการเติบโตในเชิงรายได้ของตลาดการให้บริการโทรศัพท์เคลื่อนที่น่าจะอยู่ในระดับน้อยกว่าร้อยละ
4 เนื่องจากเศรษฐกิจไทยที่คาดว่าจะเติบโตลดน้อยลงอย่างมาก ตามภาวะเศรษฐกิจทั่วโลก
รวมถึงสถานการณ์ความไม่แน่นอนทางการเมือง ซึ่งต่างกดดันการบริโภคภายในประเทศ

นอกจากนี้ การเปิดให้บริการคงสิทธิเลขหมาย (Number Portability)
ที่ลูกค้าสามารถเปลี่ยนผู้ให้บริการได้โดยใช้เลขหมายเดิม โดย เอไอเอส
ในฐานะผู้นำในธุรกิจโทรศัพท์เคลื่อนที่มีความพร้อมที่จะเติบโตต่อไปในปีหน้าท่ามกลางสถานการณ์ดังกล่าว
ด้วยเครือข่ายที่แข็งแกร่งและครอบคลุมทุกพื้นที่ มีคุณภาพที่โดดเด่นกว่า
และมีโครงการสิทธิประโยชน์มากมายที่ทำมายาวนานในการบริหารความสัมพันธ์กับลูกค้า นอกจากนี้
เอไอเอส ยังได้ปรับตัวเพื่อรองรับการเปิดให้บริการคงสิทธิเลขหมาย (Number Portability)
โดยพยายามปรับเปลี่ยนความคิดเห็นของลูกค้าที่มองว่าค่าบริการของเอไอเอส
“แพงกว่าผู้ให้บริการรายอื่น” โดยออกแคมเปญ “เครือข่ายคุณภาพ ราคาพอกัน”
เพื่อให้ผู้บริโภครับรู้ถึงความคุ้มค่าจากการใช้บริการของเอไอเอส
ซึ่งจะได้รับประสบการณ์ที่ดีในทุกๆด้านและส่งผลให้ลูกค้ามีความผูกพันกับแบรนด์มากยิ่งขึ้น

ผู้ให้บริการมุ่งเน้นให้ความสำคัญมากขึ้นในการเพิ่มรายได้จากบริการเสริม (Non-voice)
ซึ่งมีการแข่งขันด้านราคาไม่สูงนักและยังมีอัตราการขยายตัวอย่างต่อเนื่อง
โดยเฉพาะบริการที่เกี่ยวข้องกับดนตรีและความบันเทิง นอกจากนี้
ในปีหน้าผู้ให้บริการแต่ละรายจะนำเสนอบริการใหม่ที่หลากหลายและรวดเร็วยิ่งขึ้นบนเทคโนโลยี 3G
เช่น อินเตอร์เน็ตไร้สายความเร็วสูงบนมือถือ (High Speed Wireless Internet),
โทรศัพท์แบบเห็นหน้า (Video Call) หรือบริการดาวน์โหลดไฟล์ข้อมูลขนาดใหญ่ในลักษณะของ
Video Clip, Video Streaming, Full Song, Music Video
และขยายธุรกิจไปสู่การให้บริการบรอดแบนด์ (Broadband)
ซึ่งมีโอกาสในการเติบโตจากจำนวนผู้ใช้งานอินเตอร์เน็ตในประเทศไทยที่เพิ่มสูงขึ้นอย่างต่อเนื่องมากกว่า
13 ล้านคน เอไอเอส ในฐานะผู้ให้บริการบนเทคโนโลยี 3G เป็นรายแรกในประเทศไทย
ซึ่งฐานะทางการเงินที่แข็งแกร่งและมีประสบการณ์อันยาวนานในการพัฒนาหลากหลายรูปแบบบริการเสริมที่เป็นนวัตกรรมจะสามารถก้าวไปสู่ผู้นำในตลาด
3G ได้อย่างมั่นคง

การแสดงความรับผิดชอบต่อสังคม (Corporate social responsibility)

กว่า 18 ปี ของการดำเนินธุรกิจ เอไอเอส คงยืนยันในเจตนารมณ์ที่ชัดเจน มีความมุ่งมั่น
ตั้งใจดำเนินธุรกิจภายใต้หลักธรรมาภิบาล ทั้งพร้อมตอบแทนสังคมไทย
ด้วยเป็นส่วนหนึ่งในการสร้างกำลังใจให้กับทุกคนในสังคมให้สามารถใช้ชีวิตและดำรงชีพได้อย่างมีความสุข
ซึ่งบริษัทฯพร้อมที่จะยืนหยัดอยู่เคียงข้างคุณทุกคน

ดังนั้น เพื่อให้การดำเนินงานเพื่อสังคมมีความแข็งแกร่ง ชัดเจน บริษัทฯ
จึงวางแนวทางในการดำเนินงานเป็น 4 แนวทาง คือ การสนับสนุนสถาบันครอบครัว ,
การเป็นแบบอย่างที่ดีในสังคม, การให้โอกาสช่วยเหลือสังคมด้านต่างๆ
และการปลูกจิตสำนึกให้พนักงานช่วยเหลือสังคม ซึ่งจาก 4 แนวทางที่วางไว้
สามารถตอบสนองและดูแลสังคมได้โดยผ่านกิจกรรมต่างๆ ภายใต้โครงการ ต่อไปนี้

1.  การสนับสนุนสถาบันครอบครัว

โครงการสานรัก สนับสนุนสถาบันครอบครัว จัดกิจกรรมดังนี้

-   ภาพยนตร์โฆษณา เพื่อจุดประกายความคิดในเรื่องครอบครัวโดยปีนี้เสนอ ชุด
    “ความทรงจำดีๆ” ที่นำเสนอแนวคิด ที่ว่า “ในวันที่ไม่เหลืออะไร
    คุณยังมีครอบครัวอยู่เคียงข้างเสมอ”
    ซึ่งเป็นการสะท้อนชีวิตของคนไทยที่ประสบปัญหาจากสภาวะเศรษฐกิจ
    จึงเกิดความท้อแท้และหาทางออกคิดสั้นฆ่าตัวตาย แต่ก็ฉุกคิดว่าแม้จะลำบากเพียงใด
    คุณก็ยังมีครอบครัวที่คอยเป็นกำลังใจให้สู้กับปัญหานั้นๆ

-   “เอไอเอส แฟมิลี่ แรลลี่ เพื่อสายใจไทย” ชิงถ้วยพระราชทานสมเด็จพระเทพรัตนราชสุดาฯ
    สยามบรมราชกุมารี เป็นการจัดกิจกรรมเพื่อสานความสัมพันธ์แก่กันของคนในครอบครัว
    ซึ่งรายได้จากกิจกรรมนี้ ได้นำขึ้นทูลเกล้าถวายสมเด็จพระเทพรัตนราชสุดาฯ
    สยามบรมราชกุมารี เพื่อมูลนิธิ สายใจไทย

-   “เอไอเอส แฟมิลี่ วอล์ค แรลลี่ เพื่อมูลนิธิอานันทมหิดล”
    ชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี
    รายได้จากการจัดกิจกรรมนี้ ได้นำขึ้นทูลเกล้าถวายสมเด็จพระเทพรัตนราชสุดาฯ
    สยามบรมราชกุมารี เพื่อมูลนิธิอานันทมหิดล

-   จัดทำจุลสารสำหรับครอบครัว โดยสอดแทรกสาระความรู้ ทางวิชาการ
    เกี่ยวกับกลยุทธ์การสร้างบรรยากาศแห่งความรักภายในครอบครัว
    และเทคนิคการเลี้ยงลูกด้วยวิธีการสมัยใหม่ เพื่อให้ความรู้กับสมาชิกภายในครอบครัว
    โดยเฉพาะคุณพ่อคุณแม่ ซึ่งเป็นการเตรียมความพร้อม สู่การสร้างครอบครัวที่สมบูรณ์แบบ

2.  การเป็นแบบอย่างที่ดีของสังคม

-   ผลิตสารคดีชีวิตทางโทรทัศน์ ภายใต้ชื่อรายการ “สานรัก คนเก่งหัวใจแกร่ง”
    เพื่อเชิดชูและสนับสนุนเยาวชนที่ดี ใฝ่รู้ มีความกตัญญู ให้เป็นแบบอย่างที่ดีของสังคม
    โดยโครงการนี้จะให้เงินช่วยเหลือครอบครัวและให้ทุนการศึกษาแก่เด็กได้เรียนจนจบปริญญาตรี
    ล่าสุด มีเยาวชนเรียนจบระดับนี้แล้ว 20 คน
    ปัจจุบันมีเยาวชนอยู่ในโครงการและกำลังศึกษาอยู่ทุกระดับชั้นมากกว่า 365 คน

-   กิจกรรม “สานรัก คนเก่งหัวใจแกร่งสัญจร” เพื่อสร้างขวัญและเพิ่มกำลังใจให้เยาวชน
    ด้วยการนำตัวอย่างเยาวชนจากโครงการสานรักคนเก่งหัวใจแกร่งไปพูดคุยและแลกเปลี่ยนแนวคิดแก่เยาวชนในสถานที่ต่างๆ
    อาทิ สถานพินิจและคุ้มครองเด็กและเยาวชน สถาบันการศึกษา สำนักงานพุทธศาสนา
    อัครสังฆมณฑล สถานสงเคราะห์ต่างๆ

-   จัดทำ “ซีดีสานรัก คนเก่งหัวใจแกร่ง” โดยรายการทีวีที่ออกอากาศไปแล้วจะทำบันทึกลง CD
    เพื่อใช้เป็นสื่อการเรียนการสอนโดยนำไปมอบให้แก่หน่วยงานต่างๆ
    ไม่ว่าจะเป็นสถาบันการศึกษา สำนักงานพุทธศาสนา อัครสังฆมณฑล
    สถานพินิจและคุ้มครองเด็กและเยาวชน สถานสงเคราะห์ต่างๆ
    เพื่อใช้เป็นสื่อการเรียนการสอนด้านจริยธรรม คุณธรรมซึ่งมอบไปแล้วจำนวนกว่า 2 แสนแผ่น

-   โครงการจัดทำซีดีเพลงพระราชนิพนธ์
    การจัดทำซีดีเพลงพระราชนิพนธ์ของพระบาทสมเด็จพระเจ้าอยู่หัวเนื่องในวโรกาส
    พระชนมพรรษา 80 พรรษา
    ในรูปแบบของเพลงเมดเล่ย์ประสานเสียงครั้งแรกของประเทศไทย บรรเลงเดี่ยวเปียโน
    และบรรเลง Big band ชุด H.M. Compositions “Music for All Time”
    เพื่อเทิดพระเกียรติพระอัจฉริยภาพทางดนตรีและเผยแพร่บทเพลงอันทรงคุณค่าในพระองค์ท่านในแบบอย่างที่ถูกต้องตามต้นฉบับ
    จำนวน 10,000 แผ่น
    โดยมอบเป็นสื่อการศึกษาด้านดนตรีแก่ห้องสมุดของสถาบันการศึกษาที่มีการเรียนการสอนวิชาดนตรี
    โรงเรียนสอนคนตาบอด สมาคมคน ตาบอดแห่งประเทศไทย เป็นต้น

-   โครงการ Company Visit เพื่อเปิดโอกาสให้หน่วยงานต่างๆ ทั้งภาครัฐและเอกชน
    รวมถึงสถาบันการศึกษา เข้าเยี่ยมชมกิจการขององค์กรและแลกเปลี่ยนความรู้ประสบการณ์
    โดยมีเจตนารมณ์ในการถ่ายทอดข้อมูลเพื่อเป็นองค์ความรู้แก่ผู้เข้าเยี่ยมชม

3.  การให้โอกาสและช่วยเหลือสังคม

-   โครงการ “ถังน้ำใจ เอไอเอส เพื่อไทยไม่ขาดน้ำ”
    เนื่องในโอกาสที่พระบาทสมเด็จพระเจ้าอยู่หัว ทรงครองศิริราชย์ครบ 60 ปี เอไอเอส
    และชาวไทยทั้งประเทศตั้งใจที่จะทำความดีและเดินตามรอยพระราชดำริของพระองค์ท่านในเรื่องของทรัพยากรน้ำ
    ปัญหาภัยแล้ง และเพื่อเป็นการสนองแนวพระราชดำริ โครงการนี้จึงเกิดขึ้น
    โดยจัดมอบถังน้ำชนิดพิเศษที่ทำจากวัสดุเอลิเซอร์ แข็งแรง ทนทาน ไม่เป็นสนิม ไม่มีตะไคร่น้ำ
    เพื่อใช้เก็บกักน้ำไว้ใช้ยามขาดแคลนน้ำและได้ดำเนินการต่อเนื่อง ถึงปี 2551 ติดต่อกันมา 3
    ปี โดยมอบถังน้ำไปแล้ว 10,000 ถัง ไปยังตำบล หมู่บ้านต่างๆ ทั่วประเทศ

-   โครงการบรรเทาทุกข์แก่พี่น้องไทยที่ประสบภัยหนาว ประสบภัยน้ำท่วม
    โดยจัดขบวนคาราววานมอบผ้าห่ม มอบถุงยังชีพแก่ผู้ประสบเหตุดังกล่าว
    ทุกครั้งที่ได้รับผลกระทบจากภัยหนาวและภัยน้ำท่วมโดยตลอดอย่างต่อเนื่องทุกปี

-   โครงการ “เอไอเอส สร้างอาชีพ Call Center
    แด่ผู้พิการทางสายตาและผู้พิการทางการได้ยิน(หูหนวก)” เอไอเอส
    ตั้งใจที่จะให้โอกาสแก่เยาวชนผู้พิการทั้งทางสายตาและทางการได้ยิน(หูหนวก)
    ได้มีอาชีพสามารถเลี้ยงชีพตนเองและครอบครัวไม่เป็นภาระของสังคม
    ด้วยการรับเข้าเป็นพนักงาน เอไอเอส Call Center และได้รับสิทธิประโยชน์
    สวัสดิการเช่นเดียวกันกับพนักงานปกติของ เอไอเอส

-   กองทุน เอไอเอส เพื่อผู้สูงอายุ ในมูลนิธิราชประชานุเคราะห์ ในพระบรมราชูปถัมภ์
    ในส่วนนี้ได้จัดมอบเงินจำนวน 5 ล้านบาทเป็นประจำทุกปีเพื่อสมทบทุนในกองทุนเพื่อผู้สูงอายุ
    ในมูลนิธิราชประชานุเคราะห์ ในพระบรมราชูปถัมภ์
    ที่ผ่านมาจนถึงปัจจุบันมอบเงินไปแล้วเป็นจำนวน 35 ล้านบาท

-   โครงการ เอไอเอส แนะแนวว่าที่บัณฑิต ให้ชีวิตไม่เตะฝุ่น
    เป็นการจัดกิจกรรมที่เปิดโอกาสให้นิสิตนักศึกษาที่กำลังศึกษาอยู่ในชั้นปีที่ 4
    จากสถาบันการศึกษาต่างๆ
    ร่วมรับฟังความรู้การเตรียมความพร้อมในการสมัครงานและพัฒนาตนเองเพื่อเข้าสู่โลกแห่งการทำงานจริง
    สำหรับโครงการดังกล่าว เริ่มตั้งแต่ปี 2550
    มีนักศึกษาจากมหาวิทยาลัยทั้งของภาครัฐและเอกชนเข้าร่วมทั่วประเทศ เข้าร่วมแล้วกว่า
    2,000 คน

-   โครงการ “ศูนย์พัฒนาเด็กเล็ก เอไอเอส -สานรัก”
    โครงการนี้มีเป้าหมายเพื่อแบ่งเบาภาระให้กับพ่อ แม่ ผู้ปกครอง
    โดยเฉพาะพื้นที่ชนบทห่างไกลเมือง ที่ต้องการทำงานหาเงินเลี้ยงชีพเลี้ยงครอบครัว
    แต่มีลูกเล็กที่ต้องดูแล โดยศูนย์นี้จะเปิดรับเด็กเล็กที่มีอายุระหว่าง 3-6 ปี
    จัดเป็นแหล่งศึกษาเพื่อเด็กก่อนวัยเรียน ซึ่ง เอไอเอส
    จะสร้างและส่งมอบให้องค์การบริหารส่วนตำบล (อบต.)ในพื้นที่นั้นๆ ดูแล
    ซึ่งดำเนินการจัดสร้างแล้วที่ บ้านท่างาม จังหวัดกาฬสินธุ์ บ้านหาดใหญ่ จังหวัดพิษณุโลก
    และบ้านแม่สาว จังหวัดเชียงใหม่

-   โครงการ ลานกีฬา เอไอเอส
    จัดทำขึ้นเพื่อให้เยาวชนและประชาชนได้มีโอกาสใช้สถานที่แห่งนี้ในการออกกำลังกายและเล่นกีฬากลางแจ้ง
    เพื่อสุขภาพและอนามัยที่ดีของประชาชน ทั้งเป็นการใช้เวลาว่างให้เกิดประโยชน์
    ช่วยลดปัญหายาเสพติด โดยจัดทำในพื้นที่สาธารณะตามแหล่งชุมชน พร้อมติดตั้งไฟส่องสว่าง
    รวม 6 แห่งทั้งในกรุงเทพฯ และต่างจังหวัด

-   โครงการ เอไอเอส จัดหาอุปกรณ์สนับสนุนการปฏิบัติงานตำรวจจราจร
    เป็นการดำเนินการร่วมกับสำนักงานตำรวจแห่งชาติ
    ด้วยเล็งเห็นถึงความสำคัญของอุปกรณ์ในการปฏิบัติงานที่ส่งผลให้การปฏิบัติงานจราจรมีประสิทธิภาพมากขึ้น
    โดยได้จัดทำตู้ควบคุมสัญญาณไฟจราจรตามจุดแยกต่างๆ 96 แห่ง ทั่วประเทศ

-   เอไอเอส ยิ้มหวานวันเด็ก
    เป็นการจัดกิจกรรมวันเด็กให้กับเยาวชนที่บกพร่องทางร่างกายและปัญญา
    เพื่อเปิดโอกาสให้เยาวชนกลุ่มนี้ได้ร่วมแสดงออกและสนุกกับกิจกรรมต่างๆ
    กับเด็กปกติทั่วไปในวันเด็ก เพื่อให้เด็กเหล่านี้ได้รับประสบการณ์เช่นเดียวกัน

-   โครงการห้องสมุดเคลื่อนที่สานรักในพื้นที่ชายแดนภาคใต้ เอไอเอส
    ได้ริเริ่มการดำเนินโครงการห้องสมุดเคลื่อนที่สานรักในพื้นที่ชายแดนภาคใต้โดยจะมอบห้องสมุดเคลื่อนที่ให้แก่ศูนย์พัฒนาเด็กเล็กและโรงเรียนประถมศึกษา
    ในเขตพื้นที่จังหวัดชายแดนภาคใต้ ได้แก่ จังหวัดยะลา, นราธิวาส, ปัตตานี ,สงขลา และ
    สตูล รวม 200
    แห่งเพื่อเปิดโอกาสในการศึกษาและสร้างเสริมพัฒนาการด้านสติปัญญาให้แก่เด็กๆ

4. การปลูกจิตสำนึกให้พนักงานช่วยเหลือสังคม

-   กิจกรรมพัฒนาโรงเรียนในชนบท เป็นกิจกรรมสาธารณประโยชน์
    ที่พนักงานเอไอเอสได้ร่วมแรง ร่วมใจช่วยกันตกแต่งซ่อมแซมโรงเรียนและโรงอาหาร
    ให้น่าอยู่ และสะอาด อีกทั้งยังได้มอบอุปกรณ์กีฬาให้แก่เด็กๆ
    เพื่อสร้างสัมพันธภาพที่ดีกับชาวบ้านที่อยู่ในชุมชนใกล้เคียงที่มาร่วมกันพัฒนาโรงเรียน

-   กิจกรรมบำเพ็ญประโยชน์ให้กับสถานสงเคราะห์
    โดยนำพนักงานไปร่วมทำบุญด้วยการบริจาคเงิน สิ่งของ และทำกิจกรรมบันเทิง
    เพื่อบำเพ็ญประโยชน์ให้แก่สถานสงเคราะห์ต่างๆ อาทิ โรงเรียนสอนคนตาบอด
    พญาไทบ้านนนทภูมิ บ้านพักคนชราบางแค เป็นต้น

-   กิจกรรมรวมพลังเอไอเอสลดภาวะโลกร้อน การปลูกป่า
    เป็นอีกหนึ่งทางเลือกของการแก้ไขปัญหาภาวะโลกร้อน ล่าสุด เอไอเอส
    ได้นำเพื่อนพนักงานไปปลูกป่าที่จังหวัดเพชรบุรี วัดพระพุทธบาท เขาลูกช้าง
    เพื่อร่วมลดปัญหาดังกล่าว พร้อมทั้งรณรงค์ให้พนักงานใช้ถุงผ้าแทนถุงพลาสติกใส่ของด้วย

-   กิจกรรมมอบแสงสว่าง มอบทานทางปัญญา
    พนักงานได้ผลัดเปลี่ยนกันไปสอนการบ้านและอ่านหนังสือให้เด็กๆ ที่โรงเรียนสอนคนตาบอด
    กรุงเทพฯ ซึ่งกิจกรรมมอบแสงสว่าง มอบทานทางปัญญานี้
    เป็นการต่อยอดโครงการเอไอเอสสนับสนุนการสร้างอาชีพให้คนตาบอด

-   กิจกรรม เอไอเอส Sport Charity เป็นกิจกรรมที่ เอไอเอส นำอุปกรณ์การเรียนและกีฬา
    ไปมอบให้แก่น้องๆ ในโรงเรียนที่ขาดแคลน ในพื้นที่ทุรกันดาร รวมทั้งจัดแข่งกีฬาสามัคคีสัมพันธ์
    ที่ผ่านมาได้จัด

-   กิจกรรมดังกล่าว ณ วัดหนองตามิ่ง จังหวัดลพบุรี

-   เอไอเอส สวพ.FM 91 พัฒนาบริการรับแจ้งเหตุด่วน เหตุร้าย และจราจร ผ่านโทร. 1644
    โดย เอไอเอส ร่วมกับ สวพ.FM.91 ขยายเครือข่ายในการช่วยเหลือสังคม
    ด้วยการจัดอบรมพนักงาน และพัฒนาขีดความสามารถของ เอไอเอส Call Center 1175
    ในการดูแลผู้ใช้บริการเอไอเอส ที่โทรแจ้ง เหตุด่วนเหตุร้าย รวมทั้งสอบถามเส้นทางจราจร
    นอกจากนั้น ยังเปิดรับอาสาสมัครจากพนักงานและผู้ใช้บริการ เอไอเอส จำนวนกว่า 27
    ล้านราย ในการเป็นเหยี่ยวข่าว เพื่อแจ้งเหตุข้อมูลข่าวสาร และความปลอดภัยไปยัง สวพ
    FM.91 ผ่านหมายเลขโทรศัพท์ 1644 ฟรี

3. การจำหน่ายและช่องทางการจัดจำหน่าย

ในการจดทะเบียนเลขหมายโทรศัพท์เคลื่อนที่เลขหมายใหม่ในระบบดิจิตอล GSM advance,
1-2-Call! สวัสดี และดิจิตอล GSM 1800 ประมาณร้อยละ 80-90
จะจำหน่ายผ่านตัวแทนจำหน่าย ส่วนที่เหลือจะขายผ่านการขายตรง

(1) การจำหน่ายผ่านตัวแทนจำหน่าย

  เอไอเอส มีหลักเกณฑ์ในการแต่งตั้งตัวแทนจำหน่ายโดยพิจารณาจากทำเลที่ตั้ง ผลงานที่ผ่านมา
  รวมทั้งสถานะทางการเงิน เพื่อให้ เอไอเอส
  มีความเชื่อมั่นในระดับหนึ่งว่าตัวแทนจำหน่ายนั้นมีศักยภาพเพียงพอในการดำเนินธุรกิจ
  และสามารถดูแลลูกค้าได้อย่างต่อเนื่อง นอกจากนี้สำหรับพื้นที่ต่างจังหวัด
  ตัวแทนจำหน่ายที่ได้รับการแต่งตั้งจะต้องเป็นผู้ที่มีความคุ้นเคยในพื้นที่และเป็นนักธุรกิจรายใหญ่ของพื้นที่เป็นสำคัญ
  ปัจจุบันตัวแทนจำหน่ายของ เอไอเอส จะแบ่งได้เป็น 3 ประเภท ดังนี้

  []

  ตัวแทนจำหน่ายในธุรกิจโทรคมนาคม

• ตัวแทนจำหน่ายในระบบแฟรนไชส์ ภายใต้ชื่อ “เทเลวิซ”

  เอไอเอส มีตัวแทนจำหน่ายในระบบแฟรนไชส์ภายใต้ชื่อร้านเทเลวิซ มากกว่า 350
  แห่งทั่วประเทศ และ Telewiz Express ที่เป็นสาขาย่อยมากกว่า 280 แห่ง
  โดยตัวแทนจำหน่ายในระบบแฟรนไชส์จะใช้เครื่องหมายการค้าเพื่อจำหน่ายสินค้าและบริการเฉพาะของ
  เอไอเอส (exclusive) ภายในร้าน โดยมีกำหนดอายุสัญญา 1 ปี และสิทธิต่างๆดังนี้

1)  สิทธิในการจำหน่ายสินค้า ภายใต้เครื่องหมายการค้าของ เอไอเอส

2)  สิทธิในการให้บริการรับจดทะเบียนเลขหมาย ให้บริการเกี่ยวกับงานทะเบียนต่างๆ
    และเป็นผู้ให้บริการรับชำระค่าบริการหรือค่าใช้จ่ายอื่นใด

  เอไอเอส จะเป็นผู้กำหนดเงื่อนไข และควบคุมคุณภาพมาตรฐานของการให้บริการ
  แนวทางในการดำเนินการของตัวแทนจำหน่าย เช่น การเลือกและวิเคราะห์สถานที่ตั้ง
  การโฆษณาและส่งเสริมการขาย และการให้บริการต่างๆ
  รวมถึงการพัฒนาบุคลากรของตัวแทนฯโดยการอบรม ตรวจเยี่ยม และมีระบบการวัดผล
  เพื่อให้ได้มาตรฐานตามที่บริษัทฯกำหนด

  • ตัวแทนจำหน่ายทั่วไป (General dealer)

  เอไอเอส มีตัวแทนจำหน่ายจำนวนทั้งสิ้นกว่า 500 ราย ซึ่งมีหน้าร้านเป็นของตนเอง
  โดยตัวแทนจำหน่ายทั่วไปนี้ได้รับแต่งตั้งให้เป็นผู้จำหน่ายสินค้าของ เอไอเอส ได้แก่
  เครื่องโทรศัพท์เคลื่อนที่ ชุด Starter Kit และบัตรเติมเงิน รวมทั้งอุปกรณ์เสริมต่างๆ
  นอกเหนือจากรายได้จากการจำหน่ายสินค้าและบริการแล้ว
  ตัวแทนจำหน่ายจะได้รับค่าตอบแทนจากการลงทะเบียนให้ลูกค้าเป็นสมาชิกการใช้บริการโทรศัพท์เคลื่อนที่ในระบบดิจิตอล
  GSM advance, GSM1800 และค่าตอบแทนจากการให้ลูกค้าเปิดใช้บริการเลขหมายในระบบ
  1-2-Call! รวมถึงการสนับสนุนกิจกรรมทางการตลาด ตามอัตราที่ เอไอเอส กำหนด

  • ตัวแทนจำหน่ายในธุรกิจโทรคมนาคมอื่นๆ (Others telecom channels)

  เอไอเอส
  ได้จัดจำหน่ายสินค้าผ่านตัวแทนจำหน่ายในธุรกิจโทรคมนาคมอื่นๆซึ่งมีสาขาหรือร้านค้าของตนเองอยู่ทั่วประเทศ
  (Chain store) ซึ่งจำหน่ายสินค้าในหมวดสื่อสารต่างๆ เช่นเครื่องโทรศัพท์เคลื่อนที่
  และอุปกรณ์สื่อสารอื่นๆ ได้แก่ Jay Mart, Blisstel, IEC, SAMART i-Mobile

ตัวแทนจำหน่ายในธุรกิจอื่น (Non-telecom channel)

  นอกจากช่องทางจำหน่ายปกติที่กล่าวมาแล้ว ช่องทางการจำหน่ายบัตรเติมเงินในรูปแบบใหม่ๆ
  ที่สามารถเข้าถึงชุมชนได้มากขึ้นทำให้อำนวยความสะดวกให้กับลูกค้านั้นมีความสำคัญมากขึ้น โดย
  เอไอเอส มีการจัดจำหน่ายผ่านร้านค้าปลีกสมัยใหม่ (Modern Trade) ได้แก่ เอก-ชัย
  ดิสทริบิวชั่น ซิสเทม (Tesco Lotus), เพาเวอร์บาย (Power Buy) เป็นต้น
  โดยกระจายอยู่ทั่วประเทศเป็นสาขามากกว่า 2,400 แห่ง นอกจากนี้ เอไอเอส
  ยังได้แต่งตั้งตัวแทนจำหน่ายผ่านช่องทางการจัดจำหน่ายในธุรกิจอื่นๆ
  ที่ไม่ได้เกี่ยวข้องกับการสื่อสารโดยตรง เช่น ร้านขายหนังสือ ร้านสะดวกซื้อ เช่นร้านเซเว่น
  อีเลฟเว่น (7-eleven) สถานีบริการน้ำมัน ร้านจำหน่ายซีดี-เทป ห้างสรรพสินค้า
  ซุปเปอร์สโตร์ ที่ทำการไปรษณีย์ และธนาคาร เป็นต้น

ช่องทางจำหน่ายอิเล็กทรอนิกส์

  เอไอเอส ได้มีการพัฒนาวิธีการเติมเงินผ่านช่องทางอิเล็กทรอนิกส์ต่างๆ
  ซึ่งช่วยให้เพิ่มความสะดวกให้แก่ลูกค้าในการเติมเงิน เช่น ผ่านเครื่องเติมเงินอัตโนมัติ, ATM,
  Phone Banking, อินเตอร์เน็ต, M-Pay นอกจากนี้ เอไอเอส
  ยังได้เปิดบริการเติมเงินรูปแบบใหม่ผ่านตัวแทนเติมเงินออนไลน์ หรือ การเติมเงินผ่านมือถือ
  (Refill on mobile หรือ ROM) ซึ่งทำให้ เอไอเอส
  สามารถเข้าถึงผู้บริโภคทุกกลุ่มได้ดียิ่งขึ้น เนื่องจากมีความสะดวก
  โดยลูกค้าสามารถเติมเงินได้บ่อยครั้งเท่าที่ต้องการ
  และสามารถเติมในจำนวนเงินที่ต่ำกว่าการเติมเงินด้วยบัตรเติมเงิน อีกทั้งยังช่วยให้ เอไอเอส
  สามารถประหยัดต้นทุนในการผลิตบัตรเติมเงินอีกด้วย ทั้งนี้ เอไอเอส ได้เปิดให้บริการ ROM
  ทั่วประเทศอย่างเป็นทางการในปี 2551 ซึ่งได้รับผลตอบรับที่ดีจากลูกค้า
  โดยยอดการเติมเงินผ่านมือถือได้เพิ่มขึ้นเป็นอัตราถึงร้อยละ 30 ของการเติมเงินทั่วประเทศ
  จากเพียงอัตราไม่ถึงร้อยละ 10 ในปี 2550

(2) การขายตรง

  เอไอเอส
  เพิ่มช่องทางการขายตรงโดยร่วมมือกับตัวแทนจำหน่ายในระบบแฟรนไชส์และตัวแทนจำหน่ายทั่วไปในการจำหน่ายสินค้าต่างๆ
  และเน้นการให้บริการหลังการขายแก่กลุ่มลูกค้าองค์กรหรือนิติบุคคลซึ่งอาจมีความต้องการใช้งานโทรศัพท์ในปริมาณมากและมีความต้องการที่หลากหลายภายใต้เงื่อนไขที่แตกต่างกันตามลักษณะธุรกิจ
  ทั้งนี้เอไอเอส จะตอบสนองความต้องการใช้บริการเสริมของลูกค้าองค์กรภายใต้ชื่อ “เอไอเอส
  Smart Solution” ซึ่งจะช่วยเสริมศักยภาพในการทำธุรกิจให้กับลูกค้าองค์กรของ เอไอเอส
  และสามารถสร้างรายได้เพิ่มให้กับ เอไอเอส ได้อย่างยั่งยืน

4. การจัดหาผลิตภัณฑ์หรือบริการ

ความสามารถในการรองรับจำนวนลูกค้าของระบบเครือข่ายโทรศัพท์เคลื่อนที่ ขึ้นอยู่กับความสามารถ
ในการดำเนินการจัดหาและติดตั้งอุปกรณ์ของ เอไอเอส และบริษัทย่อย
เพื่อขยายความสามารถในการรองรับจำนวนผู้ใช้บริการและขยายพื้นที่การให้บริการโทรศัพท์เคลื่อนที่ให้มากขึ้น

จากการที่ เอไอเอส ได้รับอนุญาตให้สามารถดำเนินการให้บริการผ่านเครือข่ายร่วม (Network
Roaming) ได้ เอไอเอส และ ดีพีซี จึงได้ร่วมกันปรับแต่ง
และพัฒนาระบบเครือข่ายโทรศัพท์เคลื่อนที่ของทั้ง 2
บริษัทให้เสมือนเป็นเครือข่ายร่วมที่สามารถรองรับการใช้บริการได้ทั้งในระบบ GSM 900MHz และ
GSM 1800MHz (Dual-band Network) ได้อย่างราบรื่น โดยใช้ข้อดีของทั้งสองระบบ
และทั้งสองคลื่นความถี่ให้เกิดประโยชน์สูงสุด ทั้งนี้เพื่อประสิทธิภาพ ประสิทธิผล และคุณภาพ
ของการให้บริการต่อผู้ใช้บริการที่สูงยิ่งขึ้นไปอีก

แผนผังแสดงความสามารถในการรองรับลูกค้าของเครือข่าย GSM ของบริษัทฯ และ ดีพีซี

  ---------------------------------- -------------- -------------- --------------
                                     ธันวาคม 2549    ธันวาคม 2550    ธันวาคม 2551

  ลูกค้า GSM Advance (ล้านคน)           2.144          2.203          2.534

  ลูกค้า GSM 1800 (ล้านคน)              0.098          0.082          0.078

  ลูกค้า One-2-Call! (ล้านคน)           17.279         21.819         24.698

  รวมจำนวนลูกค้า (ล้านคน)               19.521         24.105         27.31

  ความสามารถของระบบในการรองรับลูกค้า*   22.525         25.810         28.120
  (ล้านคน)                                                          

  จำนวนสถานีฐานสะสม                   11,745         12,500         14,452
  ---------------------------------- -------------- -------------- --------------

หน่วยล้านราย ยกเว้นจำนวนสถานีฐานสะสม

* ความสามารถของระบบในการรองรับลูกค้า ณ สิ้นปี 2551 คือค่าความสามารถของเครือข่ายร่วม

GSM 900 และ GSM 1800 MHz โดยประมาณการตามอัตราการใช้งานโดยเฉลี่ยของลูกค้าในปี
2551

เพื่อให้บริการเครือข่ายที่สูงด้วยคุณภาพ เอไอเอส
จึงต้องเพิ่มความสามารถของระบบในการรองรับการขยายตัวของลูกค้า
โดยการเพิ่มจำนวนสถานีฐานเพื่อรองรับการใช้งานที่มากขึ้น
และขยายพื้นที่การให้บริการที่ครอบคลุมมากขึ้น โดยเฉพาะในเขตชุนชนใหม่ที่เกิดขึ้น เอไอเอส
เลือกใช้อุปกรณ์เครือข่ายโดยสั่งซื้อโดยตรงจากผู้ผลิตอุปกรณ์โทรคมนาคมชั้นนำจากทั่วโลก เช่น
Nokia-Siemens, Ericsson, NEC, Nortel และ Huawei เป็นยี่ห้อหลักของอุปกรณ์เครือข่าย
และคัดเลือกเทคโนโลยีและอุปกรณ์เครือข่ายที่เหมาะสมมาติดตั้งเพื่อบรรลุถึงคุณภาพและการใช้ประโยชน์สูงสุดของเครือข่าย

5. งานที่ยังไม่ได้ส่งมอบ

- ไม่มี –

6. การวิจัยและพัฒนา

การศึกษาวิจัยและพัฒนาเทคโนโลยีเป็นสิ่งที่จำเป็นอย่างยิ่งในการขับเคลื่อนของเอไอเอสให้สามารถเป็นที่ยอมรับแก่ผู้ใช้บริการ
ด้วยการพัฒนาเพื่อการปรับปรุงบริการอย่างเหมาะสม
และตอบโจทย์ความต้องการการใช้บริการของลูกค้าทุกกลุ่มเพื่อการใช้งานด้านต่างๆ
ทั้งในด้านของการติดต่อสื่อสาร ความรู้ ข่าวสารและความบันเทิง
โดยได้นำเทคโนโลยีที่ทันสมัยและเหมาะสมมาใช้เพื่อให้ลูกค้าสามารถใช้งานได้ประโยชน์สูงสุด

ในปี 2551 เอไอเอสได้สร้างประสบการณ์ในการใช้ mobileINTERNET *900
ให้มีความใกล้เคียงกับการใช้คอมพิวเตอร์ในชีวิตประจำวันไม่ว่าจะเป็นบริการเพื่อให้ถึงแหล่งข้อมูลที่ต้องการ
หรือการบริการที่เพิ่มความหลากหลายของการใช้งานให้ครอบคลุมถึงความต้องการของผู้ใช้บริการมากที่สุด
เช่นการส่งเสริมโลกอินเตอร์เน็ตบนโทรศัพท์มือถือ ไม่ใช่เฉพาะด้านข้อมูลเท่านั้น
ทางด้านความเร็วของระบบเครือข่ายก็มีการพัฒนาให้มีความเร็วมากขึ้นเพื่อสร้างประสบการณ์ความเป็นโลกอินเตอร์เน็ตบนโทรศัพท์มือถือ
Seamless Experience

-   mobileINTERNET ICON โดยการรวบรวมเวบไซด์ที่ผู้ใช้บริการนิยมใช้สูงสุดไม่น้อยกว่า 100
    เวบไซด์ อีกทั้งยังสามารถปรับแต่งICON ที่ใช้งานเป็นประจำด้วยตัวเอง

-   การบริการค้นหาข้อมูล Freedom Surf Web
    บริการที่อำนวยความสะดวกแก่ผู้ใช้ด้วยการให้ผู้ใช้บริการสามารถค้นหาข้อมูลตามความต้องการโดยการพิมพ์คำที่ต้องการค้นหาเท่านั้น
    ระบบจะจัดการค้นหาแหล่งข้อมูลที่มีความเกี่ยวข้องกับคำนั้นๆ

-   บริการแผนที่อัจฉริยะ Map on Demand บริการแสดงตำแหน่งบนแผนที่ว่าขณะนี้ผู้ใช้บริการอยู่
    ณ ที่ใด และยังสามารถค้นหาสถานที่สำคัญใกล้เคียง นอกจากการแสดงตำแหน่งแล้ว
    ยังสามารถรายงานสภาพการจราจรทั่วกรุงเทพมหานครขณะนั้นได้ (Real-time)

-   บริการสนทนา Chat บริการที่ทำให้การติดต่อบนโลกอินเตอร์เน็ตง่ายดาย
    โดยสามารถแชทกับคู่สนทนาที่ใช้คอมพิวเตอร์ผ่านทางโทรศัพท์มือถือ
    ซึ่งทำให้ติดต่อกับผู้อื่นได้ทุกที่ทุกเวลา

-   บริการดูโทรทัศน์ Live TV ด้วยช่องรายการมากกว่า 60 ช่อง
    ผู้ใช้บริการจะไม่พลาดรายการสำคัญเมื่อไม่สามารถดูโทรทัศน์ได้
    ด้วยการให้บริการนี้อำนวยความสะดวกด้วยการสามารถรับชมรายการโทรทัศน์ผ่านทางหน้าจอโทรศัพท์

-   บริการด้านการเงิน Mobile Banking
    เพื่อตอบสนองความต้องการและให้เหมาะกับชีวิตที่เร่งด่วน
    เอไอเอสได้เปิดบริการให้ผู้ใช้บริการสามารถทำธุรกรรมทางการเงินผ่านทางโทรศัพท์มือถือ
    ไม่ว่าจะเป็นการโอนเงินหรือการชำระค่าสินค้า

นอกจากบริการดังกล่าวข้างต้น ทีมงานได้ทำการเตรียมพร้อมในเรื่องเทคโนโลยีใหม่ต่างๆ เช่น 3G
(Third Generation) ที่จะให้บริการภายในปี 2552
พร้อมการบริการที่จะตอบสนองความต้องการได้ดียิ่งขึ้น และครอบคลุมทุกกลุ่มเป้าหมาย
เพื่อเป็นผู้นำทางด้านเทคโนโลยี การพัฒนาและวิจัยจะเป็นส่วนสำคัญที่ส่งเสริมศักยภาพของเอไอเอส
ในด้านการให้บริการลูกค้าและเพิ่มขีดความสามารถในการแข่งขันด้านการตลาด
และถือเป็นกุญแจสำคัญของความสำเร็จในการลงทุนด้านการพัฒนาบริการต่างๆ
ซึ่งส่งผลให้การลงทุนได้รับผลตอบแทนสูงสุด
โดยเอไอเอสได้มุ่งเน้นในเรื่องการพัฒนาบริการให้เป็นส่วนหนึ่งของชีวิตประจำวันของลูกค้า
โดยการนำเทคโนโลยีที่ทันสมัยและเหมาะสมมาประยุกต์ใช้ในการพัฒนาบริการต่างๆ
ผสมผสานกับความเข้าใจในความต้องการของลูกค้ากลุ่มต่างๆ
เพื่อให้บริการตอบโจทย์ความต้องการและให้ได้รับประโยชน์จากการใช้บริการอย่างแท้จริง

7. ทรัยพ์สินที่ใช้ในการประกอบธุรกิจ

1) สินทรัพย์ถาวรหลัก

ที่ดิน อาคารและส่วนปรับปรุงอาคาร และส่วนปรับปรุงอาคารเช่า ของ เอไอเอส และบริษัทย่อยนั้น
จะเป็นของ เอไอเอส เป็นหลัก เนื่องจาก เอไอเอส มีสำนักงานสาขากระจายอยู่ทั่วประเทศ
ส่วนเครื่องตกแต่ง ติดตั้ง และเครื่องมืออุปกรณ์นั้นจะประกอบด้วยอุปกรณ์เครื่องมือช่าง
อุปกรณ์และโปรแกรมคอมพิวเตอร์ ตลอดจนอุปกรณ์ต่างๆ
ที่ใช้สำหรับบริการเสริมของโทรศัพท์เคลื่อนที่

  สินทรัพย์ถาวรหลักของ เอไอเอส และบริษัทย่อย ณ วันที่ 31 ธันวาคม 2551 ประกอบด้วย

  หน่วย: ล้านบาท

+----------------------------+-----------------+----------------------+
|                            | ประมาณอายุการใช้  | ณ วันที่ 31 ธันวาคม 2551 |
|                            | (ปี)             |                      |
+----------------------------+-----------------+----------------------+
| สินทรัพย์ถาวรหลักของ เอไอเอส   |                 |                      |
| และบริษัทย่อย                 |                 |                      |
+----------------------------+-----------------+----------------------+
| ที่ดิน                        | -               | 1.07                 |
+----------------------------+-----------------+----------------------+
| อาคารและส่วนปรับปรุงอาคาร     | 5 และ 20        | 503.70               |
+----------------------------+-----------------+----------------------+
| ส่วนปรับปรุงอาคารเช่า^(1/)     | 5 และ 10        | 880.78               |
+----------------------------+-----------------+----------------------+
| เครื่องตกแต่ง,                | 2 – 5           | 2,105.28             |
| ติดตั้งและเครื่องใช้สำนักงาน      |                 |                      |
+----------------------------+-----------------+----------------------+
| เครื่องมือและอุปกรณ์            | 3 และ 5         | 29,189.67            |
+----------------------------+-----------------+----------------------+
| โปรแกรมคอมพิวเตอร์           | 10              | 4,238.98             |
+----------------------------+-----------------+----------------------+
| ยานพาหนะ                   | 5               | 248.91               |
+----------------------------+-----------------+----------------------+
| สินทรัพย์ระหว่างก่อสร้างและติดตั้ง  | -               | 915.81               |
+----------------------------+-----------------+----------------------+
| อุปกรณ์สื่อสารเพื่อให้เช่า         | อายุสัญญาเช่า และ  | 24.66                |
|                            | 3               |                      |
+----------------------------+-----------------+----------------------+
| รวม ที่ดิน อาคาร และอุปกรณ์     |                 | 38,108.87            |
+----------------------------+-----------------+----------------------+
| หัก                         |                 | (28,705.65)          |
| ค่า                         |                 |                      |
| เสื่อมราคาและรายการตัดบัญชีสะสม |                 |                      |
+----------------------------+-----------------+----------------------+
| ที่ดิน อาคารและอุปกรณ์ – สุทธิ    |                 | 9,403.22             |
+----------------------------+-----------------+----------------------+

  ^(1/) ส่วนปรับปรุงอาคารเช่าเป็นค่าใช้จ่ายในการปรับปรุงตกแต่งสำนักงานบริการของ
  เอไอเอส

สำหรับสินทรัพย์ถาวรหลักของ เอไอเอส และบริษัทย่อย ได้รวมสินทรัพย์ภายใต้สัญญาเช่าการเงินที่
เอไอเอส และบริษัทย่อยเป็นผู้เช่าอยู่ในส่วนของ เครื่องตกแต่ง ติดตั้งและเครื่องใช้สำนักงาน
เครื่องมือและอุปกรณ์ และยานพาหนะ เป็นจำนวน 57.48 ล้านบาท ณ วันที่ 31 ธันวาคม 2551

นอกจากนี้ เอไอเอส
และบริษัทย่อยยังมีการเช่าพื้นที่อาคารสำนักงานเพื่อใช้ในการประกอบธุรกิจโดย ณ สิ้นเดือนธันวาคม
2551 สัญญาเช่าหลักของ เอไอเอส และบริษัทย่อยมีรายละเอียด ดังนี้

  1. เอไอเอส เช่าพื้นที่สำนักงานอาคารชินวัตรทาวเวอร์ 1 เลขที่ 414 ถนนพหลโยธิน พญาไท
  กรุงเทพฯ เนื้อที่ประมาณ 14,263 ตารางเมตร จากบริษัท เอสซี ออฟฟิซ ปาร์ค จำกัด
  โดยมีการทำสัญญาเช่าทุก 1 ปี สัญญาฉบับปัจจุบันมีระยะเวลาตั้งแต่ 1 มกราคม 2551 – 31
  ธันวาคม 2553 และต้องจ่ายค่าเช่าตอบแทนในอัตรา 6,290,385 บาทต่อเดือน
  สัญญาเช่าจะมีระยะเวลา 3 ปี ซึ่งสัญญาเช่าจะต่ออายุโดยอัตโนมัติเมื่อหมดอายุสัญญา
  เว้นแต่มีการแจ้งยกเลิก 30 วันล่วงหน้าก่อนหมดอายุสัญญา ปัจจุบัน เอไอเอส
  มีการต่ออายุสัญญาเช่าอย่างต่อเนื่องมาเป็นเวลากว่า 10 ปี

  2. เอไอเอส และบริษัทย่อย เช่าพื้นที่สำนักงานอาคารชินวัตรทาวเวอร์ 2 เลขที่ 1291/1
  ถนนพหลโยธิน พญาไท กรุงเทพฯ เนื้อที่ประมาณ 15,100 ตารางเมตร จากบริษัท เอสซี
  ออฟฟิซ ปาร์ค จำกัด โดยมีการทำสัญญาเช่าทุก 3 ปี สัญญาฉบับปัจจุบันมีระยะเวลาตั้งแต่ 1
  มกราคม 2551 – 31 ธันวาคม 2553 และต้องจ่ายค่าเช่าตอบแทนในอัตรา 6,782,352
  บาทต่อเดือน สัญญาเช่าจะมีระยะเวลา 3 ปี
  ซึ่งสัญญาเช่าจะต่ออายุโดยอัตโนมัติเมื่อหมดอายุสัญญา เว้นแต่มีการแจ้งยกเลิก 30
  วันล่วงหน้าก่อนหมดอายุสัญญา ปัจจุบัน เอไอเอส
  และบริษัทย่อยมีการต่ออายุสัญญาเช่าอย่างต่อเนื่องมาเป็นเวลากว่า 10 ปี

  3. เอไอเอส และบริษัทย่อย เช่าพื้นที่สำนักงานอาคารชินวัตรทาวเวอร์ 3 เลขที่ 1010
  ถนนวิภาวดีรังสิต จตุจักร กรุงเทพฯ เนื้อที่ประมาณ 2,862 ตารางเมตร จากบริษัท เอสซี
  แอสเสท คอร์ปอเรชั่น จำกัด (มหาชน) โดยมีการทำสัญญาเช่าทุก 3 ปี
  สัญญาฉบับปัจจุบันจะหมดอายุ 14 พฤศจิกายน 2552 และต้องจ่ายค่าเช่าตอบแทนในอัตรา
  1,168,993 บาทต่อเดือน สัญญาเช่าจะมีระยะเวลา 3 ปี
  ซึ่งสัญญาเช่าจะต่ออายุโดยอัตโนมัติเมื่อหมดอายุสัญญาเว้นแต่มีการแจ้งยกเลิก 30
  วันล่วงหน้าก่อนหมดอายุสัญญา

  4. เอไอเอส และบริษัทย่อย เช่าพื้นที่สำนักงานอาคารอีเอสวีทาวเวอร์ เลขที่ 1,1293/9
  ถนนพหลโยธินซอย 9 พญาไท กรุงเทพฯ เนื้อที่ประมาณ 8,062 ตารางเมตร จากบริษัท อีเอสวี
  แอสเสท จำกัด สัญญาฉบับปัจจุบันจะหมดอายุ 28 กุมภาพันธ์ 2553
  และต้องจ่ายค่าเช่าตอบแทนในอัตรา 2,585,476 บาทต่อเดือน
  การต่อสัญญาเช่าจะต้องมีการแจ้งความประสงค์ไม่น้อยกว่า 6 เดือนก่อนหมดอายุสัญญา

  5. เอไอเอส และบริษัทย่อย เช่าพื้นที่สำนักงานพหลโยธิน เพลส เลขที่ 408 ถนนพหลโยธิน
  พญาไท กรุงเทพฯ เนื้อที่ประมาณ 17,410 ตารางเมตร จากบริษัท พหล 8 จำกัด บริษัท
  สยามเคหะพัฒนา จำกัด บริษัท บริหารสินทรัพย์กรุงศรีอยุธยา จำกัด
  บริษัทล็อคไทย-พร็อพเพอร์ตื้ส์ จำกัด บริษัท ณัฐวุฒิและกานต์ จำกัด บริษัท อาทิตย์-จันทร์ จำกัด
  บริษัท พันธ์ทิพย์ เน็ตเวิร์ค จำกัด บริษัท อยุธยา อลิอันซ์ ซี.พี.ประกันชีวิต จำกัด (มหาชน)
  คุณซานดรา ไทบัญชากิจ คุณชิรารักษ์ จำลองศุภลักษณ์ และคุณเกวิน ไทยบัญชากิจ
  ซึ่งสัญญาเช่าทำแยกในแต่ละชั้น สัญญาเช่าฉบับปัจจุบันจะหมดอายุ 30 กันยายน 2553
  และต้องจ่ายค่าเช่าตอบแทนในอัตรา 5,263,660 บาทต่อเดือน
  การต่อสัญญาเช่าจะต้องมีการแจ้งความประสงค์ไม่น้อยกว่า 30 และ 60 วันก่อนหมดอายุสัญญา
  ตามแต่ละสัญญาเช่า

  6. เอไอเอส และบริษัทย่อย เช่าพื้นที่สำนักงานอาคารพหลโยธิน เซ็นเตอร์ เลขที่ 404
  ถนนพหลโยธิน พญาไท กรุงเทพฯ เนื้อที่ประมาณ 5,621 ตารางเมตร จากบริษัท ทรีพัลส์ จำกัด
  โดยสัญญาเช่าฉบับปัจจุบันจะหมดอายุ 31 ธันวาคม 2554 และต้องจ่ายค่าเช่าตอบแทนในอัตรา
  1,244,860 บาทต่อเดือน การต่อสัญญาเช่าจะต้องมีการแจ้งความประสงค์ไม่น้อยกว่า 30 และ
  60 วันก่อนหมดอายุสัญญา ตามแต่ละสัญญาเช่า

  7. เอไอเอส เช่าพื้นที่อาคารสำนักงานบริการสาขา ในจังหวัดเชียงใหม่ สุราษฏร์ธานี
  นครสวรรค์ นครราชสีมา นครปฐม พิษณุโลก หาดใหญ่ ชลบุรี อยุธยา ระยอง ภูเก็ต อุดรธานี
  ขอนแก่น และกรุงเทพฯ เนื้อที่ประมาณ 18,898 ตารางเมตร โดยแยกทำสัญญาแยกแต่ละจังหวัด
  และต้องจ่ายค่าเช่าตอบแทนรวมทั้งสิ้นในอัตรา 9,945,748 บาทต่อเดือน

2) สัญญาร่วมการงาน

ต้นทุนโครงการภายใต้สัญญาร่วมการงานเป็นสินทรัพย์ที่ลงทุนโดย เอไอเอส และบริษัทย่อย
และโอนกรรมสิทธิ์ให้แก่หน่วยงานรัฐผู้เป็นเจ้าของสัญญาร่วมการงานนั้น โดย เอไอเอส
และบริษัทย่อยจะได้สิทธิในการใช้สินทรัพย์นั้นในการดำเนินกิจการตลอดอายุสัญญาร่วมการงานนั้น
สัญญาร่วมการงานของ เอไอเอส และบริษัทย่อย
ประกอบไปด้วยสัญญาร่วมการงานที่ทำกับหน่วยงานของรัฐ
เพื่อให้สามารถดำเนินธุรกิจภายใต้สิทธิของหน่วยงานรัฐนั้นๆ

ต้นทุนโครงการภายใต้สัญญาร่วมการงาน ณ วันที่ 31 ธันวาคม 2551

+-------------------------+---------+------------+---------+----------+
| ประเภทสินทรัพย์            | ต้นทุน    | จำนวนปี     | จำนว    | มูล       |
|                         |         |            | นปีที่ตัดจำ | ค่าทางบัญชี |
|                         | (       | ตัดจำหน่าย   | หน่ายแล้ว |          |
|                         | ล้านบาท) |            |         | (ล้านบาท) |
+-------------------------+---------+------------+---------+----------+
| ต้นทุนโครงการของ เอไอเอส  |         |            |         |          |
+-------------------------+---------+------------+---------+----------+
| อุปกรณ์เครือข่ายระบบดิจิตอล   | 102     | 10 ปี       | 1 – 10  | 4        |
| GSM                     | ,939.77 | ไม่เกินปี     |         | 2,367.97 |
|                         |         | 2558       |         |          |
+-------------------------+---------+------------+---------+----------+
| อุปกรณ์เครือข่ายระบบอนาลอก  | 13      | สิ้นสุด       | 1 – 10  | -        |
| NMT                     | ,735.31 | กันยายน     |         |          |
|                         |         | 2545       |         |          |
+-------------------------+---------+------------+---------+----------+
| อุปกรณ์เครือข่ายสื่อสัญญาณ     | 23      | 10 ปี       | 1 – 10  | 7,661.98 |
|                         | ,046.77 | ไม่เกินปี     |         |          |
|                         |         | 2558       |         |          |
+-------------------------+---------+------------+---------+----------+
| อื่นๆ                     | 29      | 10 ปี       | 1 – 10  | 1        |
|                         | ,528.29 | ไม่เกินปี     |         | 9,054.45 |
|                         |         | 2558       |         |          |
+-------------------------+---------+------------+---------+----------+
| ต้นทุนโครงการของ เอดีซี     |         |            |         |          |
+-------------------------+---------+------------+---------+----------+
| เครื่องมือและอุปกรณ์         | 1       | 10 ปี       | 1 – 10  | 293.85   |
|                         | ,537.55 |            |         |          |
+-------------------------+---------+------------+---------+----------+
| รวม                     | 170     |            |         | 6        |
|                         | ,787.69 |            |         | 9,378.25 |
+-------------------------+---------+------------+---------+----------+
| ต้นทุนโครงการของ ดีพีซี      |         |            |         |          |
+-------------------------+---------+------------+---------+----------+
| อุปกรณ์เครือข่ายระบบดิจิตอล   | 13      | 10 ปี       | 1 - 9   | 3,667.19 |
| GSM                     | ,361.94 | ไม่เกินปี     |         |          |
| และอุปกรณ์เครือข่ายสื่อสัญญาณ  |         | 2556       |         |          |
+-------------------------+---------+------------+---------+----------+
| รวมต้นทุนโครงการของ       | 184     |            |         | 7        |
| เอไอเอสและบริษัทย่อย       | ,149.63 |            |         | 3,045.44 |
+-------------------------+---------+------------+---------+----------+

สัญญาร่วมการงานหลักๆ ของ เอไอเอส และบริษัทย่อย สามารถสรุปได้ในส่วนที่ 2 หน้าที่129 –
146 หัวข้อ “ข้อมูลอื่นที่เกี่ยวข้อง”)

3) นโยบายการลงทุนและบริหารงานในบริษัทย่อยและบริษัทร่วม

เอไอเอส มีนโนบายการลงทุนโดยเลือกลงทุนในบริษัทที่ประกอบธุรกิจสื่อสารโทรคมนาคม
และธุรกิจอื่นๆที่เกี่ยวข้อง
โดยมุ่งเน้นที่จะลงทุนในบริษัทที่ให้ผลตอบแทนที่ดีหรือมีการดำเนินธุรกิจที่สามารถเสริมประโยชน์กับธุรกิจหลักของ
เอไอเอส ได้ในระยะยาว

เอไอเอส มีแผนที่จะยังคงสัดส่วนการถือหุ้นและมีส่วนสำคัญในการบริหารงานในบริษัทย่อย
โดยการส่งตัวแทนของ เอไอเอส ไปเป็นกรรมการในบริษัทย่อยทุกบริษัท

ณ สิ้นปี 2551 เอไอเอส มีบริษัทย่อยทั้งหมด 11 บริษัท เทียบกับ 12 บริษัทในปี 2550
เนื่องจากในเดือนพฤษภาคม 2551 บริษัท ดาต้า ลายไทย จำกัด (ผู้ให้บริการอินเตอร์เน็ต)
ซึ่งเป็นบริษัทย่อยที่บริษัทฯ ถือหุ้นร้อยละ 65.00 ได้จดทะเบียนเสร็จการชําระบัญชี
กับกรมพัฒนาธุรกิจการค้า กระทรวงพาณิชย์ จึงมีผลให้สิ้นสภาพเป็นนิติบุคคลตั้งแต่บัดนั้นเป็นต้นมา

  ณ สิ้นปี 2551 เอไอเอสมีรายละเอียดของการลงทุนในบริษัทย่อย 11 บริษัท ดังนี้ หน่วย:
  (ล้านบาท)

+--------------------------+----+----+-------+------------------------+
| บริษัท                     | สัด | ท  | มูลค่าล | การเปลี่ยนแปลงของการลงทุน |
|                          | ส่ว | ุนช | งทุนใน |                        |
|                          | นท | ำร | กิจการ | ในระหว่างปี 2551         |
|                          | ี่ถือ | ะแ |       |                        |
|                          |    | ล้ว | วิธ    |                        |
|                          |    |    | ีราคาท |                        |
|                          |    |    | ุน-สุทธิ |                        |
+==========================+====+====+=======+========================+
| 1) บริษัท ดิจิตอล โฟน จำกัด   | 98 | 1  | 1     | เมื่อวันที่ 11 พฤศจิกายน     |
| (ดีพีซี)                    | .5 | 4, | 7,761 | 2551 ที่ประชุมคณะกรรมการ  |
|                          | 5% | 62 |       | เอไอเอส                |
|                          |    | 1. |       | ได้มีมติการลดทุนบริษัท ดิจิตอล |
|                          |    | 86 |       | โฟน จำกัด               |
|                          |    |    |       | โดยลดทุนจดทะเบียนจาก     |
|                          |    |    |       | 14,621.86 ล้านบาท เป็น   |
|                          |    |    |       | 4,386.56 ล้านบาท        |
|                          |    |    |       | หรือจากมูลค่าหุ้นที่ตราไว้เดิม  |
|                          |    |    |       | 10 บาท เป็น 3 บาท       |
|                          |    |    |       | ทั้งน                    |
|                          |    |    |       | ี้ไม่มีการเปลี่ยนแปลงจำนวนหุ้น |
|                          |    |    |       | โดย เอไอเอส            |
|                          |    |    |       | ยังคงจำนวนหุ้นและ         |
|                          |    |    |       | อัตราส่วนถือหุ้นในดีพีซีเท่าเดิม |
|                          |    |    |       | เหตุผลในการลดทุนเพื่อปรับ   |
|                          |    |    |       | ปรุงโครงสร้างเงินทุนของดีพีซ |
|                          |    |    |       | ีมีความเหมาะสมยิ่งขึ้นโดยการ |
|                          |    |    |       | คืนส่วนเกินเงินสดให้แก่ผู้ถือหุ้น |
+--------------------------+----+----+-------+------------------------+
| 2) บริษัท แอดวานซ์          | 51 | 95 | -     | เมื่อวันที่ 30 พฤษภาคม 2551 |
| ดาต้าเน็ทเวอร์ค คอมมิวนิเคชั่นส์ | .0 | 7. |       | เอไอเอส                |
| จำกัด                     | 0% | 52 |       | ได้ข                    |
|                          |    |    |       | ายหุ้นทั้งหมดในบริษัทแอดวานซ์ |
| (เอดีซี)                   | (  |    |       | ดาต้าเน็ทเวอร์ค           |
|                          | โด |    |       | คอมมิวนิเคชั่นส์ จำกัด       |
|                          | ยท |    |       | ซึ่งถืออยู่ในสัดส่วนร้อยละ     |
|                          | าง |    |       | 51.00 ให้กับบริษัท ดิจิตอล   |
|                          | อ้อ |    |       | โฟน จำกัด               |
|                          | ม) |    |       | โด                     |
|                          |    |    |       | ยซื้อขายในราคามูลค่าตามบัญชี |
|                          |    |    |       | ณ วันที่ 29 กุมภาพันธ์ 2551  |
|                          |    |    |       | เป็นจำนวน 199 ล้านบาท    |
+--------------------------+----+----+-------+------------------------+
| 3) บริษัท แอดวานซ์ คอนแท็ค   | 99 | 2  | 811   | -                      |
| เซ็นเตอร์ จำกัด (เอซีซี)      | .9 | 72 |       |                        |
|                          | 9% |    |       |                        |
+--------------------------+----+----+-------+------------------------+
| 4) บริษัท ดาต้าเน็ทเวอร์ค     | 49 | 1  | 8     | เมื่อวันที่ 16 ธันวาคม 2551  |
| โซลูชั่นส์ จำกัด (ดีเอ็นเอส)    | .0 |    |       | บริษัท ดาต้าเน็ทเวอร์ค      |
|                          | 0% |    |       | โซลูชั่นส์ จำกัด            |
|                          |    |    |       | ได้จดทะเบียนเลิก          |
|                          |    |    |       | บริษัทต่อกรมพัฒนาธุรกิจการค้า |
|                          |    |    |       | กระทรวงพาณิชย์           |
|                          |    |    |       | ขณะนี้อยู่ระหว่างการชำระบัญชี |
+--------------------------+----+----+-------+------------------------+
| 5) บริษัท โมบาย ฟรอม       | 99 | 2  | 265   | -                      |
| แอ็ดวานซ์ จำกัด (เอ็มเอฟเอ)  | .9 | 40 |       |                        |
|                          | 9% |    |       |                        |
+--------------------------+----+----+-------+------------------------+
| 6) บริษัท แอดวานซ์ เอ็มเปย์   | 99 | 3  | 336   | เมื่อวันที่ 23 มกราคม 2551  |
| จำกัด (เอเอ็มพี)            | .9 | 00 |       | เอไอเอส ได้ลงทุนเพิ่มใน    |
|                          | 9% |    |       | บริษัท แอดวานซ์ เอ็มเปย์    |
|                          |    |    |       | จํากัด                   |
|                          |    |    |       | จากการซื้อหุ้นสามัญจํานวน 9  |
|                          |    |    |       | ล้านหุ้น จากบริษัท NTT      |
|                          |    |    |       | Docomo, Inc. ด้วยราคา   |
|                          |    |    |       | 14 บาทต่อหุ้น มูลค่าทั้งหมด   |
|                          |    |    |       | 126 ล้านบาท ส่งผลให้      |
|                          |    |    |       | เอไอเอส                |
|                          |    |    |       | มีสัดส่วนการถือห           |
|                          |    |    |       | ุ้นในเอเอ็มพีเพิ่มขึ้นจากร้อยละ |
|                          |    |    |       | 69.99 เป็นร้อยละ 99.99   |
+--------------------------+----+----+-------+------------------------+
| 7) บริษัท แอดวานซ์ เมจิคการ์ด | 99 | 2  | 250   | -                      |
| จำกัด (เอเอ็มซี)            | .9 | 50 |       |                        |
|                          | 9% |    |       |                        |
+--------------------------+----+----+-------+------------------------+
| 8) บริษัท เอไอเอ็น          | 99 | 1  | 100   | -                      |
| โกลบอลคอม จำกัด (เอไอเอ็น) | .9 | 00 |       |                        |
|                          | 9% |    |       |                        |
+--------------------------+----+----+-------+------------------------+
| 9) บริษัท ซุปเปอร์ บรอดแบนด์  | 99 | 3  | 300   | เมื่อวันที่ 21 เมษายน 2551  |
| เน็ทเวอร์ค จำกัด (เอสบีเอ็น)  | .9 | 00 |       | บริษัท ซุปเปอร์ บรอดแบนด์   |
|                          | 9% |    |       | เน็ทเวอร์ค จํากัด          |
|                          |    |    |       | ได้จดทะเบียนเพิ่มทุนจาก 1   |
|                          |    |    |       | ล้านบาท (หุ้นสามัญ 10,000  |
|                          |    |    |       | หุ้น มูลค่าหุ้นละ 100 บาท)   |
|                          |    |    |       | เป็น 300 ล้านบาท (หุ้นสามัญ |
|                          |    |    |       | 3,000,000 หุ้น มูลค่าหุ้นละ  |
|                          |    |    |       | 100 บาท)               |
|                          |    |    |       | มีวัตถุประสงค์เพื่อนํา        |
|                          |    |    |       | ไปใช้ลงทุนในโครงข่ายพื้นฐาน |
|                          |    |    |       | มุ่งเน้นทางด้านการเชื่อมโยง  |
|                          |    |    |       | การส่งข้อมูลระหว่างโครงข่าย |
+--------------------------+----+----+-------+------------------------+
| 10) บริษัท ไวร์เลส ดีไวซ์     | 99 | 50 | 50    | -                      |
| ซัพพลาย จำกัด (ดับบลิวดีเอส)  | .9 |    |       |                        |
|                          | 9% |    |       |                        |
+--------------------------+----+----+-------+------------------------+
| 11) บริษัท แอดวานซ์ ไวร์เลส  | 99 | 3  | 1     | เมื่อวันที่ 18 ธันวาคม 2551  |
| เน็ทเวอร์ค จำกัด            | .9 | 50 |       | บริษัท แอดวานซ์ ไวร์เลส    |
| (เอดับบลิวเอ็น)             | 9% |    |       | เน็ทเวอร์ค จำกัด          |
|                          |    |    |       | ได้จดทะเบียนเพิ่มทุน จากเดิม |
|                          |    |    |       | 1 ล้านบาท เป็น 350       |
|                          |    |    |       | ล้านบาท                 |
|                          |    |    |       | โดยคงมูลค่าหุ้นที่ตราไว้ที่หุ้นละ |
|                          |    |    |       | 100 บาท                |
|                          |    |    |       | ทั้งนี้ภายหลังจากเพิ่มทุนแล้ว   |
|                          |    |    |       | เอไอเอส                |
|                          |    |    |       | จะถือหุ้นในเ              |
|                          |    |    |       | อดับบลิวเอ็นเพิ่มขึ้นจากร้อยละ |
|                          |    |    |       | 99.93 เป็นร้อยละ 99.99   |
+--------------------------+----+----+-------+------------------------+

8. โครงการในอนาคต

+-------------------+--------------------------------------------------+
| โครงการ           | บริการโทรศัพท์เคลื่อนที่ระบบ 3G ภายใต้ใบอนุญาตใหม่จาก กทช. |
+-------------------+--------------------------------------------------+
| ลักษณะของโครงการ   | บริการโทรศัพท์เคลื่อนที่บนระบบ 3G หรือ Third Generation  |
|                   | ในย่านความถี่ 2100 Mhz                              |
|                   | เป็นเทคโนโลยีบนมา                                  |
|                   | ตรฐานสากลที่ทำให้เครือข่ายโทรศัพท์เคลื่อนที่ให้สามารถให้บริการ |
|                   | รับส่งสัญญาณเสียงที่มีประสิทธิภาพสูงขึ้นรองรับการใช้งานได้มากขึ้น |
|                   | และมีการสื่อสารด้วยข้อมูลที่รวดเร็วยิ่งขึ้น ในทางเทคนิค        |
|                   | เครือข่ายโทรศัพท์เคลื่อนที่บนเทคโนโลยี HSPA (High Speed   |
|                   | Packet Access) สามารถสื่อสารข้อมูลด้วยความเร็วสูงถึง 384 |
|                   | Kbps ในทุกสภาวะแวดล้อม และเร็วสูงสุดถึง 7.2 Mbps       |
|                   | ในสภาวะเคลื่อนที่ต่ำ (Low-Mobility)                   |
|                   | และสภาวะภายในอาคาร                               |
|                   |                                                  |
|                   | เนื่องจากอุตสา                                      |
|                   | หกรรมโทรคมนาคมเคลื่อนที่ของประเทศไทยกำลังเข้าใกล้จุดอิ่มตัว |
|                   | ส่งผลให้แ                                          |
|                   | นวโน้มในอัตราการเติบโตของรายได้จากการให้บริการเสียงลดลง |
|                   | ขณะที่ตลาดการให้บริการข้อมูลมีอัตราการเติบโตสูง            |
|                   | ปัจจุบันบริการด้านข้อมูลที่ไม่รวมบริการส่งข้อความแบบสั้น (SMS)  |
|                   | คิดเป็นอัตราส่วนต่ำกว่าร้อยละ 8 ของรายได้จากการให้บริการ   |
|                   | ซึ่งเอไอเอ                                         |
|                   | สคาดว่าอัตราส่วนการใช้ข้อมูลดังกล่าวยังสามารถเติบโตได้อีกมาก |
|                   |                                                  |
|                   | ขณะที่ร                                            |
|                   | ายได้จากการให้บริการข้อมูลยังคงเป็นปัจจัยหลักในการเติบโตของ |
|                   | เอไอเอสโดยในปี 2551 หลังเปิดให้บริการ EDGE (Enhanced  |
|                   | Data Rate for GSM Evolution)                     |
|                   | ซึ่งมีความเร็วในการรับส่งข้อมูลถึงกว่า 100kbps             |
|                   | (ความเร็วโดยเฉลี่ย) หรือคิดเป็น 3 เท่า                  |
|                   | ของความเร็วในการรับส่งข้อมูลผ่านเทคโนโลยี GPRS (General |
|                   | Packet Radio Service) เอไอเอสมีรายได้จาก GPRS/EDGE |
|                   | เพิ่มขึ้นถึงร้อยละ 70 โดย เอไอเอส                      |
|                   | คาดว่าความเร็วในการรับส่งข้อมูลที่เพิ่มขึ้นเป็นปัจจัยห          |
|                   | ลักในการขยายตัวของการใช้บริการด้านข้อมูลผ่านโทรศัพท์เคลื่อนที่ |
|                   | และเห็นว่าเทคโนโลยี 3G                              |
|                   | นี้จะเป็นปัจจัยในการเพิ่มการใช้บริการข้อมูลดังกล่าว           |
|                   | ด้วยความเร็วในการรับส่งข้อมูลที่เพิ่มขึ้นนี้ช่วยให้ เอไอเอส      |
|                   | สามารถให้บริการม                                   |
|                   | ัลติมีเดียในรูปแบบใหม่และสร้างความแตกต่างในด้านบริการอีกด้วย |
|                   |                                                  |
|                   | ใบอนุญาตประกอบการ 3G ที่ย่านความถี่ 2.1GHz             |
|                   | จะเป็นการจัดสรรโดย กทช.                            |
|                   | และจะไม่ได้อยู่ภายใต้สัญญาร่วมการงานแบบบีทีโอ (BTO:       |
|                   | Built-Transfer-Operate) ที่ทำกับทีโอที                |
|                   | ทั้งนี้เงื่อนไขและข้อตกลงของใบอนุญาตนั้นขึ้นอยู่กับข้อกำหนดของ   |
|                   | กทช.                                             |
|                   | ซึ่งปัจจุบันได้ดำเนินก                                  |
|                   | ารรับฟังความคิดเห็นสาธารณะในการจัดสรรคลื่นความถี่สำหรับประ |
|                   | กอบกิจการโทรศัพท์เคลื่อนที่เสร็จสิ้นไปในเดือนพฤศจิกายนที่ผ่านมา |
|                   | และกทช.                                          |
|                   | คา                                               |
|                   | ดว่าจะสามารถออกใบอนุญาตดังกล่าวได้ภายในไตรมาสที่สามของปี |
|                   | 2552 สำหรับงบลงทุนในเครือข่าย 3G ในช่วง 2 – 3 ปีแรก    |
|                   | คาดว่าอยู่ที่ประมาณปีละ 20 - 23 ล้านบาท                 |
|                   | ซึ่งจะครอบคลุมพื้นที่ให้บริการเกือบร้อยละ 80 ของทั้งประเทศ    |
|                   | ทั้งนี้งบลงทุนดังกล่าวยังมีความไม่แน่นอน                    |
|                   | โดยขึ้นอยู่กับข้อตกลงและเงื่อนไขของใบอนุญาต               |
|                   |                                                  |
|                   | ในเบื้องต้น เอไอเอส                                 |
|                   | ยังไม่สามารถประ                                    |
|                   | มาณการผลตอบแทนที่คาดว่าจะได้รับจากการลงทุนในโครงการนี้ได้ |
|                   | เนื่องจากยังต้องอาศัยความชัดเจนในเรื่องเงื่อนไข            |
|                   | ค่าธรรมเนียมและกฎระเบียบข้อบังคับในการให้ใบอนุญาตจาก     |
|                   | กทช. เสียก่อน                                      |
+-------------------+--------------------------------------------------+
| ปัจจัยค             | ก) ในการจัดสรรคลื่นความถี่ย่าน 2.1 GHz                 |
| วามเสี่ยงของโครงการ | ซึ่งมีอยู่ในจำนวนจำกัด ที่ 45 MHz กทช.                   |
|                   | จึงมีแนวโน้มที่จะออกใบอนุญาตจำนวน 3 – 4 ใบ (10 MHz หรือ |
|                   | 15 MHz ต่อหนึ่งใบอนุญาต)                             |
|                   | จึงมีความเสี่ยงที่อ                                    |
|                   | ุตสาหกรรมอาจมีผู้ประกอบการรายใหม่เข้ามาร่วมประมูลใบอนุญาต |
|                   | อย่างไรก็ตาม                                       |
|                   | ปัจจ                                              |
|                   | ุบันประเทศไทยมีผู้ประกอบการรายใหญ่ในตลาดโทรศัพท์เคลื่อนที่อยู่ |
|                   | 3 ราย ซึ่งให้บริการครอบคลุมพื้นที่ทั่วประเทศในอัตราค่าโทรต่ำ   |
|                   | ดังนั้นผู้ประกอบการรายใหม่ไม่เพียงต้องมีฐานะการเงินมั่นคง     |
|                   | ในการสนับสนุนการสร้างโครงข่ายให้ได้อย่างรวดเร็ว          |
|                   | แต่ยังต้อง                                          |
|                   | แข่งขันกับผู้ประกอบการรายปัจจุบันในสภาวะตลาดที่ใกล้ถึงจุดอิ่มตัว |
|                   | ดังนั้นในทางธุรกิจแล้ว                                 |
|                   | การเข้ามาประมูลใบอนุญาตจึงอาจไม่ใช่ทางเ                |
|                   | ลือกที่น่าสนใจนักสำหรับผู้ประกอบการรายใหม่ที่ต้องเริ่มต้นรากฐาน |
|                   |                                                  |
|                   | ข) ความพร้อมขอมผู้ใช้บริการต่อเทคโนโลยี 3G              |
|                   | อาจถูกจำกัดด้วยปัจจัยทางด้านราคา                       |
|                   | ความน่าสนในของบริการและโทรศัพท์ที่รองรับระบบ 3G         |
|                   | รวมถึงความเร็วในการรับส่งข้อมูล                        |
|                   | อย่างไรก็ตามราคาของโทรศัพท์เคลื่อนที่ในระบบ 3G           |
|                   | ในปีที่ผ่านมาลดลงอย่างต่อเ                             |
|                   | นื่องควบคู่ไปกับการพัฒนาทั้งทางด้านรูปลักษณ์และฟังก์ชันการใช้งาน |
|                   | ในช่วง 2-3 ปีที่ผ่านมาโทรศัพท์เคลื่อนที่ซึ่งรองรับการใช้งานระบบ |
|                   | 3G                                               |
|                   | สามารถหา                                         |
|                   | ได้ทั่วไปในตลาดแม้ว่ายังไม่มีผู้ประกอบการรายใดเปิดให้ใช้บริการ |
|                   | 3G อย่างไรก็ตาม ระหว่างนี้                            |
|                   | เอไอเอสได้ให้เตรียมความพร้อมโดยบริการใหม่ๆ เช่น         |
|                   | บริการธุรกรรมการเงินบนโทรศัพท์เคลื่อนที่, โมบายไลฟ์แชตโซน, |
|                   | บริการแผนที่บนโทรศัพท์เคลื่อนที และอื่นๆ                   |
|                   | เพื่อเพิ่มควา                                        |
|                   | มหลากหลายในการใช้บริการด้านข้อมูลผ่านโทรศัพท์เคลื่อนที่มากขึ้น |
+-------------------+--------------------------------------------------+
| โครงการ           | โครงการพัฒนาระบบ HSPA หรือ 3G บนย่านความถี่ 900MHz    |
+-------------------+--------------------------------------------------+
| ลักษณะของโครงการ   | เทคโนโลยี 3G                                      |
|                   | ในปัจจุบันได้พัฒนาไปจนสามารถนำเอาคลื่นความถี่ที่ย่าน 900 MHz |
|                   | มาให้บริการรับส่งข้อมูลด้วยความเร็วสูงด้วยระบบ High-Speed  |
|                   | Packet Access (HSPA) ได้                          |
|                   | ซึ่งเป็นการพัฒนาต่อยอดของเทคโนโลยีจากระบบ 2G GSM       |
|                   | ในปัจจุบัน                                          |
|                   |                                                  |
|                   | การ                                              |
|                   | พัฒนาดังกล่าวนี้จะอยู่ภายใต้สัญญาร่วมการงานปัจจุบันที่มีอยู่กับทีโอที |
|                   | ซ                                                |
|                   | ึ่งเอไอเอสได้ดำเนินการโครงการนำร่องไปแล้วในเดือนพฤษภาคม |
|                   | 2551 โดยเปิดให้บริการ 3G เฉพาะในจังหวัดเชียงใหม่        |
|                   | และต่อมาในเดือนธันวาคม 2551                         |
|                   | ได้เพิ่มพื้นที่ให้บริการในกรุงเทพฯ ได้แก่ ศูนย์การค้าเซ็นทรัลเวิลด์ |
|                   | และ เอไอเอสสาขาฟิวเจอร์เวิลด์ ณ ศูนย์การค้าสยามพารากอน  |
|                   | ในไตรมาสแรกของปี 2552                             |
|                   | เอไอเอสคาดว่าจะขยายพื้นที่ให้บริการทั้งในเชียงใหม่ กรุงเทพฯ  |
|                   | และชลบุรี                                          |
|                   |                                                  |
|                   | ทั้งนี้งบประมาณดังกล่าวยังมีความไม่แน่นอน                  |
|                   | ขึ้นอยู่กับปัจจัยหลายประการ เช่น                         |
|                   | การประเมินความต้องการในการใช้งาน                    |
|                   | การจัดสรรคลื่นความถี่มาใช้สำหรับการรับส่งข้อมูล             |
|                   | และข้อตกลงกับทีโอที ดังนั้น บริษัทฯ                       |
|                   | จึงยังไม่สามารถประเมินผลตอบแทนที่คาดว่าจะได้รับที่แน่นอนได้   |
+-------------------+--------------------------------------------------+
| ปัจจัยค             | ก) อุปกรณ์สำหรับผู้ใช้งาน HSPA ที่ย่านความถี่ 900 MHz       |
| วามเสี่ยงของโครงการ | ในปัจจุบันยังมีจำนวนจำกัดและยังไม่แพร่หลาย                |
|                   | โดยปัจจุบันมีจำนวนกว่า 10 รุ่น                          |
|                   | แต่เนื่องจากในหลายประเทศได้เปิดให้บริการ HSPA           |
|                   | บนย่านความถี่ 900 MHz                               |
|                   | จึงค                                              |
|                   | าดว่าในอนาคตอันใกล้จะมีอุปกรณ์ที่รองรับกับบริการดังกล่าวมากขึ้น |
|                   |                                                  |
|                   |   ข) เนื่องจากคลื่นความถี่ 900 MHz                     |
|                   |   ปัจจุบันได้ถูกใช้งานสำหรับระบบ 2G                     |
|                   |   การแบ่งคลื่นความถี่บางส่วนมาเพื่อให้บริการ HSPA          |
|                   |   อาจทำให้เกิดความยากต่อการวางแผนการใช้คลื่นมากขึ้น      |
+-------------------+--------------------------------------------------+
| โครงการ           | ไวแมกซ์ (WiMAX)                                   |
+-------------------+--------------------------------------------------+
| ลักษณะของโครงการ   | ไวแมกซ์                                           |
|                   | หรือเทคโนโลยีการเชื่อมต่อไร้สายความเร                  |
|                   | ็วสูงที่อาศัยการส่งข้อมูลบนเครือข่ายไร้สายที่มีความครอบคลุมกว้าง |
|                   | (wireless metropolitan area network) ทั้งนี้         |
|                   | เทคโนโลยีไวแมกซ์                                   |
|                   | จะช่วยส่งเสริมประสิทธิภาพให้แก่บริการบรอด                |
|                   | แบนด์และเครือข่ายโทรศัพท์เคลื่อนที่ที่บริษัทฯให้บริการอยู่ในปัจจุบัน |
|                   |                                                  |
|                   | เอไอเอส                                          |
|                   | มีความสนใจในการพัฒนาตลาดบ                          |
|                   | รอดแบนด์ซึ่งไวแมกซ์จะช่วยขยายขอบเขตของเครือข่ายบรอดแบนด์ |
|                   | โดยปัจจุบันประเทศไทยมีอัตราการเข้าถึงบรอดแบนด์เพียงร้อยละ  |
|                   | 6 ต่อครัวเรือน                                      |
|                   | โดยเฉพาะอย่างยิ่งในเขตภูมิภาคที่การเข้าถึงด้วยการสร้า       |
|                   | งเครือข่ายบรอดแบนด์ผ่านสายโทรศัพท์มีราคาสูงและใช้ระยะเวลา |
|                   | ทั้งนี้ไวแมกซ์สามารถให้บริการบรอดแบนด์กับ คอมพิวเตอร์โน๊คบุค  |
|                   | พีดีเอ รวมถึงอุปกรณ์มัลติมีเดียอื่น ๆ                       |
|                   |                                                  |
|                   | ในประเทศอื่นๆ เริ่มมีผู้ประกอบการทดลองบริการไวแมกซ์       |
|                   | แต่ยังไม่มีกรณีตัวอย่างที่ประสบค                          |
|                   | วามสำเร็จในเชิงพาณิชย์ได้อย่างที่ตามมาตรฐานเทคโนโลยีอ้างถึง |
|                   | โครง                                             |
|                   | การไวแมกซ์ยังต้องอาศัยความชัดเจนด้านมาตรฐานทางเทคโนโลยี |
|                   | คลื่นความถี่ที่จะใช้กับไวแมกซ์                            |
|                   | ความเป็นไปได้ในการให้บริการในเชิงพาณิชย์                |
|                   | และกฎระเบียบข้อบังคับการให้ใบอนุญาตจาก กทช.            |
|                   | โดยในเบื้องต้นบริษัทฯยังไม่สามารถประมาณงบประมาณการลงทุน  |
|                   | และผลตอบแทนที่คาดว่าจะได้รับจากการลงทุนในโครงการนี้ได้    |
|                   | อย่างไรก็ตาม บริษัทฯ มีความสนใจจะเข้าร่วมขอ             |
|                   | ใบอนุญาตสำหรับให้บริการไวแมกซ์ โดยในปี 2551บริษัทฯ       |
|                   | ได้รับใบอนุญาตทดสอบเทคโนโลยีไวแมกซ์จาก กทช.           |
+-------------------+--------------------------------------------------+
| ปัจจัยค             | มีความเสี่ยงในส่วนของกฎข้อบังคับในอนุญาต เช่น             |
| วามเสี่ยงของโครงการ | คลื่นความถี่ที่จะอนุญาตให้ใช้กับบริการไวแมกซ์                |
|                   | ค่าธรรมเนียมใบอนุญาต                                |
|                   | และหน้าที่ของผู้ประกอบการที่มาพร้อมใบอนุญาต ดังนั้นในเบื้องต้น  |
|                   | เอไอเอส                                          |
|                   | ต้องศึกษารายละเอียดของใบอนุญาตให้รอบคอบรวม            |
|                   | ถึงความต้องการของผู้บริโภคต่อบริการชนิดนี้ก่อนที่จะตัดสินใจลงทุน |
+-------------------+--------------------------------------------------+
| โครงการ           | ระบบการชี้เฉพาะด้วยคลื่นความถี่วิทยุ (RFID)               |
+-------------------+--------------------------------------------------+
| ลักษณะของโครงการ   | ระบบการชี้เฉพาะด้วยคลื่นความถี่วิทยุ (RFID)               |
|                   | คือระบบชี้เฉพาะอัตโนมัติ (Automatic Identification)    |
|                   | แบบไร้สายโดยเก็บและส่งข้อมูลโดยใช้ RFID tag            |
|                   | ระบบนี้จะประกอบด้วยอุปกรณ์สองส่วน คือ ส่วนเครื่องอ่าน       |
|                   | (Reader) และส่วนป้ายชื่อ (Tag)                       |
|                   | โดยการทำงานนั้นเครื่องอ่านจะ                          |
|                   | ทำหน้าที่จ่ายกำลังงานในรูปคลื่นความถี่วิทยุให้กับตัวบัตรไปยังผลให |
|                   | ้วงจรอิเล็กทรอนิกส์ภายในสามารถส่งข้อมูลจำเพาะที่แสดงถึงตัวตน |
|                   | (Identity) กลับมาประมวลผลที่ตัวอ่าน ในปัจจุบัน การใช้ระบบ |
|                   | RFID เป็นที่ยอมรับอย่างสูงว่า                           |
|                   | เป็นเทคโ                                          |
|                   | นโลยีที่เอื้ออำนวยต่อการใช้งานที่ต้องการการบ่งบอกความแตกต่าง |
|                   | หรือข้อมูลจำเพาะของแต่ละบุคคลที่สามารถทำงานได้ถูกต้องแม่นยำ |
|                   | รวดเร็ว                                           |
|                   | และมีความเป็นอัตโนมัติกว่าระบบตรวจสอบรหัสในระบบอื่นๆ เช่น  |
|                   | รหัสแบบแท่ง (Barcode)                              |
|                   | การใช้งานที่ง่ายและยัง                                |
|                   | เพิ่มขีดความสามารถในการให้บริการเสริมในเชิงพาณิชย์ด้านต่างๆ |
|                   | อีกทั้งยังสอดคล้องกับเทคโนโลยีทางการเก็บข้อมูลคอมพิวเตอร์    |
|                   | ยังผลให้การขยายตัวของการใช้งาน RFID                  |
|                   | สูงขึ้นอย่างก้าวกระโดด เทคโนโลยี RFID                  |
|                   | ได้ใช้งานเป็นครั้งแรกในอุตสาหกรรมขนส่ง (logistics)      |
|                   | เพื่อช่วยในการบริหารจัดการสินค้า (supply chain system)  |
|                   | ในหลายๆปีที่ผ่านมา จากการที่ราคาอุปกรณ์ (Tag) มีราคาลดลง  |
|                   | จึงทำให้เทคโนโลยี RFID ได้รับความนิยมสูงขึ้นเรื่อยๆ         |
|                   | รวมถึงอุตสาหกรรมโทรคมนาคม ซึ่งใช้ RFID                |
|                   | ในการทำธุรกรรมผ่านโทรศัพท์เคลื่อนที่ (Mobile payment)    |
|                   | เช่น ในประเทศญี่ปุ่น                                  |
|                   | ผู้ใช้บริการสามารถใช้โทรศัพท์เคลื่อนที่ชำระค่าบริการรถไฟใต้ดิน  |
|                   | รวมถึงซื้อสินค้าและบริการได้ด้วย                         |
|                   |                                                  |
|                   | สำหรับประเทศไทย                                   |
|                   | เอไอเอสหวังว่าเทคโนโลยีนี้จะช่วยส่งเสริมธุรกิจ Mobile      |
|                   | Commerce ซึ่งบริษัทฯ                                 |
|                   | เล็งเห็นว่าเป                                       |
|                   | ็นอีกสายธุรกิจหนึ่งที่มีโอกาสเติบโตสูงในอนาคตอีกทั้งยังช่วยบริษัทฯ |
|                   | ส่งเสริมให้ลูกค้าของบริษัทฯ ที่ใช้บริการ mPAY               |
|                   | อยู่แล้วใช้บริการมากขึ้น และจูงใจให้ลูกค้าที่ยังไม่เคยใช้บริการ   |
|                   | mPAY ให้ทดลองใช้บริการด้วย                           |
|                   | โดยคาดว่าในอนาคตเมื่อมีการนำเทคโนโลยี RFID            |
|                   | มาใช้จะส่งผลให้บริการการชำระเงินผ่านมือถือ (mobile       |
|                   | payments) ได้รับความนิยมเพิ่มขึ้น                       |
|                   | รวมถึงส                                           |
|                   | ามารถชำระค่าบริการรถไฟฟ้าและรถไฟใต้ดินผ่านโทรศัพท์เคลื่อนที่ |
|                   |                                                  |
|                   | อย่างไรก็ตามโครงการนี้ยังต้องอาศัยความชัดเจนด้านมาต       |
|                   | รฐานทางเทคโนโลยีความเป็นไปได้ในการให้บริการในเชิงพาณิชย์ |
|                   | และกฎระเบียบข้อบังคับการให้ใบอนุญาต โดยในเบื้องต้นบริษัทฯ   |
|                   | ยังไม่สามารถประมาณงบประมาณการล                     |
|                   | งทุนและผลตอบแทนที่คาดว่าจะได้รับจากการลงทุนในโครงการนี้ได้ |
+-------------------+--------------------------------------------------+
| ปัจจัยค             | ความเสี่ยงเรื่องความพร้อมของผู้ใช้บริการต่อเทคโนโลยี RFID   |
| วามเสี่ยงของโครงการ | ซึ่งขึ้นอยู่กับจำนวนโทรศัพท์เคลื่อนที่ที่รองรับเทคโนโลยี RFID     |
|                   | โดยบริษัทโนเกียได้ออกโทรศัพท์เคลื่อนที่ที่รองรับ RFID ตั้งแต่ปี   |
|                   | 2547                                             |
|                   | และขณะน                                          |
|                   | ี้มีผู้ผลิตโทรศัพท์เคลื่อนที่หลายรายที่ผลิตโทรศัพท์ที่รองรับเทคโนโลยี |
|                   | RFID เช่น โมโตโรล่า, ซัมซุง, เบนคิว, ฟิลลิป และ โซนี่     |
+-------------------+--------------------------------------------------+

+---+-----------------------------------------------------------------+---+
|   |                                                                 |   |
+---+-----------------------------------------------------------------+---+
| [ |                                                                 |   |
| ] |                                                                 |   |
+---+-----------------------------------------------------------------+---+
|   | บริษัท ชิน คอร์ปอเรชั่น จำกัด (มหาชน)                                  |   |
|   |                                                                 |   |
|   | Shin Corporation Public Company Limited                         |   |
|   |                                                                 |   |
|   | เอกสารแนบ 2                                                     |   |
|   |                                                                 |   |
|   | การประกอบธุรกิจสายธุรกิจดาวเทียมและต่างประเทศ                         |   |
+---+-----------------------------------------------------------------+---+

  การประกอบธุรกิจสายธุรกิจดาวเทียมและต่างประเทศ

1. บริการสื่อสารดาวเทียมและบริการที่เกี่ยวเนื่อง

1.1 บริการสื่อสารดาวเทียมและบริการที่เกี่ยวเนื่อง ดำเนินการโดย บมจ. ไทยคม
และบริษัทกลุ่มไอพีสตาร์

1.1.1 ลักษณะของบริการ

1.1.1.1 บริการให้เช่าช่องสัญญาณดาวเทียมหรือทรานสพอนเดอร์ (Conventional Satellite
Transponder Services)

ไทยคม ให้บริการเช่าทรานสพอนเดอร์ (Transponder) หรือช่องสัญญาณดาวเทียม
ซึ่งทำหน้าที่ในการรับสัญญาณจากสถานีภาคพื้นดิน (สถานีส่งสัญญาณ) ขยายสัญญาณให้มีกำลังแรงขึ้น
และส่งสัญญาณกลับมายังสถานีภาคพื้นดินอีกแห่งหนึ่ง (สถานีรับสัญญาณ) ณ ตำแหน่งใดๆ
ภายใต้พื้นที่ครอบคลุม (Footprint) ของดาวเทียม
ในความถี่ที่แตกต่างไปจากความถี่ที่ใช้ในการส่งสัญญาณ เพื่อให้ผู้ใช้บริการ อาทิ
ผู้ประกอบการโทรคมนาคม ผู้ให้บริการด้านการสื่อสาร และผู้ประกอบการช่องรายการโทรทัศน์
ได้รับประโยชน์จากพื้นที่ครอบคลุมบริเวณกว้างของดาวเทียม ทั้งในระดับประเทศและระดับภูมิภาค
เมื่อเปรียบเทียบกับการติดตั้งเครือข่ายโทรคมนาคมภาคพื้นดินจำนวนมากเพื่อขยายพื้นที่ครอบคลุมในการให้บริการ
เช่นเครือข่ายสายใยแก้วนำแสง หรือเครือข่ายสัญญาณคลื่นไมโครเวฟ เป็นต้น

ระบบการสื่อสารผ่านดาวเทียม

ปัจจุบัน ไทยคม มีดาวเทียมที่ให้บริการอยุ่ทั้งสิ้น 4 ดวง ดาวเทียมไทยคม 1A ไทยคม 2
และไทยคม 5 เป็น ดาวเทียมแบบทั่วไป (Conventional Satellite) สำหรับดาวเทียมไทยคม
4 (ไอพีสตาร์) นั้น ไทยคม
ได้ใช้สำหรับการให้บริการสื่อสารความเร็วสูงผ่านดาวเทียมบนโครงข่ายอินเตอร์เน็ตโปรโตคอล
(หรือ IP)

-   ดาวเทียมแบบทั่วไป (Conventional Satellite)

  ปัจจุบัน ไทยคม มีดาวเทียมแบบทั่วไปที่ให้บริการทั้งสิ้น 3 ดวง ได้แก่ ดาวเทียมไทยคม 1A
  ไทยคม 2 และ ไทยคม 5 ขึ้นสู่วงโคจรและให้บริการแก่ผู้ใช้จำนวนมากทั้งในและต่างประเทศ
  รายละเอียดคุณสมบัติของดาวเทียมแต่ละดวง มีดังต่อไปนี้

ตารางเปรียบเทียบดาวเทียมไทยคม 1A ไทยคม 2 และไทยคม 5 (ที่มา: บริษัท ไทยคม จำกัด
(มหาชน))

+------------------+-------------------------+-------------------------+
| ย่านความถี่         | ไทยคม 1A และ ไทยคม 2    | ไทยคม 5                 |
+==================+=========================+=========================+
| C-Band Regional  | ไทยคม 1A : 12 ช่องสัญญาณ  | 18 ช่องสัญญาณ             |
| Beam             |                         |                         |
|                  | ไทยคม 2 : 10 ช่องสัญญาณ   |                         |
+------------------+-------------------------+-------------------------+
| พื้นที่ครอบคลุม       | ประเทศไทย ภูมิภาคอินโดจีน   | ประเทศไทย ภูมิภาคอินโดจีน   |
|                  |                         |                         |
|                  | และภูมิภาคเอเชียตะวันออก    | และภูมิภาคเอเชียใต้         |
+------------------+-------------------------+-------------------------+
| C-Band Global    | - ไม่มี -                 | 7 ช่องสัญญาณ              |
| Beam             |                         |                         |
+------------------+-------------------------+-------------------------+
| พื้นที่ครอบคลุม       | - ไม่มี -                 | ทวีป แอฟริกา ยุโรป เอเชีย   |
|                  |                         | และออสเตรเลีย            |
+------------------+-------------------------+-------------------------+
| Ku-Band Spot     | ไทยคม 1A : 3 ช่องสัญญาณ   | 7 ช่องสัญญาณ              |
| Beam             |                         |                         |
|                  | ไทยคม 2 : 3 ช่องสัญญาณ    |                         |
+------------------+-------------------------+-------------------------+
| พื้นที่ครอบคลุม       | ประเทศไทย               | ประเทศไทย               |
|                  | และภูมิภาคอินโดจีน          | และภูมิภาคอินโดจีน          |
+------------------+-------------------------+-------------------------+
| Ku-Band          | - ไม่มี -                 | 4 ช่องสัญญาณ              |
| Switchable Beam  |                         |                         |
| (Spot or         |                         |                         |
| Steerable)       |                         |                         |
+------------------+-------------------------+-------------------------+
| พื้นที่ครอบคลุม       | - ไม่มี -                 | ประเทศไทย               |
|                  |                         | และภูมิภาคอินโดจีน          |
+------------------+-------------------------+-------------------------+
| Ku-Band          | - ไม่มี -                 | 3 ช่องสัญญาณ              |
| Steerable Beam   |                         |                         |
+------------------+-------------------------+-------------------------+
| พื้นที่ครอบคลุม       | - ไม่มี -                 | ประเทศไทย               |
|                  |                         | และภูมิภาคอินโดจีน          |
+------------------+-------------------------+-------------------------+
| ผู้ผลิต (ประเทศ)    | Hughes (สหรัฐอเมริกา)     | Aerospatiale (ฝรั่งเศส)   |
+------------------+-------------------------+-------------------------+
| รุ่น               | HS-376                  | Spacebus 3000           |
+------------------+-------------------------+-------------------------+
| อายุการใช้งาน      | ประมาณ 15 ปี             | ประมาณ 14 ปี             |
+------------------+-------------------------+-------------------------+
| จัดส่งสู่วงโคจร      | 2536 และ 2537 ตามลำดับ   | 2549                    |
+------------------+-------------------------+-------------------------+

  จำนวนช่องสัญญาณและอัตราการใช้งานของช่องสัญญาณของดาวเทียมไทยคม 1A ไทยคม 2
  และไทยคม 5

+--------------------------------+-----------+-----------+------------+
|                                | 2549      | 2550      | 2551       |
+--------------------------------+-----------+-----------+------------+
| จำนวนช่องสัญญาณ (ช่อง)            | 44        | 44        | 44         |
|                                |           |           |            |
| C-Band*                        | 18        | 18        | 18         |
|                                |           |           |            |
| Ku-Band                        |           |           |            |
+--------------------------------+-----------+-----------+------------+
| อัตราการใช้งาน (ร้อยละ)           | 64%       | 66%       | 72%        |
|                                |           |           |            |
| C-Band                         | 64%       | 66%       | 67%        |
|                                |           |           |            |
| Ku-Band                        |           |           |            |
+--------------------------------+-----------+-----------+------------+

  ที่มา: บริษัท ไทยคม จำกัด (มหาชน)

หมายเหตุ ข้อมูลดังกล่าวเป็นข้อมูล ณ วันที่ 31 ธันวาคม

* ไม่นับรวมช่องสัญญาณ C-Band
ที่ให้กระทรวงเทคโนโลยีสารสนเทศและการสื่อสารใช้โดยไม่คิดค่าบริการจำนวน 1 ช่องสัญญาณ

ช่องสัญญาณสำรอง C-Band 2 ช่องสัญญาณ บนดาวเทียมไทยคม 1A และช่องสัญญาณสำรอง
Ku-Band 1 ช่องสัญญาณ บน

ดาวเทียมไทยคม 1A และ 1 ช่องสัญญาณ บนดาวเทียมไทยคม 2

-   สถานีควบคุมดาวเทียม

สถานีควบคุมดาวเทียมเป็นศูนย์ปฏิบัติการซึ่งทำหน้าที่ควบคุมการทำงานของดาวเทียม
เช่นการตรวจวัดและรายงานผลค่าสัญญาณต่างๆ ของดาวเทียม การติดตามตำแหน่งของดาวเทียม
การออกคำสั่งควบคุมการทำงานของดาวเทียม
ตลอดจนทำหน้าที่ติดตามผลหลังจากการออกคำสั่งควบคุมการทำงานดังกล่าว
โดยการส่งสัญญาณคำสั่งจากสถานีควบคุมภาคพื้นดิน นอกจากนี้
สถานีควบคุมดาวเทียมไทยคมทำหน้าที่เฝ้าดูและควบคุมสภาวะต่างๆ ของดาวเทียม
เช่นการทำงานโดยรวมของดาวเทียม ประสิทธิภาพของช่องสัญญาณดาวเทียม
และระดับของสัญญาณรบกวน รวมทั้งทำหน้าที่ควบคุมการปฏิบัติภารกิจต่างๆ ของดาวเทียมอีกด้วย

1.1.1.2 บริการแพร่สัญญาณโทรทัศน์ผ่านดาวเทียม

บริการแพร่สัญญาณโทรทัศน์ผ่านดาวเทียมเป็นธุรกิจหลักของ ไทยคม โดย ไทยคม
มุ่งเน้นให้บริการดาวเทียมไทยคมแก่ผู้ประกอบการชั้นนำหลายราย
เพื่อส่งสัญญาณช่องรายการโทรทัศน์ไปยังทวีปเอเซีย ออสเตรเลีย แอฟริกา และยุโรป
ทั้งประเภทบริการส่งช่องรายการโทรทัศน์ผ่านดาวเทียมถึงบ้านผู้รับโดยตรง (Direct-to-Home,
DTH)
บริการส่งช่องรายการโทรทัศน์ผ่านดาวเทียมไปยังสถานีรับภาคพื้นดินและผู้ประกอบการเคเบิลทีวีในประเทศต่างๆ
(Channel Distribution) หรือบริการเครือข่ายโทรทัศน์ดิจิตอลทั่วโลก (Global Digital
Television) โดยอาศัยบริการเสริมต่างๆ ของสถานีบริการภาคพื้นดิน (Teleport and DTH
Center)

สถานีบริการภาคพื้นดิน (Teleport and DTH Center)

สถานีเทเลพอร์ต (Teleport หรือ Telecommunications Port)
เป็นสถานีศูนย์กลางที่ให้บริการเสริมต่างๆ ในด้านธุรกิจการแพร่สัญญาณโทรทัศน์และโทรคมนาคม
สถานีบริการภาคพื้นดินไทยคมเป็นสถานีเทเลพอร์ตที่ได้รับการรับรองมาตรฐาน ISO 9002 และ
9001:2000
มีการติดตั้งอุปกรณ์และสิ่งอำนวยความสะดวกครบครันเพื่อให้บริการด้านการแพร่สัญญาณโทรทัศน์ผ่านดาวเทียมแก่ผู้ประกอบการทั้งในและนอกประเทศ
ไทยคม ได้รวมบริการเทเลพอร์ตต่างๆ เช่น บริการเล่นเทปบันทึกรายการ
และบริการบีบอัดสัญญาณโทรทัศน์ในระบบดิจิตอลเข้ากับบริการให้เช่าช่องสัญญาณดาวเทียมเพื่อให้บริการแพร่สัญญาณโทรทัศน์แบบครบวงจรแก่ผู้ประกอบการ
โดย ไทยคม ได้ร่วมมือกับบริษัท ซีเอส ล็อกซอินโฟ จำกัด (มหาชน)
ซึ่งเป็นผู้ให้บริการรับและส่งสัญญาณดาวเทียม

รูปแบบของบริการในธุรกิจการแพร่สัญญาณโทรทัศน์ผ่านดาวเทียม

-   บริการส่งช่องรายการโทรทัศน์ผ่านดาวเทียมถึงบ้านผู้รับโดยตรง (Direct-to-Home, DTH)

ไทยคม นำเสนอรูปแบบการให้บริการบีบอัดสัญญาณโทรทัศน์ในระบบดิจิตอล
และส่งสัญญาณโทรทัศน์ผ่านดาวเทียมตรงไปยังบ้านของผู้รับชมปลายทางโดยตรง
ซึ่งการบีบอัดสัญญาณในระบบดิจิตอลจะช่วยให้ผู้ประกอบการสามารถลดต้นทุนในการให้บริการ
ในขณะที่ผู้รับชมสามารถใช้จานรับสัญญาณดาวเทียมที่มีขนาดเล็กรับสัญญาณโทรทัศน์ที่ส่งตรงมาจากดาวเทียมในระบบ
DTH ได้

-   บริการส่งช่องรายการโทรทัศน์ผ่านดาวเทียมไปยังสถานีรับภาคพื้นดินและผู้ประกอบการเคเบิลทีวีในประเทศต่างๆ
    (Channel Distribution)

ไทยคม
ให้บริการส่งช่องรายการโทรทัศน์แก่ผู้ประกอบการที่ประสงค์จะแพร่สัญญาณโทรทัศน์ของตนไปยังผู้ประกอบการเคเบิลทีวี
หรือสถานีทวนสัญญาณภายใต้พื้นที่ครอบคลุมของดาวเทียมไทยคม
รูปแบบการให้บริการนี้จึงเป็นทางเลือกที่สมบูรณ์แบบสำหรับผู้ประกอบการ
ทำให้สามารถส่งช่องรายการโทรทัศน์ไปยังเครือข่ายเคเบิลทีวีในทวีปต่างๆ ที่เป็นตลาดสำคัญของตน
โดยช่องรายการโทรทัศน์ในรูปแบบนี้สามารถเข้าถึงสมาชิกผู้ชมเคเบิลทีวีนับล้านครัวเรือนในทวีป
เอเชีย ยุโรป แอฟริกา และออสเตรเลีย

-   บริการเครือข่ายโทรทัศน์ดิจิตอลทั่วโลก (Global Digital Television Network)

บริการเครือข่ายโทรทัศน์ดิจิตอลทั่วโลกเป็นการควบรวมบริการส่งช่องรายการโทรทัศน์ผ่านดาวเทียมไปยังสถานีรับภาคพื้นดินและผู้ประกอบการเคเบิลทีวีในประเทศต่างๆ
(Channel Distribution) ในย่านความถี่ C-band ของดาวเทียมไทยคม
กับช่องสัญญาณดาวเทียมในย่านความถี่ Ku-band ของดาวเทียมพันธมิตร
เพื่อให้บริการส่งช่องรายการโทรทัศน์ผ่านดาวเทียมถึงบ้านผู้รับโดยตรง (Direct-to-Home,
DTH) ในภูมิภาคอื่นที่อยู่นอกพื้นที่ครอบคลุมของดาวเทียมไทยคม เช่น อเมริกาเหนือ ยุโรป
และออสเตรเลีย
บริการในรูปแบบนี้เป็นที่นิยมในกลุ่มผู้ประกอบการที่เป็นเจ้าของช่องรายการโทรทัศน์หรือสถานีโทรทัศน์
ที่ประสงค์จะส่งสัญญาณออกอากาศรายการโทรทัศน์ของตนไปยังกลุ่มผู้ชมเชื้อชาติเดียวกันที่ย้ายถิ่นฐานไปอาศัยอยู่ในประเทศต่างๆ
ทั่วโลก เพื่อผลประโยชน์ทางธุรกิจ การศึกษา หรือทางด้านศาสนา
โดยที่ช่องรายการโทรทัศน์ในเครือข่ายโทรทัศน์ดิจิตอลทั่วโลกสามารถเข้าถึงผู้ชมปลายทางที่อาศัยอยู่ในกว่า
150 ประเทศ ใน 6 ทวีปทั่วโลก คือ อเมริกาเหนือ อเมริกาใต้ ยุโรป แอฟริกา เอเชีย
และออสเตรเลีย

-   บริการถ่ายทอดสดผ่านดาวเทียม (Satellite News Gathering)

ไทยคม ให้บริการถ่ายทอดสดผ่านดาวเทียม ด้วยรถพร้อมอุปกรณ์ถ่ายสัญญาณดาวเทียมเคลื่อนที่
โดยเฉพาะการรายงานข่าวนอกสถานที่ การถ่ายทอดสดการแข่งขันกีฬา หรือการแสดงดนตรี เป็นต้น

1.1.1.3 บริการระบบไอพีสตาร์ (IPSTAR System)

ไทยคม เริ่มดำเนินกิจกรรมทางการตลาดของบริการไอพีสตาร์ตั้งแต่ปี 2544
โดยในระยะแรกจะเป็นการให้บริการโดยใช้อุปกรณ์รับส่งสัญญาณปลายทางภาคพื้นดินไอพีสตาร์
กับดาวเทียมแบบทั่วไปของ THAICOM และดาวเทียมอื่นๆ
ซึ่งเป็นเทคโนโลยีใหม่ที่จะช่วยเพิ่มประสิทธิภาพการรับส่งข้อมูลผ่านช่องสัญญาณดาวเทียม ดังนั้น
บริการระบบไอพีสตาร์จึงเป็นการเพิ่มประสิทธิภาพของระบบดาวเทียมปัจจุบัน
และยังมีส่วนช่วยลดต้นทุนการให้บริการ

หลังจากที่ ไทยคม ประสบความสำเร็จในการจัดส่งดาวเทียมไทยคม 4 (ไอพีสตาร์)
ขึ้นสู่วงโคจรในวันที่ 11 สิงหาคม 2548 และผ่านการทดสอบในเดือนธันวาคม 2548 ไทยคม
ก็ได้เริ่มให้บริการระบบไอพีสตาร์โดยใช้ควบคู่กับอุปกรณ์ปลายทางภาคพื้นดินไอพีสตาร์
ซึ่งมีประสิทธิภาพในการรับส่งสัญญาณสูงกว่าดาวเทียมทั่วไปมาก เนื่องจากดาวเทียมไทยคม 4
(ไอพีสตาร์) ใช้เทคโนโลยีการกระจายคลื่นแบบรังผึ้ง
ที่ทำให้สามารถนำความถี่กลับมาใช้งานใหม่ได้อย่างมีประสิทธิภาพ
และช่วยเพิ่มขีดความสามารถในการรับส่งข้อมูลได้ถึง 45 Gbps ซึ่งสูงกว่าดาวเทียมทั่วไปถึง 20
เท่า หรือสามารถรองรับความต้องการใช้งานอินเตอร์เน็ตความเร็วสูงของผู้ใช้ได้จำนวนนับล้านคน
ทั้งในระดับผู้บริโภครายย่อยไปจนถึงระดับองค์กร
ซึ่งรวมไปถึงระดับผู้ให้บริการโทรคมนาคมและอินเตอร์เน็ต

ข้อมูลเบื้องต้นด้านเทคนิคของดาวเทียมไทยคม 4 (ไอพีสตาร์) (ที่มา: บริษัท ไทยคม จำกัด
(มหาชน))

+-----------------+----------------------------------------------------+
| คุณสมบัติ          | รายละเอียด                                          |
+-----------------+----------------------------------------------------+
| ดาวเทียม         | -   ดาวเทียมแบบวงโคจรค้างฟ้า                          |
|                 |                                                    |
|                 | -   อายุใช้งานประมาณ 15.75 ปี                         |
+-----------------+----------------------------------------------------+
| ที่ตั้งวงโคจร       | -   119.5^(o) ตะวันออก                              |
+-----------------+----------------------------------------------------+
| ข               | -   45 Gbps (25/20) Forward & Return Bandwidth     |
| ีดความสามารถในกา |     หรือประมาณ 20                                   |
| รรับส่งข้อมูล (Band |     เท่าของขีดความสามารถของดาวเทียมแบบปัจจุบัน           |
| width Capacity) |                                                    |
|                 | -   ใช้จานสายอากาศขนาด 84-180cm.                    |
+-----------------+----------------------------------------------------+
| ชนิดของ          | -   Ka-band แบบ SPOT Beam                          |
|  Beams ที่ให้บริการ |     สำหรับติดต่อกับสถานีควบคุมเครือข่ายภาคพื้นดิน 18 แห่ง      |
|                 |                                                    |
|                 | -   มีบริการ Ku-band                                 |
|                 |     ที่มีขีดความสามารถมากที่สุดสำหรับดาวเทียม 1 ดวง         |
|                 |     โดยแบ่งเป็น                                      |
|                 |                                                    |
|                 | - SPOT Beam: 84 beams                              |
|                 |                                                    |
|                 | - SHAPED Beam: 3 beams                             |
|                 |                                                    |
|                 | - BROADCAST Beam: 7 beams                          |
+-----------------+----------------------------------------------------+
| จัดส่งสู่วงโคจร     | -   ปี 2548                                         |
+-----------------+----------------------------------------------------+

-   อุปกรณ์ปฏิบัติการภาคพื้นดินไอพีสตาร์ (IPSTAR Ground System)

อุปกรณ์ปฏิบัติการภาคพื้นดินไอพีสตาร์สามารถแบ่งออกได้เป็น 2 กลุ่มหลักๆ คือ
สถานีควบคุมเครือข่ายภาคพื้นดิน(IPSTAR Gateway) และอุปกรณ์รับส่งสัญญาณปลายทางไอพีสตาร์
(IPSTAR User Terminal)

- สถานีควบคุมเครือข่ายภาคพื้นดิน (IPSTAR Gateway)

  สถานีควบคุมเครือข่ายภาคพื้นดิน (IPSTAR Gateway)
  เป็นสถานีแม่ข่ายที่ใช้รับส่งสัญญาณระหว่างดาวเทียม กับสถานีควบคุมเครือข่ายปลายทาง โดย
  ไทยคม ได้ออกแบบให้มีความสามารถรองรับการทำงานได้หลากหลาย
  และยังสามารถรองรับการให้บริการติดต่อสื่อสารแบบบรอดแบนด์ที่เข้าถึงผู้ใช้บริการไม่ว่าจะเป็นกลุ่มลูกค้าองค์กร
  ผู้ให้บริการอินเตอร์เน็ต (ISP) หรือผู้ใช้บริการทั่วไป
  โดยให้บริการได้ทั้งการให้บริการอินเตอร์เน็ต การให้บริการเครือข่ายภายในองค์กร
  (Intranet Network) การประชุมทางไกล (Videoconference) การแพร่ภาพและเสียง
  (Broadcast and Multicast Multimedia) การให้บริการรับส่งข้อมูล (Transaction
  Service) และการให้บริการโทรศัพท์ (Telephony) ทั้งนี้
  การใช้งานประเภทใดก็ตามที่สามารถทำงานในรูปแบบ IP หรือ Internet Protocol
  และรับการจัดการแบบ CoS/QoS (Class of Service/Quality of Service) ได้
  ก็จะสามารถนำมาใช้งานบนระบบของสถานีภาคพื้นดินไอพีสตาร์รุ่นที่สอง (Second Generation
  IPSTAR Gateway) ได้อย่างมีประสิทธิภาพเช่นกัน

  เครือข่ายของระบบไอพีสตาร์นั้นมีรูปแบบเป็นแบบสตาร์ (STAR Topology)
  โดยในภาคการส่งสัญญาณจากสถานีควบคุมเครือข่ายภาคพื้นดินไปยังอุปกรณ์รับส่งปลายทาง
  ข้อมูลจะถูกบรรจุในช่องสัญญาณที่เป็น Time Division Multiplexing (TDM)
  ที่อาจจะมีมากกว่าหนึ่งช่องสัญญาณ และจะรวมกันเป็นช่องสัญญาณขนาดใหญ่ (Wideband)
  โดยใช้เทคโนโลยี Orthogonal Frequency Division Multiplexing (OFDM)
  และเพื่อเพิ่มความสามารถในการให้บริการ ช่องสัญญาณที่ถูกใช้ในการส่งข้อมูลจากสถานีภาคพื้นดิน
  ได้ถูกออกแบบให้ใช้วิธีการเข้ารหัสโดยใช้ Turbo Product Codes (TPCs) และ L-code
  Modulation

  สำหรับส่วนของภาคการส่งสัญญาณจากอุปกรณ์รับส่งสัญญาณปลายทางมายังสถานีควบคุมนั้น
  จะเป็นการบรรจุข้อมูลในช่องสัญญาณแคบ (Narrow-Band)
  โดยใช้เทคนิคและรูปแบบในการส่งที่สามารถปรับเปลี่ยนได้ตามลักษณะการใช้ช่องสัญญาณ เช่น
  ALOHA สำหรับข้อความที่ส่งออกมาเพื่อที่จะ log on เข้าสู่ระบบ และ Slotted-ALOHA หรือ
  TDMA สำหรับการส่งข้อมูลอื่นๆ

-   อุปกรณ์รับส่งสัญญาณปลายทางไอพีสตาร์ (IPSTAR User Terminal)

  อุปกรณ์รับส่งสัญญาณปลายทางไอพีสตาร์ เป็นอุปกรณ์รับส่งสัญญาณดาวเทียมแบบครบวงจร
  เพื่อเชื่อมต่อกับดาวเทียม โดย ไทยคม ได้จัดให้มีอุปกรณ์ปลายทางสำหรับผู้ใช้ในหลายรูปแบบ
  เพื่อตอบสนองความต้องการ ของลูกค้าที่แตกต่างกัน

-   รุ่น iCON Consumer Series
    เป็นอุปกรณ์รุ่นประหยัดที่ออกแบบเพื่อกลุ่มลูกค้าธุรกิจขนาดกลางและขนาดย่อม
    และผู้บริโภคทั่วไป อุปกรณ์รุ่นนี้มีความสามารถดาวน์โหลดได้สูงสุด 4 Mbps
    และสามารถอัพโหลดได้สูงสุด 2 Mbps
    เป็นอุปกรณ์ที่ถูกออกแบบมาเพื่อให้ผู้ใช้สามารถใช้งานได้ง่าย
    และสามารถเชื่อมต่อกับระบบงานที่ผู้บริโภคทั่วไปใช้ เช่น
    บริการเชื่อมต่ออินเตอร์เน็ตความเร็วสูง บริการโทรศัพท์ระบบ IP และบริการวีดีโอต่างๆ

-   รุ่น Enterprise Series เป็นอุปกรณ์รุ่นพิเศษ
    มีคุณสมบัติในการรองรับการใช้งานในพื้นที่ห่างไกล มีสภาพแวดล้อมทุรกันดาร
    มีการใช้งานอย่างหนักและต่อเนื่อง และไม่ต้องการการบำรุงรักษาบ่อยครั้ง
    โดยอุปกรณ์รุ่นนี้มีความสามารถทั่วไปเหมือนกับอุปกรณ์รุ่น Professional Series
    (ซึ่งปัจจุบัน
    ได้ยกเลิกการใช้งานอุปกรณ์รุ่นนี้ไปแล้ว)แต่มีความพิเศษที่คุณสมบัติในการทนทานต่อสภาพแวดล้อม
    จึงเหมาะสมเป็นอย่างมากสำหรับลูกค้าที่ต้องการการใช้งานหนัก เช่น
    กลุ่มลูกค้าองค์กรธุรกิจขนาดกลางและขนาดย่อม
    เป็นส่วนเชื่อมต่อระหว่างเครือข่ายจากส่วนกลาง การเชื่อมต่อโครงข่ายโทรศัพท์มือถือ
    โทรศัพท์ทางไกลชนบท และโครงการเครือข่ายโทรคมนาคมอื่นๆ

-   อุปกรณ์เสริมของระบบ IPSTAR - maXX เป็นอุปกรณ์ใหม่ที่ ไทยคม พัฒนาขึ้น
    โดยมีเทคโนโลยี TCP-A
    ที่ช่วยเพิ่มประสิทธิภาพการทำงานของระบบภายในของอุปกรณ์ปลายทางไอพีสตาร์
    และยังสามารถเพิ่มความเร็วของเครือข่ายแบบ WAN
    เพื่อตอบสนองการติดต่อสื่อสารด้านธุรกิจขององค์กรหรือบริษัทอย่างเต็มประสิทธิภาพ

  ระบบสื่อสารผ่านดาวเทียมมีบทบาทสำคัญอย่างยิ่งในการให้บริการระบบ Transmission
  Control Protocol - TCP/IP ในพื้นที่ที่ไม่มีสายโทรศัพท์
  แต่ด้วยข้อจำกัดเฉพาะตัวของการสื่อสารผ่านดาวเทียม ได้แก่ ความล่าช้าของการรับส่งสัญญาณ
  มีผลเสียกับระบบ TCP ดังนั้น ไทยคม จึงนำเทคโนโลยี TCP Acceleration (TCP-A)
  มาแก้ปัญหาดังกล่าว อีกทั้งยังช่วยเพิ่มประสิทธิภาพการทำงานของ TCP/IP
  โดยไม่ต้องปรับเปลี่ยนรูปแบบการใช้งาน

  อย่างไรก็ตาม แม้ว่าอุปกรณ์ปลายทางไอพีสตาร์จะมีระบบ TCP-A อยู่แล้ว
  แต่ซอฟท์แวร์ที่ใช้นั้นอาจจะไม่เพียงพอสำหรับการใช้งานในระบบ WiMAX Backhaul, GSM
  Trunking หรือแอพลิเคชั่น MDU/MTU ดังนั้น การติดตั้ง maXX
  ร่วมกับอุปกรณ์ปลายทางไอพีสตาร์จึงเป็นทางออกที่เหมาะสม
  เพื่อเพิ่มประสิทธิภาพและเสถียรภาพของเครือข่ายได้อย่างดี
  และทำให้อุปกรณ์ปลายทางไอพีสตาร์สามารถรองรับการเชื่อมต่อทางอินเตอร์เน็ตได้ถึง 1,000
  connections หรือคิดเป็นการเชื่อมต่อกับคอมพิวเตอร์ประมาณ 100 เครื่องพร้อมๆ กัน

1.1.1.4 ผลิตภัณฑ์และบริการใหม่

โครงการให้บริการโทรศัพท์พื้นฐานชนบทผ่านดาวเทียมไอพีสตาร์ (Rural Telephony : Rutel)
ช่วยผู้ให้บริการโทรศัพท์สามารถขยายพื้นที่การให้บริการไปในพื้นที่ห่างไกลและช่วยเชื่อมโยงชุมชนในชนบทเข้ากับโลก
ไม่ว่าจะเป็นการนำบริการนี้ไปใช้ในรูปแบบการให้บริการในเชิงพาณิชย์หรือการให้บริการเพื่อประโยชน์สาธารณะ
(Universal Service Obligation : USO)
โดยผู้ให้บริการจะได้รับประโยชน์ทั้งจากประสิทธิภาพทางด้านต้นทุนของระบบดาวเทียมไอพีสตาร์
โดยในปัจจุบัน ไทยคม
และพันธมิตรทางธุรกิจประสบความสำเร็จเป็นอย่างสูงในการให้บริการโทรศัพท์พื้นฐานชนบทใน
ประเทศไทย เมียนม่าร์ เวียดนาม และเริ่มแนะนำบริการนี้ในประเทศจีน นิวซีแลนด์ ออสเตรเลีย
มาเลเซีย และ กัมพูชา

บริการ mini-ADSL
ผ่านระบบดาวเทียมไอพีสตาร์ได้รับการพัฒนาขึ้นมาเพื่อลดการลงทุนและค่าใช้จ่ายในการดำเนินงานสำหรับผู้ให้บริการ
ในขณะที่ยังรักษามาตรฐานคุณภาพของอินเตอร์เน็ตบรอดแบนด์ไว้เช่นเดิม ส่งผลให้ผู้ให้บริการ
mini-ADSL ผ่านระบบดาวเทียมไอพีสตาร์ ได้รับผลตอบแทนจากการลงทุนเพิ่มขึ้น นอกจากนี้
ภาครัฐในหลายๆ
ประเทศได้เริ่มตระหนักถึงความสำคัญของอินเตอร์เน็ตต่อการเข้าถึงข้อมูลข่าวสารและการพัฒนาเศรษฐกิจของชาติ
จึงได้ริเริ่มโครงการให้บริการเพื่อประโยชน์สาธารณะ (USO) เช่นโครงการ Australian
Broadband Guarantee ของประเทศออสเตรเลีย
โดยรัฐบาลได้สนับสนุนงบประมาณสนับสนุนผู้ให้บริการอินเตอร์เน็ตในการขยายการให้บริการไปยังพื้นที่ห่างไกล
และเพื่อตอบสนองกับความต้องการทั้งภาคสังคม ธุรกิจและภาครัฐที่เพิ่มมากขึ้น ในปี 2552 ไทยคม
ได้ร่วมมืออย่างใกล้ชิดทั้งกับพันธมิตรทางธุรกิจและภาครัฐเพื่อให้บริการ mini-ADSL
ผ่านดาวเทียมไอพีสตาร์ทั้งในออสเตรเลีย นิวซีแลนด์ จีน ไทย ฟิลิปปินส์ อินโดนีเซีย และมาเลเซีย

การเชื่อมต่อระบบโทรศัพท์เคลื่อนที่ด้วยดาวเทียมไอพีสตาร์
เปิดโอกาสใหม่ๆให้กับผู้ให้บริการโทรศัพท์เคลื่อนที่หรือหน่วยงานภาครัฐในการขยายพื้นที่ให้บริการไปสู่พื้นที่ห่างไกลหรือมีข้อจำกัดด้านบริการโทรคมนาคม
โดยในปัจจุบันได้ให้บริการแล้วในประเทศไทย ลาว และกัมพูชา
และกำลังดำเนินการในประเทศประเทศจีน อินเดีย และเวียดนาม
ซึ่งความต้องการในการใช้โทรศัพท์เคลื่อนที่ในพื้นที่ห่างไกลกำลังเพิ่มสูงขึ้นอย่างรวดเร็ว

1.1.1.5 บริการเสริมอื่นๆ (Value-Added Services)

เพื่อตอบสนองความต้องการใช้งานดาวเทียมที่หลากหลาย และเพื่อให้บริการที่ครบวงจร (Turnkey
Service) ที่มีประสิทธิภาพตรงตามความต้องการของผู้ใช้บริการ ไทยคม
จึงได้นำเสนอบริการเสริมแบบต่างๆ เช่น

-   บริการ Teleport

  บริการที่ ไทยคม ดำเนินงานร่วมกับ CSL ในลักษณะของ Turnkey Service โดย ไทยคม
  เป็นผู้ให้เช่าช่องสัญญาณดาวเทียม ในขณะที่ CSL เป็นผู้ให้บริการรับ-ส่งสัญญาณดาวเทียม
  (Uplink-Downlink Services)

-   บริการ Global Digital TV

  บริการแพร่กระจายภาพครบวงจร ซึ่งรวมตั้งแต่การบีบอัดสัญญาณ การส่งสัญญาณ
  และการให้เช่าช่องสัญญาณบนดาวเทียมไทยคม 5 ย่าน C-Band Global Beam
  เพื่อตอบสนองความต้องการของผู้ใช้บริการดาวเทียม
  ซึ่งประสงค์จะถ่ายทอดสัญญาณรายการโทรทัศน์ของตนผ่านดาวเทียมเพื่อเผยแพร่ไปทั่วโลก
  หรือข้ามทวีปไปยังกลุ่มผู้ชมเป้าหมายกว่า 150 ประเทศ ในทวีปอเมริกาเหนือ/ใต้ ยุโรป
  ออสเตรเลีย แอฟริกา และเอเชีย โดย ไทยคม
  จะดำเนินการเช่าช่องสัญญาณดาวเทียมจากผู้ให้บริการดาวเทียมดวงอื่นในทวีปนั้นๆ ให้ด้วย

-   บริการ Private Business TV and Educational TV

  ไทยคม ได้นำเทคโนโลยี Digital Compression ผ่านดาวเทียมแบบทั่วไปในย่าน Ku-Band
  ร่วมกับบริการภาคพื้นดินอื่นๆ เช่น บริการส่งสัญญาณขึ้นสู่ดาวเทียม บริการเล่นเทปรายการ
  บริการห้องสตูดิโอ บริการรถถ่ายทอดสด บริการเข้ารหัสสัญญาณ
  บริการเชื่อมต่อสัญญาณระหว่างสถานที่ถ่ายทำกับสถานีส่งสัญญาณ ฯลฯ
  มาผนวกกันเป็นบริการถ่ายทอดสัญญาณโทรทัศน์ผ่านดาวเทียมที่เรียกว่า Private Business TV
  และ Educational TV

-   บริการสื่อสารผ่านดาวเทียมระหว่างประเทศ (International VSAT)

  บริการสื่อสารผ่านดาวเทียมระหว่างประเทศ
  เพื่อตอบสนองผู้ใช้ซึ่งเป็นหน่วยงานหรือองค์กรธุรกิจขนาดใหญ่ที่ต้องการการติดต่อสื่อสารที่มีประสิทธิภาพภายในองค์กร
  ไม่ว่าจะเป็นระหว่างสำนักงานใหญ่และสำนักงานสาขา การติดต่อระหว่างสาขาด้วยกัน
  หรือการติดต่อกับตัวแทนการค้าของตนซึ่งกระจายอยู่ตามประเทศต่างๆ

-   บริการอินเตอร์เน็ตผ่านดาวเทียม (Internet via Satellite)

  บริการอินเตอร์เน็ตผ่านดาวเทียมแบบทั่วไป
  ซึ่งมีทั้งแบบสื่อสารผ่านดาวเทียมทางเดียวและสองทาง
  ซึ่งสามารถรองรับความต้องการของผู้ใช้ที่ต้องการเรียกใช้หรือส่งข้อมูลขนาดใหญ่ที่เรียกว่า
  ระบบอินเตอร์เน็ตความเร็วสูง (Protrunk) เป็นบริการเชื่อมต่ออินเตอร์เน็ตแบบเฉพาะองค์กร
  ด้วยความเร็ว 45 เมกกะบิตต่อวินาที
  โดยจะส่งข้อมูลไปยังทุกตำแหน่งทางภูมิศาสตร์ที่อยู่ภายใต้พื้นที่การให้บริการ (Footprint)
  ของดาวเทียมไทยคม 1 และไทยคม 5
  บริการดังกล่าวเป็นบริการอินเตอร์เน็ตความเร็วสูงซึ่งมุ่งตอบสนองการใช้งานของกลุ่มผู้ให้บริการอินเตอร์เน็ต
  (ISP) และลูกค้าที่เป็นองค์กรหรือบริษัท

1.1.1.6 บริการออกแบบ ให้คำปรึกษา
และจัดหาอุปกรณ์สำหรับการจัดตั้งเครือข่ายสื่อสารผ่านดาวเทียม รวมถึงการฝึกอบรมการใช้งาน
(System Integration, Engineering Consultancy and Training Services)

ด้วยประสบการณ์ยาวนานกว่าสิบปีในธุรกิจการสื่อสารผ่านดาวเทียม ไทยคม
ได้สั่งสมความพร้อมทางด้านบุคลากรฝ่ายวิศวกรรมเพื่อการบริการให้คำปรึกษา
การฝึกอบรมและการดำเนินการในด้านการออกแบบระบบสื่อสารผ่านดาวเทียม
การจัดหาอุปกรณ์สำหรับจัดตั้งเครือข่าย การติดตั้งอุปกรณ์ การปฏิบัติการ
และการดูแลรักษาเครือข่ายการสื่อสารผ่านดาวเทียมและสิ่งอำนวยความสะดวกต่างๆ ไทยคม
นำเสนอบริการแก่ผู้ประกอบการ อาทิ การก่อสร้างสถานีรับ-ส่งสัญญาณภาคพื้นดิน
การโอนย้ายความถี่ใช้งานบนช่องสัญญาณดาวเทียม การให้คำปรึกษาทางวิศวกรรม
และการฝึกอบรมขั้นสูงต่างๆ ไทยคม
มีความรู้ความชำนาญและได้รับการยอมรับจากการจัดตั้งสถานีควบคุมดาวเทียมและสถานีบริการภาคพื้นดินด้วยระบบเทคโนโลยีที่ทันสมัยที่สุดแห่งหนึ่งในภูมิภาค
จึงทำให้ผู้ที่ประสงค์จะใช้บริการดาวเทียมของไทยคม
มีความเชื่อถือไว้วางใจในคุณภาพการบริการของ ไทยคม อย่างต่อเนื่อง

1.1.2 การตลาดและการแข่งขัน

1.1.2.1 ภาวะอุตสาหกรรมการบริการให้เช่าช่องสัญญาณดาวเทียมหรือทรานสพอนเดอร์
(Conventional Satellite Transponder Service)

ภาวะอุตสาหกรรมการบริการให้เช่าช่องสัญญาณดาวเทียมหรือทรานสพอนเดอร์ (Transponder)
ในปัจจุบัน ผู้ประกอบการมีความต้องการใช้บริการสื่อสารผ่านดาวเทียมในย่านความถี่ Standard
C-band สูงขึ้นอย่างมากเมื่อเปรียบเทียบกับความต้องการใช้งานในย่านความถี่ Extended
C-band เป็นผลให้อัตราค่าใช้บริการช่องสัญญาณดาวเทียมในย่านความถี่ Standard C-band
ถูกปรับตัวสูงขึ้นกว่าในย่านความถี่ Extended C-band นอกจากนี้
ความต้องการใช้งานช่องสัญญาณดาวเทียมในย่านความถี่ Ku-band ยังคงเพิ่มสูงขึ้นอย่างต่อเนื่อง
เป็นผลมาจากการเติบโตของธุรกิจการแพร่สัญญาณโทรทัศน์ผ่านดาวเทียมถึงบ้านผู้รับโดยตรง
(Direct-to-Home, DTH) และการใช้งานระบบโทรทัศน์ความละเอียดสูง (High-definition
Television, HDTV) ซึ่งต้องการแบนวิดท์ขนาดใหญ่บนดาวเทียมในการแพร่สัญญาณ
โดยภาพรวมธุรกิจการแพร่สัญญาณโทรทัศน์ (Broadcasting)
ยังคงเป็นธุรกิจหลักที่สร้างรายได้ให้กับอุตสาหกรรมการบริการให้เช่าช่องสัญญาณดาวเทียมในทุกภูมิภาค

การแข่งขันทางธุรกิจในภูมิภาคภายใต้พื้นที่ครอบคลุม (Footprint) ของดาวเทียมไทยคม
มีภาวะการแข่งขันสูง ทั้งนี้ นอกจากการแข่งขันกันระหว่างผู้ประกอบการดาวเทียมรายเดิม อาทิเช่น
Asiasat และ APT Satellite ของประเทศฮ่องกง, Measat ของประเทศมาเลเซีย และ
SES New Skies ของประเทศเนเธอร์แลนด์แล้ว ยังมีผู้ประกอบการรายใหม่คือ Protostar
ของประเทศสหรัฐอเมริกา และ Vinasat ของประเทศเวียดนาม

- การแพร่สัญญาณโทรทัศน์ (Broadcasting)

ไทยคม วางกลยุทธ์เพื่อเป็น “Hot Brid” หรือดาวเทียมที่ได้รับความนิยมสูง
ทั้งในด้านจำนวนฐานผู้ชมและจำนวนช่องรายการโทรทัศน์ที่อยู่บนดาวเทียมไทยคม ณ ตำแหน่ง 78.5
องศาตะวันออก และเป็นผู้นำในการให้บริการแพร่สัญญาณโทรทัศน์ผ่านดาวเทียมในทวีปเอเชีย ในปี
2551 ไทยคม ได้เน้นทำการตลาดโทรทัศน์ผ่านดาวเทียมทั้งในและต่างประเทศ
เป็นผลให้ธุรกิจการแพร่สัญญาณโทรทัศน์ผ่านดาวเทียมของ ไทยคม เติบโตขึ้นอย่างมาก
โดยพิจารณาได้จากจำนวนช่องรายการโทรทัศน์บนดาวเทียมแบบทั่วไป ณ ตำแหน่ง 78.5
องศาตะวันออก ที่เพิ่มขึ้นจาก 243 ช่องรายการในปี 2550 เป็นจำนวนทั้งสิ้น 264
ช่องรายการในปี 2551

ในปี 2551 ที่ผ่านมา
ลูกค้าหลักของในธุรกิจการแพร่สัญญาณโทรทัศน์ยังคงเป็นผู้ให้บริการช่องรายการโทรทัศน์ภายในประเทศ
ทั้งประเภทที่ไม่เก็บค่าธรรมเนียมใช้บริการ (Free-to-Air, FTA)
และประเภทที่เก็บค่าธรรมเนียมใช้บริการ (Pay TV) นอกจากนี้ ไทยคม
ยังได้ขยายธุรกิจไปยังประเทศกัมพูชาและประเทศลาว ผ่านบริษัทลูก (บริษัท แคมโบเดียน ดีทีวี
เน็ตเวอร์ค จำกัด)
ดำเนินธุรกิจจัดจำหน่ายอุปกรณ์รับสัญญาณโทรทัศน์ผ่านดาวเทียมเพื่อใช้รับชมรายการโทรทัศน์ประเภทไม่เก็บค่าธรรมเนียมการใช้บริการ
(Free TV) ของทั้งสองประเทศ
ทั้งนี้การเดินกลยุทธ์ดังกล่าวเป็นการสร้างความมั่นคงให้กับธุรกิจการให้บริการส่งช่องรายการโทรทัศน์ผ่านดาวเทียมถึงบ้านผู้รับโดยตรง
(Direct-to-Home, DTH) ในภูมิภาคอินโดจีนของ ไทยคม ต่อไป
สำหรับธุรกิจการให้บริการส่งช่องรายการโทรทัศน์ผ่านดาวเทียมไปยังสถานีรับภาคพื้นดินและผู้ประกอบการเคเบิลทีวีในประเทศต่างๆ
(Channel Distribution) ไทยคม ยังคงให้ความสำคัญในตลาดหลัก คืออินโดจีนและเอเชียใต้
โดยปัจจุบันดาวเทียมไทยคมยังคงเป็นผู้นำส่วนแบ่งทางการตลาดของบริการประเภทนี้ในอินโดจีน
และเป็นผู้ให้บริการอันดับต้นๆ ในเอเชียใต้ นอกจากนี้ ไทยคม
ได้ร่วมพัฒนารูปแบบธุรกิจสำหรับการให้บริการดังกล่าวกับทางสถานีให้บริการภาคพื้นดิน
(Teleport) ในยุโรป และเอเชียใต้
เพื่อจัดทำแพ็คเกจการแพร่สัญญาณโทรทัศน์ผ่านดาวเทียมแบบครบวงจรไปยังพื้นที่ให้บริการอื่นๆ
ในเอเชีย แอฟริกา ออสเตรเลีย และยุโรป อีกด้วย

สำหรับบริการเครือข่ายโทรทัศน์ดิจิตอลทั่วโลก (Global Digital TV Network)
หรือบริการจัดหาช่องสัญญาณดาวเทียมและการส่งต่อสัญญาณจากดาวเทียมดวงหนึ่งไปสู่อีกดวงหนึ่ง
เพื่อเป็นการส่งช่องรายการโทรทัศน์ของลูกค้าไปยังบ้านผู้รับในภูมิภาคต่างๆ ทั่วโลก เช่น
ทวีปอเมริกาเหนือ ทวีปยุโรป และทวีปออสเตรเลีย โดยตรงนั้น ไทยคม
สามารถรักษาปริมาณฐานลูกค้าไว้ได้ตลอดปีที่ผ่านมา นอกจากนี้ ไทยคม
ยังให้บริการระบบเบ็ดเสร็จครบวงจร (System Integration Service)
แก่ลูกค้าต่างประเทศหลายราย โดยการทำหน้าที่ออกแบบ จัดหาและติดตั้งอุปกรณ์ต่างๆ
รวมทั้งระบบส่งสัญญาณผ่านดาวเทียม เพื่อตอบสนองความต้องการของลูกค้า

ในปี 2552 ไทยคม จะยังคงเน้นการให้บริการผู้ประกอบการภายในประเทศ
และผู้ประกอบการในแถบอินโดจีนและเอเชียใต้ พร้อมทั้งการขยายโอกาสทางธุรกิจในตลาดใหม่
เช่น ทวีปแอฟริกา สำหรับตลาดภายในประเทศ ไทยคม
คาดว่าจะมีผู้ประกอบการและช่องรายการโทรทัศน์ผ่านดาวเทียมภายในประเทศเพิ่มขึ้นอย่างก้าวกระโดด
ภายหลังการประกาศใช้ พรบ.การประกอบกิจการกระจายเสียงและกิจการโทรทัศน์ พ.ศ. 2551
ซึ่งกำหนดให้คณะกรรมการกิจการโทรคมนาคมแห่งชาติ (กทช.)
ปฏิบัติหน้าที่เป็นคณะกรรมการออกใบอนุญาตประกอบกิจการชั่วคราวแก่ผู้ประกอบการ
สำหรับตลาดต่างประเทศ ไทยคม มองว่าเอเชียใต้ และแอฟริกา
ยังคงเป็นตลาดที่มีโอกาสเติบโตทางธุรกิจโทรทัศน์ผ่านดาวเทียมได้อีกมาก
ทั้งในส่วนของบริการส่งช่องรายการโทรทัศน์ผ่านดาวเทียมถึงบ้านผู้รับโดยตรง
(Direct-to-Home, DTH)
และบริการส่งช่องรายการโทรทัศน์ผ่านดาวเทียมไปยังสถานีรับภาคพื้นดินและผู้ประกอบการเคเบิลทีวี
(Channel Distribution) โดยคาดว่าภายใน 1-2 ปีข้างหน้านี้
ธุรกิจโทรทัศน์ผ่านดาวเทียมในตลาดทั้งสองจะเติบโตขึ้นอีกมาก

1.1.2.2 ภาวะอุตสาหกรรมการบริการบรอดแบนด์

- ภูมิภาคเอเชียแปซิฟิก

ภูมิภาคเอเชียแปซิฟิคถือเป็นผู้นำของโลกในด้านระบบโครงข่ายโทรคมนาคมและด้านการพัฒนาเทคโนโลยีสารสนเทศและการสื่อสาร
ด้วยจำนวนโทรศัพท์พื้นฐานเติบโตสูงขึ้นถึง ร้อยละ 70 ระหว่างปี 2543 ถึง ปี 2550
โดยในเดือนมีนาคมปี 2551 พบว่า ภูมิภาคเอเชียแปซิฟิคมีจำนวนผู้ใช้บริการโทรศัพท์ถึง 2,000
ล้านเลขหมาย โดยแบ่งเป็นโทรศัพท์พื้นฐาน 630 ล้านเลขหมาย
และหมายเลขโทรศัพท์มือถืออีกประมาณ 1,370 ล้านเลขหมาย
นอกจากนี้ประเทศจีนเพียงประเทศเดียวมีจำนวนโทรศัพท์พื้นฐานสูงถึง 365 ล้านเลขหมาย
หรือคิดเป็นสัดส่วนมากกว่าครึ่งหนึ่งของจำนวนโทรศัพท์พื้นฐานในภูมิภาค

สัดส่วนการใช้บรอดแบนด์ทั่วโลกแบ่งตามภูมิภาคในไตรมาสที่ 3 ปี2551

[]

Source: www.point-topic.com

สัดส่วนการใช้บรอดแบนด์ทั่วโลกแบ่งตามเทคโนโลยีในไตรมาสที่ 3 ปี2551

[]

Source: www.point-topic.com

เมื่อพิจารณาถึงจำนวนผู้เข้าถึงบริการบรอดแบนด์ในภูมิภาคเอเชียแปซิฟิคในช่วงหลายปีที่ผ่านมา
พบว่ามีการเติบโตสูงขึ้นอย่างเห็นได้ชัด โดยในปี 2546 มีจำนวนผู้ใช้บริการบรอดแบนด์เพียง 27
ล้านราย และเพิ่มสูงขึ้นเป็น 133 ล้านรายในปี 2551 หรือเพิ่มสูงขึ้นถึง 5 เท่า

ในขณะเดียวกัน
โอกาสที่ไม่เท่าเทียมในการเข้าถึงเทคโนโลยีบรอดแบนด์ยังคงปรากฏอย่างเห็นอย่างเด่นชัดในภูมิภาคเอเชียแปซิฟิก
ในประเทศที่พัฒนาแล้ว มีประชากรจำนวนร้อยละ15 ถึง 30
ของประเทศสามารถเข้าถึงเทคโนโลยีบรอดแบนด์
ในขณะที่ประชากรในประเทศกำลังพัฒนาเพียงส่วนน้อยเท่านั้นที่มีโอกาส
เนื่องจากเทคโนโลยีบรอดแบนด์จำกัดอยู่เพียงในพื้นที่เขตเมือง แม้ว่าในภาพรวมแล้ว
ผู้ใช้บริการอินเทอร์เน็ตบรอดแบนด์ในประเทศกำลังพัฒนาจะมากกว่าผู้ใช้บริการในประเทศพัฒนาแล้ว
แต่หากพิจารณาว่าจำนวนผู้ใช้บริการบรอดแบนด์ 65
ล้านรายในประเทศจีนประเทศเดียวมีสัดส่วนมากกว่าครึ่งของจำนวนผู้ใช้ในภูมิภาคเอเชียแปซิฟิกทั้งหมด
หรือเทียบเป็นสัดส่วนมากกว่าร้อยละ 90
ของจำนวนผู้ใช้บริการบรอดแบนด์ทั้งหมดในประเทศกำลังพัฒนาจะพบว่าความไม่เท่าเทียมกับของโอกาสในการเข้าถึงระบบสื่อสารโทรคมนาคมยังคงปรากฏให้เห็นได้ชัดในภูมิภาคเอเชียแปซิฟิก

ในปัจจุบัน ประชากรกว่าร้อยละ 70 ของประเทศกำลังพัฒนาอาศัยอยู่ในพื้นที่ชนบท
ดาวเทียมนับว่าเป็นเทคโนโลยีที่สำคัญสำหรับการถ่ายทอดสัญญาณโทรทัศน์ (broadcasting
service) และการให้บริการด้านการสื่อสารด้านเสียงและข้อมูล
โดยเฉพาะอย่างยิ่งในพื้นที่ที่ไม่มีโครงข่ายสื่อสารชนิดอื่นเข้าถึง
ซึ่งความไม่เท่าเทียมกันในการเข้าถึงเทคโนโลยีของประชากรเขตเมืองและเขตชนบทนี้
ยังคงปรากฎชัดในหลายๆประเทศ เช่นในประเทศจีน
ที่ขาดทั้งความเป็นไปได้ทางเศรษฐศาสตร์และความตื่นตัวของภาคนโยบายที่จะให้บริการโทรศัพท์และบรอดแบนด์ให้ครอบคลุมทั่วประเทศ
แต่อย่างไรก็ดี การขยายตัวอย่างรวดเร็วของเศรษฐกิจ จำนวนประชากร และผู้ใช้อินเทอร์เน็ต
ทำให้ผู้ให้บริการในประเทศมาเลเซีย ฟิลิปปินส์ เวียตนาม และเมียนม่าร์
มุ่งเน้นขยายบริการโทรศัพท์และบริการบรอดแบนด์ในพื้นที่ชนบทให้ทันกับความต้องการของประชากรในพื้นที่เหล่านี้

อีกทั้งการเติบโตในตลาดโทรศัพท์เคลื่อนที่ที่มีมากขึ้น
ส่งผลให้ภาพรวมของความต้องการในการใช้ระบบเชื่อมต่อโครงข่ายโทรศัพท์เคลื่อนที่ผ่านบริการบรอดแบนด์มีอัตราที่สูงขึ้นด้วยเช่นกัน

-   ประเทศไทย

ในปี 2548 ไทยคม แต่งตั้งให้ บมจ.ทีโอที
ซึ่งเป็นผู้ให้บริการโทรคมนาคมรายใหญ่ที่สุดในประเทศไทยเป็นผู้ให้บริการหลัก (National
Service Operator) ของบริการไอพีสตาร์แต่เพียงผู้เดียวในประเทศไทย โดย
บมจ.ทีโอทีได้ลงนามในสัญญาระยะยาวกับไทยคม
ในการเช่าใช้ช่องสัญญาณหรือแบนด์วิดท์ของไอพีสตาร์จำนวนถึงร้อยละ 50
ของแบนด์วิดท์ทั้งหมดสำหรับประเทศไทย นอกจากนี้
ยังมีเครือข่ายของผู้ร่วมให้บริการหรือผู้ให้บริการรายย่อย
ซึ่งเป็นส่วนหนึ่งของช่องทางการให้บริการจากผู้ให้บริการหลัก ปัจจุบัน
มีผู้ให้บริการไอพีสตาร์ในประเทศไทยที่สำคัญ 4 ราย คือ บริษัท อคิวเมนท์ จำกัด (มหาชน) บริษัท
ซีเอส ล็อกซอินโฟ จำกัด (มหาชน) บริษัท สามารถเทเลคอม จำกัด (มหาชน) และบริษัท กสท
โทรคมนาคม จำกัด (มหาชน)

ปัจจุบัน บมจ. ทีโอที ได้นำระบบเทคโนโลยีของไอพีสตาร์มาใช้ ในโครงการต่างๆ หลายโครงการ
ทั้งโครงการของรัฐบาลที่เป็นการพัฒนากิจการโทรคมนาคมเพื่อประโยชน์สาธารณะ (Universal
Service Obligation) และทั้งโครงการเฉพาะที่ไม่ใช่โครงการของภาครัฐ เช่น
โครงการโทรศัพท์ทางไกลผ่านดาวเทียม โครงการ SchoolNet
โครงการเครือข่ายสารสนเทศกระทรวงศึกษาธิการ (เอ็มโออีเน็ต: MOEnet: Ministry of
Education Network) และโครงการอินเตอร์เน็ตตำบล

การขยายตัวของการใช้งานแบนด์วิดท์ยังคงเป็นไปอย่างต่อเนื่อง โดยเฉพาะอย่างยิ่ง
เพื่อรองรับการขยายตัวของโครงการของทีโอทีที่อยู่ในภาคตะวันออกเฉียงเหนือของประเทศไทย
นอกจากนี้ทาง ไทยคม
ได้มีการนำระบบไอพีสตาร์มาประยุกต์ให้บริการกับกลุ่มลูกค้าในอาคารที่มีผู้พักอาศัยจำนวนมาก
(Multi-Dwelling Unit: MDU) ซึ่งระบบจะส่งวิดีโอความละเอียดสูง (High Definition)
ผ่านดาวเทียมโดยตรงไปยัง Set-Top Box (STB) ด้วยเทคโนโลยี Video On Demand (VoD)
เพื่อนำไปติดตั้งตามห้องพักของโรงแรมและรีสอร์ทต่างๆทั่วประเทศ
โดยมีการติดตั้งและใช้บริการแล้วกว่า 1000 ห้อง

-   ประเทศจีน

จากการรายงานของ China Internet Network Information Center (CNNIC)
พบว่าเดือนมิถุนายน ปี 2551 ที่ผ่านมา ประเทศจีนมีจำนวนผู้ใช้งานอินเตอร์เน็ต ทั้งสิ้น 253
ล้านคน และสัดส่วนผู้ใช้งานอินเตอร์เน็ตเติบโตเพิ่มขึ้นเป็นร้อยละ 19.1
เทียบกับจำนวนประชากรทั้งหมดตัวเลขดังกล่าวค่อนข้างต่ำกว่าค่าเฉลี่ยของสัดส่วนผู้ใช้อินเตอร์เน็ตในโลกซึ่งอยู่ที่ร้อยละ
21.1 ทว่าในช่วงครึ่งแรกของปี 2551
จำนวนของผู้ใช้อินเตอร์เน็ตในประเทศจีนมีการเติบโตสูงขึ้นอย่างไม่เคยมีมาก่อนโดยเติบโตเพิ่มขึ้นร้อยละ
56.2 หรือคิดเป็นจำนวนผู้ใช้อินเตอร์เน็ตเพิ่มขึ้นถึง 43 ล้านคน
จากข้อมูลปัจจุบันพบว่าจำนวนประชากรผู้ใช้อินเตอร์เน็ตของประเทศจีนมีจำนวนมากที่สุดในโลก
มากกว่าประเทศสหรัฐอเมริกาซึ่งมีผู้ใช้ไม่เกิน 230 ล้านคน

ประเทศจีนนิยมใช้บรอดแบนด์เป็นช่องทางหลักในการเชื่อมต่ออินเตอร์เน็ต โดยคิดเป็นร้อยละ 84.7
ของผู้ใช้อินเตอร์เน็ตทั้งหมด ในขณะเดียวกัน
ประชากรผู้ใช้อินเตอร์เน็ตยังนิยมใช้อินเตอร์เน็ตผ่านโทรศัพท์มือถือ สูงถึง 73.05 ล้านคน
หรือคิดเป็นร้อยละ 28.9 จากจำนวนผู้ใช้อินเตอร์เน็ตทั้งหมด

อย่างไรก็ตาม แม้ว่าจำนวนผู้ใช้อินเตอร์เน็ตมีการเพิ่มสูงขึ้นอย่างต่อเนื่อง
แต่ระหว่างเขตเมืองและเขตชนบทในประเทศจีนก็ยังปรากฏชัดถึงความไม่เท่าเทียมกันของโอกาสในการเข้าถึงเทคโนโลยี
จากการรายงานของ CNNIC ในต้นปี 2551
พบว่าจำนวนผู้ใช้งานอินเตอร์เน็ตของประชากรในเขตเมืองมีสัดส่วนคิดเป็นร้อยละ 75
ของประชากรทั้งหมด ในขณะที่เขตชนบทมีจำนวนผู้ใช้งานอินเตอร์เน็ตเพียงร้อยละ 25
เนื่องจากประเทศจีนเป็นประเทศที่มีพื้นที่ขนาดใหญ่
ทำให้ภาครัฐไม่สามารถดำเนินการขยายโครงข่ายอินเตอร์เน็ตในเขตชนบทได้อย่างทั่วถึง ด้วยเหตุนี้
พื้นที่ชนบทจึงกลายเป็นตลาดใหญ่ในการขยายช่องทางการตลาดของไอพีสตาร์
เนื่องจากเทคโนโลยีการติดต่อสื่อสารผ่านดาวเทียมเป็นทางเลือกหนึ่งที่มีประสิทธิภาพทั้งทางด้านเทคโนโลยีและด้านการลงทุน
โดยไม่ต้องอาศัยการวางโครงข่ายภาคพื้นดิน (Source: www.cnnic.cn)

ตั้งแต่เดือนมกราคม ปี 2550 เป็นต้นมา ไทยคม
ได้เริ่มเปิดให้บริการไอพีสตาร์ผ่านทางพันธมิตรธุรกิจ คือ บริษัท China SatCom
ซึ่งเป็นผู้ให้บริการดาวเทียมรายใหญ่ในประเทศจีน
ปัจจุบันไอพีสตาร์ได้ให้บริการในประเทศจีนในกลุ่มตลาดโครงการเฉพาะ (Vertical market)
และให้ความร่วมมือกับภาครัฐและช่วยเหลือประชาชนชาวจีนในเหตุภัยพิบัติ
หรือสถานการณ์ฉุกเฉินตลอดมา เช่น ในเหตุธรณีพิบัติภัยที่ซีฉวน เป็นต้น

ไทยคม อยู่ในระหว่างการทำงานร่วมกับพันธมิตร
เพื่อพัฒนาช่องทางการจัดจำหน่ายของไอพีสตาร์ให้มีมากขึ้น ยิ่งไปกว่านั้นไทยคม
ยังตระหนักถึงความสำคัญในการทำงานร่วมกับพันธมิตรธุรกิจอย่างใกล้ชิดเพื่อมุ่งเน้นการพัฒนาตลาดโครงการประเภทกิจการโทรคมนาคมเพื่อประโยชน์สาธารณะ
(Universal Service Obligation : USO) ในประเทศจีน

-   ประเทศอินเดีย

ย้อนกลับไปในปี 2524 กิจการโทรคมนาคมหลักๆ
ของประเทศอินเดียอยู่ภายใต้การควบคุมของรัฐบาล โดยมีบริษัท BSNL และ MNTL
อยู่ภายใต้การบริหารงานของรัฐ และมีบริษัท VSNL เป็นบริษัทเอกชนเพียงรายเดียวในประเทศ
แต่ในปัจจุบันประเทศอินเดียมีการเปิดเสรีเพื่อกิจการโทรคมนาคมมากขึ้น
โดยเปิดรับธุรกิจจากทั้งในประเทศและต่างประเทศ
นับเป็นความสำเร็จของรัฐบาลในการส่งเสริมธุรกิจโทรคมนาคม

ประเทศอินเดียได้มีการขยายโครงข่าย ADSL ทั่วประเทศระหว่างปี 2547 ถึง 2548
ทำให้สัดส่วนการใช้บริการ บรอดแบนด์ในประเทศเพิ่มขึ้นอย่างต่อเนื่อง โดยรายงานของ
www.trai.gov.in
ชี้ให้เห็นว่าประเทศอินเดียมีการเติบโตของจำนวนผู้ใช้งานบริการบรอดแบนด์ระหว่างปี 2549 ถึง
2550 สูงถึงร้อยละ 67 นอกจากนี้
จำนวนผู้ใช้บริการโทรศัพท์มือถือได้เติบโตขึ้นอย่างต่อเนื่องมากกว่าจำนวนโทรศัพท์พื้นฐานโดยเฉพาะในเดือนธันวาคมปี
2550 เพียงเดือนเดียวมีจำนวนหมายเลขโทรศัพท์มือถือเพิ่มขึ้นถึง 8.217 ล้านเลขหมาย
เช่นเดียวกันกับจำนวนผู้ใช้บริการเทคโนโลยีไร้สายเช่น ระบบ GSM, CDMA และ WLL(F) (หรือ
Fixed Wireless-Local Loop) ในปี 2550 มีสูงถึง 234 ล้านเลขหมาย เพิ่มขึ้น 50
ล้านเลขหมายจากปี 2549
ทำให้ประเทศอินเดียมีจำนวนผู้ใช้บริการเครือข่ายเทคโนโลยีไร้สายสูงเป็นอันดับสองของโลก
(www.point-topic.com) อย่างไรก็ตามรายงานของ www.trai.gov.in
แสดงให้เห็นถึงการลดลงของโทรศัพท์พื้นฐานอย่าง มีนัยสำคัญ โดยลงลดจาก 41 ล้านเลขหมายในปี
2549 เหลือ 39 ล้านเลขหมาย ในต้นปี 2551

ด้วยความต้องการการเชื่อมต่อแบบบรอดแบนด์ในประเทศอินเดียที่เติบโตอย่างต่อเนื่อง
ผู้ให้บริการสามารถนำไอพีสตาร์ไปใช้ในโครงการต่างๆไม่ว่าจะเป็นบริการเพื่อกิจการของรัฐและบริการกลุ่มลูกค้าทั่วไปได้อย่างมีประสิทธิภาพ
เช่น โทรศัพท์พื้นฐานสำหรับพื้นที่ห่างไกล การเชื่อมต่อระบบโทรศัพท์เคลื่อนที่ (Mobile
Backhaul) และอินเตอร์เน็ตความเร็วสูง

-   ประเทศออสเตรเลียและนิวซีแลนด์

ประเทศออสเตรเลียและนิวซีแลนด์เป็นประเทศที่มีอัตราการใช้อินเตอร์เน็ตต่อครัวเรือนค่อนข้างสูง
จำนวนคอมพิวเตอร์ต่อครัวเรือนที่มีอยู่ในอัตราส่วนที่สูงมากประกอบกับนโยบายการส่งเสริมการใช้อินเตอร์เน็ตจากรัฐบาล
เป็นส่วนผลักดันให้เกิดการใช้งานอินเตอร์เน็ตในประเทศทั้งสองนี้สูง เมื่อเทียบกับประเทศอื่นๆ
ในภูมิภาคเอเชีย-แปซิฟิก

บริษัท ไอพีสตาร์ ออสเตรเลีย พีทีวาย จำกัด (“IPA”) เป็นบริษัทลูกของ ไทยคม
และเป็นผู้ให้บริการหลักของไอพีสตาร์ (National Service Operator)
ในประเทศออสเตรเลีย
ในปัจจุบันรัฐบาลได้ให้การสนับสนุนกับผู้ให้บริการเพื่อบริการอินเตอร์เน็ตบรอดแบนด์แก่ผู้ที่อยู่ห่างไกลด้วยโครงการ
“Australian Broadband Guarantee: ABG” ซึ่งมีส่งผลให้ผู้ให้บริการไอพีสตาร์ เช่น บริษัท
Australian Private Networks (APN), Broadband Wireless, SkyMesh, Westnet
และ Westvic ที่เข้าร่วมโครงการนี้มีการติดตั้งระบบไอพีสตาร์เพิ่มมากขึ้นอย่างต่อเนื่อง

สำหรับประเทศนิวซีแลนด์นั้น ไทยคม ได้จัดตั้งบริษัท ไอพีสตาร์ นิวซีแลนด์ จำกัด (“IPNZ”)
เพื่อให้บริการไอพีสตาร์เช่นเดียวกับประเทศออสเตรเลีย โดยมีตลาดกลุ่มเป้าหมาย คือ
ฟาร์มปศุสัตว์และผู้ใช้งานทั่วไปที่อาศัยอยู่ในพื้นที่ห่างไกล

ในปี 2551 ที่ผ่านมา บริษัท BayCity ซึ่งเป็นผู้ให้บริการหลักของไอพีสตาร์ (National
Service Operator) ในประเทศนิวซีแลนด์
ได้ริเริ่มโครงการอินเตอร์เน็ตบรอดแบนด์ใหม่ที่มีชื่อว่า Rocket Broadband และมีบริการ Voice
Link ซึ่งเป็นบริการ VoIP ผ่านระบบไอพีสตาร์เพิ่มเข้ามาเป็นบริการเสริมสำหรับโครงการนี้ด้วย

-   ประเทศเมียนม่าร์

จำนวนผู้ใช้อินเตอร์เน็ตของประเทศเมียนม่าร์ ณ ปลายปี 2551 เพิ่มขึ้นเป็น 300,000 คน
ซึ่งคิดเป็นร้อยละ 0.5 เมื่อเทียบกับจำนวนประชากรทั้งสิ้น 54.8 ล้านคน (ที่มา:
www.internetworldstats.com)

ในฐานะที่เป็นผู้ให้บริการหลักไอพีสตาร์ (National Service Operator) ในประเทศเมียนม่าร์
กระทรวงไปรษณีย์และโทรคมนาคมแห่งประเทศเมียนม่าร์ (Myanmar Posts and
Telecommunications หรือ MPT)
จึงเป็นตัวแทนจำหน่ายบริการไอพีสตาร์ผ่านทางผู้ให้บริการรายย่อยอื่นๆ ในประเทศแต่เพียงผู้เดียว
ปัจจุบัน MPT มีพันธมิตรทางธุรกิจ 5 รายนั่นคือ GlobalNet, MMG Technologies, Myanmar
World Distribution, NetStar และ MaxiNet

การใช้ไอพีสตาร์ในเมียนม่าร์ส่วนใหญ่ยังคงเป็นการใช้เพื่อการสื่อสารด้วยเสียง หรือ Voice over
IP (VoIP) ซึ่งให้บริการไปแล้วกว่า 1000 คู่สาย และอินเตอร์เน็ตบรอดแบนด์ซึ่งมีลูกค้ากว่า 200
ราย และเพื่อเป็นการเพิ่มคุณภาพการให้บริการที่ดียิ่งขึ้น ทาง ไทยคม
จึงได้มีแผนสนับสนุนให้ลูกค้าที่ยังคงใช้บริการไอพีสตาร์ผ่านสถานีควบคุมเครือข่ายภาคพื้นดินไอพีสตาร์รุ่นที่หนึ่งอยู่
ได้ย้ายมาใช้งานผ่านสถานีควบคุมเครือข่ายภาคพื้นดินไอพีสตาร์รุ่นที่สอง
โดยมีแผนที่จะโอนย้ายให้เสร็จสิ้นภายในปี 2552

-   ประเทศกัมพูชา

จากสถิติในปี 2551 ประเทศกัมพูชามีประชากรทั้งสิ้นประมาณ 14.5 ล้านคน
โดยในจำนวนนี้มีผู้ใช้อินเตอร์เน็ตอยู่ประมาณ 70,000 คน ซึ่งคิดเป็นร้อยละ 0.5
ของจำนวนประชากร อย่างไรก็ตาม
หากกล่าวถึงอัตราการเติบโตของจำนวนผู้ใช้อินเตอร์เน็ตเมื่อเทียบกับปี 2550
พบว่ามีอัตราการเติบโตสูงถึงร้อยละ 75
แสดงให้เห็นถึงการเติบโตอย่างก้าวกระโดดของจำนวนผู้ใช้อินเตอร์เน็ตในประเทศกัมพูชา (ที่มา:
www.internetworldstats.com)

จากการที่ ไทยคม
ได้เปิดให้บริการไอพีสตาร์ผ่านสถานีควบคุมเครือข่ายภาคพื้นดินไอพีสตาร์รุ่นที่สองไปแล้วตั้งแต่ปี
2550 โดยมีบริษัท เอ็มโฟน เป็นผู้ดำเนินการระบบสถานีควบคุมเครือข่ายภาคพื้นดิน
และขณะนี้ได้มีการติดตั้งอุปกรณ์รับส่งสัญญาณปลายทางไอพีสตาร์ไปแล้วกว่า 1,700 ชุด
โดยผู้ร่วมให้บริการ (Service Provider) คือ เอ็มโฟน, Cogetel และ Telecom
Cambodia

-   สาธารณรัฐประชาธิปไตยประชาชนลาว

สาธารณรัฐประชาธิปไตยประชาชนลาว
ถึงแม้ว่าจะเป็นประเทศที่มีข้อจำกัดด้วยภาวะทางเศรษฐกิจและสภาพทางภูมิศาสตร์
ทำให้โครงข่ายสาธารณูปโภคโทรคมนาคมพื้นฐานไม่เพียงพอ
แต่ด้วยเทคโนโลยีของระบบไอพีสตาร์ซึ่ง บริษัท ลาว เทเลคอมมิวนิเคชั่นส์ จำกัด (Lao
Telecommunications – LTC) ได้นำเข้าไปให้บริการ ทั้งบริการบรอดแบนด์อินเตอร์เน็ต
บริการสื่อสารด้วยเสียง (VoIP) และบริการ Backhaul Network ให้กับระบบเครือข่าย GSM
โดยการขยายตัวของจำนวนแบนด์วิดท์สำหรับบรอดแบนด์อินเตอร์เน็ตเพิ่มขึ้นถึงร้อยละ 60
และจำนวน อุปกรณ์รับส่งสัญญาณในระบบเครือข่าย GSM เพิ่มขึ้นจากเดิมร้อยละ 50

นอกจากนี้ ไทยคม ได้มีการส่งเสริมให้นำบริการโทรศัพท์พื้นฐานสำหรับพื้นที่ห่างไกล (Rural
Telephone)
เข้าไปใช้เพื่อเป็นการเสริมการให้บริการการสื่อสารทางด้านเสียงคุณภาพสูงในราคาประหยัดในพื้นที่ห่างไกลทั่วประเทศ

-   ประเทศเวียดนาม

เวียดนามเป็นประเทศหนึ่งในเอเชียที่ตลาดอินเตอร์เน็ตบรอดแบนด์เติบโตขึ้นอย่างรวดเร็ว
โดยปัจจุบันมีผู้ใช้อินเตอร์เน็ตจำนวนถึง 20 ล้านคน คิดเป็นร้อยละ 23.3
ของจำนวนประชากรทั้งหมด (ที่มา: www.internetworldstats.com)
และรัฐบาลยังคงให้การสนับสนุนโครงการ Rural Connectivity
เพื่อที่จะลดความไม่เท่าเทียมกันของโอกาสในการเข้าถึงระบบโทรคมนาคมพื้นฐาน
โดยมีแผนการที่จะใช้ระบบดาวเทียมไอพีสตาร์ในโครงการต่างๆ ของรัฐบาลในอนาคต

เนื่องจากใช้งานไอพีสตาร์ในเวียดนามได้ขยายตัวเพิ่มขึ้น บริษัท Vietnam Telecom
International (VTI) จึงได้มีการเซ็นสัญญาเพื่อซื้อแบนด์วิดท์ Bandwidth
บนดาวเทียมไอพีสตาร์เพิ่มเป็น 76 Mbps ตั้งแต่เดือนธันวาคม 2551 ที่ผ่านมา
เพื่อเพิ่มศักยภาพในการให้บริการ ทั้งในระบบอินเตอร์เน็ตความเร็วสูงระบบโทรศัพท์เคลื่อนที่
(Mobile Backhaul) และ ระบบโทรศัพท์พื้นฐานสำหรับพื้นที่ห่างไกล (Rural Telephone)

-   ประเทศมาเลเซีย

ประเทศมาเลเซียมีประชากรทั้งสิ้น 27.73 ล้านคน
จากรายงานของคณะกรรมาธิการมัลติมีเดียและการสื่อสารแห่งชาติมาเลเซีย (MCMC)
พบว่าจำนวนผู้ใช้อินเตอร์เน็ตเพิ่มขึ้นจาก 13.5 ล้านคน ในปี 2550 เป็น 14.9 ล้านคน ในปี
2551 หรือคิดเป็นร้อยละ 47.8 และ 59 ของจำนวนประชากรในประเทศ ตามลำดับ

รัฐบาลมาเลเซียได้จัดตั้งโครงการบริการโทรคมนาคมเพื่อประโยชน์สาธารณะ (Universal
Service Provision –USP)
เพื่อลดความไม่เท่าเทียมกันของโอกาสในการเข้าถึงเทคโนโลยีของประชากร โดยโครงการ USP
นี้ แบ่งออกเป็นสามระยะด้วยกัน
โดยในระยะแรกมีจุดประสงค์เพื่อให้บริการระบบโทรศัพท์พื้นฐานแก่พื้นที่ที่ไม่มีบริการทั้ง 89 เขต
ซึ่งมีอัตราส่วนของผู้ที่ใช้โทรศัพท์พื้นฐานน้อยกว่าร้อยละ 20 ของอัตราส่วนรวมทั้งประเทศ
สำหรับในระยะที่สอง รัฐบาลจะเน้นการให้บริการเชื่อมต่ออินเตอร์เน็ตบรอดแบนด์เข้าสู่พื้นที่ใน 87
เขต และระยะที่สาม จะเป็นการให้บริการเชื่อมต่ออินเตอร์เน็ตให้กับห้องสมุด
และศูนย์การสื่อสารในโครงการ USP ทั่วประเทศ

ในปี 2550 ไทยคม ได้ร่วมลงนามเป็นพันธมิตรทางธุรกิจกับบริษัท Time dotcom (TdC)
ประเทศมาเลเซีย
ซึ่งเป็นบริษัทโทรคมนาคมที่มีความเชี่ยวชาญและมีช่องทางการจัดจำหน่ายที่แข็งแกร่ง
โดยมุ่งเน้นเจาะตลาดตามประเภทผู้ใช้งาน เช่น กลุ่มผู้ใช้บริการประเภทองค์กร กลุ่มธุรกิจรายย่อย
(SME) โครงการให้บริการโทรคมนาคมเพื่อประโยชน์สาธารณะ

-   ประเทศเกาหลีใต้

ประเทศเกาหลีใต้ยังคงเป็นประเทศที่มีอัตราส่วนผู้ใช้อินเตอร์เน็ตบรอดแบนด์ต่อครัวเรือนมากที่สุดในโลก
โดยในกลางปี 2551 มีสัดส่วนสูงถึงร้อยละ 97.17
และสัดส่วนของผู้ใช้อินเตอร์เน็ตต่อจำนวนประชากรในกลางปี 2551 คิดเป็นร้อยละ 31.75
ซึ่งอยู่ในอันดับที่ 2 และ 7 ตามลำดับ เมื่อเทียบกับอัตราส่วนของผู้ใช้อินเตอร์เน็ตทั่วโลก (ที่มา:
www.websiteoptimization.com) ในประเทศเกาหลีใต้ โอกาสทางธุรกิจของบริการไอพีสตาร์
ได้แก่ การให้บริการสำหรับธุรกิจการส่งสัญญาณแพร่ภาพวิดีโอแบบดิจิตอล (DVB)
เนื่องจากมีต้นทุนในการให้บริการที่ต่ำกว่า โดยกระทรวงเทคโนโลยีสารสนเทศและการสื่อสาร
(Ministry of Information and Communication)
และสำนักงานคณะกรรมการกิจการกระจายเสียงและกิจการโทรทัศน์แห่งชาติของเกาหลีมีแผนที่จะย้ายผู้ใช้บริการที่ใช้การสื่อสารแบบอนาล็อกที่มีจำนวน
1.9 ล้านคน ไปเป็นการสื่อสารแบบดิจิตอล ภายในปี 2555

ไทยคม ได้ร่วมมือกับบริษัท OCL Solution
ซึ่งเป็นพันธมิตรทางธุรกิจที่เป็นผู้นำในการให้บริการรับส่งสัญญาณดาวเทียม (VSAT operator)
ในประเทศเกาหลีใต้ โดยทำการติดตั้งสถานีควบคุมเครือข่ายไอพีสตาร์แล้วเสร็จในเดือนพฤษภาคม
ปี 2551 โดยได้ร่วมกันให้บริการส่งสัญญาณแพร่ภาพวิดีโอแบบดิจิตอล (Digital Video
Broadcast : DVB) บริการแพร่ภาพสัญญาณโทรทัศน์ผ่านดาวเทียมถึงอุปกรณ์แม่ข่าย (Cable
headends) และบริการเครือข่ายสำรองเมื่อเครือข่ายเส้นใยแก้วนำแสงหลักเกิดขัดข้อง
ด้วยการช่วยเหลือของผู้ให้บริการต่างๆ ภายในประเทศเกาหลีใต้ เช่น LG Dacom, STN และ
Cudo ปัจจุบันไอพีสตาร์กำลังขยายความร่วมมือทางธุรกิจไปสู่ผู้ให้บริการรายอื่นๆ
เพื่อขยายโอกาสทางธุรกิจในประเทศเกาหลีใต้ต่อไป

-   ประเทศญี่ปุ่น

โอกาสทางธุรกิจด้านการสื่อสารในประเทศที่ตลาดโทรคมนาคมรุดหน้าไปไกลมากแล้วมีอยู่จำกัด
ทำให้ไอพีสตาร์ต้องให้บริการในตลาดเฉพาะทางมากขึ้น เช่น บริการสื่อสารในพื้นที่ห่างไกล
และโซลูชั่นเพื่อรองรับสถานการณ์ภัยพิบัติ ซึ่งทั้งคู่เป็นตลาดเป้าหมายของไอพีสตาร์ในประเทศญี่ปุ่น
ประเทศซึ่งมีสัดส่วนผู้ใช้อินเตอร์เน็ตในเกณฑ์ที่สูงมาก
และค่าใช้บริการของอินเตอร์เน็ตความเร็วสูงก็ลดลงอย่างต่อเนื่อง
สัดส่วนของครัวเรือนที่ใช้อินเตอร์เน็ตเพิ่มขึ้นจากร้อยละ 51 ในปี 2550 เป็นร้อยละ 61
ในช่วงกลางปี 2551 (ที่มา: www.websiteoptimization.com)

ประเทศญี่ปุ่นยังคงเป็นประเทศที่มีการเชื่อมอินเตอร์เน็ตผ่านสายไฟเบอร์ (Fiber-To-The-Home
หรือ FTTH) มากที่สุดประเทศหนึ่งในโลก และมีการเติบโตในอัตราร้อยละ 4 จากปีก่อน (ที่มา:
www.tmcnet.com) โดยมีผู้ใช้งาน FTTH ประมาณ 11 ล้านคน หรือคิดเป็นร้อยละ 31
ของการเชื่อมต่ออินเตอร์เน็ตของผู้ใช้ครัวเรือนในประเทศ
ซึ่งเป็นตัวเลขที่มากกว่าอัตราส่วนของจำนวนครัวเรือนที่ใช้ ADSL ที่ลดลงจากร้อยละ 28
เป็นร้อยละ 19
โดยคาดว่าจะมีการลงนามเป็นพันธมิตรทางธุรกิจกับผู้ให้บริการในประเทศญี่ปุ่นในไตรมาสที่ 1 ของปี
2552 และจะเริ่มให้บริการไอพีสตาร์ในประเทศญี่ปุ่นได้ในไตรมาสที่ 2 ของปี 2552
ไทยคมจะเน้นบริการที่ส่งเสริมการริเริ่มโครงการของรัฐบาลญี่ปุ่นเพื่อให้บริการอินเตอร์เน็ตความเร็วสูงไปยังพื้นที่ชนบททั่วประเทศ

-   ประเทศอินโดนีเซียและฟิลิปปินส์

สำหรับประเทศฟิลิปปินส์นั้น อัตราการใช้อินเตอร์เน็ตเมื่อเทียบกับจำนวนประชากรทั้งหมด
คิดเป็นร้อยละ 15 ส่วนในประเทศอินโดนีเซีย
อัตราการใช้อินเตอร์เน็ตเมื่อเทียบกับจำนวนประชากรทั้งหมดมีสัดส่วน คิดเป็นร้อยละ 25 ในปี
2551 เมื่อเทียบกับประเทศอื่นๆ ในทวีปเอเชียแล้ว ประเทศฟิลิปปินส์
มีอัตราการใช้อินเตอร์เน็ตที่เพิ่มขึ้นอย่างต่อเนื่อง
ทำให้ฟิลิปปินส์มีจำนวนผู้ใช้งานอินเตอร์เน็ตทั้งหมดสูงเป็นอันดับ 10 ในภูมิภาคเอเชีย
ขณะที่ประเทศอินโดนีเซียมีจำนวนผู้ใช้งานอินเตอร์เน็ตสูงเป็นอันดับ 5 ในภูมิภาคเอเชีย
และได้รับการคาดการณ์ว่าจำนวนผู้ใช้อินเตอร์เน็ตจะมีแนวโน้มเพิ่มขึ้นอย่างต่อเนื่องและเพิ่มถึง 80
ล้านคนในปี 2553 (www.internetworldstats.com)
เนื่องจากสภาพภูมิประเทศส่วนใหญ่ของประเทศฟิลิปปินส์และประเทศอินโดนีเซียเป็นเกาะ
การกระจายตัวของพื้นที่ทำให้ประชากรในพื้นที่ไม่สามารถเข้าถึงเครือข่ายโทรคมนาคมพื้นฐานได้
จึงเป็นโอกาสสำหรับไอพีสตาร์ที่จะเป็นผู้ให้บริการอินเตอร์เน็ตผ่านดาวเทียมในพื้นที่เหล่านี้
เนื่องจากไอพีสตาร์เป็นระบบที่มีประสิทธิภาพด้านการให้บริการและด้านการลงทุนที่สูงที่สุดในการให้บริการอินเตอร์เน็ตบรอดแบนด์ในพื้นที่ห่างไกล

ไทยคม
ได้ให้บริการอินเตอร์เน็ตผ่านดาวเทียมในประเทศฟิลิปปินส์และอินโดนีเซียมาก่อนหน้านี้ผ่านสถานีควบคุมเครือข่ายภาคพื้นดินไอพีสตาร์รุ่นแรก
(First Generation Gateway) ซึ่งตั้งอยู่ในประเทศไต้หวัน และต่อมา ในปี 2550 ไทยคม
ได้ลงนามเป็นพันธมิตรทางธุรกิจกับบริษัท TNRI ที่เป็นผู้ให้บริการโทรคมนาคมในประเทศฟิลิปปินส์
เพื่อให้บริการผ่านดาวเทียมไทยคม 4 (ไอพีสตาร์) ซึ่งในขณะนี้ ไทยคม
ได้ดำเนินการติดตั้งสถานีควบคุมเครือข่ายภาคพื้นดินไอพีสตาร์รุ่นที่สอง (Second Generation
Gateway) ที่กรุงมะนิลาเสร็จเรียบร้อยแล้ว
และมีการเปิดตัวอย่างเป็นทางการขึ้นเมื่อเดือนพฤศจิกายน 2551 ที่ผ่านมาในช่วงไตรมาสที่สี่ของปี
2551 ไทยคม ได้มีการตกลงทำสัญญาการค้ากับผู้ให้บริการรายใหม่ในประเทศฟิลิปปินส์ ได้แก่บริษัท
WIT โดยประสบความสำเร็จในการเปิดตัวบริการอินเตอร์เน็ตบรอดแบนด์สำหรับผู้ใช้ทั่วไปภายใต้ชื่อ
IPSTAR BigSky นอกจากความสำเร็จดังกล่าวแล้ว ไทยคม ได้ลงนามในข้อตกลงร่วมกับบริษัท
Infracom
โดยมีแผนที่จะเปิดตัวบริการอินเตอร์เน็ตบรอดแบนด์สำหรับผู้ใช้ทั่วไปในประเทศอินโดนีเซียในรูปแบบเดียวกับประเทศฟิลิปปินส์

1.1.2.3 ภาพรวมของการขยายโครงข่ายและการจำหน่ายอุปกรณ์ภาคพื้นดินไอพีสตาร์

- การดำเนินการจัดตั้งสถานีควบคุมเครือข่ายภาคพื้นดิน (IPSTAR Gateway)

ในปี 2551 ไทยคม
ได้ดำเนินการติดตั้งสถานีควบคุมเครือข่ายภาคพื้นดินแล้วเสร็จและพร้อมให้บริการเพิ่มขึ้นจากเดิมในอีก
3 ประเทศคือ มาเลเซีย ฟิลิปปินส์ และเกาหลีใต้
เพื่อเพิ่มจำนวนผู้ใช้บริการไอพีสตาร์ได้มากขึ้นนอกเหนือจากสถานีควบคุมที่มีอยู่เดิม 10 สถานี
ในประเทศออสเตรเลีย กัมพูชา จีน เมียนม่าร์ นิวซีแลนด์ เวียดนาม และไทย โดยไทยคม
ยังคงดำเนินการขยายขอบเขตการให้บริการอย่างต่อเนื่องซึ่งคาดว่าจะสามารถดำเนินการติดตั้งอีก
5 สถานี ในประเทศอินเดีย ญี่ปุ่น อินโดนีเชีย และไต้หวัน ให้แล้วเสร็จภายในปี 2552

- การจำหน่ายอุปกรณ์ผู้ใช้ปลายทาง (IPSTAR User Terminal)

สำหรับยอดจำหน่ายของอุปกรณ์ผู้ใช้ปลายทางไอพีสตาร์ ได้มีการขยายตัวเพิ่มขึ้นในปี 2551
เนื่องจากมีความต้องการการใช้งานอินเตอร์เน็ตความเร็วสูงและ VoIP อย่างต่อเนื่อง
โครงการหลักๆ
ที่สร้างยอดขายของอุปกรณ์ผู้ใช้ปลายทางไอพีสตาร์ในปีนี้มาจากโครงการของรัฐบาลออสเตรเลียที่ต้องการให้ประชาชนในพื้นที่ห่างไกลสามารถเข้าถึงระบบอินเตอร์เน็ตบรอดแบนด์
โดยการสนับสนุนค่าใช้จ่ายบางส่วน ทำให้ผู้ใช้งานมีค่าใช้จ่ายที่ถูกลง ในขณะเดียวกัน
ในประเทศไทย บมจ. ทีโอที
สามารถสร้างยอดขายอย่างต่อเนื่องจากการนำระบบไอพีสตาร์ไปเสริมโครงข่ายสายโทรศัพท์ที่มีอยู่เดิม
และอินเตอร์เน็ตบรอดแบนด์โดยมียอดส่งมอบ 15,500 ชุดในปี 2551 ทั้งสองโครงการนี้
สร้างยอดส่งมอบรวมมากกว่า 45,895 ชุดในปี 2551 และในปี 2552 สถานีภาคพื้นดินใน 14
ประเทศ จะสามารถเปิดให้บริการในเชิงพาณิชย์ได้อย่างเต็มรูปแบบ
คาดว่าจะเป็นตัวกระตุ้นที่สำคัญที่จะผลักดันให้เกิดยอดขายเพิ่มขึ้นเป็นจำนวนมาก

- การพัฒนาอุปกรณ์ผู้ใช้ปลายทาง

นับตั้งแต่อุปกรณ์ผู้ใช้ปลายทางแบบภายในอาคารรุ่น iCON ได้ถูกนำเสนอออกสู่ตลาดในปี 2550
ก็ได้รับการตอบรับเป็นอย่างดีด้วยขนาดที่กะทัดรัดเหมาะสำหรับการติดตั้งภายในบ้านและอาคาร
เต็มเปี่ยมไปด้วยประสิทธิภาพที่หลากหลาย นอกจากนี้ iCON
ยังช่วยให้การขยายบริการสู่ผู้ใช้ในตลาดต่างๆ
ประสบผลสำเร็จอย่างดีทั้งในประเทศและต่างประเทศ

ในปี 2551 ไทยคม
ได้ตั้งเป้าในการลดต้นทุนการผลิตอุปกรณ์ผู้ใช้ปลายทางแบบภายในและภายนอกอาคาร
สำหรับผู้ใช้บริการในปัจจุบัน โดยมีแผนที่จะนำเสนออุปกรณ์ผู้ใช้ปลายทางแบบภายในอาคารรุ่น
Enterprise รุ่นใหม่ ภายในปี 2552 นี้
ซึ่งมีการเพิ่มฟังก์ชั่นของการเร่งความเร็วสำหรับโปรโตคอล TCP (TCP Accelerator: TCP-A)
ซึ่งจะช่วยให้ผู้ใช้สามารถใช้งานอินเตอร์เน็ตได้รวดเร็วยิ่งขึ้น
ทั้งยังรองรับผู้ใช้บริการได้มากขึ้นในเวลาเดียวกัน โดยสามารถขยายประสิทธิภาพการทำงานของ
TCP session ได้สูงถึง 1,000 sessions

1.1.2.4 ประเภทและระบบของดาวเทียมสื่อสาร

  เครือข่ายดาวเทียมสื่อสารที่ให้บริการอยู่ในปัจจุบัน
  สามารถแบ่งตามขอบเขตของพื้นที่ให้บริการของดาวเทียมออกเป็น 3 ประเภทดังนี้

-   ระบบดาวเทียมสื่อสารที่มีพื้นที่ให้บริการทั่วโลก (Global System) หมายถึง
    ดาวเทียมสื่อสารที่ให้บริการการสื่อสารระหว่างทวีปทุกทวีปทั่วโลก โดยมีบริการหลักคือ
    บริการโทรศัพท์ และถ่ายทอด สัญญาณรายการโทรทัศน์ระหว่างประเทศ เช่น
    ดาวเทียมอินเทลแซท ดาวเทียมอินมาร์แซท ซึ่งบริการดังกล่าวนี้จะให้บริการโดยใช้
    ดาวเทียมภายในเครือข่ายของตนเองทั้งหมด
    โดยไม่จำเป็นต้องอาศัยบริการเชื่อมต่อกับดาวเทียมดวงอื่นๆ

-   ระบบดาวเทียมสื่อสารที่มีพื้นที่ให้บริการระดับภูมิภาค (Regional System) หมายถึง
    ดาวเทียม
    สื่อสารที่มุ่งหมายจะให้บริการทั้งในประเทศและระหว่างประเทศที่อยู่ใกล้เคียงในภูมิภาคเดียวกันหรือระหว่างภูมิภาค
    เช่น ดาวเทียมยูเทลแซท ในทวีปยุโรป ดาวเทียมอาหรับแซท
    ในย่านตะวันออกกลางและตอนเหนือของทวีปแอฟริกา ดาวเทียมเอเชียแซท
    ดาวเทียมแอปสตาร์ และดาวเทียมไทยคม 5 (ในย่านความถี่ C-Band)
    ซึ่งให้บริการในทวีปเอเชีย

-   ระบบดาวเทียมสื่อสารภายในประเทศ (Domestic System) หมายถึง
    ดาวเทียมสื่อสารที่ให้บริการการสื่อสารภายในประเทศ
    ซึ่งดาวเทียมประเภทนี้จะมีพื้นที่ให้บริการครอบคลุมพื้นที่ขนาดเล็ก
    เพื่อครอบคลุมประเทศใดประเทศหนึ่ง
    และอาจจะมีพื้นที่ให้บริการบางส่วนที่ครอบคลุมประเทศเพื่อนบ้านใกล้เคียง เช่น
    ดาวเทียมไชน่าแซท ในประเทศจีน ดาวเทียมอินแซท ในประเทศอินเดีย
    ดาวเทียมซุปเปอร์เบิร์ด ในประเทศญี่ปุ่น และ ดาวเทียมไทยคม 1A และ ดาวเทียมไทยคม 2
    ซึ่งให้บริการในประเทศไทย และประเทศในแถบอินโดจีน

จากประเภทและระบบของดาวเทียมสื่อสารข้างต้น
จะเห็นว่าดาวเทียมไทยคมจัดเป็นดาวเทียมสื่อสารที่มีพื้นที่ให้บริการในระดับภูมิภาค หรือ Regional
System เนื่องจากดาวเทียมไทยคม 5 มีพื้นที่ให้บริการที่ครอบคลุมถึง 4 ทวีป คือ ทวีปเอเชีย
ยุโรป ออสเตรเลีย และแอฟริกา นอกจากนี้
ดาวเทียมไทยคมยังสามารถเชื่อมต่อกับเครือข่ายของดาวเทียมอื่นในการที่จะให้บริการเชื่อมต่อไปถึงทวีปอเมริกาเหนือและอเมริกาใต้
เป็นต้น โดย ไทยคม
จะเป็นผู้ดำเนินการเช่าช่องสัญญาณดาวเทียมจากผู้ให้บริการดาวเทียมดวงอื่นในทวีปดังกล่าว

1.1.2.5 การจองตำแหน่งวงโคจรและการประสานงานความถี่

เนื่องจากตำแหน่งวงโคจรของวงโคจรค้างฟ้าเป็นทรัพยากรที่มีอยู่อย่างจำกัด
การจองตำแหน่งวงโคจรและการประสานงานความถี่จึงมีความสำคัญอย่างยิ่งต่อการใช้ความถี่ในตำแหน่งวงโคจรอย่างมีประสิทธิภาพและเกิดการรบกวนกันน้อยที่สุด
ดังนั้นจึงมีหน่วยงานภายในองค์การสหประชาชาติคือ สหภาพโทรคมนาคมระหว่างประเทศ หรือ ITU
ทำหน้าที่กำกับดูแลเกี่ยวกับการสื่อสารโทรคมนาคมรวมถึงการจัดการเรื่องการใช้ความถี่และตำแหน่งวงโคจรอย่างเต็มประสิทธิภาพและให้เกิดความเท่าเทียมกัน

ประเทศไทยได้เข้าร่วมเป็นสมาชิกของสหภาพโทรคมนาคมระหว่างประเทศ
โดยมีสำนักงานคณะกรรมการกิจการโทรคมนาคมแห่งชาติ (กรมไปรษณีย์โทรเลขเดิม)
และกระทรวงเทคโนโลยีสารสนเทศและการสื่อสาร เป็นผู้แทนประเทศในการเจรจา
เข้าร่วมประชุมและประสานงานกับนานาชาติ

ITU ได้จัดแบ่งภูมิภาคของโลกเพื่อกำหนดการใช้ความถี่สำหรับกิจการต่างๆ ออกเป็น 3 ภูมิภาค คือ

-   ภูมิภาค - 1 ครอบคลุมน่านฟ้ายุโรป แอฟริกา ตะวันออกกลาง มองโกเลีย และรัสเซีย

-   ภูมิภาค - 2 ครอบคลุมน่านฟ้าอเมริกาเหนือและอเมริกาใต้

-   ภูมิภาค - 3 ครอบคลุมน่านฟ้าเอเชีย อิหร่าน และแปซิฟิก

ประเทศที่ประสงค์จะจัดตั้งข่ายสื่อสารดาวเทียมจะต้องจองตำแหน่งวงโคจรดาวเทียม (Orbital
Slot) โดยการให้ข้อมูลทางเทคนิคของระบบดาวเทียม
รวมทั้งสถานีภาคพื้นดินลงในแบบฟอร์มที่กำหนด ส่งไปให้สำนักงานวิทยุคมนาคม (Bureau of
Radio Communication หรือ BR) ซึ่งเป็นหน่วยงานที่ขึ้นตรงกับ ITU
ทำการตรวจสอบความถูกต้อง หลังจาก BR ตรวจสอบแล้ว
ก็จะพิมพ์ข้อมูลดังกล่าวในหนังสือเวียนรายสัปดาห์ที่เรียกว่า BR Weekly Circular ในรูปแบบ
CD-ROM และส่งแจ้งให้ประเทศต่างๆ ที่เป็นประเทศสมาชิกของ ITU
พิจารณาและทำการให้ความเห็นหากมีแนวโน้มที่จะมีการรบกวนเกิดขึ้น

สำหรับเอกสารในขั้นตอนการประสานงานหรือเอกสารตีพิมพ์ใน ขั้น ”C” (Request for
Coordination) ใน Weekly Circular เมื่อประเทศสมาชิกได้รับหนังสือเวียนดังกล่าวแล้ว
จะต้องตรวจสอบว่าข่ายดาวเทียมใหม่นี้จะรบกวนต่อข่ายสื่อสารดาวเทียมที่ตนใช้งานอยู่
หรือมีแผนที่จะใช้งานในอนาคตหรือไม่ หากพิจารณาแล้วเห็นว่ามีแนวโน้มที่จะเกิดการรบกวนต่อกัน
จะต้องแจ้งความเห็นไปยังประเทศที่ประสงค์จะจัดตั้งข่ายสื่อสารใหม่นั้น พร้อมทั้งแจ้งไปยัง BR
ภายใน 4 เดือน แต่หากพ้นกำหนดดังกล่าวแล้ว จะถือว่าข่ายสื่อสารใหม่นี้
ได้รับการยอมรับจากประเทศที่ไม่มีการแจ้งความเห็น
แต่ถ้าหากว่าข่ายสื่อสารดาวเทียมดวงใหม่นี้ได้รับการแจ้งความเห็นว่าจะต้องมีการติดต่อประสานงานกัน
ประเทศที่ประสงค์จะจัดตั้งข่ายสื่อสารใหม่นั้นจะต้องดำเนินการประสานงานต่อไปเพื่อให้ได้ข้อตกลงในการใช้งานความถี่ร่วมกัน

หลังจากที่ทำการประสานงานเสร็จสิ้น
ข่ายสื่อสารดาวเทียมดวงใหม่นี้ก็พร้อมที่จะแจ้งขอจดทะเบียนความถี่ (Notification) ได้
โดยในขณะนี้ดาวเทียม THAICOM-1A ที่ 120°E ดาวเทียม THAICOM-2 และ ดาวเทียม
THAICOM-5 ที่ 78.5°E ได้ทำการขอจดทะเบียนกับทาง ITU เป็นที่เรียบร้อยแล้ว
ส่วนดาวเทียมไทยคม 4 (IPSTAR) ที่ 119.5°E นั้นยังอยู่ในขั้นตอนการจดทะเบียนความถี่กับทาง
ITU

ดาวเทียมที่ให้บริการในย่านเอเชีย-แปซิฟิก

ในปัจจุบัน
จำนวนดาวเทียมที่มีขอบเขตการให้บริการครอบคลุมพื้นที่แถบเอเชีย-แปซิฟิกมีรายละเอียดดังต่อไปนี้

จำนวนดาวเทียมที่มีพื้นที่ให้บริการ

-   แบบ Global System จำนวน 24 ดวง

-   แบบ Regional System จำนวน 80 ดวง

-   แบบ Domestic System จำนวน 25 ดวง

  ดังนั้น รวมจำนวนดาวเทียมทั้งสิ้นในแถบเอเชีย-แปซิฟิก 129 ดวง

  (ข้อมูลแก้ไขปรับปรุง เดือนมกราคม พ.ศ. 2552)

ที่มา: 1) 2008 International Satellite Directory

2) Website: www.tbs-satellite.com

หมายเหตุ: พิจารณาจากตำแหน่งวงโคจร ที่ 0°E ถึง 180°E

1.1.2.6 การแข่งขันภายในอุตสาหกรรม

ดังที่ได้กล่าวข้างต้นว่าดาวเทียมไทยคมจัดเป็นดาวเทียมสื่อสารที่มีพื้นที่ให้บริการในระดับภูมิภาค ที่เน้นกิจกรรมทางการตลาดในแถบเอเชีย-แปซิฟิก ถึงแม้มีดาวเทียมที่ให้บริการในภูมิภาคนี้ประมาณ 129 ดวง อย่างไรก็ตาม คู่แข่งที่สำคัญของ ไทยคม ส่วนใหญ่ก็เป็นดาวเทียมที่มีพื้นที่ให้บริการในระดับภูมิภาคเช่นเดียวกัน โดยคู่แข่งขันหลักในภูมิภาคนี้ได้แก่

  ---------------------------------------- ------------------------------
  บริษัท                                     ประเทศ

  Asia Satellite Telecommunications        ฮ่องกง (ประเทศจีน)
  (Asiasat)                                

  APT Satellite Holdings (Apstar)          ฮ่องกง (ประเทศจีน)

  Intelsat ,Ltd. (Intelsat)                สหรัฐอเมริกา

  Satelindo (Palapa)                       อินโดนีเซีย

  Measat Satellite System Sdn Bhd (Measat) มาเลเซีย
  ---------------------------------------- ------------------------------

ที่มา: 1) 2007 International Satellite Directory

2) Website: www.tbs-satellite.com

ปัจจุบันมีบางประเทศในแถบเอเชีย-แปซิฟิก ที่ส่งดาวเทียมขึ้นสู่วงโคจรเพื่อให้บริการดาวเทียมภายในประเทศ เช่น ประเทศอินเดีย ซึ่งนับว่าเป็นคู่แข่งที่สำคัญของ ไทยคม เช่นกัน 

1.1.2.7 การแข่งขันของธุรกิจดาวเทียมในภูมิภาคเอเชีย-แปซิฟิก

ปัจจุบันสภาพตลาดและการแข่งขันในการให้บริการดาวเทียมในภูมิภาคเอเชีย-แปซิฟิกสามารถแยกพิจารณาสภาวะของความต้องการในตลาดและสภาวะการแข่งขันได้เป็น 2 ประเภท โดยพิจารณาจากชนิดของย่านความถี่ในการใช้งานช่องสัญญาณดาวเทียมในภูมิภาคเอเชีย-แปซิฟิก คือ

1) ย่าน C-Band สภาวะของตลาดโดยรวมสำหรับการใช้งานช่องสัญญาณดาวเทียมย่าน C-Band นี้ยังอยู่ในลักษณะที่ความต้องการใช้งานน้อยกว่าปริมาณช่องสัญญาณดาวเทียมที่มีให้บริการในปัจจุบัน ทั้งนี้เนื่องมาจากอัตราการเติบโตของจำนวนความถี่ย่าน C-Band จากผู้ให้บริการ สูงกว่าอัตราการเติบโตของความต้องการความถี่ในย่าน C-Band ซึ่งเป็นความถี่ที่มีการนำมาใช้งานอย่างกว้างขวางเป็นเวลานานนับสิบปี โดยเฉพาะอย่างยิ่งในการใช้งานเพื่อจุดประสงค์ในการติดต่อสื่อสารข้อมูล แต่เนื่องจากความถี่ย่าน C-Band สำหรับดาวเทียมในวงโคจรค้างฟ้า (Fixed Satellite Service-FSS) ตามธรรมชาติมีอยู่จำกัด และเป็นประเภทที่ได้รับความนิยมในการใช้งานด้านสื่อสาร ทำให้ดาวเทียมดวงใหม่ๆ ไม่สามารถจองใช้วงโคจรบนอวกาศเพื่อใช้ความถี่ย่าน C-Band เพิ่มเติมได้ นอกจากจะรอให้ดาวเทียมดวงเก่า ณ ตำแหน่งนั้นหมดอายุลง และผู้ที่ให้บริการเดิมไม่ใช้สิทธิในการใช้ตำแหน่งวงโคจร ณ ตำแหน่งนั้น จึงจะส่งดาวเทียมดวงใหม่ขึ้นไปแทนที่ได้ 

จากสภาวะขาดแคลนดังกล่าวจึงทำให้การแข่งขันในตลาดการให้บริการช่องสัญญาณดาวเทียมในย่าน C-Band นี้มีไม่มากนัก ผู้ให้บริการส่วนใหญ่จะไม่เน้นการแข่งขันด้านราคา แต่จะเน้นจุดขายที่คุณภาพความแรงของสัญญาณ (Effective Isotropic Radiated Power: EIRP) และพื้นที่ให้บริการที่ครอบคลุม (footprint) จุดต่างๆ ตามที่ลูกค้าต้องการ ตัวอย่างเช่น ดาวเทียมไทยคม ย่าน C-Band จะมีความแรงสัญญาณสูงสุดสำหรับการใช้งานในประเทศไทย ประเทศในแถบอินโดจีนและประเทศอินเดีย จึงทำให้ดาวเทียมไทยคมได้รับความนิยมอย่างมากในการใช้งานจากผู้ใช้ในภูมิภาคดังกล่าว ทั้งนี้ สภาพตลาดและการแข่งขันเช่นนี้จะคงอยู่ไปอีกระยะหนึ่งจนกว่าทิศทางในการใช้งานย่านความถี่อื่นๆ จะได้รับการยอมรับและมีการใช้งานอย่างกว้างขวางมากขึ้น รวมถึงเงื่อนไขการเปิดเสรีหรือการผ่อนคลายข้อกำหนดที่เกี่ยวข้องการกับการใช้งานดาวเทียมย่านความถี่อื่นๆ ในแต่ละประเทศด้วยเช่นกัน

2) ย่าน Ku-Band สภาวะของตลาดโดยรวมสำหรับการใช้งานช่องสัญญาณดาวเทียมย่าน Ku-Band นี้ยังอยู่ในลักษณะที่ความต้องการใช้งานน้อยกว่าปริมาณช่องสัญญาณดาวเทียมที่มีให้บริการ ในปัจจุบันถึงแม้ว่าความถี่ในย่าน Ku-Band สามารถให้ความแรงสัญญาณสูงกว่าย่าน C-Band หลายเท่า ซึ่งมีผลให้ผู้ใช้สามารถใช้จานรับสัญญาณขนาดเล็กเพียง 60-90 เซนติเมตร ในการรับสัญญาณตรงจากดาวเทียม หรือที่เราเรียกว่าการรับสัญญาณในระบบ Direct-to-Home หรือ DTH นั่นเอง จึงช่วยเพิ่มความสะดวกให้แก่ผู้รับในการติดตั้งอุปกรณ์เพื่อรับชมรายการและการพัฒนาการผลิตอุปกรณ์ ทำให้ราคาอุปกรณ์รับโทรทัศน์ผ่านดาวเทียมลดต่ำลงมาก

นอกจากนี้ ปัจจุบันมีการเติบโตของ High Definition Television (HDTV) ในประเทศอเมริกาและยุโรป โดย HDTV เป็นโทรทัศน์ที่ให้ความละเอียดและความกว้างของภาพมากกว่าโทรทัศน์ที่ใช้งานในปัจจุบัน ซึ่งการพัฒนาอย่างต่อเนื่องของ HDTV จะนำไปสู่การเพิ่มขึ้นของจำนวนช่องรายการโทรทัศน์ และส่งผลให้มีความต้องการใช้งานช่องสัญญาณดาวเทียมเพิ่มขึ้น โดยคาดว่า HDTV จะเข้ามาในแถบเอเชียในเร็วๆ นี้

อย่างไรก็ดี เพื่อให้สอดคล้องกับสภาวะการแข่งขันดังกล่าว ไทยคม ได้ริเริ่มพัฒนาการให้บริการรูปแบบใหม่ๆ โดยเน้นการใช้งาน Ku-Band เพื่อส่งเสริมให้ลูกค้ามีความเข้าใจ และมั่นใจในบริการช่องสัญญาณดาวเทียมย่านความถี่นี้มากยิ่งขึ้น ตัวอย่างเช่น บริการ Private Business TV, บริการ Educational TV นอกจากนี้ ทิศทางแนวโน้มของการเปิดให้บริการเครือข่าย Direct-to-Home ตามกระแสการเปิดเสรีภายใต้ข้อตกลงขององค์การการค้าโลก ก็จะทำให้การใช้งานช่องสัญญาณดาวเทียมย่านความถี่ Ku-Band เป็นไปอย่างกว้างขวางมากขึ้นในอนาคตอันใกล้นี้ และการดำเนินกิจกรรมทางการตลาดของระบบดาวเทียมไอพีสตาร์โดยเริ่มให้บริการระยะแรกจะเพิ่มอัตราการใช้งานของ Ku-Band อีกทางหนึ่ง

และจากการที่พระราชบัญญัติการประกอบกิจการกระจายเสียงและกิจการโทรทัศน์ พ.ศ.2551 ได้มีผลบังคับใช้ คาดว่า ผลของกฎหมายนี้จะส่งเสริมและเพิ่มจำนวนผู้ประกอบกิจการกระจายเสียงและกิจการโทรทัศน์ในประเทศไทย ทำให้มีความต้องการช่องสัญญาณดาวเทียมย่าน C-Band และ Ku-Band มากขึ้น

นอกจากที่กล่าวข้างต้นแล้วยังมีปัจจัยอื่นๆ ที่ส่งผลกระทบกับสภาพตลาดและการแข่งขันในอุตสาหกรรมการให้บริการวงจรดาวเทียม ได้แก่

การขยายตัวทางเศรษฐกิจในประเทศจีน อินเดีย และประเทศในเอเชียใต้ ส่งผลให้มีการพัฒนาระบบเครือข่ายสื่อสารโทรคมนาคมอย่างกว้างขวาง และนำไปสู่ความต้องการใช้ดาวเทียมเพิ่มมากขึ้น

การพัฒนาเทคโนโลยีและรูปแบบการประยุกต์ใช้งานดาวเทียม ส่งผลให้มีการขยายตัวของการใช้งานดาวเทียม เช่น ระบบโทรศัพท์ชนบทผ่านดาวเทียม (Rural Telephony) ระบบอินเตอร์เน็ต ระบบออกอากาศโทรทัศน์โดยตรงผ่านดาวเทียม (DTH) เป็นต้น

สภาวะการเติบโตทางเศรษฐกิจของประเทศในแถบเอเชียตะวันออกเฉียงใต้ ทำให้ปริมาณการขยายตัวของการใช้งานเครือข่ายดาวเทียมมีอัตราสูงขึ้น แต่เนื่องจากปริมาณช่องสัญญาณดาวเทียมที่มีให้บริการมีมากกว่าความต้องการใช้งาน ทำให้ยังคงมีการแข่งขันด้านราคาในบางพื้นที่ 

1.1.2.8 การแข่งขันของธุรกิจดาวเทียมในประเทศจีนและอินเดีย

การแข่งขันโดยทั่วไปในธุรกิจการให้บริการช่องสัญญาณดาวเทียมประเภท Conventional
Satellite ในประเทศอินเดียมีการแข่งขันกันสูงในด้านของราคา
ซึ่งทำให้ราคาโดยรวมของการให้บริการช่องสัญญาณดาวเทียมต่ำลง
ลูกค้าจึงมีทางเลือกมากขึ้นหากมองในแง่ของราคา อย่างไรก็ดี
คุณภาพของการให้บริการก็เป็นปัจจัยอย่างหนึ่งที่ลูกค้าให้ความสำคัญ ดังนั้น
จึงพอที่จะกล่าวได้ว่าการให้บริการช่องสัญญาณดาวเทียมของไทยคมในประเทศอินเดียนั้นสามารถที่จะรักษาตลาดไว้ได้ระดับหนึ่ง
สำหรับในประเทศจีนเนื่องจากไทยคมไม่ได้มุ่งเน้นการให้บริการช่องสัญญาณดาวเทียม
เนื่องจากพื้นที่การให้บริการของดาวเทียมไทยคมในปัจจุบันไม่ได้ครอบคลุมพื้นที่ประเทศจีน ดังนั้น
ไทยคม
มองว่าแม้การแข่งขันในธุรกิจการให้บริการช่องสัญญาณดาวเทียมในประเทศจีนจะมีมากเนื่องจากมีผู้ให้บริการหลายราย
แต่ไทยคม ไม่ได้รับผลกระทบโดยตรงจากการแข่งขันดังกล่าว

สำหรับการแข่งขันในด้านการให้บริการดาวเทียมบรอดแบนด์
เนื่องจากประเทศจีนและประเทศอินเดียเป็นฐานการตลาดที่ค่อนข้างใหญ่
และความต้องการของตลาดต่อบริการบรอดแบนด์มีเป็นจำนวนมาก
มากกว่าปริมาณการให้บริการที่ไอพีสตาร์สามารถเสนอให้ได้ในประเทศนั้นๆ ดังนั้น ไทยคม
จึงมีโอกาสที่ดีในการสร้างตลาดของธุรกิจดาวเทียมบรอดแบนด์ โดยตั้งแต่ปี 2546 ไทยคม
ได้เริ่มให้บริการดาวเทียมบรอดแบนด์โดยได้มีการติดตั้งเกตเวย์ไอพีสตาร์รุ่นที่ 1
ในประเทศอินเดียและประเทศจีน
เพื่อให้บริการดาวเทียมบรอดแบนด์โดยใช้ร่วมกับดาวเทียมในปัจจุบัน
เพื่อเป็นการให้บริการในช่วงแรกก่อนที่ดาวเทียมไอพีสตาร์พร้อมจะให้บริการได้ (IPSTAR First
Generation) ปัจจุบัน ไทยคม ได้ติดตั้งเกตเวย์ไอพีสตาร์รุ่นที่ 2 จำนวน 3 แห่งที่ประเทศจีน
และได้เริ่มให้บริการไอพีสตาร์ในประเทศจีนแล้ว

1.1.2.9 การแข่งขันจากอุตสาหกรรมที่เกี่ยวข้อง 

การให้บริการในการติดต่อสื่อสารผ่านดาวเทียมมีดาวเทียมเป็นตัวกลางเชื่อมผ่านสัญญาณระหว่างเครือข่าย
ดังนั้น การแข่งขันจากอุตสาหกรรมที่เกี่ยวข้องกับธุรกิจนี้คือ
การใช้บริการในการเชื่อมผ่านสัญญาณระหว่างเครือข่ายโดยตัวกลางประเภทอื่น ได้แก่
เครือข่ายสายเคเบิลทองแดง เครือข่ายสายเคเบิลใยแก้วนำแสง และการใช้คลื่นไมโครเวฟ
(Microwave) หรือคลื่นวิทยุที่ใช้ความถี่ต่ำอื่นๆ เช่น HF VHF และ UHF เป็นต้น
ซึ่งตัวกลางที่เป็นคู่แข่งขันสำคัญ ได้แก่ ตัวกลางที่ใช้สายเคเบิลใยแก้วนำแสง
ซึ่งเป็นตัวกลางในการผ่านสัญญาณที่มีประสิทธิภาพสูง
และสามารถให้บริการในการติดต่อสื่อสารได้ทุกประเภท ไม่ว่าจะเป็นสัญญาณภาพ เสียงหรือข้อมูล
ในคุณภาพและความจุของสัญญาณที่สูงมาก

อย่างไรก็ตาม การให้บริการในการติดต่อสื่อสารผ่านทางสายเคเบิลใยแก้วนำแสงยังมีข้อจำกัดต่างๆ
ดังนี้

1)  เวลาในการสร้างหรือขยายเครือข่ายเพิ่มเติมจะต้องใช้เวลานานกว่าการใช้ตัวกลางทางด้านดาวเทียม
    เพราะต้องมีการวางสายเชื่อมโยงตามจุดต่างๆ ที่ต้องการติดต่อสื่อสารกัน

2)  การลงทุนในการเชื่อมโยงเครือข่ายในแต่ละจุดนั้นต้องใช้งบลงทุนสูงมาก
    ทำให้ผู้ประกอบการต้องคำนึงถึงเฉพาะการเชื่อมโยงระหว่างจุดหรือพื้นที่ที่สำคัญๆ เท่านั้น

3)  พื้นที่ให้บริการ หรือการสร้างเครือข่ายให้ครอบคลุมตามพื้นที่ต่างๆ
    มีน้อยกว่าการให้บริการผ่านดาวเทียม ทำให้บางพื้นที่ที่ไม่มีการโยงของสายเคเบิล
    หรือในจุดที่สายเคเบิลเข้าไม่ถึงจะขาดโอกาสในการติดต่อสื่อสาร

4)  ความคล่องตัวในการใช้งานของสายเคเบิลจะน้อยกว่าการใช้บริการผ่านดาวเทียม
    เพราะไม่สามารถเคลื่อนย้ายอุปกรณ์จากจุดที่ติดตั้งได้

จากข้อจำกัดข้างต้น
แสดงให้เห็นว่าการติดต่อสื่อสารโดยผ่านตัวกลางของสายเคเบิลใยแก้วนำแสงนั้นจะเหมาะกับการใช้งานในบางลักษณะ
เช่น การเชื่อมโยงสัญญาณปริมาณมากๆ ระหว่างชุมสายโทรศัพท์ด้วยกัน
เพราะเป็นการเชื่อมโยงระหว่างจุดหลักๆ
ดังนั้นผู้ประกอบการยังคงใช้ดาวเทียมมาเป็นตัวกลางสำรองในการเชื่อมโยงดังกล่าวด้วย

1.1.2.10 กลยุทธ์ทางการตลาดในปี 2552

ในปี 2551 ที่ผ่านมา ไทยคม บรรลุความสำเร็จตามเป้าหมายในการขยายการให้บริการไอพีสตาร์
โดยสามารถเปิดให้บริการไอพีสตาร์ได้ในหลายประเทศภายใต้พื้นที่ให้บริการดาวเทียมไอพีสตาร์
เหลือเพียงประเทศอินเดีย อินโดนีเซีย ไต้หวันและญี่ปุ่น ซึ่งไทยคม
จะทำการขยายการให้บริการไอพีสตาร์ในประเทศดังกล่าวภายในปี 2552
เพื่อให้ครอบคลุมพื้นที่ทั้งหมด 14
ประเทศในทวีปเอเชียแปซิฟิกตามแผนการที่กำหนดไว้ของโครงการไอพีสตาร์

สำหรับปี 2552 นี้ ไทยคม
ได้เตรียมกลยุทธ์หลากหลายในการพัฒนาธุรกิจและขยายการให้บริการไอพีสตาร์ในประเทศต่างๆ
การให้บริการร่วมกับผู้ให้บริการโทรคมนาคม (Telco Strategy)
ถือเป็นกลยุทธ์สำคัญในการขยายตลาดไอพีสตาร์ในประเทศต่างๆ โดย ไทยคม
จะเน้นบริการเชื่อมต่อ (Backhaul) โครงข่ายโทรศัพท์เคลื่อนที่
โครงข่ายโทรศัพท์พื้นฐานและโครงข่าย ADSLในพื้นที่ชนบทที่ยังไม่มีเครือข่ายโทรคมนาคมพื้นฐาน
โดยในปี 2552 ไทยคม จะเน้นการดำเนินกลยุทธ์นี้ในประเทศจีนและอินเดีย ซึ่ง ไทยคม
มีพันธมิตรธุรกิจเป็นบริษัทโทรคมนาคมรายใหญ่ในประเทศดังกล่าว กลยุทธ์หลักของไอพีสตาร์ใน 2
ประเทศนี้ได้แก่ การขยายการเครือข่าย 2G และ 3G ของผู้ให้บริการไปยังพื้นที่เขตชนบท เป็นต้น

สำหรับการให้บริการเพื่อประโยชน์สาธารณะ (Universal Service Obligation Strategy:
USO) ไทยคมมีแผนการดำเนินการที่จะจับมือกับภาครัฐในประเทศต่าง ๆ
ที่สนับสนุนกองทุนสำหรับโครงการบริการโทรคมนาคมเพื่อประโยชน์สาธารณะ เช่น
ประเทศออสเตรเลีย นิวซีแลนด์ จีน อินเดีย อินโดนีเซีย มาเลเซีย เวียดนาม ประเทศไทย
และญี่ปุ่น เพื่อให้รัฐบาลในประเทศนั้นๆ
ริเริ่มโครงการให้บริการบรอดแบนด์และโทรศัพท์พื้นฐานเพื่อประโยชน์สาธารณะดังกล่าว

นอกจากนั้น ยุทธศาสตร์อีกประการหนึ่งของ ไทยคม คือ มุ่งเน้นการดำเนินงาน 6
กลยุทธ์หลักผ่านทางแอพพลิเคชั่นซึ่งออกแบบมาโดยเฉพาะกับตลาดเป้าหมายของไอพีสตาร์ ได้แก่

-   Retail Strategy จะเน้นการสร้างตลาดลูกค้ารายย่อย เช่น
    กลุ่มผู้ใช้ทั่วไปและกลุ่มธุรกิจขนาดกลางและขนาดย่อม (SME)
    ผ่านทางผู้ให้บริการโทรคมนาคมท้องถิ่นโดยเน้นการใช้ไอพีสตาร์เป็นเส้นทางเชื่อมต่อกลับไปหาระบบศูนย์กลาง
    (Backhaul)

-   Rural Telephony Strategy
    จะเน้นการให้บริการโครงข่ายโทรศัพท์พื้นฐานสำหรับหมู่บ้านในพื้นที่ห่างไกล

-   USO Strategy จะเน้นการการเพิ่มโครงการบริการโทรคมนาคมเพื่อประโยชน์สาธาณะ
    โดยมุ่งเน้นการให้บริการโทรศัพท์ และอินเตอร์เน็ตบรอดแบนด์เป็นหลัก

-   Government and Enterprise Strategy จะร่วมมือกับผู้พัฒนาและวางระบบ (System
    Integration) ที่มีความเชี่ยวชาญในการให้บริการแก่กลุ่มลูกค้าองค์กร
    เพื่อตอบสนองบริการที่ต้องการแบนด์วิดท์สูงยิ่งขึ้น เช่น บริการโครงข่ายส่วนตัว (Virtual
    Private Network : VPN)

-   Mobile Backhaul Strategy
    จะมุ่งเน้นการร่วมมือกับทางผู้ให้บริการโทรศัพท์เคลื่อนที่มีแผนการขยายเครือข่ายเพื่อให้ครอบคลุมพื้นที่ในชนบท
    และเน้นการสร้างพันธมิตรทางธุรกิจกับบริษัทผู้ผลิตอุปกรณ์ระบบเครือข่ายโทรศัพท์เคลื่อนที่ เช่น
    บริษัท Huawei และบริษัท ZTE
    เพื่อให้มั่นใจได้ว่าระบบไอพีสตาร์สามารถทำงานร่วมกันได้กับระบบและอุปกรณ์เครือข่ายโทรศัพท์มือถือต่างๆ
    ทั้งในระบบที่มีการให้บริการในปัจจุบันและระบบในอนาคต ทั้งเทคโนโลยี 3G-UMTS และ
    CDMA-EVDO

-   Broadcast Strategy มุ่งเน้นที่จะให้บริการส่งสัญญาณวิดีโอแบบดิจิตอล (Direct Video
    Broadcast - DVB) ซึ่งถือเป็นเทคโนโลยีที่เป็นที่ยอมรับ
    โดยเฉพาะเพื่อใช้ในระบบเก็บข่าวเคลื่อนที่ (Satellite News Gathering)
    ทั้งในระดับพื้นที่และระดับภูมิภาค

1.1.3 ลักษณะของลูกค้าและความสัมพันธ์ระหว่างลูกค้ากับ ไทยคม

ไทยคม มีความสัมพันธ์อันดีกับลูกค้าที่ใช้บริการเสมอมา
เนื่องจากมีการประสานงานและร่วมมือกันเพื่อเพิ่มประสิทธิภาพในการให้บริการตลอดมา
สำหรับลักษณะของลูกค้า สามารถแบ่งตามประเภทการใช้งานดาวเทียม
และประเภทของธุรกิจได้ดังนี้

1.1.3.1 ลักษณะของลูกค้าแบ่งตามประเภทการใช้งานดาวเทียม

โดยทั่วไป ไทยคม แบ่งประเภทลูกค้าทั้งในและต่างประเทศ
ตามลักษณะการใช้งานดาวเทียมออกเป็น 2 ประเภท ดังนี้

  1) กลุ่มสื่อสาร (Telecommunications Segment) ซึ่งประกอบด้วย

-   กลุ่มผู้ให้บริการการสื่อสารทั่วไป เช่น
    ผู้ประกอบการโทรศัพท์สาธารณะผ่านดาวเทียมภายในประเทศ ผู้ประกอบการโทรศัพท์เคลื่อนที่
    ซึ่งประสงค์จะใช้ดาวเทียมไทยคมเพื่อเชื่อมโยงเครือข่ายโทรศัพท์จากชุมสายต่างจังหวัดที่ตั้งอยู่ในพื้นที่ที่ห่างไกลกัน

-   กลุ่มผู้ให้บริการสื่อสารข้อมูลผ่านดาวเทียม เช่น
    ผู้ประกอบการให้บริการสื่อสารผ่านดาวเทียมแก่ผู้ใช้ในเชิงพาณิชย์ (VSAT Operators)
    หน่วยราชการ และรัฐวิสาหกิจต่างๆ ที่ใช้ดาวเทียมเพื่อการสื่อสารภายใน
    ซึ่งประสงค์จะใช้ดาวเทียมเพื่อให้บริการรับส่งข้อมูล เสียง หรือภาพ
    โดยเชื่อมโยงกับเครือข่ายภาคพื้นดิน

-   กลุ่มผู้ใช้ดาวเทียมเพื่อกิจการภายใน เช่น หน่วยงานรัฐบาลหรือรัฐวิสาหกิจ
    ซึ่งใช้งานดาวเทียมเพื่อการติดต่อสื่อสารภายในองค์กร

  2) กลุ่มแพร่กระจายสัญญาณ (Broadcasting Segment) ซึ่งประกอบด้วย

-   กลุ่มผู้ให้บริการแพร่กระจายสัญญาณโทรทัศน์ เช่น ผู้ประกอบการสถานีโทรทัศน์
    ผู้ให้บริการสัญญาณโทรทัศน์ผ่านดาวเทียมระบบบอกรับเป็นสมาชิก
    องค์กรการศึกษาหรือหน่วยงานบริการ การศึกษา องค์กรต่างๆ ทั่วไป
    ซึ่งประสงค์จะใช้ดาวเทียมเพื่อถ่ายทอดสัญญาณโทรทัศน์ไปยังสถานีทวนสัญญาณ
    หรือเพื่อถ่ายทอดตรงถึงบ้านผู้รับชมรายการ
    หรือเพื่อถ่ายทอดรายการสดนอกสถานที่ผ่านทางชุดอุปกรณ์ถ่ายทอดสัญญาณผ่านดาวเทียมเคลื่อนที่
    เป็นต้น

-   กลุ่มผู้ให้บริการแพร่กระจายสัญญาณวิทยุ เช่น ผู้ประกอบการสถานีวิทยุกระจายเสียง
    ซึ่งประสงค์จะใช้ดาวเทียมเพื่อถ่ายทอดสัญญาณเสียงไป-มาระหว่างสถานีวิทยุที่อยู่ห่างจากกันเป็นระยะทางไกล
    เพื่อถ่ายทอดต่อโดยผ่านสถานีทวนสัญญาณไปยังผู้รับฟังรายการ
    หรือเพื่อแพร่กระจายสัญญาณวิทยุโดยตรงสู่ผู้รับฟังทั่วไป

  สัดส่วนลูกค้าโดยแบ่งตามประเภทการใช้งานดาวเทียม*

  หน่วย : ร้อยละ

  --------------------------- -------------- -------------- --------------
                              2549           2550           2551

  กลุ่มสื่อสาร                    40.2           34.2           36.1

  กลุ่มแพร่กระจายสัญญาณ           59.8           65.8           63.9
  --------------------------- -------------- -------------- --------------

* คำนวณจากจำนวนช่องสัญญาณที่ลูกค้าใช้บริการบนดาวเทียมไทยคม 1A ไทยคม 2 และไทยคม 5
ไม่รวมไทยคม 4 (ไอพีสตาร์)

(ที่มา: บริษัท ไทยคม จำกัด (มหาชน))

1.1.3.2 ลักษณะของลูกค้าแบ่งตามประเภทของธุรกิจ

  1) กลุ่มผู้ใช้บริการที่เป็นหน่วยงานของรัฐ เช่น กระทรวงมหาดไทย กรมประชาสัมพันธ์
  กองตำรวจสื่อสาร การไฟฟ้าส่วนภูมิภาค เป็นต้น

  2) กลุ่มผู้ใช้บริการที่เป็นหน่วยงานของเอกชน เช่น ทีโอที ADVANC สามารถเทเลคอม ทรู
  วิชั่นส์ และอื่นๆ เป็นต้น

  3) กลุ่มผู้ใช้บริการต่างประเทศ เช่น สถานีโทรทัศน์ของรัฐบาลและเอกชนในประเทศต่างๆ เช่น
  เวียดนาม เมียนม่าร์ อินเดีย เป็นต้น

ในระยะ 3 ปีที่ผ่านมา ไทยคม ไม่มีลูกค้ารายใดใช้บริการเกินกว่าร้อยละ 30 ของยอดขาย
และลูกค้าส่วนใหญ่เป็นลูกค้าในประเทศไทย (ร้อยละ 53) ประเทศในแถบอินโดจีน (ร้อยละ 12)
และประเทศแถบเอเชียใต้ (ร้อยละ 10)

1.1.4 การจัดหาบริการ

1) ขั้นตอนในการจัดหาผู้สร้างดาวเทียมและสถานีควบคุมดาวเทียม

การจัดหาดาวเทียมและสถานีควบคุมดาวเทียม เพื่อให้บริการของ ไทยคม
จะเริ่มจากทีมงานด้านการตลาดจะวิเคราะห์ความต้องการใช้บริการของลูกค้า เช่น
กลุ่มประเทศเป้าหมายและบริการที่ต้องการ ส่วนทีมวิศวกรของ ไทยคม
จะวางแผนในส่วนของคุณสมบัติดาวเทียมและสถานีควบคุมดาวเทียม เช่น การออกแบบพื้นที่ให้บริการ
เทคโนโลยีของดาวเทียมที่จะเลือกใช้ ช่วงความถี่ของการใช้งาน สถานที่ตั้งสถานีควบคุมดาวเทียม
และจำนวนช่องสัญญาณดาวเทียม เพื่อให้ตรงกับความต้องการของลูกค้า จากนั้น ไทยคม
จะส่งสรุปข้อมูลของดาวเทียมที่ต้องการไปยังผู้สร้างดาวเทียม
และผู้สร้างสถานีควบคุมดาวเทียมหลายๆ ราย
เพื่อให้ส่งข้อเสนอการก่อสร้างดาวเทียมและสถานีควบคุมดาวเทียมตามคุณสมบัติที่ต้องการมายัง
ไทยคม เพื่อเข้าสู่ขั้นการคัดเลือกผู้สร้างดาวเทียม และสถานีควบคุมดาวเทียมที่เหมาะสม
โดยไทยคม จะคัดเลือกจากประวัติการจัดสร้างดาวเทียมและสถานีควบคุมดาวเทียมในอดีต
ระยะเวลาในการสร้าง การสนับสนุนทางการเงิน ราคา และเงื่อนไขพิเศษอื่นๆ
โดยขั้นตอนในการจัดหาผู้สร้างดาวเทียมและสถานีควบคุมดาวเทียม ข้างต้นจะใช้เวลาประมาณ 6-9
เดือน และระยะเวลาโดยเฉลี่ยในการจัดสร้างดาวเทียมคือประมาณ 24-30 เดือน
ส่วนการสร้างสถานีควบคุมดาวเทียมแต่ละแห่งจะใช้เวลาประมาณ 6 เดือน

2) ขั้นตอนการให้บริการวงจรดาวเทียม

เมื่อตัวแทนของ ไทยคม ได้รับทราบความต้องการใช้งานดาวเทียมจากลูกค้า ไทยคม
จะพิจารณาเงื่อนไขทางเทคนิคของเครือข่ายประกอบกับความต้องการของลูกค้าเพื่อดูว่าบริการใดของ
ไทยคม ไม่ว่าจะเป็นบริการหลัก คือ การให้บริการช่องสัญญาณดาวเทียม หรือบริการเสริมอื่นๆ เช่น
บริการรับ-ส่งสัญญาณผ่านดาวเทียม หรือบริการบีบอัดสัญญาณ
จะสามารถตอบสนองความต้องการของลูกค้าได้ดีที่สุด โดยมีขั้นตอนการดำเนินการดังต่อไปนี้

-   เจ้าหน้าที่ทางวิศวกรรมของ ไทยคม
    จะพิจารณาเงื่อนไขทางเทคนิคของเครือข่ายการใช้งานดาวเทียมของลูกค้าเพื่อจัดสรรช่วงความถี่ที่เหมาะสมของช่องสัญญาณบนดาวเทียม
    รวมถึงการคำนวณทางเทคนิคเกี่ยวกับการใช้งานดาวเทียมให้เกิดประสิทธิภาพสูงสุดและแนะนำให้ลูกค้าได้ทราบถึงวิธีการใช้งาน
    เพื่อให้ลูกค้าสามารถใช้งานดาวเทียมได้อย่างมีประสิทธิภาพ

-   ในกรณีที่ลูกค้าต้องการใช้บริการเสริมอื่นๆ
    ไม่ว่าจะเป็นบริการเสริมจากทางด้านสถานีบริการภาคพื้นดินของไทยคม
    หรือบริการการออกแบบเครือข่าย หรือจัดซื้อจัดหาอุปกรณ์ หรือต้องการบริการจาก ไทยคม
    อย่างครบวงจร เจ้าหน้าที่ทางวิศวกรรมของ ไทยคม จะร่วมประสานงานอย่างใกล้ชิดกับลูกค้า
    เพื่อจัดหารูปแบบบริการที่สอดคล้องกับความต้องการของลูกค้า

-   ก่อนการใช้งาน ไทยคม
    จะนำเสนอร่างสัญญาใช้บริการให้ลูกค้าได้พิจารณาก่อนจะมีการลงนามในสัญญาเพื่อเริ่มใช้บริการต่อไป

หลังจากที่ลูกค้าได้ลงนามในสัญญาการใช้ช่องสัญญาณดาวเทียมแล้วลูกค้าจะต้องประสานงานกับฝ่ายเทคนิคของ
ไทยคม คือ ฝ่ายวิศวกรรมสื่อสารและฝ่ายบริการลูกค้าและเครือข่าย
ก่อนที่จะมีการส่งสัญญาณขึ้นบนดาวเทียมไทยคม
โดยขั้นตอนแรกลูกค้าจะต้องส่งข้อมูลทางเทคนิคเกี่ยวกับการใช้เครือข่าย เช่น
ขนาดจานสายอากาศที่ใช้ ความถี่และกำลังของสัญญาณ ให้กับฝ่ายวิศวกรรมสื่อสารเพื่อตรวจสอบดูว่า
การใช้กำลังส่งทั้งหมดของเครือข่ายไม่เกินจากสัญญาที่ ได้เช่าไว้
และจานสายอากาศที่ใช้เป็นไปตามมาตรฐานที่ได้กำหนดไว้

จากนั้นทางฝ่ายวิศวกรรมสื่อสารจะออกเอกสารเพื่อเป็นข้อมูลในการขึ้นสัญญาณและความถี่ที่ใช้ในการเข้าใช้งานช่องสัญญาณดาวเทียมไทยคมแต่ละครั้ง
ฝ่ายบริการลูกค้าและเครือข่ายจะประสานงานกับลูกค้า
เพื่อให้บริการทดสอบอุปกรณ์ภาคพื้นดินของลูกค้าก่อนที่จะนำมาใช้งาน
และเพื่อให้บริการทดสอบคุณภาพสัญญาณการใช้งานผ่านดาวเทียมไทยคม
เพื่อให้มั่นใจว่าสัญญาณที่ใช้งานผ่านดาวเทียมไทยคมของลูกค้าเป็นไปอย่างมีประสิทธิภาพ
และไม่ก่อให้เกิดปัญหาสัญญาณรบกวนไปยังผู้ใช้งานรายอื่นๆ และดาวเทียมข้างเคียง

3) ขั้นตอนการให้บริการการใช้ช่องสัญญาณดาวเทียมแบบเบ็ดเสร็จ (Satellite Turnkey
Services)

เป็นบริการที่ให้ความสะดวก รวดเร็ว และประหยัด
ต่อลูกค้าที่ต้องการใช้ช่องสัญญาณดาวเทียมของไทยคม ณ สถานที่ที่ลูกค้าต้องการ
ซึ่งมีรายละเอียดดังต่อไปนี้

-   การให้คำปรึกษาในเรื่องการออกแบบระบบการใช้งานดาวเทียม
    สถานีรับส่งสัญญาณผ่านดาวเทียม และแผนการติดตั้งทดสอบระบบและสถานี
    รวมถึงประเมินราคาระบบ และสถานีส่งสัญญาณดาวเทียมเพื่อให้สอดคล้องกับลักษณะการใช้งาน
    และความต้องการของลูกค้า
    รวมถึงการปรับปรุงเปลี่ยนแปลงหรือพัฒนาระบบเดิมเพื่อให้สามารถใช้งานกับดาวเทียมได้

-   การจัดซื้อ จัดหาอุปกรณ์ต่างๆ ที่จะต้องใช้ในการติดตั้งระบบและสถานีดังกล่าว
    โดยมีการสร้างความสัมพันธ์ระยะยาวกับผู้ผลิตอุปกรณ์ต่างๆ
    โดยมีการสำรองอุปกรณ์และระบบไว้เพื่อให้สามารถติดตั้งได้อย่างรวดเร็ว

-   การติดตั้งระบบและสถานีดังกล่าว ณ สถานที่ของลูกค้า
    พร้อมทั้งทดสอบระบบและสถานที่เพื่อให้มั่นใจได้ว่าระบบใช้งานได้ตรงตามวัตถุประสงค์โดยวิศวกร
    และช่างเทคนิคที่เชี่ยวชาญ
    และให้การฝึกอบรมเจ้าหน้าที่ทางเทคนิคของลูกค้าให้สามารถปฏิบัติงานได้
    รวมถึงบริการหลังการขายที่มีประสิทธิภาพ

1.1.5 สิทธิหรือข้อจำกัดในการประกอบธุรกิจ

1) สิทธิการประกอบธุรกิจภายใต้สัญญาสัมปทาน

ไทยคม
ได้รับสัมปทานดำเนินกิจการดาวเทียมสื่อสารในประเทศจากกระทรวงเทคโนโลยีสารสนเทศและการสื่อสาร
เป็นเวลา 30 ปี นับจากวันที่ 11 กันยายน 2534 โดย ไทยคม
จะต้องยกกรรมสิทธิ์ของดาวเทียมทุกดวงให้เป็นของกระทรวงฯ
หลังจากส่งดาวเทียมเข้าสู่ตำแหน่งวงโคจรและผ่านการทดสอบการใช้งานเรียบร้อยแล้ว
ส่วนสถานีควบคุมดาวเทียมและอุปกรณ์ต่างๆ จะตกเป็นของกระทรวงฯ
ทันทีหลังการติดตั้งและทดสอบประสิทธิภาพ (ยกเว้นส่วนสถานีควบคุมดาวเทียมและอุปกรณ์ต่างๆ
ที่อยู่ในต่างประเทศ) โดยกระทรวงฯ จะมอบทรัพย์สินดังกล่าวให้ ไทยคม
ครอบครองเพื่อใช้ในการดำเนินกิจการต่อไป และภายใต้สัญญาสัมปทานนี้ทาง ไทยคม
จะต้องนำส่งรายได้ขั้นต่ำตลอดอายุระยะเวลาสัมปทาน 30 ปี รวมเป็นจำนวนเงินทั้งสิ้น 1,415
ล้านบาท โดยปัจจุบันอัตราผลประโยชน์ตอบแทนที่ ไทยคม นำส่งกระทรวงคมนาคม คือ ร้อยละ
17.5 ของรายได้ก่อนหักค่าใช้จ่าย และตามสัญญาสัมปทานยังกำหนดให้ บมจ. ชิน คอร์ปอเรชั่น
ถือหุ้นใน ไทยคม ในสัดส่วนไม่ต่ำกว่าร้อยละ 40

2) บัตรส่งเสริมการลงทุน

ไทยคม ได้รับส่งเสริมการลงทุนจากสำนักงานคณะกรรมการส่งเสริมการลงทุน
สำหรับดาวเทียมไทยคม 1A และไทยคม 2 และได้รับยกเว้นอากรขาเข้าสำหรับวัตถุดิบ เช่น
Master Tape ที่นำเข้ามาจากต่างประเทศเพื่อใช้ในกิจการเพื่อบริการแก่ลูกค้าต่างประเทศ

เมื่อวันที่ 19 พฤศจิกายน 2546 ไทยคม
ได้รับการส่งเสริมการลงทุนจากสำนักงานคณะกรรมการส่งเสริมการลงทุนสำหรับโครงการไอพีสตาร์
โดยจะได้รับยกเว้นภาษีเงินได้นิติบุคคลสำหรับกำไรสุทธิในส่วนที่เกิดจากรายได้ในส่วนที่ได้รับจากต่างประเทศเป็นระยะเวลา
8 ปี นับตั้งแต่วันที่ 26 ตุลาคม 2549 ซึ่งเป็นวันแรกที่เริ่มมีรายได้จากต่างประเทศ

สัญญาร่วมการงานหลักๆ ของไทยคม และบริษัทย่อย สามารถสรุปได้ในส่วนที่ 2 หน้าที่147 – 154
หัวข้อ “ข้อมูลอื่นที่เกี่ยวข้อง”)

1.1.2 บริการการสื่อสารดาวเทียมและบริการที่เกี่ยวเนื่อง ดำเนินการโดย บมจ. ซีเอส
ล็อกซอินโฟ

บมจ. ซีเอส ล็อกซอินโฟ (“CSL”) ให้บริการรับส่งสัญญาณโทรทัศน์ผ่านดาวเทียม
(Uplink/Downlink) ครบวงจรในสถานีดาวเทียมไทยคมลาดหลุมแก้ว
ประกอบด้วยการให้บริการส่งสัญญาณโทรทัศน์ผ่านดาวเทียม บริการถ่ายทอดสดผ่านดาวเทียม
และบริการถ่ายทอดรายการบันทึกเทปทั้งในระบบอนาลอกและระบบดิจิตอล โดยบริการทั้งแบบ Full
Time
ซึ่งเหมาะสำหรับรายการที่มีกำหนดการออกอากาศที่ชัดเจนและแน่นอนทุกวันภายใต้การควบคุมและการดำเนินงานของเจ้าหน้าที่ตลอด
24 ชั่วโมง และแบบการถ่ายทอดรายการสด รายการข่าว
หรือรายการกีฬาที่มีการแข่งขันเป็นฤดูกาล ธุรกิจให้บริการดังกล่าวจะร่วมมือกับบริษัท ไทยคม จำกัด
(มหาชน)

CSL ได้รับสิทธิดำเนินงานรับส่งสัญญาณโทรทัศน์ผ่านดาวเทียม (UpLink/DownLink)
และบริการอินเตอร์เน็ตผ่านดาวเทียมภายใต้สัญญาสัมปทานเป็นระยะเวลา 22 ปี เริ่มตั้งแต่วันที่ 9
สิงหาคม 2537 สิ้นสุดวันที่ 8 สิงหาคม 2559

1.2 บริการอินเตอร์เน็ตและบริการที่เกี่ยวเนื่อง

1.2.1 บริการอินเตอร์เน็ต ดำเนินการโดย บริษัท ซีเอส ล็อกซอินโฟ จำกัด (มหาชน) (CSL)

(โปรดอ่านรายละเอียดเพิ่มเติมได้จากแบบแสดงรายงานข้อมูลประจำปี 2551 ของ CSL
ซึ่งสามารถดาวน์โหลดได้ที่ www.sec.or.th)

1.2.2
บริการพัฒนาโปรแกรมที่ใช้งานบนอินเตอร์เน็ตและบริการข้อมูลข่าวสารและสาระความบันเทิงผ่านระบบโทรศัพท์เคลื่อนที่
ดำเนินการโดย บจ. เอดี เวนเจอร์

บริษัท เอดี เวนเจอร์ จำกัด (“ADV”) เป็นบริษัทที่ CSL ถือหุ้นอยู่ร้อยละ 99.99
ประกอบธุรกิจโดยการถือหุ้น (Holding Company) ที่มีเงินลงทุนใน บริษัท ชินนี่ดอทคอม จำกัด
(“SHINEE”) ซึ่ง ADV ถือหุ้นอยู่ร้อยละ 99.99 (โปรดอ่านรายละเอียดเพิ่มเติมเกี่ยวกับ บริษัท
เอดี เวนเจอร์ จำกัด (“ADV”) ได้จากแบบแสดงรายงานข้อมูลประจำปี 2551 ของ
CSLซึ่งสามารถดาวน์โหลดได้ที่ www.sec.or.th)

1.2.3 บริการอินเตอร์เน็ต ดำเนินการโดย บจ. ดีทีวี เซอร์วิส

1.2.3.1 ลักษณะของผลิตภัณฑ์หรือบริการ

1.2.3.1.1 การจำหน่ายอุปกรณ์จานรับสัญญาณดาวเทียม DTV

  ลักษณะผลิตภัณฑ์ การจำหน่ายอุปกรณ์จาน KU Band เพื่อรับสัญญาณดาวเทียมไทยคม 5
  เป็นจานดาวเทียมขนาดเล็กราคาไม่แพง โดยจำหน่ายทั้งแบบครบชุด (Full Set)
  และเฉพาะกล่อง (IRD Box) ผู้ซื้อสามารถรับชมรายการโทรทัศน์ได้ชัดเจน
  โดยเน้นบริการที่ช่องฟรีทีวีทั่วไปและโทรทัศน์เพื่อการศึกษา DTV
  จำหน่ายผ่านร้านติดตั้งจานดาวเทียม ร้านขายเครื่องใช้ไฟฟ้า ฯลฯ ทั่วประเทศ
  ซึ่งอาจจะขายเฉพาะอุปกรณ์ หรือรวมค่าติดตั้งด้วยก็ได้

ลักษณะรายได้

1.  รายได้จากการขายอุปกรณ์ DTV ครั้งแรก แบบครบชุด (Full Set) และเฉพาะกล่อง (IRD
    Box)

2.  รายได้จากการขายอุปกรณ์ DTV พวก Accessories เช่น Remote Control, LNB ฯลฯ

แผนงานการให้บริการในอนาคต ทาง DTV
ยังคงเน้นการนำจานดาวเทียมขนาดเล็กซึ่งจะทำให้ดูโทรทัศน์ได้ชัดทุกช่อง
ทดแทนเสาก้างปลากับกลุ่มตลาดต่างจังหวัด รวมทั้งยังมีช่องการศึกษาอีกมากมายให้ชม นอกจากนี้
ทาง DTV ยังจะมีการพัฒนาอุปกรณ์ใหม่ๆ ให้มีความสามารถในการใช้งานได้เหมาะสม
สามารถอำนวยความสะดวกได้มากยิ่งขึ้นเพื่อขยายกลุ่มลูกค้าและสร้างความพึงพอใจให้ลูกค้า

1.2.3.1.2 บริการพัฒนาเว็บไซต์ (web development)

ลักษณะการให้บริการ
เป็นการออกแบบและพัฒนาเว็บไซต์สำหรับลูกค้าที่เช่าพื้นที่วางเว็บไซต์หรือลูกค้าภายนอก
โดยนำเทคโนโลยีทางด้านมัลติมีเดียมาใช้ในการสร้างงาน เพื่อเน้นการนำเสนอข้อมูลให้น่าติดตาม
และสร้างความประทับใจให้กับผู้เข้าเยี่ยมชม

ลักษณะรายได้ เรียกเก็บตามลักษณะงานและรูปแบบตามที่มีการเสนอราคาหรือตกลงกันไว้

1.2.3.1.3 บริการให้คำปรึกษาและติดตั้งระบบสำหรับเครือข่ายบรอดแบนด์แบบครบวงจร
(System Integration)

ลักษณะการให้บริการ จะเริ่มตั้งแต่การรับฟังความต้องการของลูกค้า เน้นบริการที่ใช้บรอดแบนด์
แอพพลิเคชั่นของ IPSTAR และสื่อ Internet อื่นๆ เช่น

1.  การให้บริการ Platform เช่น IPTV บริการ VDO Conference, Data Transfer,
    Multimedia Online ฯลฯ

2.  System Integration ให้บริการ Network และ Software
    เพื่อตอบสนองลูกค้าในการเชื่อมต่อเครือข่ายส่งผ่านข้อมูลหลากหลายเนื้อหาในรูปแบบต่างๆ
    ตามที่ลูกค้าต้องการทั้งแบบ ONE WAY และ TWO WAY ฯลฯ

กลุ่มลูกค้า องค์กรธุรกิจ หรือหน่วยงานทั้งของภาครัฐบาล รัฐวิสาหกิจ และเอกชน
ที่มีสาขากระจายอยู่ทั่วประเทศหรือสถาบัน ธุรกิจขายตรง หรือกลุ่มสหกรณ์ต่างๆ
ที่มีการจัดการประชุม อบรมหรือสัมมนาภายในองค์กรอยู่เป็นประจำ ตลอดจนภาคอุตสากรรมต่างๆ
ไม่ว่าจะเป็นการท่องเที่ยวโรงแรม สำนักข่าวต่างๆ สถานีโทรทัศน์ หรือผู้ผลิตรายการใหญ่ เป็นต้น

ความสัมพันธ์ระหว่างลูกค้าเป็บลักษณะผู้ใช้งานบริการกับผู้ให้บริการ โดยมีสัญญาหรือไม่มีสัญญาก็ได้

ลักษณะรายได้

1.  ลักษณะรายได้ของบริการเป็นการเรียกเก็บจากค่าทีมบริการส่งข้อมูล และบริการถ่ายทอด

2.  รายได้จากการขายอุปกรณ์ชุดรับสัญญาณ

3.  ค่าช่องสัญญาณถ่ายทอดต่อครั้งหรือรายเดือน

4.  ค่า Software ต่อครั้งหรือรายเดือน

5.  ค่าดำเนินการติดตั้งระบบ

1.2.3.1.4 บริการ Platform

ลักษณะการให้บริการ บริการจำหน่ายและให้เช่า Platform หรือระบบที่ทาง DTV ได้พัฒนาขึ้นเช่น
IPTV Channel ซึ่งเป็นช่องโทรทัศน์บนเครือข่ายอินเตอร์เน็ต, หรือ Multimedia Streaming
Platform ซึ่งใช้ในการถ่ายทอดเนื้อหาอื่นๆ ที่เป็น Video หรือ Audio
ผ่านเครือข่ายอินเตอร์เน็ต เช่น การถ่ายทอดสถานีวิทยุ โทรทัศน์ต่างๆ ผ่านอินเตอร์เน็ต ฯลฯ ซึ่ง
Platform และ Application ต่างๆ
ที่ได้พัฒนาขึ้นนี้มีความเหมาะสมอย่างมากกับการใช้งานกับบรอดแบนด์อินเตอร์เน็ต
รวมทั้งการพัฒนาบริการตามความต้องการเฉพาะของลูกค้า

ลักษณะรายได้

1.  รายได้จากการชำระแบบต่อครั้ง: จากการซื้อระบบ Platform IPTV Channel, Video
    Streaming หรือซื้ออุปกรณ์ต่างๆ

2.  รายได้แบบรายเดือน: เป็นรายได้จากค่าบริการให้เช่าใช้ระบบ Platform
    แบบรายเดือนต่อเนื่อง

แผนงานการให้บริการในอนาคต
นอกจากให้บริการการเชื่อมต่ออินเตอร์เน็ตเพื่อรับส่งข้อมูลตามที่มีอยู่แล้ว DTV
ยังรับทำงานเพื่อรองรับความต้องการของลูกค้าเฉพาะรายด้วย โดยจะเน้นไปที่องค์กรขนาดใหญ่
และจะผลักดันการส่งผ่านข้อมูลผ่านดาวเทียมเป็นหลักเนื่องจากเป็นความชำนาญเฉพาะของ DTV

1.2.3.1.5 บริการเนื้อหา HD Cinema (High Definition Content)
สำหรับเครือข่ายบรอดแบนด์

ลักษณะการให้บริการ เป็นการให้บริการรายการบันเทิงในห้องพักของรงแรมระดับ 4 – 5 ดาว
หรือรีสอร์ทหรู โดยให้ผู้ที่พักอาศัยสามารถเรียกชม Content ภาพยนตร์ หรือรายการอื่นๆ จาก HD
Cinema Box แบบ On Demand โดยผู้ชมจะได้รับชมรายการด้วยคุณภาพระดับ High
Definition โดยใช้การส่งสัญญาณ Content ผ่านดาวเทียม IPSTAR ไปสู่พื้นที่ตั้งของโรงแรม

ลักษณะรายได้ เรียกเก็บเป็นรายเดือนจากโรงแรม
หรือรีสอร์ทขึ้นอยู่กับจำนวนอุปกรณ์ที่ลงไว้ตามห้องพัก เป็นค่าเช่าใช้อุปกรณ์ และ Content

แผนงานการให้บริการในอนาคต จะมีการเพิ่มบริการประเภท Pay Per View เน้นภาพยนตร์
หรือรายการใหม่ๆ ระดับ Premium ปรับปรุง Content ให้ตรงกลุ่มตอบสนองเป้าหมายมากขึ้น
รวมถึงขยายจำนวนกลุ่มลูกค้า

1.2.3.2 การแข่งขันและการตลาด

1.2.3.2.1 ภาวะอุตสาหกรรมและการแข่งขัน

1)  การจำหน่ายอุปกรณ์จานดาวเทียม DTV

  ปัจจุบันในตลาดมีอุปกรณ์รับสัญญาณโทรทัศน์หลากหลายรูปแบบ เช่น
  จานรับสัญญาณผ่านดาวเทียมและเสาอากาศ จึงมีการแข่งขันที่ค่อนข้างสูง ทางด้านราคา ช่อง
  และคุณสมบัติ รวมทั้งมีจานรับสัญญาณดาวเทียมรุ่นใหม่ๆ ออกมาแข่งขัน อย่างไรก็ตาม จาน DTV
  มีจุดเด่นในเรื่องราคา

2)  บริการพัฒนาเว็บไซต์ (web development)

  ในส่วนนี้ปัจจุบันทาง DTV ให้บริการลูกค้ารายเก่าเท่านั้นไม่ได้มีการขยายทำการตลาด
  การขายเพิ่ม เนื่องจากที่ผ่านมีการแข่งขันจากรายเล็ก หรือระดับบุคคล สูงมากทำให้ทาง DTV
  เสียเปรียบเรื่องราคา ไม่สามารถทำกำไร และสร้างรายได้ที่สูงมากนัก

3)  บริการ System Integration

  ปัจจุบันบริการ System Integration นั้น เป็นบริการที่มีผู้ให้บริการหลายราย
  ซึ่งแต่ละรายจะมีความชำนาญในเทคนิคเฉพาะด้าน สำหรับ DTV
  จะเน้นเทคโนโลยีในการส่งไฟล์ขนาดใหญ่ในรูปแบบของ IP File Transfer เป็นหลัก
  โดยเฉพาะแบบบรอดแบนด์ผ่านเครือข่ายดาวเทียม หรือผ่านบริการไอพีสตาร์ของ CSL
  โดยจะเน้นไปที่การให้บริการส่งข้อมูลเพื่อการศึกษาอบรมภายในองค์กร สำหรับปัญหาหลัก คือ
  อัตราค่าบริการจะค่อนข้างสูงและเป็นแบบรายเดือน ทำให้ลูกค้ายังมีไม่มากนัก

4) บริการ Platform

  ปัจจุบันยังคงให้บริการกับลูกค้ากลุ่มเดิมสร้างรายได้จากอุปกรณ์เดิมที่มีอยู่
  ไม่ได้มีการขยายฐานออกไปมากนัก เนื่องจากเป็นบริการที่ไม่สร้างรายได้สูงนัก
  และปัจจุบันการให้บริการ Platform เช่นนี้ก็เป็นที่แพร่หลาย และมีการลงทุนที่ไม่สูง
  ลูกค้าสามารถเลือกใช้บริการ หรือเลือกลงทุนเองทำเองได้

5) บริการเนื้อหา HD Cinema (High Definition Content) สำหรับเครือข่ายบรอดแบนด์

  เป็นบริการสู่กลุ่มโรงแรม หรือรีสอร์ทหรูหราที่มีกลุ่มเป้าหมายค่อนข้างเล็ก
  เนื่องจากต้องมีโทรทัศน์ที่สามารถรองรับสัญญานระดับ High Definition ซึ่งยังมีราคาสูง
  รวมทั้งการชม Content ระดับ High Definition ก็ยังไม่แพร่หลายมากนัก
  ส่วนการแข่งขันต้องแข่งขันต้องแข่งขันกับเครื่องเล่น Blu – Ray ซึ่งเป็นสินค้าขายขาด
  สามารถเลือกภาพยนตร์ได้หลากหลาย ด้วยคุณภาพระดับ High Definition และ ทางอ้อมคือ
  True Vision ซึ่งเจาะกลุ่มโรงแรมเช่นกัน ถึงคุณภาพจะไม่ใช่ High Definition
  แต่ก็มีรายการระดับ Premium ที่หลากหลาย และสดใหม่กว่า

1.2.3.2.2 การตลาดและการขาย

การตลาดและการขายแบ่งตามประเภทการให้บริการออกเป็น 2 กลุ่มบริการ คือ

1. กลุ่มที่ทำการขายตรง (Direct Sales)

คือกลุ่มบริการ System Integration และ HD Cinema
ซึ่งเน้นไปที่การติดต่อโดยตรงเพื่ออธิบายสินค้า รับทราบความต้องการของลูกค้า หรือการสาธิตสินค้า
กลุ่มลูกค้ามักจะเป็นองค์กร โดยลูกค้ากลุ่มนี้จะไม่ค่อยมีการใช้สื่อโฆษณาแบบ Mass Media มากนัก

2. กลุ่มที่ทำการขายผ่านตัวแทนจำหน่าย

คือกลุ่มที่กระจายสินค้าแบบชุดอุปกรณ์ผ่านตัวแทนจำหน่ายเป็นหลัก คือบริการ DTV
จะทำการตลาดโดยมีสื่อสนับสนุนการขาย ณ พื้นที่เป็นหลัก นอกจากนั้นจะมีสื่อ Mass Media
เสริมเป็นครั้งคราว รวมทั้งจะมีระบบ Incentive สำหรับรายที่มียอดสั่งซื้อสูง

1.2.3.3 ลักษณะลูกค้าและความสัมพันธ์ระหว่างลูกค้ากับ DTV

การจำหน่ายอุปกรณ์จานรับสัญญาณดาวเทียม DTV

กลุ่มลูกค้า คือ ตัวแทนจำหน่ายเครื่องใช้ไฟฟ้าหรือจานดาวเทียม กับกลุ่มผู้ใช้บริการที่เป็น End
User อยู่ทั่วประเทศ ความสัมพันธ์จะเป็นในรูปของการให้บริการ การสนับสนุนด้านการตลาด
การดูแลให้คำแนะนำทางเทคนิค และ Logistic ต่างๆ หลังจากลูกค้าได้ซื้อสินค้าบริการไปแล้ว

บริการ System Integration, HD Cinema และ Platform ต่างๆ

กลุ่มลูกค้า ได้แก่ องค์กรหรือหน่วยงานทั้งของภาครัฐบาล
รัฐวิสาหกิจและเอกชนที่มีสาขากระจายอยู่ทั่วประเทศ หรือสถาบัน ธุรกิจขายตรงต่างๆ
ที่มีการจัดการประชุม อบรมหรือสัมมนาภายในองค์กรอยู่เป็นประจำ ตลอดจนภาคอุตสาหกรรมต่างๆ
ไม่ว่าจะเป็นการท่องเที่ยวหรือโรงแรมต่างๆ เป็นต้น

ความสัมพันธ์ระหว่างลูกค้าเป็นลักษณะแบบผู้ใช้บริการกับผู้ให้บริการ เน้นการขายนำเสนอตรง
โดยมีสัญญาเป็นรายปี รายเดือน หรือจ่ายค่าบริการเป็นครั้งๆ ก็ได้

1.2.3.4 สิทธิและข้อจำกัดในการประกอบธุรกิจ

1) สิทธิให้ดำเนินการเป็นผู้ให้บริการอินเตอร์เน็ต

DTV ได้รับใบอนุญาตจากคณะกรรมการกิจการโทรคมนาคมแห่งชาติ (กทช.)
เพื่อให้บริการอินเตอร์เน็ตแบบที่หนึ่งเป็นเวลา 1 ปี นับจากวันที่ 18 ตุลามคม 2551 สิ้นสุดวันที่ 17
ตุลาคม 2552
และหากผู้ได้รับอนุญาตมิได้กระทำการที่ขัดต่อเงื่อนไขในใบอนุญาตโดยผิดในลักษณะที่สำคัญหรือร้ายแรง
กทช. จะต่อใบอนุญาตให้ทันที

สัญญาร่วมการงานหลักๆ ของไทยคมและบริษัทย่อย สามารถสรุปได้ในส่วนที่ 2 หน้าที่147 – 154
หัวข้อ “ข้อมูลอื่นที่เกี่ยวข้อง”)

1.2.4 บริการการประชุม อบรม/สัมมนา ดำเนินการโดยบริษัท เอ็นทียู (ประเทศไทย) จำกัด

บริษัท เอ็นทียู (ประเทศไทย) จำกัด (“เอ็นทียู”) ให้บริการการประชุม อบรม/ สัมมนา
เพื่อเป็นศูนย์กลางการพัฒนาบุคลากรในองค์กรต่างๆ ให้มีประสิทธิภาพ
ด้วยวิธีการใช้เทคโนโลยีทางไกลในระบบไร้สายผ่านดาวเทียมเป็นสื่อในการกระจายความรู้โดยการถ่ายทอดสดการบรรยายจากห้องออกอากาศไปยังศูนย์เรียนรู้
และองค์กรต่างๆ ทั้งที่อยู่ในหน่วยงานภาครัฐและเอกชนทั่วประเทศ

1.2.4.1 ลักษณะผลิตภัณฑ์หรือบริการ

1.  การให้บริการผลิตรายการ เพื่อถ่ายทอดสดการอบรม/ การประชุมทางไกลผ่านดาวเทียม

2.  การให้บริการจัดอบรมทางไกลผ่านดาวเทียม หลักสูตร “การบริหารจัดการสมัยใหม่” รายปี
    ให้กับสมาชิกจากองค์กรที่สมัคร สมาชิกเอ็นทียู

3.  การให้บริการจัดอบรมภายในองค์กร (In-house Training)

เอ็นทียู ร่วมมือกับองค์กรต่างๆ ในการดำเนินกิจกรรมส่งเสริมการอบรม
รวมถึงการให้บริการจัดอบรม
สัมมนาด้วยหลักสูตรที่ทันสมัยและมีประสิทธิภาพโดยทีมวิทยากรผู้ทรงคุณวุฒิในสาขาต่าง ๆ เช่น
การวางแผนและการบริการ การบริหารและการพัฒนา ทรัพยากรมนุษย์ การขายและการตลาด
การสื่อสาร จิตวิทยา และการพัฒนาตนเอง ตลอดจนการพัฒนาทักษะด้านต่างๆ
ทั้งที่เป็นการอบรมทางไกลผ่านดาวเทียมและการจัดอบรมเฉพาะในหน่วยงานต่างๆ (In-house
Training) ทั้งภาครัฐและเอกชน

1.2.4.2 การตลาดและภาวะการแข่งขัน

1)  ลักษณะลูกค้ากลุ่มเป้าหมาย

เอ็นทียูเป็นผู้ให้บริการ การศึกษาอบรมทางไกลในเชิงพาณิชย์ ด้วยการถ่ายทอดสด การประชุม
อบรม/สัมมนา ณ
ห้องออกอากาศไปยังศูนย์เรียนรู้ปลายทางที่ติดตั้งเครื่องรับสัญญาณและแสดงสัญญาณภาพและเสียงผ่านทางจอโทรทัศน์
หรือ Projector

ในปัจจุบัน ผู้ให้บริการส่วนใหญ่จะเป็นองค์กรทางการศึกษาที่ไม่เน้นการให้บริการในเชิงพาณิชย์ เช่น
กระทรวงศึกษาธิการ มหาวิทยาลัย สุโขทัยธรรมาธิราช ฯลฯ และสำหรับเอกชนรายอื่นๆ
จะเน้นการขายสมาชิกเพื่อรับชมรายการทั้งหมดของช่องสัญญาณโดยไม่คำนึงถึงความต้องการที่แตกต่างกันของสมาชิก
ซึ่งนับว่าเป็นการดำเนินรายการตามที่ผู้ให้บริการจะเป็นฝ่ายกำหนดมากกว่าเป็นการทำรายการแบบเฉพาะเจาะจงดังเช่นที่
เอ็นทียูดำเนินการอยู่ ดังนั้นกลุ่มลูกค้าจึงได้แก่พนักงาน ข้าราชการ
และผู้ที่ปฏิบัติงานในหน่วยงานต่างๆ ทั้งภาครัฐและเอกชน
ซึ่งมีความต้องการการอบรมในสาขาวิทยาการที่แตกต่างกันไป

2)  สภาพการแข่งขัน

ปัจจุบัน
การให้บริการด้านการศึกษาอบรมทางไกลในประเทศยังจำกัดอยู่ในแวดวงของสถาบันการศึกษา
มูลนิธิ หรือสมาคมเป็นหลัก
โดยมีเครื่องมือที่ใช้ในการส่งผ่านความรู้ไปสู่กลุ่มเป้าหมายในระบบการศึกษาทางไกล เช่น วิทยุ
เทป หรือ CD บันทึกเสียง โทรทัศน์ Video Conference, e-Learning,
เอกสารและสิ่งพิมพ์ต่างๆ เป็นต้น

นอกจากนั้น การศึกษาอบรมทางไกลด้วย e-Learning Virtual Classroom หรือ Virtual
Campus และ Video Conference (ซึ่งใช้อินเตอร์เน็ตเป็นเครื่องมือในการถ่ายทอดข้อมูล
และเครื่องคอมพิวเตอร์เป็นอุปกรณ์ในการรับข้อมูล) มีผู้ให้บริการอยู่เป็นจำนวนมาก
ทั้งองค์กรทางการศึกษาและองค์กรในภาคเอกชน และถือเป็นคู่แข่งสำคัญของเอ็นทียู
เนื่องจากเป็นสื่อการเรียนการสอนในลักษณะ two way communication ที่มีสีสันและเทคนิคต่างๆ
ที่จะดึงดูดความสนใจได้มากกว่าการเรียนผ่านโทรทัศน์ อย่างไรก็ตาม
การศึกษาทางไกลในลักษณะนี้ก็มีข้อจำกัดในการเข้าถึงกลุ่มเป้าหมาย
คือต้องมีเครื่องคอมพิวเตอร์ที่มีประสิทธิภาพเพียงพอที่จะใช้งาน
และผู้ใช้เครื่องคอมพิวเตอร์จะต้องมีความรู้ความเข้าใจและทักษะในการใช้เครื่องคอมพิวเตอร์เป็นอย่างดี
และในกรณีของ e-Learning หรือ Video Conference ก็ต้องมีสถานที่ที่ติดตั้งอุปกรณ์ Video
Conference ซึ่งมีราคาสูงไว้ใช้งานเท่านั้น

ดังนั้น การให้บริการของ เอ็นทียู ที่มุ่งเน้นในการเผยแพร่ความรู้ข่าวสารไปยังกลุ่มเป้าหมายที่มีอายุ
25 ปีขึ้นไป โดยใช้เทคโนโลยีที่มีอยู่จึงได้เปรียบกว่าวิธีอื่น
เนื่องจากเมื่อติดตั้งอุปกรณ์รับสัญญาณแล้วเพียงเปิดเครื่องรับโทรทัศน์ก็สามารถรับชมรายการถ่ายทอดของเอ็นทียูได้
นอกจากนั้น ผู้ให้บริการด้าน Video Conference
ในประเทศไทยก็ยังมีจำนวนไม่มากนักและค่าใช้จ่ายในการดำเนินการด้านนี้ยังสูงกว่าค่าบริการของ
เอ็นทียู มาก และเครือข่ายของ เอ็นทียู สามารถเข้าถึงกลุ่มเป้าหมายพันธมิตรที่มีอยู่ทุกจังหวัด
ทำให้มีต้นทุนต่ำ

อย่างไรก็ตาม เอ็นทียู ยังต้องมีการขยายเครือข่ายเพิ่มขึ้น
เพื่อให้ครอบคลุมความต้องการที่หลากหลายของผู้รับบริการ รวมทั้งขยายบริการเพิ่มเติม เช่น
การให้บริการ Video Conference บนพื้นฐานเครือข่ายที่มีอยู่เดิม
เพื่อสร้างทางเลือกให้แก่ผู้ใช้บริการ

1.2.4.3 ลักษณะลูกค้าและความสัมพันธ์ระหว่างลูกค้ากับ เอ็นทียู

บริการผลิต กำกับรายการ และการควบคุมการถ่ายทอดสด การประชุม/ อบรม/
สัมมนาผ่านดาวเทียม

ลูกค้า ได้แก่ กรมส่งเสริมสหกรณ์ ซึ่งติดตั้งอุปกรณ์รับสัญญาณดาวเทียมทุกจังหวัดทั่วประเทศ
และสำนักงานกองทุนบำเหน็จบำนาญข้าราชการ
ซึ่งอบรมโดยใช้ศูนย์การอบรมของกรมส่งเสริมสหกรณ์ และศูนย์เครือข่ายการเรียนรู้ของ เอ็นทียู
รวมทั้งศูนย์โรงแรมที่ได้ติดตั้งอุปกรณ์รับสัญญาณดาวเทียมของ เอ็นทียู ไว้แล้ว
ในการอบรมผู้ปฏิบัติงาน กบข.

บริการจัดอบรม สัมมนาด้วยหลักสูตรที่ทันสมัย
และมีประสิทธิภาพด้วยทีมวิทยากรผู้ทรงคุณวุฒิในสาขาต่าง ๆ

กลุ่มลูกค้า ได้แก่ องค์กรที่มีสำนักงานสาขาในภูมิภาค เช่น กรมทางหลวง
ซึ่งมีสำนักงานทางหลวงจังหวัด กรมชลประทาน ซึ่งมีสำนักชลประทานจังหวัด ตลอดจน องค์กรทั้ง
ภาครัฐและเอกชนทั่วไปที่ให้ความสำคัญกับการพัฒนาบุคลากรในองค์กร
และสนใจหลักสูตรการอบรมผ่านดาวเทียม

บริการจัดอบรมเฉพาะภายในหน่วยงาน (In-house Training)

กลุ่มลูกค้า ได้แก่ องค์กรที่มีความต้องการจัดการอบรมเฉพาะสำหรับพนักงานของตน โดยให้ เอ็นทียู
เป็นผู้ดำเนินการประสานงานกับวิทยากรผู้เชี่ยวชาญในแขนงนั้น ๆ
และร่างหลักสูตรตามความต้องการของลูกค้า กลุ่มลูกค้า อาทิ สถาบันวิชาการ ทีโอที บริษัท ทีโอที
จำกัด (มหาชน) บริษัท เจเทคโตะ ออโตโมทีฟ (ประเทศไทย) จำกัด บริษัท ไทยคม จำกัด
(มหาชน) เป็นต้น

1.2.4.4 สิทธิและข้อจำกัดในการประกอบธุรกิจ

ไม่มี

1.3 บริการธุรกิจโทรศัพท์

ไทยคม มีการให้บริการธุรกิจโทรศัพท์ผ่านการลงทุนใน Shenington Investments Pte Ltd.
(“Shenington”) ที่จดทะเบียนในประเทศสิงคโปร์ ซึ่งประกอบธุรกิจหลักโดยการถือหุ้นในบริษัทอื่น
(Holding Company) ปัจจุบันมีกิจการในเครือ 2 บริษัท คือ บริษัท เอ็มโฟน จำกัด และ บริษัท
ลาว เทเลคอมมิวนิเคชั่นส์ จำกัด

1.3.1 บริษัท เอ็มโฟน จำกัด (“เอ็มโฟน”)

บริษัท เอ็มโฟน จำกัด (เอ็มโฟน) เดิมชื่อบริษัท กัมพูชา ชินวัตร จำกัด
ได้เปลี่ยนชื่ออย่างเป็นทางการเป็นบริษัท เอ็มโฟน จำกัด ซึ่งเป็นชื่อเดียวกับผลิตภัณฑ์หลักของบริษัท
เพื่อเป็นการส่งเสริมภาพลักษณ์ของเอ็มโฟนตลอดจนสินค้าและการให้บริการให้เป็นสากลมากขึ้น
โดยใช้ชื่อ เอ็มโฟน ในทางการตลาดและการขายและให้บริการสำหรับทุกผลิตภัณฑ์

1.3.1.1 ลักษณะผลิตภัณฑ์หรือบริการ

1)  ลักษณะบริการ

  เอ็มโฟน ดำเนินกิจการโทรคมนาคมดังนี้

-   โทรศัพท์เคลื่อนที่ (Cellular Phone) ภายใต้ระบบ Digital Phone Services GSM
    900MHz และ GSM 1800 MHz และ UMTS หรือ 3G 2100 MHz ในประเทศกัมพูชา
    เอ็มโฟน ได้ขยายเครือข่ายอย่างต่อเนื่องจนถึงปัจจุบัน
    มีความสามารถพร้อมให้บริการโทรศัพท์ได้มากกว่า 1,050,000 เลขหมายทั่วประเทศ ณ สิ้นปี
    2551 มีลูกค้าใช้บริการระบบ 3G จำนวน 630,000 และระบบ 2G จำนวน 255,000 ราย

-   บริการโทรศัพท์พื้นฐานภายใต้ระบบ CDMA 450 ซึ่งเป็นระบบโทรศัพท์พื้นฐานที่ส่งสัญญาณแบบ
    Wireless ที่สามารถรับส่งสัญญาณเสียงและข้อมูลได้
    โดยที่การส่งข้อมูลสามารถรับส่งช้อมูลด้วยความเร็วสูงสุดที่ 153.6 Kb บริการนี้ครอบคลุมพื้นที่
    24 จังหวัดทั่วประเทศ และสามารถให้บริการลูกค้าได้ 30,000 ราย

-   บริการอินเตอร์เน็ต เป็นการให้บริการทั้ง WiFi, ADSL, และ iPStar และ ADSL

-   บริการโทรศัพท์ต่างประเทศแบบ VOIP
    เป็นบริการโทรศัพท์ต่างประเทศราคาประหยัดสำหรับลูกค้าโทรศัพท์เคลื่อนที่และลูกค้าโทรศัพท์พื้นฐานโดยผ่านอินเตอร์เน็ตซึ่งเริ่มให้บริการตั้งแต่เดือนตุลาคม
    2549

2) ลักษณะรายได้ของ ไทยคม สามารถจำแนกได้ดังนี้

-   ค่าบริการโทรศัพท์ต่อวินาที

-   ค่าใช้เลขหมายต่อเดือน สำหรับการให้บริการแบบ Post paid

-   ค่าขายเครื่องรับโทรศัพท์และ Sim

-   ค่าติดตั้งและค่าขายอุปกรณ์อินเตอร์เน็ต

-   ค่าบริการอินเตอร์เน็ตรายเดือน

1.3.1.2 การตลาดและการแข่งขัน

1.3.1.2.1 ภาวะอุตสาหกรรมและการแข่งขัน

ตลาดธุรกิจทางด้านโทรคมนาคมในประเทศกัมพูชามีการแข่งขันค่อนข้างสูง
ประเทศกัมพูชามีประชากรประมาณ 14 ล้านคน
อัตราการกระจายของผู้ใช้โทรศัพท์ยังอยู่ในอัตราร้อยละ 21
เนื่องจากระบบโทรศัพท์พื้นฐานของประเทศกัมพูชายังไม่ได้รับการพัฒนามากนัก
ประชาชนส่วนใหญ่ใช้โทรศัพท์เคลื่อนที่ในการติดต่อสื่อสารโดยมีผู้ใช้โทรศัพท์เคลื่อนที่สูงถึงร้อยละ 97
จากจำนวนผู้ใช้โทรศัพท์ทั้งหมด โดยการให้บริการกว่า 99% เป็นการให้บริการแบบ Prepaid โดย
ณ สิ้นปี 2551 มีผู้ใช้โทรศัพท์ทั้งสิ้นประมาณ 3.0 ล้านเลขหมาย โดย ปี 2551
มีอัตราการเติบโตสูงถึง 79%

ประเทศกัมพูชาเป็นประเทศที่กำลังพัฒนา โดยเฉพาะอย่างยิ่งในช่วงปี 2550-2551 เป็นต้นมา
มีการเติบโตทางธุรกิจค่อนข้างสูง ส่งผลให้ธุรกิจด้านโทรคมนาคมมีอัตราการเติบโตสูงไปด้วย
โดยในปี 2550 มีอัตราการเติบโต 59% และ เพิ่มเป็น 79% ในปี 2551

ปัจจุบัน ประเทศกัมพูชามีผู้ให้บริการระบบโทรศัพท์ทั้งหมดจำนวน 7 ราย ดังนั้น
การแข่งขันภายในอุตสาหกรรมจึงขึ้นอยู่กับการขยายเครือข่ายเพื่อให้ครอบคลุมในพื้นที่ที่มีความต้องการใช้บริการ
ปัจจุบัน เอ็มโฟน มีส่วนแบ่งตลาดเป็นอันดับ 2 โดยคู่แข่งรายสำคัญ คือ CamGSM (Mobitel)
ซึ่งมีส่วนแบ่งตลาดเป็นอันดับ 1 และ TMIC (Telecom Malaysia International
Cambodia) มีส่วนแบ่งตลาดเป็นอันดับ 3 ณ สิ้นปี 2551 เอ็มโฟน มีสถานีฐานทั้งสิ้น 707 สถานี
เอ็มโฟน มีโครงการที่จะเพิ่มพื้นที่การให้บริการให้ครอบคลุมทั่วประเทศให้มากขึ้น
และขยายโครงข่ายของระบบโทรศัพท์ให้สามารถครอบคลุมพื้นที่ได้มากขึ้นโดยอยู่ภายใต้เงื่อนไขที่สามารถดำเนินธุรกิจให้มีผลตอบแทนได้สูงที่สุด
โดยสิ้นปี 2552 คาดว่าจะติดตั้งและพัฒนาเครือข่ายให้สามารถรองรับลูกค้าได้มากกว่า 1,600,000
เลขหมาย และมีสถานีฐานมากขึ้นเป็น 1,007 สถานี อีกทั้ง เอ็มโฟน
ได้ให้บริการอินเตอร์เน็ตความเร็วสูงผ่านดาวเทียมไอพีสตาร์
หลังจากที่สถานีควบคุมเครือข่ายไอพีสตาร์ในประเทศกัมพูชาพร้อมเปิดให้บริการในปี 2550

1.3.1.2.2 การตลาด

เอ็มโฟน มุ่งเน้นการขยายโครงข่ายเพื่อขยายพื้นที่ให้บริการครอบคลุมทุกจังหวัดทั่วประเทศ
และมุ่งเน้นการให้บริการที่มีคุณภาพโดยมีการจัดตั้งหน่วยงานบริการลูกค้า (Customer Service
and Call Center)
พร้อมกับได้ขยายสำนักงานให้บริการออกไปยังต่างจังหวัดเพื่ออำนวยความสะดวกแก่ลูกค้าในการใช้สินค้าและบริการของเอ็มโฟน
และเนื่องจากการแข่งขันที่สูงขึ้นในปัจจุบัน นอกจากการพัฒนาผลิตภัณฑ์และบริการแล้ว เอ็มโฟน
มีรายการส่งเสริมการขายเป็นระยะๆ
ทั้งแก่ผู้ใช้บริการและผู้แทนจำหน่ายในต่างจังหวัดเพื่อกระตุ้นยอดขาย

ปี 2551 เอ็มโฟน ได้เน้นการส่งเสริมความเชื่อมั่นในด้านเครือข่ายและการให้บริการ
โดยส่งทีมขายไปทำกิจกรรมตามชุมชนต่างๆ ทั้งในเมืองหลวงและต่างจังหวัดอย่างต่อเนื่อง และในปี
2552 มีแผนที่จะขยายร้านตัวแทนจำหน่ายออกไปอย่างน้อย 1,000 ร้านทั่วประเทศ
พร้อมทั้งปรับปรุงสำนักงานขายในกรุงพนมเปญให้ทันสมัยและเพื่อสามารถรองรับการให้บริการแก่ลูกค้าที่เพิ่มขึ้นอย่างรวดเร็ว

1.3.1.3 ลักษณะของลูกค้าและความสัมพันธ์กับลูกค้า

ลูกค้าของ เอ็มโฟน ประกอบด้วย กลุ่มประชาชนทั่วไป องค์กรธุรกิจระหว่างประเทศ บริษัททั่วไป
และองค์กรต่างๆ ของรัฐโดยลูกค้าส่วนใหญ่เป็นรายย่อย โดยในปี 2552
เอ็มโฟนจะมุ่งเน้นการขายไปยังกลุ่มลูกค้าบริษัท พร้อมทั้งเสนอการให้บริการแบบครบวงจร
ทั้งบริการทางโทรศัทพ์พื้นฐาน โทรศัพท์เคลื่อนที่และ Internet
พร้อมทั้งมุ่งเน้นการให้บริการด้านบริการเสริม

1.3.1.4 สิทธิและข้อจำกัดในการประกอบธุรกิจ

เอ็มโฟน ได้รับสัมปทานจากรัฐบาลกัมพูชาโดยกระทรวงไปรษณีย์และโทรคมนาคมภายใต้สัญญา วันที่
4 มีนาคม 2536 และสัญญาฉบับแก้ไขฉบับวันที่ 4 มีนาคม 2540 เป็นระยะเวลา 35 ปี
เมื่อครบอายุสัมปทานในปี พ.ศ. 2571 บริษัท กัมพูชา ชินวัตร จำกัด
จะต้องโอนทรัพย์สินทั้งหมดให้แก่รัฐบาลกัมพูชาและภายใต้สัญญาสัมปทานนี้ เอ็มโฟน
จะต้องนำส่งรายได้ตลอดอายุระยะเวลาสัมปทาน ต่อมาในเดือนกรกฎาคม 2547
รัฐบาลกัมพูชาได้ปรับลดอัตราผลประโยชน์ตอบแทนรายปี โดยตั้งแต่วันที่ 22 กรกฎาคม 2547 –
2549 มีอัตราผลประโยชน์ตอบแทนที่ร้อยละ 7 ของรายได้ก่อนหักค่าใช้จ่าย จากเดิม ร้อยละ 11
และตั้งแต่ปี 2550 เป็นต้นไป จะอยู่ในอัตราร้อยละ 10 (เดิมอัตราร้อยละ 13 ในปี 2550-2554
และร้อยละ 16 ตั้งแต่ปี 2555 เป็นต้นไป)
ซึ่งอัตรานี้ใช้สำหรับรายได้จากการให้บริการโทรศัพท์เคลื่อนที่ระบบ 2G เท่านั้น
สำหรับการให้บริการระบบ 3G อัตราผลประโยชน์ตอบแทนของปี 2550-2554 อยู่ที่ร้อยละ 4
ของรายได้ก่อนหักค่าใช้จ่าย

สัญญาร่วมการงานหลักๆ ของไทยคมและบริษัทย่อย สามารถสรุปได้ในส่วนที่ 2 หน้าที่147 – 154
หัวข้อ “ข้อมูลอื่นที่เกี่ยวข้อง”)

1.3.2 บริษัท ลาว เทเลคอมมิวนิเคชั่นส์ จำกัด (“LTC”)

1.3.2.1 ลักษณะผลิตภัณฑ์หรือบริการ

1) ลักษณะบริการ

LTC ได้รับสิทธิในการบริการด้านโทรคมนาคมในประเทศสาธารณรัฐประชาธิปไตยประชาชนลาว
(สปป. ลาว) เพื่อดำเนินกิจการโทรคมนาคม ซึ่งมีรายละเอียดดังนี้

-   โทรศัพท์เคลื่อนที่ (Digital Phone Service (GSM 900/1800/ WCDMA 2100))

-   โทรศัพท์โครงข่ายพื้นฐาน (Public Switched Telephone Network (PSTN))

-   บริการโทรศัพท์พื้นฐานไร้สายระบบ CDMA-450

-   โทรศัพท์สาธารณะ (Public Phone)

-   บริการอินเตอร์เน็ต (Broadband internet, Dial-up, ADSL and Prepaid
    Internet) และบริการวงจรเช่า (Leased Line service)

-   บริการโทรข้ามแดนอัตโนมัติ (International Roaming Service)

-   บริการโทรศัพท์ต่างประเทศแบบ VOIP

-   บริการเสริม (Value-added service) สำหรับโทรศัพท์เคลื่อนที่

    2) ลักษณะรายได้ของ LTC สามารถจำแนกได้ ดังนี้

-   ค่าบริการโทรศัพท์ภายในประเทศและต่างประเทศ

-   ค่าเช่าบริการเลขหมายต่อเดือน

-   ค่าขายเครื่องรับโทรศัพท์พื้นฐานไร้สายระบบ CDMA-450 และซิมการ์ด

-   ค่าบริการรายเดือนอินเตอร์เน็ต, ค่าบริการวงจรเช่า และบัตรอินเตอร์เน็ตแบบ Prepaid

-   ค่าบริการโทรข้ามแดนอัตโนมัติ (IR) และค่าส่วนแบ่งต่างประเทศ (ISC)

-   ค่าบริการสำหรับบริการเสริม (Value-added service)

1.3.2.2 การตลาดและการแข่งขัน

1.3.2.2.1 ภาวะอุตสาหกรรมและการแข่งขัน

สิทธิคุ้มครองการลงทุนโดยสามารถให้บริการโดยไม่มีคู่แข่งขันของ LTC หมดลงในปี 2544
ซึ่งปัจจุบันสปป. สาวมีผู้ให้บริการโทรศัพท์พื้นฐาน 3 รายคือ LTC ETL และ STAR TELECOM
และมีผู้ให้บริการโทรศัพท์เคลื่อนที่ 4 รายคือ LTC, ETL, STAR TELECOM และ Millicom โดย
LTC ยังคงมีส่วนแบ่งการตลาดเป็นอันดับ 1 ETL เป็นอันดับ 2 และ Millicom เป็นอันดับ 3
โดยที่ ETL เป็นหน่วยงานของรัฐบาล ส่วนSTAR TELECOM
เป็นบริษัทร่วมทุนระหว่างรัฐบาลกับบริษัทจากเวียตนาม (Viettel) Millicom เป็นบริษัทเอกชน
ส่วนบริการอินเตอร์เน็ตมีผู้ให้บริการหลักอยู่ด้วยกัน 5 ราย ได้แก่ LTC, ETL, Planet Online,
Lanexang Internet และ Sky telecom ซื่ง LTC มีส่วนแบ่งตลาดมากกว่าร้อยละ 50

ระบบโทรคมนาคมในสปป. สาวได้มีการพัฒนาอย่างมากในช่วงปีที่ผ่านมา
ซึ่งเทคโนโลยีที่ได้นำเข้ามาใช้เป็นเทคโนโลยีที่ทันสมัยตามแนวโน้มของการพัฒนาเทคโนโลยีทางด้านโทรคมนาคมของตลาดโลก
ทาง LTC ได้มีการใช้เทคโนโลยีที่ทันสมัยและมีคุณภาพเพื่อให้บริการแก่ผู้บริโภค
โดยเฉพาะการนำเอาระบบ IPSTAR TRUNKING มาใช้กับโทรศัพท์ GSM 900
ในพื้นที่ทุรกันดารเป็นประเทศแรกของโลก นอกจากนี้ LTC
ได้เปิดให้บริการโทรศัพท์เคลื่อนที่ในระบบ 3G ในไตรมาส 3 ของปี 2551
เป็นรายแรกของสปป.ลาว

ในปัจจุบัน สปป. สาวมีจำนวนผู้ใช้บริการโทรศัพท์ประมาณ 1.4 ล้านคน โดยในปี 2551
มีอัตราการเติบโตของจำนวนผู้ใช้โทรศัพท์ประมาณร้อยละ 31 อีกทั้ง ตลาดโทรศัพท์มือถือในสปป.
สาวมีการขยายตัวอย่างมาก
โดยเฉพาะบริษัทผู้จำหน่ายเครื่องโทรศัพท์รายใหญ่มีการแข่งขันกันอย่างมาก
โดยนำเครื่องที่มีรูปแบบหลากหลาย
และเทคโนโลยีที่ทันสมัยเข้ามาจำหน่ายและเป็นที่นิยมของผู้บริโภคเป็นอย่างมาก
ประกอบกับกิจกรรมส่งเสริมการขายของผู้ให้บริการด้านโทรศัพท์เคลื่อนที่แต่ละรายที่ออกมาหลากหลายรูปแบบและต่อเนื่อง
เป็นส่วนกระตุ้นให้จำนวนผู้บริโภคเพิ่มขึ้นอย่างมาก โดยมากกว่าร้อยละ 99
ของลูกค้าโทรศัพท์เคลื่อนที่ทั้งหมดเป็นลูกค้าในระบบ Prepaid

1.3.2.2.2 การตลาด

LTC ได้เตรียมการเพื่อรองรับการแข่งขันที่จะเกิดขึ้นในอนาคต
โดยมุ่งเน้นการขยายโครงข่ายอย่างเหมาะสมเพื่อขยายพื้นที่และโครงข่ายให้บริการให้ครอบคลุมทั่วประเทศ
และมุ่งเน้นการให้บริการที่มีคุณภาพโดยได้มีการนำระบบ CRM และ PRM
เข้ามาบริหารจัดการโดยได้มีการจัดตั้งหน่วยงานบริการลูกค้า (Customer Service and Call
Center) เพื่ออำนวยความสะดวกแก่ลูกค้าและตัวแทนจำหน่าย ในการใช้บริการของ LTC
นอกจากนั้น LTC
ยังมีกิจกรรมและรายการส่งเสริมการขายอย่างต่อเนื่องเป็นระยะแก่ผู้ใช้บริการและตัวแทนจำหน่าย

เพื่อให้ได้การบริการและเครือข่ายที่มีคุณภาพเป็นไปตามมาตรฐานสากล
อีกทั้งสร้างความพึงพอใจและประทับใจต่อผู้ใช้บริการ ทาง LTC ได้รับใบรับรอง ISO 9001-2000
ในด้านการบริการลูกค้าโทรศัพท์เคลื่อนที่เป็นรายแรกและรายเดียวในสปป.ลาว

1.3.2.2.3 ด้านสังคม

LTC ได้นำระบบ CSR (Corporate Social Responsibility)
เข้ามาบริหารจัดการในองค์กร ซึ่งเป็นโครงการช่วยเหลือและรับผิดชอบต่อสังคม
โดยมีส่วนร่วมในการพัฒนาเศรษฐกิจ ชุมชนท้องถิ่น และสังคมในวงกว้าง เช่น การสร้างโรงเรียน
ส่งเสริมนักเรียนที่เรียนเก่ง เยาวชนที่มีความสามารถ ช่วยเหลือผู้ประสบภัยธรรมชาติ
และให้การสนับสนุนและมีส่วนร่วมในการจัดงานประชุมต่างๆ ของภาครัฐ ซึ่งในปี 2551
นี้ทางลาวโทรคมนาคมได้เข้าร่วมเป็นผู้สนับสนุนหลักของการแข่งขันกีฬาแห่งชาติ

LTC
ได้รับเหรียญเกียรติคุณระดับสูงจากรัฐบาลลาวในฐานะบริษัทดีเด่นในการบริหารงานสามปีติดต่อกัน
และรางวัลช้างทองคำบริษัทดีเด่นประจำปีจากสภาการค้า สปป.ลาว

1.3.2.3 ลักษณะของลูกค้าและความสัมพันธ์กับลูกค้า

ลูกค้าของ LTC ประกอบไปด้วยกลุ่มประชาชนทั่วไป องค์กรธุรกิจระหว่างประเทศ บริษัททั่วไป
และองค์กรต่างๆของรัฐ โดยลูกค้าส่วนใหญ่เป็นรายย่อย ทาง LTC
ได้มีการสร้างความสัมพันธ์กับลูกค้าตามระบบ Customer and Partner Relation
Management อย่างต่อเนื่อง

1.3.2.4 สิทธิและข้อจำกัดในการประกอบธุรกิจ

LTC เป็นกิจการร่วมค้าได้รับสิทธิในการบริการด้านโทรคมนาคมใน สปป.ลาว เป็นระยะเวลา 25
ปี ตั้งแต่ปี 2539 ถึง ปี 2564 เมื่อครบกำหนด 25 ปี ตามสัญญาร่วมทุน ไทยคม
ต้องโอนหุ้นส่วนของ ไทยคม ในกิจการร่วมค้าให้แก่รัฐบาลของลาวโดยไม่คิดค่าตอบแทนใดๆ LTC
ได้ประกาศจ่ายเงินปันผลให้แก่ผู้ถือหุ้นสำหรับผลประกอบการปี 2551 จำนวน 20
ล้านดอลลาร์สหรัฐฯ ซึ่งเพิ่มจากปีก่อนร้อยละ 50 โดยในตลอดระยะเวลา 12 ปีที่ผ่านมา รวมทั้งปีนี้
LTC ได้จ่ายเงินปันผลให้กับผู้ถือหุ้นทั้งหมดเท่ากับ 62 ล้านดอลลาร์สหรัฐฯ

สัญญาร่วมการงานหลักๆ ของไทยคมและบริษัทย่อย สามารถสรุปได้ในส่วนที่ 2 หน้าที่ 147 – 154
หัวข้อ “ข้อมูลอื่นที่เกี่ยวข้อง”)

1.4 บริการธุรกิจสื่อโฆษณาผ่านสมุดรายนามผู้ใช้โทรศัพท์และสิ่งพิมพ์ประเภทโฆษณาย่อย

(โปรดอ่านรายละเอียดเพิ่มเติมเกี่ยวกับบริษัท เทเลอินโฟ มีเดีย จํากัด (“TMC”) และบริษัท
วัฏฏะ คลาสสิฟายด์ส จำกัด (“วัฏฏะ”) ได้จากแบบแสดงรายงานข้อมูลประจำปี 2551 ของ ซีเอส
ล็อกซอินโฟ ซึ่งสามารถดาวน์โหลดได้ที่ www.sec.or.th)

2. การวิจัยและพัฒนา

ไทยคม ได้ร่วมมือกับพันธมิตรที่เชี่ยวชาญด้านเทคโนโลยีจากสหรัฐอเมริกา
โดยใช้นวัตกรรมที่ล้ำหน้าและเทคโนโลยีการใส่รหัสดิจิตอลชั้นสูง
ซึ่งเป็นสิทธิบัตรเฉพาะของบริษัทผู้ร่วมโครงการได้แก่ Spacecode
(ซึ่งเป็นผู้ถือสิทธิบัตรของระบบดาวเทียมไอพีสตาร์) Nera และ ECC
(ซึ่งเป็นผู้ถือสิทธิบัตรในเทคโนโลยีบางส่วนของอุปกรณ์ปลายทางเกตเวย์และอุปกรณ์รับส่งสัญญาณ)
และได้นำเทคโนโลยีดังกล่าวมาใช้ในการให้บริการไอพีสตาร์ โดยไทยคมได้จัดส่งดาวเทียมไทยคม
4 (ไอพีสตาร์) ขึ้นสู่วงโคจรและเริ่มให้บริการเมื่อเดือนธันวาคม 2548
อย่างไรก็ตามหลังจากเริ่มให้บริการไอพีสตาร์แล้ว ไทยคม
ยังทำการพัฒนาเทคโนโลยีระบบไอพีสตาร์ในส่วนที่เกี่ยวข้องกับอุปกรณ์เชื่อมต่อสัญญาณอินเตอร์เน็ตทางด้านผู้ใช้งาน
(User terminal) อย่างต่อเนื่อง กล่าวคือ

1.  การพัฒนาทางด้านซอฟแวร์เพื่อรองรับการใช้งานในรูปแบบของ Superframe
    ได้ถูกพัฒนาขึ้นบนระบบเกตเวย์และอุปกรณ์รับส่งสัญญาณปลายทาง ซึ่งการรับส่งข้อมูลในรูปแบบ
    Superframe จะช่วยให้เกิดการใช้งานช่องสัญญาณขา STAR มีประสิทธิภาพสูงขึ้น
    สำหรับระยะเวลาในการพัฒนาด้านซอฟแวร์ในส่วนนี้คาดว่าจะแล้วเสร็จภายในไตรมาสที่ 1 ปี
    2552

2.  การพัฒนาทางด้านซอฟแวร์ของระบบเกตเวย์และอุปกรณ์รับส่งสัญญาณปลายทางเพิ่มเติมเพื่อรองรับการทำ
    Diverse Site Switching ระหว่างสถานีหลักกับสถานีสำรอง Gateway operator
    สามารถย้าย Traffic
    จากสถานีหลักไปยังสถานีสำรองในระหว่างที่มีฝนตกได้โดยมีผลกระทบกับการทำงานของอุปกรณ์รับส่งสัญญาณปลายทางเพียงส่วนน้อย
    การพัฒนาระบบ Diverse Site Switching ได้เสร็จสิ้นลงและใช้งานอยู่ที่ประเทศไทย,
    เวียดนาม และ กัมพูชา ตั้งแต่ไตรมาสที่ 3 ปี 2551 ที่ผ่านมา

3.  ตารางแสดงค่าใช้จ่ายในการวิจัยและพัฒนาสำหรับบริการสื่อสารดาวเทียมในปี 2549-2551

    (หน่วย: ล้านบาท)

  ------------------- ----------------- ----------------- -----------------
  รายจ่าย              2549              2550              2551

  การวิจัยและพัฒนา       17.27             14.25             24.12
  ------------------- ----------------- ----------------- -----------------

3. สินทรัพย์ที่ใช้ในการประกอบธุรกิจ

สินทรัพย์หลักของ ไทยคม ที่ใช้ในการประกอบธุรกิจ ประกอบด้วย ดาวเทียมไทยคม 1A ไทยคม 2
ไทยคม 5 และดาวเทียมไทยคม 4 (ไอพีสตาร์) รวมทั้งสถานีควบคุมดาวเทียม
และอุปกรณ์ควบคุมดาวเทียมภาคพื้นดิน
อุปกรณ์สื่อสารโครงข่ายโทรคมนาคมเพื่อการให้บริการระบบโทรศัพท์ และ
อุปกรณ์โครงข่ายอินเตอร์เน็ต

ไทยคม ได้ส่งมอบดาวเทียมทุกดวง สถานีควบคุมดาวเทียมรวมทั้งอุปกรณ์ต่างๆ
ที่เกี่ยวข้องกับการดำเนินธุรกิจในปัจจุบันให้เป็นกรรมสิทธิ์ของกระทรวงเทคโนโลยีสารสนเทศและการสื่อสารแล้วตามข้อกำหนดภายใต้สัญญาดำเนินกิจการดาวเทียมสื่อสารภายในประเทศ
ระหว่าง ไทยคม กับกระทรวงเทคโนโลยีสารสนเทศและการสื่อสาร และ
ในส่วนของอาคารและอุปกรณ์ภายใต้สัญญาอนุญาตให้ดำเนินการของบริษัท เอ็มโฟน จำกัด
(“เอ็มโฟน”) จะต้องโอนกรรมสิทธิ์ของ
สินทรัพย์ให้แก่รัฐบาลกัมพูชาเมื่อสิ้นสุดระยะเวลาสัมปทานในวันที่ 4 มีนาคม 2571

อาคารและอุปกรณ์ภายใต้สัญญาอนุญาตให้ดำเนินการ และ อาคารและอุปกรณ์ ณ วันที่ 31 ธันวาคม
2551 มีมูลค่าสุทธิตามบัญชีรวมประมาณ 17,069 ล้านบาท และ 5,515 ล้านบาท ตามลำดับ
โดยอาคารและอุปกรณ์ภายใต้สัญญาอนุญาตให้ดำเนินการ
ของเอ็มโฟนยังคงบันทึกในรายการอาคารและอุปกรณ์ในงบดุลจนกว่าเอ็มโฟนจะทำการโอนสินทรัพย์ดังกล่าวให้แก่รัฐบาลกัมพูชา

3.1 ทรัพย์สินถาวร

3.1.1 สัญญาเช่าระยะยาว

1. สัญญาเช่าพื้นที่

ไทยคม เช่าพื้นที่เลขที่ 41/103 ถ. รัตนาธิเบศร์ แขวงบางกระสอ อ.เมือง จ.นนทบุรี
จากสำนักราชพัสดุจังหวัดนนทบุรี
กระทรวงการคลังก่อสร้างเป็นสำนักงานและสถานีควบคุมดาวเทียมตามสัญญาดำเนินกิจการดาวเทียมสื่อสารภายในประเทศ
เนื้อที่รวม 2 ไร่ 2 งาน 80 ตารางวา ค่าเช่าตลอดอายุสัญญาเป็นเงินทั้งสิ้น 56,914,981.50
บาท

สาระสำคัญของสัญญาและภาระผูกพันของพื้นที่เช่า สรุปได้ดังนี้

ชื่อสัญญา สัญญาเช่าที่ราชพัสดุ

คู่สัญญา กระทรวงการคลัง โดยนายกำธร ทองเนตร ธนารักษ์จังหวัดนนทบุรี
ผู้รับมอบอำนาจจากผู้ว่าราชการจังหวัดนนทบุรี ตามคำสั่งจังหวัดนนทบุรีที่ 1537/2540 ลงวันที่ 28
ตุลาคม 2540

อายุสัญญา 24 ปี ตั้งแต่ 11 กันยายน 2540 ถึง 10 กันยายน 2564

สาระสำคัญของสัญญา 1. ผู้เช่าตกลงเช่าเพื่อทำเป็นสถานีควบคุมดาวเทียม
โดยจ่ายชำระค่าเช่าล่วงหน้าเป็นรายปี ณ ที่ทำการของผู้ให้เช่าภายใน 2 เดือน
นับแต่วันถัดไปจากวันที่ 10 กันยายน ของทุกปี

2. ในวันทำสัญญาผู้เช่าได้นำเงินสดจำนวน 1,512,940 บาทเป็นหลักประกันความเสียหาย

3. ผู้เช่าต้องเสียภาษีโรงเรือนและที่ดิน ภาษีบำรุงท้องที่ หรือภาษีอื่นใดตลอดจนค่า
ธรรมเนียมและค่าใช้จ่ายต่างๆ ภายใน 15 วันนับจากได้รับแจ้งจากเจ้าหน้าที่ของผู้ให้เช่า

4.  ผู้ให้เช่าจะเอาสถานที่เช่าประกันอัคคีภัยไว้กับ บริษัท ทิพยประกันภัย จำกัด
    โดยมีจำนวนเงินเอาประกันภัยไม่ต่ำกว่ามูลค่าทดแทนในการก่อสร้างอาคารและสิ่งปลูกสร้างใหม่ในขณะนั้น
    (Replacement value) ปัจจุบันประกันอัคคีภัยมีจำนวนเอาประกันภัยจำนวนทั้งสิ้น
    108,788,536.32 บาท โดยผู้เช่าจะต้องเป็นผู้ชำระเบี้ยประกัน

5.  เมื่อสัญญาเช่าสิ้นสุดลงหรือสัญญาเช่าระงับลงไม่ว่ากรณีใดๆ
    ผู้เช่าต้องส่งมอบสถานที่เช่าพร้อมทั้งยกส่วนควบอุปกรณ์และเครื่องอุปกรณ์ของอาคารและสิ่งปลูกสร้างให้เป็นกรรมสิทธิ์ของผู้ให้เช่า

2. ข้อตกลงการเช่าพื้นที่

ไทยคม ตกลงเช่าที่ดินและอาคารพร้อมสิ่งปลูกสร้าง คือ อาคารอเนกประสงค์,
เสาอากาศไมโครเวฟ จากสำนักราชพัสดุจังหวัดนนทบุรี กระทรวงการคลัง เนื้อที่รวม 1 งาน
83.3 ตารางวา เป็นเวลา 26 ปี 11 เดือน 12 วัน ตั้งแต่ 30 กันยายน 2537 ถึง 10 กันยายน
2564 โดยมีมูลค่าสัญญาเป็นเงินทั้งสิ้น 12,351,770.60 บาท ชำระค่าเช่าปีต่อไปเป็นรายปี ณ
ที่ทำการของผู้ให้เช่าภายใน 2 เดือน นับแต่วันถัดไปจากวันที่ 10 กันยายน ของทุกปี
โดยไทยคมต้องส่งมอบสถานที่เช่าพร้อมทั้งยกส่วนควบอุปกรณ์และเครื่องอุปกรณ์ของอาคารและสิ่งปลูกสร้างให้เป็นกรรมสิทธิของผู้ให้เช่าในวันสิ้นสุดสัญญา

3. สัญญาเช่าอาคาร

ไทยคมเช่าอาคาร Thaicom Teleport & DTH Center ตั้งอยู่เลขที่ 50 หมู่ที่ 1
ถนนวัดเจดีย์หอย ตำบลบ่อเงิน อำเภอลาดหลุมแก้ว จังหวัดปทุมธานี จากบริษัท ประไหมสุหรี
พร้อพเพอร์ตี้ จำกัด เพื่อใช้เป็นสถานีบริการภาคพื้นดินดาวเทียมไทยคม

โดยเมื่อวันที่ 1 ธันวาคม 2549 ไทยคมได้ทำการต่อสัญญาเช่าอาคาร โดยมีค่าเช่าตลอดอายุสัญญา
3 ปี เป็นเงินทั้งสิ้น 5,358,240 บาท สาระสำคัญของสัญญาและภาระผูกพันของการเช่าอาคาร
สรุปได้ดังนี้

ชื่อสัญญา สัญญาเช่าอาคาร Thaicom Teleport & DTH Center

คู่สัญญา บริษัท ประไหมสุหรี พร้อพเพอร์ตี้ จำกัด

อายุสัญญา 3 ปี ตั้งแต่ 1 ธันวาคม 2549 ถึง 30 พฤศจิกายน 2552

สาระสำคัญของสัญญา 1. ผู้เช่าตกลงเช่าอาคาร Thaicom Teleport & DTH Center
ซึ่งประกอบด้วย อาคารสถานีภาคพื้นดิน อาคาร Generator House
อาคารหอพักเจ้าหน้าที่ปฏิบัติการ ห้องอาหาร (Canteen) และ พื้นที่จอดรถยนต์จำนวน 28 คัน

2. ผู้เช่าตกลงชำระค่าเช่าตามสัญญานี้ในอัตราเดือนละ 148,840 บาท
โดยให้ชำระล่วงหน้าภายในวันที่ 5 ของทุกเดือน ชำระค่าเช่าเดือนแรกในวันทำสัญญานี้

3.  เมื่อครบกำหนดการเช่าตามสัญญา ผู้ให้เช่าจะให้ผู้เช่าได้เช่าสถานที่เช่าต่อไปอีก คราวละ 3
    ปี ภายใต้ข้อกำหนดและเงื่อนไขที่จะพึงตกลงกัน
    โดยบอกกล่าวเป็นลายลักษณ์อักษรล่วงหน้าไม่น้อยกว่า 90 วัน ก่อนครบกำหนดสัญญาเช่า
    โดยจะคิดค่าเช่าเพิ่มอีกร้อยละ 5 หรือตามภาวะเศรษฐกิจที่คู่สัญญาจะตกลงกัน

4.  กรณีที่ผู้เช่าผิดนัดค้างชำระเงินค่าเช่า ผู้เช่ายินยอมให้ผู้ให้เช่าคิดดอกเบี้ยในอัตราร้อยละ 15
    ต่อปี ของจำนวนเงินค้างชำระ

5. ในวันทำสัญญาผู้เช่าต้องวางเงินจำนวนเท่ากับค่าเช่าตามสัญญานี้ 2 เดือน คิดเป็นจำนวน
297,680 บาท
ให้แก่ผู้ให้เช่าเพื่อเป็นหลักประกันความเสียหายและการปฏิบัติตามเงื่อนไขสัญญารวมถึงการเลิกสัญญาก่อนกำหนด
โดยจะคืนให้ผู้เช่าโดยไม่มี ดอกเบี้ยภายใน 30 วัน นับจากวันที่สิ้นสุดการเช่าตามที่ระบุไว้
และผู้เช่ามิได้ปฏิบัติผิดเงื่อนไขสัญญา

4. สัญญาเช่าอุปกรณ์ระบบประกอบอาคาร

ไทยคม เช่าอุปกรณ์ระบบประกอบอาคาร Thaicom Teleport & DTH Center ตั้งอยู่เลขที่ 50
หมู่ที่ 1 ถนนวัดเจดีย์หอย ตำบลบ่อเงิน อำเภอลาดหลุมแก้ว จังหวัดปทุมธานี จากบริษัท
ประไหมสุหรี พร้อพเพอร์ตี้ จำกัด

โดยเมื่อวันที่ 1 ธันวาคม 2549 ไทยคม ได้ทำการต่อสัญญาเช่าอุปกรณ์ระบบประกอบอาคาร
โดยมีค่าเช่าตลอดอายุสัญญา 3 ปี เป็นเงินทั้งสิ้น 19,646,640 บาท
สาระสำคัญของสัญญาและภาระผูกพันของการเช่าอาคารสรุปได้ดังนี้

ชื่อสัญญา สัญญาเช่าอุปกรณ์ระบบประกอบอาคาร

คู่สัญญา บริษัท ประไหมสุหรี พร้อพเพอร์ตี้ จำกัด

อายุสัญญา 3 ปี ตั้งแต่ 1 ธันวาคม 2549 ถึง 30 พฤศจิกายน 2552

สาระสำคัญของสัญญา 1. ผู้เช่าตกลงเช่าอุปกรณ์ระบบประกอบอาคาร Thaicom Teleport &
DTH Center โดยมีกำหนดเวลาเช่า 3 ปี เท่ากับสัญญาเช่าอาคาร

2. ผู้เช่าตกลงชำระค่าเช่าอุปกรณ์ระบบประกอบอาคารในอัตราเดือนละ 545,750 บาท
ซึ่งยังไม่รวมภาษีมูลค่าเพิ่ม โดยให้ชำระล่วงหน้าภายในวันที่ 5
ของทุกเดือนพร้อมกับการชำระค่าเช่าตามสัญญาเช่าอาคาร
และให้ชำระค่าเช่าเดือนแรกในวันทำสัญญานี้ กรณีที่ผู้เช่าผิดนัดค้างชำระเงินค่าเช่า
ผู้เช่ายินยอมให้ผู้ให้เช่าคิดดอกเบี้ยในอัตราร้อยละ 15 ต่อปี ของจำนวนเงินค้างชำระ

3. ในวันทำสัญญานี้ผู้เช่าต้องวางเงินจำนวนเท่ากับค่าเช่าตามสัญญานี้ 2 เดือนคิดเป็นเงินจำนวน
1,091,480 บาท ซึ่งยังไม่รวมภาษีมูลค่าเพิ่ม ให้แก่ผู้ให้เช่า เพื่อเป็นหลักประกันความเสียหาย
และการปฏิบัติตามเงื่อนไขสัญญา รวมถึงการเลิกสัญญาก่อนกำหนด
โดยจะคืนให้ผู้เช่าโดยไม่มีดอกเบี้ยภายใน 30 วัน นับจากวันที่สิ้นสุดการเช่าตามที่ระบุไว้
และผู้เช่ามิได้ปฏิบัติผิดเงื่อนไขสัญญา

4. กรณีที่มีการต่ออายุสัญญาเช่าอาคารระหว่างผู้ให้เช่ากับผู้เช่า ให้มีการต่ออายุสัญญาฉบับนี้
โดยมีกำหนดเวลาเท่ากับการต่ออายุสัญญาเช่าอาคาร ซึ่งจะคิดค่าเช่าเพิ่มเป็นจำนวนร้อยละ 5
ของอัตราค่าเช่าในสัญญานี้ หรือตามแต่คู่สัญญาจะตกลงกันโดยคำนึงถึงภาวะเศรษฐกิจในขณะนั้น

3.1.2 อาคารและอุปกรณ์ 

อาคารและอุปกรณ์ของ ไทยคม ไม่ได้ติดภาระผูกพันใดๆ โดย ณ วันที่ 31 ธันวาคม 2551 อาคารและอุปกรณ์สุทธิประกอบด้วย

+---------------------+--------------------+---------------------------+
|                     | ประมาณอายุการใช้งาน  | ณ วันที่ 31 ธันวาคม 2551      |
|                     | (ปี)                |                           |
|                     |                    | (ล้านบาท)                  |
+---------------------+--------------------+---------------------------+
| ส                   | 30                 | 229.70                    |
| ิทธิการเช่าที่ดินและอาคาร |                    |                           |
+---------------------+--------------------+---------------------------+
| อุปกรณ์               | 5-10               | 3,894.54                  |
+---------------------+--------------------+---------------------------+
| ร                   | 5                  | 160.66                    |
| ถยนต์และอุปกรณ์สำนักงาน |                    |                           |
+---------------------+--------------------+---------------------------+
| รวม                 |                    | 4,284.90                  |
+---------------------+--------------------+---------------------------+
| สินทรัพย์ระหว่างก่อสร้าง  |                    | 1,230.35                  |
+---------------------+--------------------+---------------------------+
| รวมอาคารและอุปกรณ์    |                    | 5,515.25                  |
+---------------------+--------------------+---------------------------+

หมายเหตุ: 1) ณ วันที่ 31 ธันวาคม 2551
อาคารและอุปกรณ์รวมสินทรัพย์ภายใต้สัญญาอนุญาตให้ดำเนินการ ของ เอ็มโฟน จำนวน 1,409
ล้านบาท โดย เอ็มโฟน
จะต้องโอนกรรมสิทธิ์ของสินทรัพย์ดังกล่าวให้แก่รัฐบาลกัมพูชาเมื่อสิ้นสุดระยะเวลาสัมปทาน

2) ณ วันที่ 31 ธันวาคม 2551 ไทยคม มีขาดทุนจากการด่อยค้าสะสมจำนวน 28.6 ล้านบาท
ประกอบด้วยขาดทุนจากการด้อยค่าของอุปกรณ์โครงการเครือข่ายโทรศัพท์มือถือในระบบอนาล็อกที่หยุดให้บริการในระหว่างปี
2548 จำนวน 16.2 ล้านบาท และ
ขาดทุนจากการด้อยค่าของอุปกรณ์โครงข่ายโทรศัพท์ทางไกลชนบท จำนวน 12.4 ล้านบาท

3.1.3 อาคารและอุปกรณ์ภายใต้สัญญาอนุญาตให้ดำเนินการ

อาคารและอุปกรณ์ภายใต้สัญญาอนุญาตให้ดำเนินการสุทธิ ณ วันที่ 31 ธันวาคม 2551 ประกอบด้วย

+---------------------+---------------+---------------+---------------+
| ประเภทสินทรัพย์        | ต้นทุน          | จ             | มูลค่าทางบัญชี    |
|                     |               | ำนวนปีตัดจำหน่าย |               |
|                     | (ล้านบาท)      |               | (ล้านบาท)      |
+---------------------+---------------+---------------+---------------+
| ดาวเทียมไทยคม 1A     | 2,911.90      | 15            | 27.66         |
+---------------------+---------------+---------------+---------------+
| ดาวเทียมไทยคม 2      | 2,517.13      | 15            | 163.21        |
+---------------------+---------------+---------------+---------------+
| ดาวเทียมไทยคม        | 16,642.76     | 15.75         | 13,406.27     |
| 4(ไอพีสตาร์)          |               |               |               |
+---------------------+---------------+---------------+---------------+
| ดาวเทียมไทยคม 5      | 4,037.42      | 14.25         | 3,337.22      |
+---------------------+---------------+---------------+---------------+
| Satellite Control   | 228.40        | 5             | 0.07          |
| Equipment           |               |               |               |
+---------------------+---------------+---------------+---------------+
| อุปกรณ์ภาคพื้นดินไอพีสตาร์ | 79.56         | 15.75         | 64.75         |
+---------------------+---------------+---------------+---------------+
| TTC&M               | 149.34        | 27.5          | 69.88         |
+---------------------+---------------+---------------+---------------+
| รวม                 | 26,566.51     |               | 17,069.06     |
+---------------------+---------------+---------------+---------------+

3.2 สินทรัพย์ไม่มีตัวตน

สินทรัพย์ไม่มีตัวตน ณ วันที่ 31 ธันวาคม 2551 ประกอบด้วย

+---------------------+---------------+---------------+---------------+
| ประเภทสินทรัพย์        | ต้นทุน          | จ             | มูลค่าทางบัญชี    |
|                     |               | ำนวนปีตัดจำหน่าย |               |
|                     | (ล้านบาท)      |               | (ล้านบาท)      |
+---------------------+---------------+---------------+---------------+
| ค่าสิทธิบัตร            | 1,574.67      | ไม่เกิน 20      | 1,271.42      |
| เครื่องหมายการค้า และ  |               |               |               |
| สิทธิในการใช้อุปกรณ์     |               |               |               |
+---------------------+---------------+---------------+---------------+
| ระบบซอร์ฟแวร์         | 45.03         | 5-10          | 9.89          |
+---------------------+---------------+---------------+---------------+
| รวม                 | 1,619.70      |               | 1,281.31      |
+---------------------+---------------+---------------+---------------+

3.3 เงินลงทุนของไทยคม

ไทยคมมีเงินลงทุนในบริษัทร่วม ซึ่งบันทึกโดยวิธีส่วนได้เสียทั้งสิ้น 381 ล้านบาท หรือคิดเป็นร้อยละ
1.34 ของสินทรัพย์รวม ณ วันที่ 31 ธันวาคม 2551 ตามหมายเหตุประกอบงบการเงินข้อ 9
เรื่องเงินลงทุนในบริษัทย่อย กิจการที่ควบคุมร่วมกัน และบริษัทร่วม

3.4 นโยบายการลงทุนในบริษัทย่อยและบริษัทร่วม

ไทยคม มุ่งเน้นการลงทุนในกิจการโทรคมนาคมใน 4 ธุรกิจหลักของ ไทยคม คือ
ธุรกิจดาวเทียมและบริการที่เกี่ยวเนื่อง ธุรกิจอินเตอร์เน็ตและสื่อ ธุรกิจโทรศัพท์
และธุรกิจสื่อโฆษณาผ่านสมุดรายนามผู้ใช้โทรศัพท์และสิ่งพิมพ์ประเภทโฆษณาย่อย

การลงทุนในกิจการต่างๆ ดังกล่าวข้างต้น ไทยคมจะเน้นการลงทุนระยะยาว
โดยพิจารณาจากปัจจัยพื้นฐานของธุรกิจที่จะเข้าไปลงทุน รวมถึงแนวโน้มของธุรกิจนั้นๆ เป็นสำคัญ
นอกจากนี้ ไทยคม
มีนโยบายการลงทุนในสัดส่วนที่มากพอเพื่อให้สามารถมีอำนาจในการบริหารจัดการและกำหนดแนวทางการดำเนินธุรกิจในบริษัทย่อยและบริษัทร่วมนั้นๆ

ในการพิจารณาตัดสินใจเข้าทำการลงทุน ไทยคม
มีหน่วยงานที่รับผิดชอบโดยตรงในการดูแลการลงทุน ซึ่งจะทำงานร่วมกับที่ปรึกษาทางการเงิน
และ/หรือ ที่ปรึกษากฎหมายในการคัดเลือกกิจการที่จะเข้าลงทุนเป็นกรณีไป
เพื่อลดความเสี่ยงที่อาจเกิดขึ้นจากการตัดสินใจลงทุนผิดพลาดทำให้ไม่ได้รับผลตอบแทนที่คุ้มค่าต่อการลงทุนหรือมีข้อจำกัดในการเข้าร่วมบริหารงาน
ที่สำคัญที่สุด ไทยคม มีนโยบายที่จะเสริมสร้างให้แต่ละกิจการที่เข้าลงทุนมีความแข็งแกร่งในทุกๆ
ด้าน สามารถยืนหยัดได้ด้วยตนเอง
โดยเฉพาะอย่างยิ่งในส่วนที่เกี่ยวข้องกับด้านการเงินและการพัฒนาทางเทคโนโลยี
ซึ่งเป็นปัจจัยสำคัญสำหรับผู้ประกอบการธุรกิจโทรคมนาคม
เพื่อเตรียมความพร้อมสำหรับการแข่งขันในระดับสากล

นอกจากนี้ หลังจากการตัดสินใจเข้าทำการลงทุนในบริษัทย่อยหรือบริษัทร่วมใดแล้ว
หน่วยงานที่ดูแลการลงทุนจะติดตามอย่างใกล้ชิดถึงผลประกอบการและการดำเนินงานของธุรกิจดังกล่าว
และนำเสนอผลการวิเคราะห์รวมถึงแสดงความคิดเห็นหรือข้อเสนอแนะต่อคณะกรรมการบริหารของบริษัทย่อยหรือบริษัทร่วมนั้นๆ
โดยผ่านทางผู้บริหารของ ไทยคม
ซึ่งมีส่วนร่วมในการบริหารกิจการของแต่ละบริษัทย่อยหรือบริษัทร่วมเพื่อใช้ประกอบการพิจารณากำหนดนโยบายหรือปรับปรุงส่งเสริมให้ธุรกิจของบริษัทย่อยหรือบริษัทร่วมมีการพัฒนาและเจริญเติบโตอย่างต่อเนื่องต่อไป

4. โครงการในอนาคต

4.1 การให้บริการดาวเทียมสื่อสาร

ไทยคม มีปณิธานที่จะสร้างสรรค์และพัฒนาผลิตภัณฑ์และบริการอย่างต่อเนื่อง
และมีความมุ่งมั่นที่จะพัฒนาเทคโนโลยีการสื่อสารดาวเทียมของไทยให้ทัดเทียมกับนานาอารยประเทศ
โดย ไทยคม ได้รับการยอมรับว่าเป็นผู้บุกเบิกและเป็นผู้นำในการให้บริการดาวเทียมในลำดับต้นๆ
ของภูมิภาคเอเชีย-แปซิฟิก

หลังจากที่ ไทยคม ได้จัดส่งดาวเทียมไทยคม 4 (ไอพีสตาร์) ขึ้นสู่วงโคจร และ
ได้เริ่มให้บริการไอพีสตาร์เต็มรูปแบบตั้งแต่ปี 2548 แล้วนั้น ไทยคม
ยังทำการพัฒนาเทคโนโลยีระบบไอพีสตาร์ในส่วนที่เกี่ยวข้องกับอุปกรณ์เชื่อมต่อสัญญาณอินเตอร์เน็ตทางด้านผู้ใช้งาน
(User terminal) อย่างต่อเนื่อง ทั้งนี้เพื่อเพิ่มประสิทธิภาพการใช้งาน และ ลดต้นทุนการผลิต

ณ สิ้นปี 2551 ไทยคม ได้ดำเนินการติดตั้ง และ
เปิดให้บริการสถานีควบคุมเครือข่ายภาคพื้นดินไอพีสตาร์ (เกตเวย์) แล้วทั้งสิ้น 13 แห่งใน 10
ประเทศ และ ไทยคม กำลังดำเนินการขยายพื้นที่บริการและติดตั้งเกตเวย์ที่เหลืออีก 5 แห่ง ใน 4
ประเทศ คือ อินเดีย (2 เกตเวย์) อินโดนีเซีย ไต้หวัน และ ณี่ปุ่น เพื่อให้ครบ 14 ประเทศ

4.2 การให้บริการโทรคมนาคมในประเทศลาวและกัมพูชา

ไทยคม ให้บริการโทรคมนาคม เช่น โทรศัพท์พื้นฐาน โทรศัพท์เคลื่อนที่
บริการโทรศัพท์ทางไกลในประเทศ/ระหว่างประเทศ บริการอินเตอร์เน็ต เป็นต้น
ในประเทศลาวและประเทศกัมพูชา
ซึ่งไทยคมมีความภูมิใจที่ได้เป็นส่วนหนึ่งที่มีส่วนร่วมในการพัฒนาระบบสาธารณูปโภคขั้นพื้นฐานให้แก่ประเทศเพื่อนบ้าน
โดยไทยคมได้นำเทคโนโลยีโทรศัพท์ที่ทันสมัยมาให้บริการในทั้งสองประเทศ
โดยปัจจุบันมีการให้บริการทั้งระบบ GSM และ CDMA
นอกจากนั้นยังได้นำเทคโนโลยีไอพีสตาร์ไปใช้ในการขยายเครือข่ายโทรศัพท์และอินเตอร์เน็ตในประเทศลาวและกัมพูชาอีกด้วย

ในปี 2552 เอ็มโฟน มีโครงการที่จะเพิ่มพื้นที่การให้บริการให้ครอบคลุมทั่วประเทศให้มากขึ้น
และขยายโครงข่ายของระบบโทรศัพท์ให้สามารถครอบคลุมพื้นที่ได้มากขึ้นโดยอยู่ภายใต้เงื่อนไขที่สามารถดำเนินธุรกิจให้มีผลตอบแทนได้สูงที่สุด
โดยสิ้นปี 2552 คาดว่าจะติดตั้งและพัฒนาเครือข่ายให้สามารถรองรับลูกค้าได้มากกว่า 1.6
ล้านเลขหมาย และมีสถานีฐานมากขึ้นเป็น 1,007 สถานี ในขณะที่ LTC
มีแผนที่จะขยายสถานีฐานเช่นกัน โดยคาดว่า ณ สิ้นปี 2552 จะมีสถานีฐานทั้งสิ้น 873 สถานี
และสามารถรองรับลูกค้าได้มากถึง 1.6 ล้านเลขหมาย

+-----------------------------------------------------------------------+
|                                                                       |
+-----------------------------------------------------------------------+
| []                                                                    |
+-----------------------------------------------------------------------+
| บริษัท ชิน คอร์ปอเรชั่น จำกัด (มหาชน)                                        |
|                                                                       |
| Shin Corporation Public Company Limited                               |
|                                                                       |
| เอกสารแนบ 3                                                           |
|                                                                       |
| การประกอบธุรกิจสายธุรกิจสื่อและโฆษณา                                        |
+-----------------------------------------------------------------------+

การประกอบธุรกิจสายธุรกิจสื่อและโฆษณา

ดำเนินการโดยบริษัท ไอทีวี จำกัด (มหาชน) (ไอทีวี) และบริษัทย่อย และบริษัท แมทช์บอกซ์
จำกัด มีรายละเอียดดังนี้

ลักษณะผลิตภัณฑ์หรือบริการ

บริษัท ไอทีวี จำกัด (มหาชน) (ไอทีวี) เคยประกอบธุรกิจสถานีวิทยุโทรทัศน์ระบบ ยู เอช เอฟ
แห่งแรก ของประเทศไทย ภายใต้ชื่อ “สถานีโทรทัศน์ไอทีวี (ไอทีวี)” (สถานีฯ) โดย ไอทีวี
ได้รับสัญญาอนุญาตให้ดำเนินการลักษณะ สร้าง-โอน-ดำเนินงาน
จากสำนักงานปลัดสำนักนายกรัฐมนตรีเป็นระยะเวลา 30 ปี สิ้นสุดวันที่ 3 กรกฎาคม 2568 โดย
ไอทีวี จะต้องจ่ายผลประโยชน์ตอบแทนแก่ สำนักงานปลัดสำนักนายกรัฐมนตรี
ในอัตราที่ระบุไว้ในสัญญาอนุญาตให้ดำเนินการเป็นร้อยละของรายได้ทั้งหมดของไอทีวี
หรือเป็นจำนวนเงินขั้นต่ำทั้งสิ้น 25,200 ล้านบาท ตลอดอายุอนุญาตให้ดำเนินการ

ก่อนวันที่ 8 มีนาคม 2550 ไอทีวี เป็นผู้ดำเนินการผลิตและจัดหารายการ ขาย
และให้เช่าเวลาโฆษณา และแพร่ภาพ
ส่งสัญญาณออกอากาศครอบคลุมจำนวนประชากรที่สามารถรับชมได้ประมาณร้อยละ 98
ของประชากรทั้งหมดในประเทศไทย ผ่านสถานีเครือข่ายทั่วประเทศรวม 52 สถานี
ด้วยระบบส่งสัญญาณที่มีเทคโนโลยีระบบดิจิตอล ที่ทันสมัยให้ความคมชัด ทั้งภาพและเสียง ไอทีวี
มีความโดดเด่นในการเป็นสถานีข่าวชั้นแนวหน้าของเมืองไทยที่ได้รับการยอมรับอย่างกว้างขวางในความน่าเชื่อถือของการนำเสนอข่าวที่ถูกต้อง
รวดเร็ว และเจาะลึก นอกจากนี้ ไอทีวี
ยังได้นำเสนอรายการละครช่วงเย็นสำหรับเด็กซึ่งประสบความสำเร็จติดต่อกันมาเป็นเวลากว่า 3 ปี
ในส่วนของรายการอื่นๆ ด้านสาระความรู้และรายการบันเทิงต่างๆ ของสถานีฯ
ก็ยังคงความโดดเด่นในด้านเนื้อหาที่มีคุณภาพและรูปแบบของรายการที่นำเสนอและแตกต่างจากรายการบันเทิงของสถานีอื่นๆ
ทำให้สถานียังคงรักษาอันดับความนิยม (TV Rating) เป็นอันดับ 3 ในปี 2549 โดยมีค่าเฉลี่ยของ
Rating ในช่วงไพร์มไทม์ (18.00-22.30 น.) เท่ากับ 3.16 เพิ่มขึ้นจากปี 2548 ที่ได้ 2.85
โดยเพิ่มขึ้น ร้อยละ11

โดยนับแต่วันที่คำพิพากษาศาลปกครองสูงสุด มีผลบังคับ คือ วันที่ 14 ธันวาคม 2549 เป็นต้นมา
สำนักงานปลัดสำนักนายกรัฐมนตรี
ได้มีหนังสือแจ้งให้ไอทีวีดำเนินการชำระหนี้ค่าอนุญาตให้ดำเนินการส่วนต่างจำนวน 2,210
ล้านบาทค่าดอกเบี้ยของค่าอนุญาตให้ดำเนินการส่วนต่าง และค่าปรับจำนวนประมาณ 97,760
ล้านบาท ภายในวันที่ 6 มีนาคม 2550 มิฉะนั้น สำนักงานปลัดสำนักนายกรัฐมนตรี
จะดำเนินการตามสัญญาและกฎหมาย ซึ่งไอทีวี พยายามเจรจากับสำนักงานปลัดสำนักนายกรัฐมนตรี
ในเรื่องนี้มาโดยตลอดว่าในส่วนของภาระหนี้ค่าดอกเบี้ยของค่าอนุญาตให้ดำเนินการส่วนต่างและค่าปรับจำนวนประมาณ
97,760 ล้านบาท นั้น ไอทีวี มีความเห็นไม่ตรงกันกับสำนักงานปลัดสำนักนายกรัฐมนตรี
ทั้งวิธีการคำนวณและจำนวนภาระหนี้ที่แตกต่างกันอย่างมากและการเรียกร้องหนี้สินดังกล่าวไม่เป็นธรรมกับไอทีวี
จากความไม่ชัดเจนของภาระหนี้สินจำนวนมหาศาลดังกล่าวเป็นเหตุให้ไอทีวี
ประสบปัญหาในการจัดหาแหล่งเงินกู้หรือแหล่งเงินทุนใดๆ
เพื่อมาให้การสนับสนุนในการดำเนินงานของไอทีวี
ตลอดจนการชำระหนี้ค่าอนุญาตให้ดำเนินการส่วนต่าง ไอทีวี
ได้ขอให้สำนักงานปลัดสำนักนายกรัฐมนตรี พิจารณาแนวทางแก้ไขปัญหาในหลายๆ แนวทาง
รวมทั้งได้ยื่นข้อเสนอขอประนีประนอมโดยเสนอที่จะชำระค่าอนุญาตให้ดำเนินการส่วนต่าง 2,210
ล้านบาท
ส่วนดอกเบี้ยและค่าปรับให้ดำเนินการตามกระบวนการยุติธรรมตามขั้นตอนที่กำหนดไว้ในสัญญาฯ
แต่ก็ได้รับการปฏิเสธ ไอทีวี จึงได้ ทำหนังสือขอความเป็นธรรมจากนายกรัฐมนตรี
และนอกจากนี้เมื่อวันที่ 20 กุมภาพันธ์ 2550 ไอทีวี
ยังได้ยื่นคำร้องต่อศาลปกครองกลางเพื่อขอให้ศาลกำหนดมาตรการคุ้มครองชั่วคราวและร้องขอให้ศาลพิจารณาไต่สวนเป็นกรณีฉุกเฉิน
เพื่อขอให้ศาลมีคำสั่งระงับการใช้สิทธิบอกเลิกสัญญาอนุญาตให้ดำเนินการของสำนักงานปลัดสำนักนายกรัฐมนตรี
จนกว่าคณะอนุญาโตตุลาการจะมีคำชี้ขาดในกรณีค่าปรับและดอกเบี้ย แต่ต่อมาเมื่อวันที่ 21 กุมภาพันธ์
2550 ศาลได้พิจารณาแล้วมีคำสั่งยกคำร้องขอคุ้มครองชั่วคราวที่ไอทีวี ได้ยื่นไปข้างต้น

ต่อมาเมื่อวันที่ 27 กุมภาพันธ์ 2550 ที่ประชุมคณะรัฐมนตรี (ครม.)
มีมติให้สำนักงานปลัดสำนักนายกรัฐมนตรี. บอกเลิกสัญญาอนุญาตให้ดำเนินการกับ ไอทีวี ได้ หาก
ไอทีวี
ไม่สามารถชำระหนี้ค่าอนุญาตให้ดำเนินการส่วนต่างและค่าปรับและดอกเบี้ยรวมแสนล้านกว่าบาทดังกล่าวได้
ภายในวันที่ 6 มีนาคม 2550

วันที่ 6 มีนาคม 2550 คณะรัฐมนตรีมีมติให้สถานีโทรทัศน์ไอทีวี ยุติการออกอากาศ
โดยจะออกอากาศได้ถึงเวลา 24.00 น. ของวันที่ 7 มีนาคม 2550
และสำนักงานปลัดสำนักนายกรัฐมนตรี ได้มีหนังสือลงวันที่ 7 มีนาคม 2550
บอกเลิกสัญญาเข้าร่วมงานฯ และแจ้งให้ไอทีวี ดำเนินการชำระหนี้ และส่งมอบทรัพย์สินที่ ไอทีวี
มีไว้ใช้ในการดำเนินกิจการตามสัญญาเข้าร่วมงานฯ คืนให้ สำนักงานปลัดสำนักนายกรัฐมนตรี
ภายในเวลาที่สำนักงานปลัดสำนักนายกรัฐมนตรีกำหนด
ซึ่งการบอกเลิกสัญญาอนุญาตให้ดำเนินการดังกล่าวเป็นเหตุให้ไอทีวี
จำเป็นต้องหยุดดำเนินธุรกิจสถานีโทรทัศน์ไอทีวีนับแต่นั้นมา

ตั้งแต่วันที่ 8 มีนาคม 2550 เป็นต้นมา สำนักงานปลัดสำนักนายกรัฐมนตรี
ได้มอบหมายให้กรมประชาสัมพันธ์เข้ายึดครองทรัพย์สินและคลื่นความถี่ยูเอชเอฟซึ่ง
ไอทีวีเคยใช้งานอยู่เดิมและเข้าดำเนินการบริหารกิจการสถานีโทรทัศน์ภายใต้ชื่อ “สถานีทีไอทีวี
(Tไอทีวี)” ปัจจุบันสถานีดังกล่าวอยู่ระหว่างแปรรูปกิจการไปเป็น “ทีวีสาธารณะ”
ภายใต้พระราชบัญญัติองค์การกระจายเสียงและแพร่ภาพสาธารณะแห่งประเทศไทย
(“พรบ.ทีวีสาธารณะ”) ซึ่งมีผลบังคับใช้เป็นกฎหมายแล้วตั้งแต่วันที่ 15 มกราคม 2551
ซึ่งพรบ.ทีวีสาธารณะดังกล่าวจะมีผลให้คณะอนุญาโตตุลาการ และ/หรือ
ศาลปกครองกลางไม่อาจวินิจฉัยหรือมีคำพิพากษาให้สำนักงานปลัดสำนักนายกรัฐมนตรี
อนุญาตให้ไอทีวี กลับเข้าดำเนินการสถานีโทรทัศน์ ระบบ ยู เอช เอฟ
โดยใช้คลื่นความถี่และทรัพย์สินอุปกรณ์เครือข่ายเดิมต่อไปจนครบตามกำหนดระยะเวลาในสัญญาเข้าร่วมงานฯเดิม
ได้ เนื่องจากบรรดาทรัพย์สินต่างๆ รวมถึงสิทธิ หน้าที่ และภาระผูกพันของบริษัท
ตามสัญญาเข้าร่วมงานฯ จะตกเป็นของรัฐตามบทเฉพาะกาล มาตรา 56
แห่งร่างพระราชบัญญัติดังกล่าว

อย่างไรก็ตาม ไอทีวี
ยังคงดำเนินคดีฟ้องร้องกับสำนักงานปลัดสำนักนายกรัฐมนตรีต่อไปตามกระบวนการยุติธรรม
และข้อเรียกร้องค่าเสียหายข้ออื่นๆที่เรียกร้องให้สำนักงานปลัดสำนักนายกรัฐมนตรีชดเชยความเสียหายโดยชำระคืนเป็นเงินสดตลอดจนการชดเชยความเสียหายโดยวิธีอื่น
ให้แก่ ไอทีวี ยังคงมีผลทางกฎหมายอยู่
หากศาลมีคำพิพากษาชี้ขาดตามที่บริษัทเรียกร้องโดยคดีความระหว่าง ไอทีวี และ
สำนักงานปลัดสำนักนายกรัฐมนตรี ที่ยังคงดำเนินอยู่ในกระบวนการยุติธรรมมี 2 คดี ได้แก่

1.  คดีหมายเลขดำที่ 1/2550 วันที่ 4 มกราคม 2550 ไอทีวี
    เป็นโจทก์ยื่นข้อพิพาทต่อสถาบันอนุญาโตตุลาการขอให้พิจารณาเรื่องค่าปรับจากการปรับผังรายการและดอกเบี้ยจากค่าอนุญาตให้ดำเนินการส่วนต่าง

2.  คดีหมายเลขดำที่ 46/2550 วันที่ 9 พฤษภาคม 2550
    ไอทีวีเป็นโจทก์ยื่นข้อพิพาทต่อสถาบันอนุญาโตตุลาการ กรณีสำนักงานปลัดสำนักนายกรัฐมนตรี
    บอกเลิกสัญญาไม่ชอบและเรียกร้องหนี้สินไม่ชอบด้วยกฎหมายและสัญญา
    และเรียกร้องค่าเสียหายอันเกิดจากการกระทำไม่ชอบดังกล่าวจำนวน 21,814 ล้านบาท

สำหรับคดีหมายเลขดำที่ 640/2550 วันที่ 30 มีนาคม 2550 สำนักงานปลัดสำนักนายกรัฐมนตรี
เป็นโจทก์ฟ้องไอทีวี เรียกร้องให้บริษัทชำระค่าอนุญาตให้ดำเนินการส่วนต่าง
ดอกเบี้ยของค่าอนุญาตให้ดำเนินการ ส่วนต่างร้อยละ15 ค่าปรับผังรายการ
และมูลค่าทรัพย์สินที่ส่งมอบไม่ครบ มูลค่ารวม 101,865 ล้านบาท ซึ่ง ณ วันที่ 19 ธันวาคม 2550
ศาลปกครองสูงสุดได้มีคำพิพากษายืนยันตามคำสั่งศาลปกครองกลาง
โดยให้จำหน่ายคดีออกจากสารบบของศาลปกครอง
เพื่อให้คู่สัญญาไปดำเนินการทางอนุญาโตตุลาการตามที่กำหนดไว้ในสัญญาร่วมงานฯ

ผลจากการที่สำนักงานปลัดสำนักนายกรัฐมนตรีได้เพิกถอนสัญญาอนุญาตให้ดำเนินการฯของไอทีวี
ทำให้บริษัทจำเป็นต้องหยุดดำเนินกิจการสถานีโทรทัศน์ไอทีวี ตั้งแต่วันที่ 8 มีนาคม 2550 เป็นต้นมา
และยังเป็นสาเหตุให้ตลาดหลักทรัพย์แห่งประเทศไทยได้ประกาศให้หุ้นของ ไอทีวี
เป็นหลักทรัพย์ที่เข้าข่ายอาจถูกเพิกถอนออกจากตลาดหลักทรัพย์แห่งประเทศไทย
พร้อมทั้งขึ้นเครื่องหมาย NC (Non-Compliance) และ SP (Suspension)
ห้ามซื้อหรือขายหลักทรัพย์ของ ไอทีวี จนกว่า ไอทีวี
จะสามารถแก้ไขฟื้นฟูกิจการเพื่อให้เหตุแห่งการเพิกถอนหมดไป
โดยปัจจุบันไอทีวีอยู่ระหว่างการพิจารณาดำเนินการเพื่อจัดทำแผนฟื้นฟูกิจการเสนอต่อผู้ถือหุ้นของไอทีวีตามแนวทางของตลาดหลักทรัพย์แห่งประเทศไทยร่วมกับที่ปรึกษาการเงินและที่ปรึกษากฎหมาย
แต่เนื่องจากไอทีวียังมีคดีความที่ยังอยู่ในกระบวนการพิจารณาของศาล
และอาจต้องใช้ระยะเวลานานจนกว่ากระบวนการยุติธรรมจะถึงที่สุด
และผลของคดีความดังกล่าวอาจส่งผลที่เป็นสาระสำคัญต่อสถานะการเงินและการดำเนินธุรกิจต่อไปในระยะยาว
ไอทีวีจึงจำเป็นต้องใช้เวลาในการพิจารณาอย่างละเอียดรอบคอบในการศึกษาความเป็นไปได้ของแผนฟื้นฟูกิจการ
รวมถึงสถานะงบการเงินรวมของไอทีวี ณ 31 ธันวาคม 2551 ไอทีวี มีส่วนของผู้ถือติดลบอยู่
2,612 ล้านบาท
อีกทั้งมีภาระรายจ่ายทางบัญชีในการสำรองเผื่อค่าดอกเบี้ยอันอาจเกิดขึ้นในกรณีที่ไอทีวี
แพ้คดีในอัตราร้อยละ 15 ต่อปี ของค่าอนุญาตให้ดำเนินการส่วนต่างรวม 2,887 ล้านบาท
คิดเป็นจำนวนเงินปีละประมาณ 436 ล้านบาท หรือไตรมาสละประมาณ 109 ล้านบาท
ซึ่งตามเงื่อนไขในการจัดทำแผนฟื้นฟูตามกฎเกณฑ์ของตลาดหลักทรัพย์ฯ ไอทีวี จะต้องแสวงหาธุรกิจ

ใหม่ที่สามารถสร้างผลกำไรสะสมให้ได้เพิ่มขึ้น อย่างน้อย 2,912 ล้านบาท หรือหาวิธีอื่นใด
เพื่อทำให้ส่วนของผู้ถือหุ้นในงบดุลเป็นบวกไม่ต่ำกว่า 300 ล้านบาท และนอกจากนั้นไอทีวี
ยังต้องสามารถทำกำไรจากการดำเนินงานในธุรกิจหลักอย่างน้อยสามไตรมาสติดต่อกันได้มากกว่า
327 ล้านบาทหรือ 436 ล้านบาท ในระยะเวลา 1 ปี (ในกรณีที่ผลกำไรไม่ต่อเนื่อง)
จึงจะพ้นจากเหตุแห่งการเพิกถอนหลักทรัพย์ของ ไอทีวี ออกจากตลาดหลักทรัพย์แห่งประเทศไทย

สืบเนื่องจากข้อจำกัดหลายประการข้างต้น
รวมถึงเงินสดในมือสำหรับใช้ดำเนินกิจการต่อไปมีจำนวนจำกัด ณ วันที่ 31 ธันวาคม 2551
บริษัทมีเงินคงเหลือทั้งหมดประมาณ 1,100 ล้านบาท
ในจำนวนนี้บริษัทได้นำเงินไปฝากลงทุนในตราสารหนี้ จำนวน 472 ล้านบาท เหลือเพียง 638
ล้านบาท
ประกอบกับสภาวะเศรษฐกิจถดถอยทั่วโลกและปัจจัยการเมืองในประเทศที่มีผลกระทบต่อเศรษฐกิจในประเทศในด้านลบมาโดยตลอดในปี2551
ไอทีวีจึงจำเป็นต้องใช้ระยะเวลาในการวิเคราะห์ศึกษาความเป็นไปได้และการแสวงหาธุรกิจใหม่ที่มีศักยภาพในการสร้างผลกำไรอย่างถี่ถ้วนและรอบคอบ
ในกรณีที่ไอทีวีได้ข้อสรุปเกี่ยวกับผลการศึกษาความเป็นไปได้และ/หรือแผนการฟื้นฟูกิจการแล้ว
ไอทีวีจะนำเสนอให้ที่ประชุมผู้ถือหุ้นของไอทีวีพิจารณาอนุมัติความเป็นไปได้ของแผนและรายงานต่อตลาดหลักทรัพย์ฯ
ต่อไป

2. การวิจัยและพัฒนา

-ไม่มี-

3. ทรัพย์สินที่ใช้ในการประกอบธุรกิจ

สินทรัพย์ถาวร

ไอทีวี มีสินทรัพย์ถาวร ที่เป็นสิทธิในการใช้เพื่อการดำเนินงานภายใต้สัญญาอนุญาตให้ดำเนินการ ณ
วันที่ 31 ธันวาคม 2551 มีรายละเอียดดังนี้

+-------------------------+---------------+------------+--------------+
| รายการ                  | ลักษณะของสิทธิ   | ใช้เ        | มูลค่าตามบัญชี   |
|                         |               | ป็นหลักประกัน | (สุทธิ)        |
|                         |               |            |              |
|                         |               | การกู้ยืม     | (ล้านบาท)     |
+-------------------------+---------------+------------+--------------+
| เครื่องมือและอุปกรณ์สำนักงาน  | ไอทีวี          | ไม่มี        | 0.22         |
|                         | เป็น           |            |              |
|                         | เจ้าของทรัพย์สินท |            |              |
|                         | ี่ได้มาหลังจากวันที่ |            |              |
|                         | 7 มีนาคม 2550  |            |              |
+-------------------------+---------------+------------+--------------+
| รวมมูลค่าสินทรัพย์ถาวร       |               |            | 0.22         |
+-------------------------+---------------+------------+--------------+
| หัก สำรอ                 |               |            | (0.18)       |
| งค่าเผื่อการด้อยค่าของสินทรัพย์ |               |            |              |
|                         |               |            | 8)           |
+-------------------------+---------------+------------+--------------+
| ราคาตามบัญชีสุทธิ           |               |            | 0.04         |
+-------------------------+---------------+------------+--------------+

หมายเหตุ : เมื่อวันที่ 7 มีนาคม พ.ศ. 2550 ไอทีวี
ได้รับหนังสือแจ้งบอกเลิกสัญญาเข้าร่วมงานและการดำเนินการสถานีวิทยุโทรทัศน์ระบบ ยู เอช เอฟ
เป็นผลให้การอนุญาตให้ดำเนินการดังกล่าวสิ้นสุดลง ซึ่งเป็นข้อบ่งชี้ของการด้อยค่าของอุปกรณ์
สินทรัพย์ภายใต้สัญญาอนุญาตให้ดำเนินการ ซึ่งได้รับรู้ผลขาดทุนจากการด้อยค่าของสินทรัพย์ จำนวน
1,901.17 ล้านบาท และใน วันที่ 15 มกราคม พ.ศ. 2551
พระราชบัญญัติองค์การกระจายเสียงและแพร่ภาพสาธารณะแห่งประเทศไทยดังกล่าวได้มีการประกาศในราชกิจจานุเบกษาโดยมีผลบังคับใช้เป็นกฎหมายตั้งแต่วันที่
15 มกราคม พ.ศ. 2551 เป็นต้นไป ทำให้ บรรดาทรัพย์สินต่างๆ
รวมถึงสิทธิหน้าที่และภาระผูกพันของ ไอทีวี
ตามสัญญาเข้าร่วมงานฯจะตกเป็นของรัฐตามบทเฉพาะกาลมาตรา 56
แห่งร่างพระราชบัญญัติดังกล่าว

อย่างไรก็ตาม ไอทีวี ยังคงมีคดีความฟ้องร้องกับสำนักปลัดสำนักนายกรัฐมนตรี
ที่ยังดำเนินต่อไปในกระบวนการยุติธรรมและ ข้อเรียกร้องค่าเสียหายข้ออื่นๆ
ที่เรียกร้องให้สำนักปลัดสำนักนายกรัฐมนตรี ชดเชยค่าเสียหายโดยชำระคืนเป็นเงินสด ให้แก่ ไอทีวี
ยังคงมีผลทางกฎหมายอยู่หากศาลมีคำพิพากษาชี้ขาดตามที่บริษัทเรียกร้อง

สัญญาการค้าที่มีสาระสำคัญ ดังนี้

1.  สัญญาว่าจ้างที่ปรึกษาทางการเงิน

+----------------+---+--------------------------------------------------+
| ชื่อสัญญา         | : | สัญญาว่าจ้างที่ปรึกษาทางการเงิน                         |
+----------------+---+--------------------------------------------------+
| คู่สัญญา          | : | บริษัทหลักทรัพย์ ซีมีโก้ จำกัด(มหาชน) และ                 |
|                |   |                                                  |
|                |   | บริษัท ไอทีวี จำกัด (มหาชน)                           |
+----------------+---+--------------------------------------------------+
| วันที่ลงนามสัญญา   | : | 13 สิงหาคม 2551                                   |
+----------------+---+--------------------------------------------------+
| ระยะเวลาสัญญา   | : | 13 สิงหาคม 2551 ถึง เดือนเมษายน 2552                |
+----------------+---+--------------------------------------------------+
| รายละเอียดสัญญา  | : | ไอทีวี ได้ทำสัญญาว่าจ้างที่ปรึกษาทางการเงินกับ              |
|                |   | บริษัทหลักทรัพย์แห่งหนึ่ง                                |
|                |   | เพื่อให้คำปรึกษาจัดเตรียมแผ                            |
|                |   | นการดำเนินการเพื่อแก้ไขเหตุแห่งการเพิกถอนหลักทรัพย์ของไอทีวี |
|                |   | ออกจากการจดทะเบียนในตลาดหลักทรัพย์แห่งประเทศไทย       |
+----------------+---+--------------------------------------------------+
| อัตราค่าบริการ    | : | หาก ไอทีวี ดำเนินการตามแผนฟื้นฟูกิจการ อัตราค่าบริการ 3.10 |
|                |   | ล้านบาท ตลอดสัญญา สัญญามีกำหนด 1                     |
|                |   | ปีหรือตั้งแต่วันเริ่มสัญญาจนถึงวันประชุมผู้ถือหุ้น                |
|                |   | แบ่งจ่ายตามการส่งมอบแผน                             |
|                |   |                                                  |
|                |   | และหาก ไอทีวี ไม่ดำเนินการจัดเตรียมแผนฟื้นฟูกิจการ         |
|                |   | บริษัทหลักทรัพย์จะคิดค่าบริการ 1.54 ล้านบาท               |
|                |   | แบ่งจ่ายตามขอบเขตงานที่ได้ดำเนินการและส่งมอบ            |
+----------------+---+--------------------------------------------------+

2.  สัญญาว่าจ้างบริหารจัดการ

+----------------+---+--------------------------------------------------+
| ชื่อสัญญา         | : | สัญญาว่าจ้างบริหารจัดการ                              |
+----------------+---+--------------------------------------------------+
| คู่สัญญา          | : | คณะบุคคลศรีสมาน และ บริษัท ไอทีวี จำกัด (มหาชน)         |
+----------------+---+--------------------------------------------------+
| วันที่ลงนามสัญญา   | : | 27 มิถุนายน 2551                                   |
+----------------+---+--------------------------------------------------+
| ระยะเวลาสัญญา   | : | 1 กรกฏาคม 2551 ถึง 30 มิถุนายน 2556                 |
+----------------+---+--------------------------------------------------+
| รายละเอียดสัญญา  | : | เพื่อดำเนินการ 1. จัดเตรียมแผนฟื้นฟูกิจการ                |
|                |   | จัดเตรียมสำนวนและหลักฐานประกอบคดีพิพาท                |
|                |   | 2.บริหารจัดการงานบัญชีและธุรกรรมการเงินต่างๆ            |
|                |   |  3.บริหารจัดการ                                    |
|                |   | งานกำกับดูแลกิจการตามหลักเกณฑ์ที่ตลาดหลักทรัพย์แห่งประเทศไท |
|                |   | ยและสำนักงานกำกับหลักทรัพย์และตลาดหลักทรัพย์แห่งประเทศไทย |
|                |   | กำหนด                                            |
|                |   | 4.บริหารจัดการและดำเนินงานธุรกรรมทั่วไปภายในสำนักงาน    |
|                |   | 5.                                               |
|                |   | บริหารจัดการการจัดเก็บเอกสารสำคัญทั้งด้านการเงินและกฎหมาย |
|                |   | ตลอดจนดูแลรักษาทรัพย์สินและอุปกรณ์                      |
+----------------+---+--------------------------------------------------+
| อัตราค่าบริการ    | : | เดือนละ 0.8 ล้านบาท คู่สัญญามีสิทธิบอกเลิกสัญญา            |
|                |   | โดยแจ้งล่วงหน้า 30 วัน                               |
+----------------+---+--------------------------------------------------+

3.  สัญญาว่าจ้างที่ปรึกษากฏหมาย

+----------------+---+--------------------------------------------------+
| ชื่อสัญญา         | : | สัญญาว่าจ้างที่ปรึกษากฏหมายและดำเนินงานด้านกฏหมาย        |
+----------------+---+--------------------------------------------------+
| คู่สัญญา          | : | คณะบุคคลคุปติมนัส และ บริษัท ไอทีวี จำกัด (มหาชน)         |
+----------------+---+--------------------------------------------------+
| วันที่ลงนามสัญญา   | : | 1 พฤศจิกายน 2551                                  |
+----------------+---+--------------------------------------------------+
| ระยะเวลาสัญญา   | : | 1 พฤศจิกายน 2551 ถึง 31 ตุลาคม 2552                 |
+----------------+---+--------------------------------------------------+
| รายละเอียดสัญญา  | : | ให้คำปรึกษาและดำเนินงานด้านกฏหมาย                    |
|                |   | อันเกี่ยวข้องกับข้อพิพาทอนุญาโตตุลาการและข้อพิพาทในศาล      |
+----------------+---+--------------------------------------------------+
| อัตราค่าบริการ    | : | เดือนละ 0.28 ล้านบาท  สัญญามีกำหนด 1 ปี               |
|                |   | คู่สัญญามีสิทธิบอกเลิกสัญญา โดยแจ้งล่วงหน้า 7 วัน            |
+----------------+---+--------------------------------------------------+

4.  สัญญาการจัดการกองทุนส่วนบุคคล

+----------------+---+--------------------------------------------------+
|   ชื่อสัญญา       | : | สัญญาการจัดการกองทุนส่วนบุคคล                         |
+----------------+---+--------------------------------------------------+
| คู่สัญญา          | : | บริษัทหลักทรัพย์จัดการกองทุน ทิสโก้ จำกัด และ บริษัท ไอทีวี    |
|                |   | จำกัด (มหาชน)                                     |
+----------------+---+--------------------------------------------------+
| วันที่ลงนามสัญญา   | : | 20 พฤศจิกายน 2551                                 |
+----------------+---+--------------------------------------------------+
| ระยะเวลาสัญญา   | : | 20 พฤศจิกายน 2551 ถึง 19 ตุลาคม 2552 อายุสัญญา 1 ปี    |
|                |   | ต่ออายุได้อีกคราวละ 1 ปี โดยอัตโนมัติ                    |
+----------------+---+--------------------------------------------------+
| รายละเอียดสัญญา  | : | ดำเนินการบริหารเงินลงทุนในตราสารหนี้                   |
|                |   | ตามนโยบายการลงทุนของบริษัท                          |
+----------------+---+--------------------------------------------------+
| อัตราค่าบริการ    | : | อัตราร้อยละ 0.09 ต่อปี                               |
|                |   | ของมูลค่าทรัพย์สินสุทธิของกองทุนที่คำนวณได้เป็นรายวัน         |
|                |   | การชำระค่าธรรมเนียม บริษัทหลักทรัพย์จัดการกองทุนรวม       |
|                |   | จะหักจากกองทุนเป็นรายไตรมาส ภายใน 15                |
|                |   | หลังจากวันสิ้นไตรมาส                                 |
|                |   | คู่สัญญามีสิทธิบอกเลิกสัญญาได้โดยแจ้งล่วงหน้า 60 วัน          |
+----------------+---+--------------------------------------------------+

5. สัญญาแต่งตั้งผู้รับฝากทรัพย์สินกอลทุนส่วนบุคคล

+----------------+---+--------------------------------------------------+
| ชื่อสัญญา         | : | สัญญาแต่งตั้งผู้รับฝากทรัพย์สินกองทุนส่วนบุคคล                |
+----------------+---+--------------------------------------------------+
| คู่สัญญา          | : | ธนาคารทหารไทย จำกัด(มหาชน)                        |
+----------------+---+--------------------------------------------------+
| วันที่ลงนามสัญญา   | : | 20 พฤศจิกายน 2551                                 |
+----------------+---+--------------------------------------------------+
| ระยะเวลาสัญญา   | : | 20 พฤศจิกายน 2551 ถึง 19 ตุลาคม 2552 อายุสัญญา 1 ปี    |
|                |   | ต่ออายุได้อีกคราวละ 1 ปี โดยอัตโนมัติ                    |
+----------------+---+--------------------------------------------------+
| รายละเอียดสัญญา  | : | ดำเนินการรับฝากทรัพย์สิน ที่ได้มาจากการลงทุนในตราสารหนี้    |
+----------------+---+--------------------------------------------------+
| อัตราค่าบริการ    | : | อัตราร้อยละ 0.02 ต่อปี ของมูลค่าทรัพย์สินสุทธิ ณ            |
|                |   | วันทำการสุดท้ายของสัปดาห์และทุกวันสุดท้ายของเดือน          |
|                |   | โดยคำนวณเป็นรายสัปดาห์ การชำระค่าธรรมเนียม            |
|                |   | คู่สัญญามีสิทธิบอกเลิกสัญญาได้โดยแจ้งล่วงหน้า 60 วัน          |
+----------------+---+--------------------------------------------------+

6. สัญญาเช่าพื้นที่สำนักงานปัจจุบัน

เมื่อวันที่ 7 มีนาคม พ.ศ. 2550 ไอทีวี
ได้รับหนังสือแจ้งบอกเลิกสัญญาเข้าร่วมงานและการดำเนินการสถานีวิทยุโทรทัศน์ระบบ ยู เอช เอฟ
เป็นผลให้การอนุญาตให้ดำเนินการดังกล่าวสิ้นสุดลง ทำให้ ไอทีวี
ยกเลิกสัญญาเช่าพื้นที่ตั้งสถานีโทรทัศน์และสัญญาการค้าทั้งหมด ตั้งแต่วันที่ 8 มีนาคม 2550
เป็นต้นมา โดยมีสัญญาเช่าพื้นที่ที่ยังคงมีผลบังคับใช้อยู่ มีสาระสำคัญของสัญญา ดังนี้

+----------------+---+--------------------------------------------------+
| ชื่อสัญญา         | : | สัญญาเช่าพื้นที่ในอาคารชินวัตรทาวเวอร์ 3                  |
+----------------+---+--------------------------------------------------+
| คู่สัญญา          | : | บริษัท เอสซี แอสเสท คอร์ปอเรชั่น จำกัด (มหาชน) และ      |
|                |   |                                                  |
|                |   | บริษัท ไอทีวี จำกัด (มหาชน)                           |
+----------------+---+--------------------------------------------------+
| วันที่ลงนามสัญญา   | : | 17 พฤศจิกายน 2551                                 |
+----------------+---+--------------------------------------------------+
| ร              | : | 1 มกราคม 2552 ถึง 31 ธันวาคม 2554                  |
| ะยะเวลาสัญญาเช่า |   |                                                  |
+----------------+---+--------------------------------------------------+
| ร              | : | จำนวนพื้นที่เช่า 32 ตารางเมตร                         |
| ายละเอียดพี้นที่เช่า |   |                                                  |
+----------------+---+--------------------------------------------------+
| อัตราค่าเช่า      | : |   15,200 บาทต่อเดือน                               |
|                |   |   โดยผู้เช่ามีสิทธิขอต่อสัญญาได้โดยแจ้งล่วงหน้าไม่น้อยกว่า 90   |
|                |   |   วัน                                             |
|                |   |   ผู้ให้เช่าขอส                                      |
|                |   | งวนสิทธิในการขอปรับอัตราค่าเช่าได้ตามสภาพเศรษฐกิจในขณะนั้น |
|                |   |   ไม่เกินร้อยละ 15 ของอัตราค่าเช่าเดิม                  |
+----------------+---+--------------------------------------------------+

ลิขสิทธิ์รายการ

ไอทีวี มีมูลค่าทางบัญชีของลิขสิทธิ์รายการและต้นทุนผลิตรายการ ณ วันที่ 31 ธันวาคม 2550
จำนวน 103.20 ล้านบาท โดยเมื่อวันที่ 7 มีนาคม พ.ศ. 2550 ไอทีวี
ได้รับหนังสือแจ้งบอกเลิกสัญญาเข้าร่วมงานและการดำเนินการสถานีวิทยุโทรทัศน์ระบบ ยู เอช เอฟ
เป็นผลให้การอนุญาตให้ดำเนินการดังกล่าวสิ้นสุดลง ซึ่งเป็นข้อบ่งชี้ของการด้อยค่าของ
ค่าลิขสิทธิ์รายการ ซึ่งได้รับรู้ผลขาดทุนจากการด้อยค่าของสินทรัพย์ดังกล่าวจำนวน 103.20
ล้านบาท

4. โครงการในอนาคต

ไอทีวี มีคดีระหว่าง ไอทีวี และ สำนักงานปลัดสำนักนายกรัฐมนตรีที่ ไอทีวี
เป็นโจทก์และยังคงดำเนินอยู่ในกระบวนการยุติธรรมอยู่ 2 คดี ได้แก่ คดีหมายเลขดำที่ 1/2550
วันที่ 4 มกราคม 2550 ซึ่ง ไอทีวี
เป็นโจทก์ยื่นข้อพิพาทต่อสถาบันอนุญาโตตุลาการขอให้พิจารณาค่าปรับจากการปรับผังรายการและดอกเบี้ยจากค่าอนุญาตให้ดำเนินการส่วนต่าง
และ คดีหมายเลขดำที่ 46/2550 วันที่ 9 พฤษภาคม 2550 ซึ่ง
ไอทีวีเป็นโจทก์ยื่นข้อพิพาทต่อสถาบันอนุญาโตตุลาการกรณี สำนักงานปลัดสำนักนายกรัฐมนตรี
บอกเลิกสัญญาไม่ชอบและเรียกร้องหนี้สินไม่ชอบด้วยกฎหมายและสัญญา
และเรียกร้องค่าเสียหายอันเกิดจากการกระทำไม่ชอบดังกล่าวจำนวน 21,814 ล้านบาท สำหรับ
คดีหมายเลขดำที่ 640/2550 วันที่ 30 มีนาคม 2550 ซึ่ง สำนักงานปลัดสำนักนายกรัฐมนตรี
เป็นโจทก์ฟ้อง ไอทีวี เรียกร้องให้บริษัท ชำระค่าอนุญาตให้ดำเนินการส่วนต่าง ดอกเบี้ย
ค่าปรับผังรายการ มูลค่าทรัพย์สินที่ส่งมอบไม่ครบ มูลค่ารวม 101,865 ล้านบาท
ได้มีคำพิพากษาศาลปกครองสูงสุดยืนยันตามคำสั่งศาลปกครองกลางโดยให้จำหน่ายคดีออกจากสารบบของศาลปกครอง
เพื่อให้คู่สัญญาไปดำเนินการทางอนุญาโตตุลาการตามที่กำหนดไว้ในสัญญาร่วมงานฯ

ปัจจุบัน ไอทีวี อยู่ระหว่างการพิจารณาดำเนินการเพื่อจัดทำแผนฟื้นฟูกิจการเสนอต่อผู้ถือหุ้นของ
ไอทีวี ตามแนวทางของตลาดหลักทรัพย์แห่งประเทศไทยร่วมกับที่ปรึกษาการเงินและที่ปรึกษากฎหมาย
และเนื่องจาก ไอทีวี ยังมีคดีความที่ยังอยู่ในกระบวนการพิจารณาของศาล
และอาจต้องใช้ระยะเวลานานจนกว่ากระบวนการยุติธรรมจะถึงที่สุด
และผลของคดีความดังกล่าวอาจส่งผลที่เป็นสาระสำคัญต่อสถานะการเงินและการดำเนินธุรกิจต่อไปในระยะยาว
ไอทีวี
จึงจำเป็นต้องใช้เวลาในการพิจารณาอย่างละเอียดรอบคอบในการศึกษาความเป็นไปได้ของแผนฟื้นฟูกิจการ
รวมถึงสถานะงบการเงินรวมของ ไอทีวี ณ 31 ธันวาคม 2551 ไอทีวี มีส่วนของผู้ถือติดลบอยู่
2,612 ล้านบาท
อีกทั้งมีภาระค่าใช้จ่ายทางบัญชีในการสำรองเผื่อค่าดอกเบี้ยอันอาจเกิดขึ้นในกรณีที่ไอทีวี
แพ้คดีในอัตราร้อยละ 15 ต่อปี ของค่าอนุญาตให้ดำเนินการส่วนต่าง 2,887 ล้านบาท
คิดเป็นจำนวนเงินปีละประมาณ 436 ล้านบาท หรือไตรมาสละประมาณ 109 ล้านบาท
ซึ่งเงื่อนไขในการจัดทำแผนฟื้นฟูตามกฎเกณฑ์ของตลาดหลักทรัพย์ฯ ไอทีวี
จะต้องหาธุรกิจใหม่ที่สร้างผลกำไรสะสมได้เพิ่มขึ้น อย่างน้อย 2,912
ล้านบาทหรือหาวิธีอื่นใดเพื่อทำให้ส่วนของผู้ถือหุ้นในงบดุลเป็นบวกไม่ต่ำกว่า 300 ล้านบาท
และนอกจากนั้น ไอทีวี
ต้องสามารถทำกำไรจากการดำเนินงานในธุรกิจหลักอย่างน้อยสามไตรมาสติดต่อกันได้มากกว่า 327
ล้านบาทหรือ 436 ล้านบาท ในระยะเวลา 1 ปี (ในกรณีที่ผลกำไรไม่ต่อเนื่อง)
จึงจะพ้นจากเหตุแห่งการเพิกถอน

สืบเนื่องจากข้อจำกัดข้างต้น ประกอบกับเงินสดในมือสำหรับใช้ดำเนินกิจการต่อไปมีจำนวนจำกัดณ
วันที่ 31 ธันวาคม 2551 บริษัทมีเงินคงเหลือทั้งหมดประมาณ 1,100 ล้านบาท
ในจำนวนนี้บริษัทได้นำเงินไปฝากลงทุนในตราสารหนี้ จำนวน 472 ล้านบาท เหลือเพียง 638
ล้านบาท ไอทีวี
จึงจำเป็นต้องใช้ระยะเวลาในการวิเคราะห์ศึกษาความเป็นไปได้และการแสวงหาธุรกิจใหม่ที่มีศักยภาพในการสร้างผลกำไรจำนวนดังกล่าวอย่างถี่ถ้วนและรอบคอบ
ในกรณีที่ ไอทีวี ได้ข้อสรุปเกี่ยวกับผลการศึกษาความเป็นไปได้และ/หรือแผนการฟื้นฟูกิจการแล้ว
ไอทีวี จะนำเสนอให้ผู้ถือหุ้นของไอทีวี
พิจารณาอนุมัติความเป็นไปได้ของแผนและรายงานต่อตลาดหลักทรัพย์ฯ ต่อไป

บริษัท แมทช์บอกซ์ จำกัด

บริษัท แมทช์บอกซ์ จำกัด (MB) เดิมชื่อบริษัท เอสซี แมทช์บอกซ์
จำกัดโดยได้เปลี่ยนชื่อบริษัทเมื่อวันที่ 4 ตุลาคม 2550
ดำเนินธุรกิจให้บริการด้านออกแบบความคิดสร้างสรรค์และสื่อสารโฆษณาแบบครบวงจร

1.  ลักษณะการประกอบธุรกิจ

MB จดทะเบียนก่อตั้งเป็นบริษัทจำกัด เมื่อวันที่ 13 มีนาคม 2534 ด้วยทุนจดทะเบียน 9 ล้านบาท
โดยมี SHIN เป็นผู้ถือหุ้นใหญ่ในสัดส่วนร้อยละ 99.96

MB
ประกอบธุรกิจหลักในการให้บริการด้านออกแบบความคิดสร้างสรรค์ให้กับสินค้าและบริการของลูกค้า
รวมทั้งจัดซื้อ สื่อโฆษณาทุกประเภท และรับจ้างผลิตชิ้นงานและวัสดุโฆษณาผ่านทางโทรทัศน์
หนังสือพิมพ์ วิทยุ ป้าย และเว็บไซต์ รวมทั้งงานด้านสิ่งพิมพ์ต่างๆ

รายได้จากลูกค้าของ MB ในปี 2551 แบ่งออกเป็นลูกค้าภายในกลุ่มบริษัทฯ สัดส่วน 66%
และลูกค้าภายนอกกลุ่ม 34%

2. การประกอบธุรกิจแต่ละสายผลิตภัณฑ์

1.  บริการด้านออกแบบความคิดและวางแผนกลยุทธ์โฆษณาอย่างสร้างสรรค์ให้กับสินค้าและบริการของลูกค้า
    ลูกค้าของ MB มีทั้งภายในและภายนอก โดยในการแแข่งขัน MB
    จะเข้าไปร่วมเสนอตัวอย่างชิ้นงานโฆษณาให้กับลูกค้าร่วมกับบริษัทผู้สร้างสรรค์งานโฆษณารายอื่นๆ
    ในช่วงระยะเวลาที่ผ่านมา MB มีชื่อเสียงและได้รับการยอมรับจากตลาด
    ในเรื่องการทำโฆษณาสื่อสารในสินค้าประเภทเทคโนโลยีสื่อสารและโทรคมนาคม
    อีกทั้งได้รับการยอมรับในความสำเร็จของการโฆษณาสื่อสารแนะนำสินค้าใหม่สู่ตลาด

2.  บริการด้านสื่อโฆษณา เป็นบริการที่จัดหาเนื้อที่โฆษณาทั้งโทรทัศน์ หนังสือพิมพ์ วิทยุ
    ป้ายกลางแจ้ง และอินเตอร์เน็ต

3.  บริการด้านการผลิตชิ้นงาน วัสดุโฆษณา เพื่อนำไปดำเนินการลงโฆษณาในเนื้อที่โฆษณา

4.  บริการด้านสิ่งพิมพ์ต่าง ๆ ทั้งด้านออกแบบและจัดพิมพ์ในรูปแบบต่าง ๆ

5.  บริการด้านการจัดกิจกรรม ( Event Marketing)
    ซึ่งบริษัทได้รับความไว้วางใจให้เป็นผู้วางแผนจัดงานกิจกรรมทางการตลาดให้กับองค์กรของรัฐ
    และบริษัทใหญ่ๆได้แก่ บรรษัทบริหารสินทรัพย์ไทย และการบินไทย

3.  ปัจจัยความเสี่ยง

ปัจจัยความเสี่ยงที่อาจจะเกิดขึ้น และมีผลกระทบต่อการดำเนินงานของ MB สามารถสรุปได้ดังนี้

1.  ลูกค้าหลักใช้งบโฆษณาลดลง หรือเปลี่ยนบริษัทโฆษณา

2.  การแข่งขันในตลาดประเด็นลดราคาค่าธรรมเนียมในการให้บริการ

3.  ภาวะเศรษฐกิจถดถอยของประเทศ

4. โครงการในอนาคต

MB มีความมุ่งมั่นที่จะพัฒนาให้บริการงานโฆษณา
รวมไปถึงประชาสัมพันธ์รูปแบบใหม่ๆเพื่อให้งบประมาณของลูกค้ามีประสิทธิภาพสูงสุด
เป็นการเพิ่มบริการให้ลูกค้าเดิม ตลอดจนเป็นการขยายฐานลูกค้าให้ใหญ่ขึ้น
เพื่อการเติบโตของรายได้รวมทั้งลดความเสี่ยงที่กล่าวข้างต้น

+-----------------------------------------------------------------------+
|                                                                       |
+-----------------------------------------------------------------------+
| []                                                                    |
+-----------------------------------------------------------------------+
| บริษัท ชิน คอร์ปอเรชั่น จำกัด (มหาชน)                                        |
|                                                                       |
| Shin Corporation Public Company Limited                               |
|                                                                       |
| เอกสารแนบ 6                                                           |
|                                                                       |
| รายงานคณะกรรมการตรวจสอบ                                               |
+-----------------------------------------------------------------------+

[]

[]

+-----------------------------------------------------------------------+
|                                                                       |
+-----------------------------------------------------------------------+
| []                                                                    |
+-----------------------------------------------------------------------+
| บริษัท ชิน คอร์ปอเรชั่น จำกัด (มหาชน)                                        |
|                                                                       |
| Shin Corporation Public Company Limited                               |
|                                                                       |
| เอกสารแนบ 7                                                           |
|                                                                       |
| รายงานความรับผิดชอบของคณะกรรมการต่อรายงานทางการเงิน                       |
+-----------------------------------------------------------------------+

[]